----

----

I Atti li l-pubblikazzjoni tagħhom hija obbligatorja

----

Ir-Regolament Nru 25 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi li jikkonċernaw l-approvazzjoni ta’ trażżin għar-ras (headrests), kemm jekk ikunu inkorporati fis-sedili tal-vettura u kemm jekk le (*)

1.   GĦAN

Dan ir-Regolament japplika għall-apparati tat-trażżin għar-ras li huma konformi ma’ wieħed mit-tipi definiti f’paragrafu 2.2 ta’ hawn taħt (1).

1.1.1.   Ma japplikax għal apparati ta’ trażżin għar-ras li jistgħu jkunu ffittjati f’sits li jingħalqu jew sits li jħarsu lejn il-ġenb jew lura.

1.1.2.   Japplika wkoll għad-dahar tas-sit innifsu, meta dan ikun maħsub biex iservi bħala trażżin għar-ras kif definit f’paragrafu 2.2 ta’ hawn taħt.

2.   DEFINIZZJONIJIET

Għall-għan ta’ dan ir-Regolament,

“Tip ta' vettura” tfisser kategorija ta' vetturi bil-mutur li ma jvarjawx fir-rigward ta' elementi essenzjali bħalma huma:

2.1.1.   il-linji u l-qisien interni tal-karozzerija li jikkostitwixxu l-kumpartiment tal-passiġġier,

2.1.2.   it-tipi u l-qisien tas-sits,

2.1.3.   it-tip u l-qisien ta’ l-aċċessorji tat-trażżin għar-ras u tal-partijiet relevanti għall-istruttura tal-vettura fil-każ ta' trażżin għar-ras imwaħħal direttament ma’ l-istruttura tal-vettura;

“Trażżin għar-ras” tfisser apparat li l-funzjoni tiegħu huwa li jillimita l-ispostament lura tar-ras ta' okkupant adult f'relazzjoni mat-torso tiegħu biex inaqqas il-periklu ta' korriment lill-vertibra ċervikali ta' dak l-okkupant f'każ ta' xi inċident;

2.2.1.   “Trażżin għar-ras integrat” tfisser trażżin għar-ras iffurmat mill-parti ta' fuq tad-dahar tas-sit. Apparati ta' trażżin għar-ras li jikkorrispondu mad-definizzjonijiet tal-paragrafi 2.2.2 u 2.2.3 ta’ hawn taħt, iżda li jistgħu jinqalgħu biss mis-sit jew mill-istruttura tal-vettura permezz ta' għodda jew bit-tneħħija parzjali jew sħiħa ta' xi partiiet oħra tas-sit, jikkorrispondu għal din id-definizzjoni;

2.2.2.   “Trażżin għar-ras li jista' jinqala'” tfisser trażżin għar-ras magħmul minn komponent separabbli mis-sit, maħsub biex jidħol u jinżamm fl-istruttura tad-dahar tas-sit;

2.2.3.   “Trażżin għar-ras separat” tfisser trażżin għar-ras magħmul minn komponent separat mis-sit, maħsub biex jidħol u/jew jinżamm fl-istruttura tal-vettura;

2.3.   “Tip tas-sit” tfisser kategorija ta’ sits li m’humiex differenti fil-qisien tagħhom, fil-qafas tagħhom jew fl-ikkuttunar tagħhom, għalkemm jistgħu jkunu differenti fl-irfinar u fil-kulur;

2.4.   “Tip ta’ trażżin għar-ras” tfisser kategorija ta’ apparati ta' trażżin għar-ras li m’humiex differenti fil-qisien tagħhom, fil-qafas tagħhom jew fl-ikkuttunar tagħhom, għalkemm jistgħu jkunu differenti fl-irfinar u fil-kulur u fil-kisi;

2.5.   “Punt ta’ referenza” tas-sit (“il-punt H”) (ara anness 3 ta’ dan ir-Regolament) tfisser it-traċċa, fi pjan vertikali li tkun f’relazzjoni lonġitudinali mas-sit, ta’ l-assi teoretiċi ta’ rotazzjoni bejn is-sieq u t-torso ta’ ġisem uman rappreżentat b’manikin;

2.6.   “Il-linja ta’ referenza” tfisser linja dritta li, jew fuq manikin tat-test li jkollu l-piż u l-qies ta’ ħamsin fil-mija ta’ raġel adult jew fuq manikin tat-test li jkollu karatteristiċi identiċi, tgħaddi mill-ġog tas-sieq mal-pelvi u l-ġog ta’ l-għonq mat-toraċi. Fuq il-manikin preżenti f’anness 3 ta’ dan ir-Regolament, maħsub biex jiddetermina il-punt H tas-sit, il-linja ta’ referenza hija dik murija fil-figura 1 fl-appendiċi ta’ dak l-anness;

2.7.   “Il-linja tar-ras” tfisser linja dritta li tgħaddi miċ-ċentru ta' gravità tar-ras u mill-ġog ta’ l-għonq mat-toraċi. Meta r-ras tkun mistrieħa il-linja tar-ras tkun pożizzjonata fl-estensjoni tal-linja ta’ referenza;

2.8.   “Sit li jingħalaq” tfisser sit awżiljarju maħsub għal użu okkażjonali u li normalment ikun magħluq;

“Sistema ta' aġġustament” tfisser apparat li bih is-sit jew il-partijiet tiegħu jkunu jistgħu jiġu aġġustati għal pożizzjoni adatta għall-morfoloġija ta’ l-okkupant li jkun hemm bilqiegħda.

Dan l-apparat jista’, b’mod partikolari, jippermetti:

2.9.1.   aġġustament lonġitudinali,

2.9.2.   aġġustament vertikali,

2.9.3.   aġġustament angolari;

2.10.   “Sistema ta' spostamenti minn pożizzjoni għall-oħra” tfisser mezz li s-sit jew waħda mill-partijiet tiegħu ikunu jistgħu jiċċaqalqu jew iduru, mingħajr l-ebda pożizzjoni intermedja fissa, biex jippermetti aċċess ħafif għall-ispazju ta' wara s-sit konċernat.

3.   APPLIKAZZJONI GĦALL-APPROVAZZJONI

3.1.   L-applikazzjoni għall-approvazzjoni għandha titressaq mid-detentur ta' l-isem tad-ditta jew il-marka tan-negozju tas-sit jew tat-trażżin għar-ras jew mir-rappreżentant akkreditat tiegħu.

Din għandha tkun akkumpanjata bi tliet kopji tad-dokumenti msemmija hawn taħt:

3.2.1.   deskrizzjoni dettaljata tat-trażżin għar-ras, li tispeċifika b’mod partikolari n-natura tal-materjal jew materjali ta’ l-ikkuttunar u, fejn meħtieġ, il-pożizzjoni u l-ispeċifikazzjonijiet taċ-ċineg u l-partijiet ta’ l-ankoraġġi għat-tip jew tipi ta' sits li għalihom tkun qed tintalab l-approvazzjoni;

Fil-każ ta’ trażżin għar-ras li “jista' jinqala'” (ara d-definizzjoni f’paragrafu 2.2.2):

3.2.2.1.   deskrizzjoni dettaljata tat-tip jew tipi ta’ sits li għalihom tkun qed tintalab l-approvazzjoni tat-trażżin għar-ras,

3.2.2.2.   dettalji li jidentifikaw it-tip jew tipi ta’ vettura li fihom is-sits msemmija f’paragrafu 3.2.2.1 ikunu maħsuba li jiġu ffittjati;

Fil-każ ta' trażżin għar-ras “separat” (ara d-definizzjoni f’paragrafu 2.2.3):

3.2.3.1.   deskrizzjoni dettaljata taż-żona strutturali li fiha jkun maħsub li jitwaħħal it-trażżin għar-ras,

3.2.3.2.   dettalji li jidentifikaw it-tip ta’ vettura li fiha jkunu maħsuba li jiġu ffittjat it-trażżin għar-ras,

3.2.3.3.   tpinġijiet bil-qisien tal-partijiet karatteristiċi ta’ l-istruttura u tat-trażżin għar-ras, it-tpinġijiet għandhom juru l-pożizzjoni maħsuba għan-numru ta’ l-approvazzjoni f’relazzjoni maċ-ċirku tal-marka ta’ l-approvazzjoni;

3.2.4.   tpinġijiet bil-qisien tal-partijiet karatteristiċi tas-sit u tat-trażżin għar-ras. It-tpinġijiet għandhom juru l-pożizzjoni maħsuba għan-numru ta’ l-approvazzjoni f’relazzjoni maċ-ċirku tal-marka ta’ l-approvazzjoni.

Dan li ġej għandu jitressaq lis-servizz tekniku responsabbli mit-twettiq tat-testijiet ta’ l-approvazzjoni:

3.3.1.   Jekk it-trażżin għar-ras ikun tat-tip “integrat” (ara d-definizzjoni fil-paragrafu 2.2.1), erba’ sits sħaħ.

Jekk it-trażżin għar-ras ikun tat-tip li “jinqala'” (ara d-definizzjoni f’paragrafu 2.2.2):

3.3.2.1.   żewġ sits ta’ kull tip li magħhom ikun se jiġi ffittjat it-trażżin għar-ras;

3.3.2.2.   trażżin għar-ras 4 + 2N, fejn N hu n-numru ta’ tipi ta’ sits li magħhom ikun se jiġi ffittjat it-trażżin għar-ras.

3.3.3.   Jekk it-trażżin għar-ras ikun tat-tip “separat” (ara d-definizzjoni f’paragrafu 2.2.3), tliet unitajiet ta' trażżin għar-ras u l-parti relevanti ta’ l-istruttura tal-vettura, jew vettura sħiħa.

Is-servizz tekniku responsabbli mit-twettiq tat-testijiet ta’ l-approvazzjoni jista’ jitlob:

3.4.1.   il-ġarr lejn dak is-servizz ta’ partijiet speċifiċi, jew ta’ kampjuni speċifiċi tal-materjali użati, u/jew

3.4.2.   it-twassil lejn dak is-servizz ta’ vetturi tat-tip jew tipi msemmija fil-paragrafu 3.2.2.2 ta’ hawn fuq.

4.   IMMARKAR

L-apparat imressaq għall-approvazzjoni għandu:

4.1.1.   għandu jkun immarkat b'mod ċar u li ma jitħassarx bl-isem jew marka kummerċjali ta’ l-applikant għall-approvazzjoni;

4.1.2.   jipprovdi, f’post muri fit-tpinġijiet imsemmija fil-paragrafi 3.2.3.3 jew 3.2.4 ta’ hawn fuq, spazju adegwat għall-marka ta’ l-approvazzjoni.

4.2.   Fejn it-trażżin għar-ras ikun tat-tip “integrat” jew “li jinqala'” (ara d-definizzjonijiet f’paragrafi 2.2.1 u 2.2.2), l-immarkar imsemmi f’paragrafi 4.1.1 u 4.1.2 ta’ hawn fuq għandu jkun preżentat mill-ġdid fuq tabelli li jkunu pożizzjonati f’post muri fit-tpinġijiet imsemmija fil-paragrafu 3.2.4. ta’ hawn fuq.

5.   APPROVAZZJONI

5.1.   Jekk it-tip ta’ trażżin għar-ras imressaq għall-approvazzjoni skond dan ir-Regolament jissodisfa r-rekwiżiti tal-paragrafi 6 u 7 ta’ hawn taħt, l-approvazzjoni ta’ dak it-tip ta’ trażżin għar-ras għandha tingħata.

5.2.   Għandu jingħata numru ta’ approvazzjoni lil kull tip approvat. L-ewwel żewġ figuri (preżentement 03 li jikkorrispondu għas-serje 03 ta’ emendi li daħlu fis-seħħ fl-20 ta’ Novembru 1989) għandhom jindikaw is-serje ta’ l-emendi li jinkorporaw l-emendi tekniċi l-iktar reċenti magħmula lir-Regolament fiż-żmien tal-ħruġ ta’ l-approvazzjoni. L-istess Parti Kontraenti m’għandhiex tassenja dan in-numru lil tip ieħor ta’ trażżin għar-ras.

5.3.   L-avviż ta’ approvazzjoni jew ta’ estensjoni jew ċaħda ta’ approvazzjoni ta’ xi tip ta’ trażżin għar-ras skond dan ir-Regolament għandu jkun komunikat lill-Partijiet tal-Ftehim ta’ l-1958 li japplikaw dan ir-Regolament, permezz ta’ formola li tkun konformi mal-mudell fl-anness 1 ta’ dan ir-Regolament.

Ma' kull trażżin għar-ras definit fil-paragrafi 2.2.1, 2.2.2 u 2.2.3 u approvat taħt dan ir-Regolament, kemm jekk inkorporat fis-sit jew le, għandha titwaħħal marka internazzjonali ta’ approvazzjoni li tikkonsisti minn:

5.4.1.   ċirku madwar l-ittra “E” segwit bin-numru li jiddistingwi l-pajjiż li jkun ta l-approvazzjoni (2);

5.4.2.   in-numru ta’ approvazzjoni; u

5.4.3.   fil-każ ta’ trażżin għar-ras inkorporat fil-parti ta’ wara tas-sit, quddiem in-numru ta’ approvazzjoni, in-numru ta’ dan ir-Regolament, l-ittra “R” u sing.

5.5.   Il-marka ta’ approvazzjoni għandha titwaħħal fl-ispazju msemmi fil-paragrafu 4.1.2 ta’ hawn fuq.

5.6.   Il-marka ta’ approvazzjoni għandha tkun ċara u magħmula b’tali mod li ma titħassarx.

5.7.   L-Anness 2 ta’ dan ir-Regolament jagħti eżempji ta’ l-arranġament tal-marki ta’ l-approvazzjoni.

6.   SPEĊIFIKAZZJONIJIET ĠENERALI

Il-preżenza tat-trażżin għar-ras m’għandhiex tkun kawża addizzjonali ta’ periklu għall-passiġġiera tal-vettura. B’mod partikolari fi kwalunkwe pożizzjoni ta’ użu m’għandha qatt tippreżenta xi superfiċje ħarxa u perikoluża jew xi tarf bil-ponta li jista’ jżid ir-riskju jew is-serjetà ta' korriment tal-passiġġier. Il-partijiet tat-trażżin għar-ras li jkunu pożizzjonati fiż-żona ta’ impatt definita hawn taħt, għandhom ikunu kapaċi jassorbu l-enerġija bil-mod kif speċifikat f’anness 6 ta’ dan ir-Regolament.

6.1.1.   Iż-żona ta’ impatt hija mdawra lateralment b’żewġ pjani lonġitudinali vertikali, wieħed fuq kull naħa u b’kull wieħed minnhom 70mm ’il bogħod mill-pjan ta’ simmetrija tas-sit konċernat.

6.1.2.   Iż-żona ta’ impatt hija limitata mill-għoli sal-parti tat-trażżin għar-ras pożizzjonata fuq il-pjan perpendikolari mal-linja ta’ referenza R u 635mm ’il bogħod mill-punt H.

6.1.3.   B’deroga mid-dispożizzjonijiet ta’ hawn fuq, ir-rekwiżiti li jikkonċernaw l-assorbiment ta’ l-enerġija m’għandhomx japplikaw għall-faċċata ta’ wara tat-trażżin għar-ras għal sits li warajhom ma jkunx hemm sits oħra.

6.2.   Partijiet mill-faċċati ta’ quddiem u ta’ wara tat-trażżin għar-ras, għajr il-partijiet tal-faċċata ta’ wara tat-trażżin għar-ras maħsuba biex ikunu installati f’sits li warajhom ma jkunx hemm postijiet oħra fejn wieħed ipoġġi bilqiegħda, li jkunu pożizzjonati fuq in-naħa ta’ barra tal-pjani lonġitudinali vertikali msemmija hawn fuq għandhom ikunu kkuttunati b’tali mod li jevitaw kwalunkwe kuntatt dirett tar-ras mal-komponenti ta’ l-istruttura, li għandu jkollha, f’dawk iż-żoni li jistgħu jkunu f’kuntatt bi sfera ta’ dijametru ta’ 165mm, radju ta’ kurvatura ta’ mhux inqas minn 5 mm.

B’mod alternattiv, dawn il-komponenti jistgħu jitqiesu sodisfaċenti jekk jgħaddu mit-test ta’ l-assorbiment ta’ l-enerġija deskritt f’anness 6 ta’ dan ir-Regolament. Jekk il-partijiet tat-trażżin għar-ras u s-sostenji tagħhom imsemmija hawn fuq ikunu miksija b’materjal li jkun iktar artab minn ebusija ta’ 50 Shore (A), ir-rekwiżiti ta’ dan il-paragrafu, bl-eċċezzjoni ta’ dawk relatati ma’ l-assorbiment ta’ l-enerġija kif definiti f’anness 6 ta’ dan ir-Regolament, għandhom japplikaw biss għall-partijiet riġidi.

6.3.   It-trażżin għar-ras għandu jkun imwaħħal mas-sit jew, fejn meħtieġ, ma’ l-istruttura tal-vettura, b’tali mod li l-ebda parti riġida jew perikoluża ma toħroġ mill-ikkuttunar tat-trażżin għar-ras, mill-ankraġġ jew minn naħa ta’ wara tas-sit b’riżultat ta’ pressjoni eżerċitata mir-ras waqt it-test.

L-għoli tat-trażżin għar-ras, imkejjel skond ir-rekwiżiti tal-paragrafu 7.2. ta’ hawn taħt, għandu jkun konformi ma’ l-ispeċifikazzjonijiet li ġejjin:

6.4.1.   L-għoli ta' l-apparati ta' trażżin għar-ras għandhom jitkejlu kif deskritt fil-paragrafu 7.2. ta’ hawn taħt.

6.4.2.   Għat-trażżin għar-ras li ma jkunux aġġustabbli għall-għoli, l-għoli m’għandux ikun inqas minn 800 mm fil-każ tas-sits ta’ quddiem u 750 mm fil-każ ta’ sits oħra.

Għat-trażżin għar-ras li jkunu aġġustabbli għall-għoli:

6.4.3.1.   l-għoli għandu jkun mhux inqas minn 800 mm fil-każ tas-sits ta’ quddiem u 750 mm fil-każ ta’ sits oħra; dan il-valur għandu jinkiseb f’pożizzjoni bejn l-ogħla u l-inqas pożizzjonijiet li fihom l-aġġustament ikun possibbli;

6.4.3.2.   m’għandu jkun hemm l-ebda “pożizzjoni ta’ użu” li tirriżulta f’għoli ta’ inqas minn 750mm;

6.4.3.3.   f’każ ta’ sits li ma jkunux is-sits ta’ quddiem, it-trażżin għar-ras jistgħu jkunu tali li dawn jistgħu jiċċaqalqu għal pożizzjoni li tirriżulta f'għoli ta' inqas minn 750 mm, bil-kundizzjoni li l-okkupant ikun jaf li din il-pożizzjoni mhix maħsuba għall-użu tat-trażżin għar-ras;

6.4.3.4.   fil-każ ta' trażżin għar-ras tas-sits ta' quddiem, dawn jistgħu jkunu magħmula b’tali mod li jkunu jistgħu jiċċaqalqu awtomatikament meta s-sit ma jkunx okkupat, għal pożizzjoni li tirriżulta f'għoli ta' inqas minn 750 mm, bil-kundizzjoni li dawn imorru lura awtomatikament għall-pożizzjoni ta’ l-użu meta s-sit ikun okkupat.

6.4.4.   Il-qisien imsemmija fil-paragrafi 6.4.2 u 6.4.3.1 hawn fuq jistgħu jkunu inqas minn 800 mm fil-każ ta’ sits ta’ quddiem u 750mm fil-każ ta’ sits oħra sabiex iħallu vojt adegwat bejn it-trażżin għar-ras u l-wiċċ ta' ġewwa tas-saqaf, it-twieqi jew kwalunkwe parti ta’ l-istruttura tal-vettura; madankollu, dan il-vojt m'għandux ikun aktar minn 25 mm. Fil-każ ta' sits li jkollhom sistemi ta' spostamenti tal-pożizzjoni u/jew ta' aġġustament, dan għandu jkun japplika għall-pożizzjonijiet kollha tas-sit. Barra minn hekk, b'deroga mill-paragrafu 6.4.3.2 ta’ hawn fuq, m'għandu jkun hemm l-ebda “pożizzjoni ta' użu” li tkun tirriżulta f'għoli ta' inqas minn 700 mm.

6.4.5.   B'deroga għar-rekwiżiti ta’ l-għoli msemmija fil-paragrafi 6.4.2 u 6.4.3.1 ta’ hawn fuq, l-għoli ta' kwalunkwe trażżin għar-ras iddisinjat biex ikun fiċ-ċentru tas-sits ta’ wara jew f'pożizzjonijiet li fihom tpoġġi bilqiegħda fuq wara m'għandux ikun inqas minn 700 mm.

6.5.   L-għoli ta’ l-apparat li fuqu tistrieħ ir-ras, imkejjel kif deskritt fil-paragrafu 7.2, fil-każ tat-trażżin għar-ras li tkun aġġustabbli għall-għoli għandu jkun ta’ mhux inqas minn 100 mm.

M'għandu jkun hemm l-ebda vojt ta' iktar minn 60 mm bejn id-dahar tas-sit u t-trażżin għar-ras, fil-każ ta' apparat li ma jkunx aġġustabbli għall-għoli.

6.6.1.   Jekk it-trażżin għar-ras ikun aġġustabbli għall-għoli dan m'għandux, fil-pożizzjoni l-iktar baxxa tiegħu, ikun aktar minn 25 mm minn fuq tad-dahar tas-sit.

Fil-każ ta' apparat ta' trażżin għar-ras integrat li ma jkunx aġġustabbli għall-għoli, iż-żona li għandha tkun meqjusa hija:

6.6.2.1.   fuq pjan perpendikulari għal-linja ta' referenza f'540 mm mill-punt R u

6.6.2.2.   bejn żewġ pjani lonġitudinali vertikali li jgħaddu f'85 mm minn fuq kull naħa tal-linja ta' referenza.

F'din iż-żona, fetħa jew aktar, li minkejja l-għamla tagħha tista’ turi distanza “a” ta' aktar minn 60 mm meta mkejla kif deskritt fil-paragrafu 7.5, għandha tkun permessa bil-kundizzjoni li wara test addizzjonali taħt il-paragrafu 7.4.3.4, ir-rekwiżiti tal-paragrafu 7.4.3.6 ikunu milħuqa xorta waħda.

6.6.3.   Fil-każ ta’ trażżin għar-ras li jkunu aġġustabbli għall-għoli, fetħa jew aktar, li minkejja l-għamla tagħha tista’ turi distanza “a” ta' aktar minn 60 mm meta mkejla kif deskritt fil-paragrafu 7.5, għandha tkun permessa fuq il-parti ta’ l-apparat li jservi bħala trażżin għar-ras bil-kundizzjoni li wara test addizzjonali taħt il-paragrafu 7.4.3.4, ir-rekwiżiti tal-paragrafu 7.4.3.6 ikunu milħuqa xorta waħda.

6.7.   Il-wisa' tat-trażżin għar-ras għandu jkun tali li jipprovdi trażżin xieraq għal ras ta' persuna li tkun bilqiegħda b’mod normali. Fil-pjan ta’ kejl tal-wisa’ definit fil-paragrafu 7.3 ta’ hawn taħt, it-trażżin għar-ras għandu jkopri żona li testendi mhux inqas minn 85 mm fuq kull naħa tal-pjan ta’ simmetrija tas-sit li għalih it-trażżin għar-ras ikun maħsub, b’dik id-distanza tkun imkejla kif stipulat fil-paragrafu 7.3.

6.8.   It-trażżin għar-ras u l-ankoraġġ tiegħu għandhom ikunu tali li l-ispostament lura massimu tar-ras awtorizzat mit-trażżin għar-ras u mkejjel f'konformità mal-proċedura statika stabbilita fil-paragrafu 7.4 ta’ hawn taħt ikun inqas minn 102 mm.

6.9.   It-trażżin għar-ras u l-ankoraġġ tiegħu għandhom ikunu b'saħħithom biżżejjed li jkunu jifilħu mingħajr ma jinkisru għat-toqol stipulat fil-paragrafu 7.4.3.7 ta’ hawn taħt.

6.10.   Jekk it-trażżin għar-ras ikun aġġustabbli, m'għandux ikun possibbli li dan jaqbeż l-għoli massimu stipulat għall-użu mingħajr ma jkun hemm azzjoni volontarja min-naħa ta’ l-utent li tkun addizzjonali għall-operazzjoni ta’ aġġustament.

7.   TESTIJIET

7.1.   Determinazzjoni tal-punt ta’ referenza (il-punt H) tas-sit li fih ikun inkorporat it-trażżin għar-ras

Dan il-punt għandu jkun determinat fi qbil mar-rekwiżiti ta’ l-anness 3 ta’ dan ir-Regolament.

Determinazzjoni ta’ l-għoli tat-trażżin għar-ras

7.2.1.   Il-linji kollha għadhom jitpinġew fil-pjan ta’ simmetrija tas-sit konċernat, fejn l-intersezzjoni ta' pjan bħal dan mas-sit tiddetermina l-kontorn tat-trażżin tar-ras u tad-dahar tas-sit (ara anness 4, fig. 1, ta’ dan ir-Regolament).

7.2.2.   Il-manikin li jikkorrispondi għal ħamsin fil-mija ta’ raġel adult jew il-manikin muri f’anness 3 ta’ dan ir-Regolament għandu jitpoġġa f’pożizzjoni normali fuq is-sit. Id-dahar tas-sit, jekk ikun jintlewa, għandu jkun imwaqqaf f’pożizzjoni li tikkorrispondi għal inklinazzjoni lura tal-linja ta’ referenza tat-torso tal-manikin ta’ l-iktar qrib possibbli għal 25° mill-vertikal.

7.2.3.   Il-projezzjoni tal-linja ta’ referenza tal-manikin muri f’anness 3 għandha fil-każ tas-sit konċernat titpinġa fil-pjan speċifikat fil-paragrafu 7.2.1. It-tanġent S ma’ fuq tat-trażżin għar-ras għandha titpinġa b’mod perpendikolari mal-linja ta’ referenza.

7.2.4.   Id-distanza h mill-punt H sat-tanġent S hija l-għoli li għandu jiġi kkunsidrat fl-implimentazzjoni tar-rekwiżit tal-paragrafu 6.4.

Determinazzjoni tal-wisa’ tat-trażżin għar-ras (ara anness 4, fig. 2, ta’ dan ir-Regolament).

7.3.1.   Il-pjan S1 perpendikolari mal-linja tar-referenza u pożizzjonat 65mm taħt it-tanġent S definit fil-paragrafu 7.2.3 jiddefinixxi sezzjoni fit-trażżin għar-ras li hi mdawra bil-kontorn C. Id-direzzjoni tal-linji dritti li jkunu tanġenzjali ma’ C li tirrapreżenta l-intersezzjoni tal-pjani vertikali (P u P’), b’mod parallel mal-pjan ta’ simmetrija tas-sit konċernat, mal-pjan S1 għandha tkun ittraċċata fil-pjan S1.

7.3.2.   Il-wisa' tat-trażżin għar-ras li għandha tiġi kkunsidrata fl-implimentazzjoni tar-rekwiżiti tal-paragrafu 6.7 hija d-distanza L li tifred it-traċċ tal-pjani P u P’ fil-pjan S1.

7.3.3.   Il-wisa' tat-trażżin għar-ras għandu, jekk ikun meħtieġ, jkun determinat ukoll 635 mm ‘il fuq mill-punt ta’ referenza tas-sit, b’din id-distanza tiġi mkejla tul il-linja ta' referenza.

Determinazzjoni ta’ l-effettività ta’ l-apparat

7.4.1.   L-effettività tat-trażżin għar-ras għandha tkun verifikata permezz tat-test statiku deskritt hawn taħt.

Preparazzjoni għat-test

7.4.2.1.   Jekk it-trażżin għar-ras ikun aġġustabbli, għandu jkun issettjat fl-ogħla pożizzjoni tiegħu.

7.4.2.2.   Fil-każ ta' sit f'forma ta' bank, fejn parti jew il-qafas ta’ sostenn kollu (inkluż dak tat-trażżin għar-ras) ikun komuni għal aktar minn pożizzjoni waħda li fiha tpoġġi bilqiegħda, it-test għandu jsir b’mod simultanju għal dawk il-pożizzjonijiet kollha li fihom tpoġġi bilqiegħda.

7.4.2.3.   Jekk is-sit jew id-dahar tas-sit ikun aġġustabbli b’mod relattiv għat-trażżin għar-ras imwaħħla ma’ l-istruttura tal-vettura, dan għandu jitpoġġa fl-inqas pożizzjoni favorevoli skond kif meqjus mis-servizz tekniku.

Ittestjar

7.4.3.1.   Il-linji kollha għandhom ikunu fil-pjan vertikali ta’ simmetrija tas-sit konċernat (ara anness 5 ta’ dan ir-Regolament).

7.4.3.2.   Għandha tinqata' projezzjoni tal-linja ta’ referenza R fil-pjan imsemmi fil-paragrafu 7.4.3.1.

7.4.3.3.   Il-linja ta’ referenza ta’ l-ispostament R1 għandha tkun determinata billi, għall-parti li tissimula d-dahar tal-manikin imsemmi f’anness 3 ta’ dan ir-Regolament, tkun applikata forza inizjali li tipproduċi mument lura ta’ 37.3 daNm madwar il-punt H.

Permezz ta' forma ta' ras sferika b'dijametru ta' 165 mm, forza inizjali li tipproduċi mument ta' 37.3 daNm madwar il-punt H għandha tiġi applikata f'angoli perpendikolari għal-linja ta' referenza ta' spostament R1 f'distanza ta' 65 mm taħt in-naħa ta' fuq tat-trażżin għar-ras, waqt li l-linja ta' referenza tinżamm fil-pożizzjoni ta' spostament tagħha R1 kif stabbilit skond ir-rekwiżiti tal-paragrafu 7.4.3.3 ta’ hawn fuq.

7.4.3.4.1.   Jekk il-preżenza ta' ftuħ twaqqaf l-applikazzjoni tal-forza stipulata hawn fuq f'65 mm min-naħa ta' fuq tat-trażżin għar-ras, id-distanza tista' titnaqqas sabiex l-assi tal-forza tkun tista' tgħaddi minn ġol-linja taċ-ċentru ta’ l-element tal-qafas li jkun l-iktar viċin tal-fetħa.

7.4.3.4.2.   Fil-każ deskritt fil-paragrafi 6.6.2 u 6.6.3 hawn fuq, it-test għandu jiġi ripetut billi għal kull fetħa tkun applikata, bl-użu ta' sfera b'dijametru ta' 165 mm, forza:

li tgħaddi minn ġoċ-ċentru tal-gravità ta’ l-iżgħar minn fost is-sezzjonijiet tal-fetħa, tul pjani trasversali li jkunu paralleli għal-linja ta' referenza, u li tirriproduċi mument ta' 37.3 daNm madwar il-punt “R”.

7.4.3.5.   It-tanġent Y għall-forma ta' ras sferika, parallel għal-linja tar-referenza ta' spostament R1, għandu jiġi stabbilit.

7.4.3.6.   Id-distanza X bejn it-tanġent Y u l-linja tar-referenza ta' spostament R1, għandha titkejjel. Ir-rekwiżit tal-paragrafu 6.8 għandu jkun sodisfatt jekk id-distanza X tkun inqas minn 102 mm.

7.4.3.7.   F’każi fejn il-forza stipulata fil-paragrafu 7.4.3.4 tkun applikata f’distanza ta’ 65mm jew inqas mill-quċċata tat-trażżin għar-ras, u f’dawn il-każi biss, din għandha tiżdied għal 89 daNM sakemm ma jseħħx il-ksur tas-sit jew tad-dahar tiegħu.

Determinazzjoni tad-distanza “a” tal-ftuħ tat-trażżin għar-ras (ara anness 7 ta’ dan ir-Regolament)

7.5.1.   Id-distanza “a” għandha tkun stabbilita għal kull fetħa u f’relazzjoni mal-faċċata ta’ quddiem tat-trażżin għar-ras, permezz ta’ sfera b’dijametru ta’ 165 mm;

7.5.2.   L-isfera għandha titpoġġa f'kuntatt mal-fetħa f'punt taż-żona tal-fetħa li tippermetti d-dħul massimu ta’ l-isfera, waqt li jkun kunsidrat li ma jkun hemm l-ebda tagħbija applikata;

7.5.3.   Id-distanza bejn iż-żewġ punti ta' kuntatt ta’ l-isfera mal-fetħa tikkostitwixxi d-distanza “a” li għandha tkun kunsidrata għall-evalwazzjoni tad-dispożizzjonijiet taħt il-Paragrafi 6.6.2 u 6.6.3.

8.   KONFORMITÀ FIL-PRODUZZJONI

8.1.   Kull trażżin għar-ras jew sit li jkollu marka ta’ l-approvazzjoni li tkun konformi ma’ anness 2 għandu jkun konformi mat-tip ta’ trażżin għar-ras approvat u għandu jaqbel mal-kundizzjonijiet stipulati fil-paragrafi 6 u 7 ta’ hawn fuq.

8.2.   Sabiex tkun verifikata l-konformità msemmija qabel, għandhom jitwettqu numru suffiċjenti ta’ verifiki għall-għarrieda fuq trażżin għar-ras prodotti f’serje.

8.3.   Trażżin għar-ras li jkunu mpoġġija jew li jkunu se jiġu mpoġġija għall-bejgħ għandhom jintużaw għat-testijiet.

8.4.   Ir-trażżin għar-ras magħżula għall-verifika ta’ konformità ma’ tip approvat għandhom jagħmlu t-test deskritt f’paragrafu 7 ta’ dan ir-Regolament.

9.   MULTI GĦAL NUQQAS TA’ KONFORMITÀ FIL-PRODUZZJONI

9.1.   Trażżin għar-ras approvati

L-approvazzjoni mogħtija fir-rigward ta’ tip ta’ trażżin għar-ras skond dan ir-Regolament tista’ tiġi rtirata jekk xi trażżin għar-ras li jkollhom id-dettalji msemmija f’paragrafu 5.4 ta’ hawnfuq jonqsu milli jgħaddu mill-verifiki għall-għarrieda jew ma jkunux konformi mat-tip approvat.

9.2.   Jekk Parti Kontraenti tal-Ftehim li japplika dan ir-Regolament tirtira approvazzjoni li tkun tat preċedentement, hija għandha minnufih tavża lill-Partijiet Kontraenti l-oħra li japplikaw dan ir-Regolament, permezz ta’ formola ta’ komunikazzjoni li tkun konformi mal-mudell fl-anness 1 ta’ dan ir-Regolament.

10.   MODIFIKA U ESTENSJONI TA’ APPROVAZZJONI TA’ XI TIP TA’ TRAŻŻIN GĦAR-RAS

Kwalunkwe modifika tat-tip ta’ trażżin għar-ras għandha tkun notifikata lid-dipartiment amministrattiv li approva t-tip ta’ trażżin għar-ras. Id-dipartiment jista’ imbagħad jew:

10.1.1.   Iqis li l-modifika magħmula diffiċilment se jkollha effett ħażin u li f’kull każ it-trażżin għar-ras xorta waħda tkun għadha konformi mar-rekwiżiti; jew

10.1.2.   Jitlob rapport ta’ test ulterjuri mis-servizz tekniku responsabbli mit-twettiq tat-testijiet.

10.2.   Il-konferma jew iċ-ċaħda ta’ approvazzjoni, li tkun tispeċifika l-bidliet, għandha tkun komunikata skond il-proċedura speċifikata fil-paragrafu 5.3 ta’ hawn fuq lill-Partijiet fil-Ftehim li japplikaw dan ir-Regolament.

10.3.   L-awtorità kompetenti li toħroġ l-estensjoni ta’ l-approvazzjoni għandha tassenja numru ta’ serje għal tali estensjoni u għandha tinforma b’dan lill-Partijiet l-oħra fil-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell f’anness 1 ta’ dan ir-Regolament.

11.   ISTRUZZJONIJIET

Il-manifattur għandu jipprovdi, ma’ kull mudell li jkun konformi ma’ tip ta’ trażżin għar-ras approvat, dettalji tat-tipi u l-karatteristiċi tas-sits li għalihom it-trażżin għar-ras ikun approvat. Meta t-trażżin għar-ras ikun aġġustabbli, l-operazzjonijiet ta’ aġġustament u/jew tneħħija għandhom ikunu dikjarati b’mod ċar fl-avviż.

12.   PRODUZZJONI MWAQQFA B’MOD DEFINITTIV

Jekk il-possessur ta’ l-approvazzjoni jieqaf kompletament milli jimmanifattura trażżin għar-ras approvat skond dan ir-Regolament, hu għandu jinforma l-awtorità li tkun tat l-approvazzjoni. Malli tirċievi l-komunikazzjoni relevanti dik l-awtorità għandha b’dan lill-Partijiet l-oħra tal-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell f’anness 1 ta’ dan ir-Regolament.

13.   DIŻPOŻIZZJONIJIET TRANŻITORJI

13.1.   Mid-data uffiċjali tad-dħul fis-seħħ tas-serje 04 ta’ l-emendi, l-ebda Parti Kontraenti li tapplika dan ir-Regolament m’għandha tiċħad milli tagħti approvazzjonijiet ECE taħt dan ir-Regolament kif emendat bis-serje 04 ta’ l-emendi.

13.2.   Mill-24 xahar wara d-data tad-dħul fis-seħħ tas-serje 04 ta’ l-emendi, il-Partijiet Kontraenti li japplikaw dan ir-Regolament għandhom jagħtu approvazzjoni ECE biss jekk it-tip ta’ vettura li tkun trid tiġi approvata tkun konformi mar-rekwiżiti ta’ dan ir-Regolament kif emendat bis-serje 04 ta’ l-emendi.

13.3.   Mit-48 xahar wara d-data tad-dħul fis-seħħ tas-seje 04 ta’ l-emendi, l-approvazzjonijiet eżistenti f’dan ir-Regolament għandhom jieqfu milli jkunu validi, għajr fil-każ ta’ tip ta’ vetturi li jkunu konformi mar-rekwiżiti ta’ dan ir-Regolament kif emendat bis-serje 04 ta’ l-emendi.

14.   ISMIJIET U INDIRIZZI TA’ SERVIZZI TEKNIĊI RESPONSABBLI MIT-TWETTIQ TA’ TESTIJIET TA’ APPROVAZZJONI U TAD-DIPARTIMENTI AMMINISTRATTIVI

Il-Partijiet fil-Ftehim ta’ l-1958 li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq ta’ testijiet ta’ approvazzjoni u tad-dipartimenti amminstrattivi li jagħtu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni, l-estensjoni, iċ-ċaħda jew l-irtirar ta’ l-approvazzjoni maħruġa f’pajjiżi oħra.

----

(*)  Li tinkorpora is-serje 03 ta’ l-emendi.

(1)  L-apparati ta' trażżin għar-ras tal-vetturi ta’ kategorija M1 li huma konformi mad-dispożizzjonijiet tar-Regolament Nru 17 m’humiex meħtieġa li jkunu konformi mad-dispożizzjonijiet ta’ dan ir-Regolament.

(2)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polo nja, 21 għall-Portugall, 22 għall-Federazzjoni Russa, 23 għall-Greċja, 24 (vakanti), 25 (vakanti), 26 għas-Slovenja u 27 għas-Slovakkja. In-numri ta’ wara għandhom ikunu assenjati lill-pajjiżi l-oħra f’ordni kronoloġika skond meta jirratifikaw jew jaderixxu għall-Ftehim li jikkonċerna l-Adozzjoni ta’ Kondizzjonijiet Uniformi ta’ Approvazzjoni u Rikonoxximent Reċiproku ta’ Approvazzjoni għal Tagħmir u Partijiet ta’ Vetturi bil-Mutur u n-numri assenjati għandhom ikunu komunikati mis-Segretarjat Ġenerali tan-Nazzjonijiet Uniti lill-Partijiet Kontraenti fil-Ftehim.

----

ANNESS 1

KOMUNIKAZZJONI

(Format massimu: A4 (210 × 297 mm))
Test ta 'immaġni

(1)

maħruġa minn:

Isem ta’ l-amministrazzjoni:

li jikkonċerna (2):

APPROVAZZJONI MOGĦTIJA

APPROVAZZJONI ESTIŻA

APPROVAZZJONI MIĊĦUDA

APPROVAZZJONI RTIRATA

PRODUZZJONI MWAQQFA B’MOD DEFINITTIV

ta’ tip ta’ trażżin għar-ras, kemm jekk inkorporat f’sit u kemm jekk le skond ir-Regolament Nru. 25

Approvazzjoni Nru.:

Estensjoni Nru.:

1. Isem jew marka tan-negozju:

2. Isem tal-manifattur:

3. Jekk applikabbli, l-isem tar-rappreżentant tal-manifattur:

4. Indirizz:

5. Imressqa għall-approvazzjoni fil-:

6. Servizz tekniku li wettaq it-testijiet:

7. Deskrizzjoni qasira tat-trażżin għar-ras (3):

8. Tip u karatteristiċi tas-sit li għalih ikun maħsub it-trażżin għar-ras jew li fih ikun inkorporat:

9. Tip ta’ vetturi b’sits li r-trażżin għar-ras ikunu maħsuba għalihom:

10. Data tar-rapport maħruġ mis-servizz tekniku:

11. Numru tar-rapport maħruġ mis-servizz tekniku:

12. Approvazzjoni mogħtija/miċħuda/estiża/irtirata (2):

13. Post:

14. Data: .

15. Firma:

16. Il-lista ta’ dokumenti mitluba mis-servizz amministrattiv li ta l-approvazzjoni u li tkun disponibbli meta tiġi mitluba, hija annessa ma’ din il-komunikazzjoni.

(1) Numru li jiddistingwi l-pajjiż li ta/estenda/ċaħad/irtira l-approvazzjoni (ara d-dispożizzjonijiet ta’ l-approvazzjoni fir-Regolament).

(2) Ħassar fejn ma japplikax.

(3) Fil-każ ta’ restraints għar-ras “integrali” jew “li jinqalgħu” (ara d-definizzjonijiet f’paragrafi 2.2.1 u 2.2.2 ta’ dan ir-Regolament), din l-entrata m’għandhiex għalfejn tkun mimlija jekk il-karatteristiċi u d-dettalji kollha meħtieġa jkunu mniżżla fl-entrata 8.

----

ANNESS 2

ARRANĠAMENTI TAL-MARKI TA’ L-APPROVAZZJONI (*)

Marka ta’ approvazzjoni għal tip ta’ trażżin għar-ras “integrali” jew “li jinqala’” (ara d-definizzjonijiet fil-paragrafi 2.2.1 u 2.2.2 ta’ dan ir-Regolament).

Il-marka ta’ approvazzjoni ta’ hawn fuq imwaħħla ma’ tip wieħed jew aktar ta’ trażżin għar-ras “integrali” jew “li jinqalgħu” turi li, skond ir-Regolament Nru. 25, it-tip ta’ trażżin għar-ras ġie approvat fl-Olanda (E4) bin-numru ta’ approvazzjoni 032439. L-ewwel żewġ figuri tan-numru ta’ approvazzjoni jindikaw li l-approvazzjoni ngħatat skond ir-rekwiżiti tar-Regolament Nru. 25 kif emendat bis-serje 03 ta’ l-emendi.

Marka ta’ approvazzjoni għal tip ta’ trażżin għar-ras “separat” (ara d-definizzjoni fil-paragrafu 2.2.3 ta’ dan ir-Regolament).

Il-marka ta’ approvazzjoni ta’ hawn fuq imwaħħla ma’ trażżin għar-ras turi li t-trażżin għar-ras konċernat ġie approvat u li hu trażżin għar-ras “separat”, approvat fl-Olanda (E4), bin-numru ta’ approvazzjoni 032439. L-ewwel żewġ figuri tan-numru ta’ approvazzjoni jindikaw li l-approvazzjoni ngħatat skond ir-rekwiżiti tar-Regolament Nru. 25 kif emendat bis-serje 03 ta’ l-emendi.

----

(*)  In-numru ta’ approvazzjoni għandu jitpoġġa qrib iċ-ċirku u jew fuq jew taħt il-“E”, jew fuq ix-xellug jew il-lemin ta’ dik l-ittra.

----

ANNESS 3

PROĊEDURA BIEX IKUN DETERMINAT IL-PUNT “H” U L-ANGOLU EFFETTIV TAT-TORSO GĦALL-POŻIZZJONIJIET TA’ BILQIEGĦDA F’VETTURI BIL-MUTUR

1.   GĦAN

Il-proċedura deskritta f’dan l-anness hija wżata biex tkun stabbilita l-pożizzjoni tal-punt “H” u l-angolu effettiv tat-torso għal pożizzjoni waħda jew aktar ta’ bilqiegħda f’vettura bil-mutur u biex tivverifika r-relazzjoni tad-data miksuba ma’ l-ispeċifikazzjonijiet tad-disinn provduti mill-manifattur tal-vettura (1).

2.   DEFINIZZJONIJIET

Għall-għanijiet ta’ dan l-anness:

“Id-data ta’ referenza” tfisser waħda jew iktar mill-karatteristiċi li ġejjin marbuta mal-pożizzjoni ta’ bilqiegħda:

2.1.1.   il-punt “H” u l-punt “R” u r-relazzjoni tagħhom;

2.1.2.   l-angolu effettiv tat-torso u d-disinn ta’ l-angolu tat-torso u r-relazzjoni tagħhom.

2.2.   “Magna tridimensjonali tal-punt ‘H’” (magna 3-D H) tfisser l-apparat użat għad-determinazzjoni tal-punti “H” u l-angoli effettivi tat-torso. Dan l-apparat huwa deskritt f’appendiċi 1 ta’ dan l-anness.

2.3.   “Il-punt ‘H’” tfisser il-pern fiċ-ċentru tat-torso u l-koxxa tal-magna 3-D H installata fis-sit tal-vettura skond il-paragrafu 4 ta’ hawn taħt. Il-punt “H” huwa pożizzjonat fiċ-ċentru tal-linja ċentrali ta’ l-apparat li tinsab bejn il-buttuni tal-vista tal-punt “H” fuq kull naħa tal-magna 3-D H. Il-punt “H” jikkorrispondi teoretikament għall-punt “R” (għat-tolleranzi ara l-paragrafu 3.2.2. ta’ hawn taħt). Ladarba jkun determinat skond il-proċedura deskritta fil-paragrafu 4, il-punt “H” ikun meqjus fiss f’relazzjoni ma’ l-istruttura tal-kuxxin tas-sit u li jiċċaqlaq magħha meta s-sit ikun aġġustat.

2.4.   “Il-punt ‘R’” jew “il-punt ta’ referenza ta’ bilqiegħda” jfissru punt ta’ disinn definit minn manifattur tal-vetturi għal kull pożizzjoni ta’ bilqiegħda u stabbilit fir-rigward tas-sistema tridimensjonali ta’ referenza.

2.5.   “Il-linja tat-torso” tfisser il-linja ċentrali tas-sonda tal-magna 3-D H bis-sonda tkun f’pożizzjoni lura b’mod sħiħ.

2.6.   “Angolu effettiv tat-torso” tfisser l-angolu mkejjel bejn linja vertikali minn ġol-punt “H” u l-linja tat-torso bl-użu ta’ l-angolu ta’ wara tal-kwadrant fil-magna 3-D H. L-angolu effettiv tat-torso jikkorrispondi teoretikament għad-disinn ta’ l-angolu tat-torso (għat-tolleranzi ara l-paragrafu 3.2.2 ta’ hawn taħt).

2.7.   “Disinn ta’ l-angolu tat-torso” tfisser il-kejl ta’ angolu bejn linja vertikali minn ġol-punt “R” u l-linja tat-torso f’pożizzjoni li tikkorrispondi għall-pożizzjoni tad-disinn tad-dahar tas-sit stabbilita mill-manifattur tal-vettura.

2.8.   “Il-pjan ċentrali ta’ l-okkupant” (C/LO) tfisser il-pjan medjan tal-magna 3-D H pożizzjonat f’kull waħda mill-pożizzjonijiet ta’ bilqiegħda; hija rappreżentata bil-koordinati tal-punt “H” fuq l-assi tal-“Y”. Għal sits individwali, il-pjan ċentrali tas-sit jikkoinċidi mal-pjan ċentrali ta’ l-okkupant. Għal sits oħra, il-pjan ċentrali ta’ l-okkupant jkun speċifikat mill-manifattur;

2.9.   “Is-sistema tridimensjonali ta’ referenza” tfisser sistema skond kif deskritta fl-appendiċi 2 ta’ dan l-anness;

2.10.   “Il-marki ta’ riferiment” huma punti fiżiċi (toqob, superfiċji, marki jew marki li juru qtugħ) fil-karozzerija tal-vettura skond kif definit mill-manifattur;

2.11.   “Il-pożizzjoni ta’ kejl tal-vettura” tfisser il-pożizzjoni tal-vettura skond kif definita mill-koordinati tal-marki ta’ riferiment fis-sistema tridimensjonali ta’ referenza.

3.   REKWIŻITI

3.1.   Preżentazzjoni tad-data

Għal kull pożizzjoni ta’ bilqiegħda fejn tkun meħtieġa data ta’ referenza sabiex tintwera konformità mad-dispożizzjonijiet tar-Regolament preżenti, għandha tkun ippreżentata parti minn jew id-data kollha li ġejja fil-forma indikata f’appendiċi 3 ta’ dan l-anness:

3.1.1.   il-koordinati tal-punt “R” relattivament għas-sistema tridimensjonali ta’ referenza;

3.1.2.   id-disinn ta’ l-angolu tat-torso;

3.1.3.   l-indikazzjonijiet kollha meħtieġa sabiex ikun aġġustat is-sit (jekk ikun aġġustabbli) għall-pożizzjoni ta’ kejl stabbilita fil-paragrafu 4.3 ta’ hawn taħt.

3.2.   Ir-relazzjoni bejn id-data mkejla u l-ispeċifikazzjonijiet tad-disinn

3.2.1.   Il-koordinati tal-punt “H” u l-valur ta’ l-angolu effettiv tat-torso miksub permezz tal-proċedura mniżżla fil-paragrafu 4 ta’ hawn taħt għandhom ikunu komparati, rispettivament, mal-koordinati tal-punt “R” u mal-valur tad-disinn ta’ l-angolu tat-torso indikat mill-manifattur tal-vettura.

3.2.2.   Il-pożizzjonijiet relattivi tal-punt “R” u tal-punt “H” u r-relazzjoni bejn id-disinn ta’ l-angolu tat-torso u l-angolu effettiv tat-torso għandhom ikunu meqjusa bħala sodisfaċenti għall-pożizzjoni konċernata ta’ bilqiegħda jekk il-punt “H”, kif definit skond il-koordinati tiegħu, ikun fi ħdan kwadru b’ġenb ta’ 50mm għoli bi ġnub orizzontali u vertikali li d-djagonali tiegħu jaqtgħu lil xulxin fil-punt “R”, u jekk l-angolu effettiv tat-torso jkun fi ħdan 5 gradi mid-disinn ta’ l-angolu tat-torso.

3.2.3.   Jekk dawn il-kondizzjonijiet ikunu sodisfatti, il-punt “R” u d-disinn ta’ l-angolu tat-torso, għandhom ikunu wżati biex juru konformità mad-dispożizzjonijiet ta’ dan ir-Regolament.

3.2.4.   Jekk il-punt “H” jew l-angolu effettiv tat-torso ma jissodisfax ir-rekwiżiti tal-paragrafu 3.2.2 ta’ hawn fuq, il-punt “H” u l-angolu effettiv tat-torso għandhom jiġu determinati darbtejn oħra (tliet darbiet b’kollox). Jekk ir-riżultati ta’ tnejn minn dawn it-tliet operazzjonijiet jissodisfaw ir-rekwiżiti, il-kondizzjonijiet tal-paragrafu 3.2.3 ta’ hawn fuq għandhom japplikaw.

3.2.5.   Jekk ir-riżultat ta’ mill-inqas tnejn mit-tliet operazzjonijiet deskritti fil-paragrafu 3.2.4 ta’ hawn fuq ma jissodisfawx ir-rekwiżiti tal-paragrafu 3.2.2 ta’ hawn fuq, jew jekk il-verifika ma tkunx tista’ ssir minħabba li l-manifattur ikun naqas li jipprovdi l-informazzjoni relatata mal-pożizzjoni tal-punt “R” jew dik relatata mad-disinn ta’ l-angolu tat-torso, għandu jintuża ċ-ċentru tat-tliet punti mkejla jew il-medja tat-tliet angoli mkejla u dan għandu jitqies bħala applikabbli fil-każi kollha fejn il-punt “R” jew id-disinn ta’ l-angolu tat-torso jkun imsemmi f’dan ir-Regolament.

4.   PROĊEDURA GĦAD-DETERMINAZZJONI TAL-PUNT “H” U TA’ L-ANGOLU EFFETTIV TAT-TORSO

4.1.   Il-vettura għandha tkun imħejjija minn qabel skond id-diskrezzjoni tal-manifattur, f’temperatura ta’ 20 ± 10 grad C sabiex tassigura li l-materjal tas-sit jilħaq it-temperatura tal-kamra. Jekk is-sit li jkun se jiġi ċċekkjat qatt ma jkun poġġa ħadd fuqu, persuna jew apparat ta’ bejn is-70 u t-80kg għandu jpoġġi fuqu għal darbtejn u għal minuta sabiex jintlewa l-kuxxin u d-dahar. Fuq talba tal-manifattur, l-assemblaġġi kollha tas-sit għandhom jibqgħu bla piż għal perjodu minimu ta’ 30 minuta qabel l-installazzjoni tal-magna 3-D H.

4.2.   Il-vettura għandha tkun fil-pożizzjoni ta’ kejl definita fil-paragrafu 2.11 ta’ hawn fuq.

4.3.   Is-sit, jekk ikun aġġustabbli, għandu l-ewwel ikun aġġustat għall-pożizzjoni l-iktar lura fil-pożizzjoni normali tas-sewqan, kif indikat mill-manifattur tal-vettura, waqt li tittieħed konsiderazzjoni biss ta’ l-aġġustament lonġitudinali tas-sit, u teskludi l-użi l-oħra tas-sit meta dan jista’ jintuża għal għanijiet oħra li ma jkunux dawk tas-sewqan. Meta jkunu jeżistu modi oħra ta’ aġġustament tas-sit (vertikali, angolari, tad-dahar tas-sit, eċċ) dawn għandhom ikunu aġġustati għall-pożizzjoni speċifikata mill-manifattur tal-vettura. Għal sits bis-sospensjoni, il-pożizzjoni vertikali għandha tkun iffissata b’mod riġidu waqt li tikkorrispondi ma’ pożizzjoni normali ta’ sewqan skond kif speċifikat mill-manifattur.

4.4.   Iż-żona tal-pożizzjoni ta’ bilqiegħda li tkun f’kuntatt mal-magna 3-D H għandha tkun miksija bi drapp tal-qoton tal-musulina, ta’ qies suffiċjenti u b’tessut addattat, deskritt bħala drapp tat-tajjar sempliċi li jkollu 18.9 ħajt għal kull ċm2 u li jkun jiżen 0.228 kg/m2 jew li jkun meħjut jew inkella jkun tajjar mhux minsuġ li jkollu l-karatteristiċi ekwivalenti.

Jekk it-test isir fuq sit barra mill-vettura, l-art li fuqha jitpoġġa s-sit għandu jkollha l-istess karatteristiċi essenzjali (2) bħall-art tal-vettura li fiha jkun maħsub li jintuża s-sit.

4.5.   Poġġi s-sit u l-assemblaġġ ta’ wara tal-magna 3-D H b’tali mod li l-pjan ċentrali ta’ l-okkupant (C LO) jikkoinċidi mal-pjan ċentrali tal-magna 3-D H. Fuq talba tal-manifattur, il-magna 3-D H tista’ titpoġġa ’l ġewwa fir-rigward tas-C LO jekk il-magna 3-D H tkun pożizzjonata tant ’il barra li t-tarf tas-sit ma jkunx jippermetti l-livellar tal-magna 3-D H.

4.6.   Waħħal l-assemblaġġi tas-sieq u tan-naħa t’isfel tar-riġel ma’ l-assemblaġġ tal-qiegħ tas-sit, jew individwalment jew billi tuża it-T-bar u l-assemblaġġ tan-naħa t’isfel tar-riġel. Il-linja li tgħaddi mill-buttuni tal-vista tal-punt “H” għandha tkun parallela ma’ l-art u perpendikolari mal-pjan ċentrali lonġitudinali tas-sit.

Aġġusta l-pożizzjonijiet tas-sieq u tar-riġel tal-magna 3-D H kif ġej:

Pożizzjoni bilqiegħda maħsuba: is-sewwieq u passiġġier fuq quddiem u fin-naħa ta’ barra

4.7.1.1.   L-assemblaġġi tas-sieq u tar-riġel għandhom ikunu mċaqalqa ’l quddiem b’tali mod li s-saqajn jieħdu l-pożizzjoni naturali ma’ l-art, bejn il-pedali ta' tħaddim jekk dan ikun meħtieġ. Fejn ikun possibbli s-sieq tax-xellug għandha tkun pożizzjonata bejn wieħed u ieħor l-istess distanza fuq ix-xellug tal-pjan ċentrali tal-magna 3-D H bl-istess mod li s-sieq tal-lemin tkun fuq il-lemin. L-invell li jivverifika l-orjentazzjoni trasversali tal-magna 3-D H għandu jinġieb fil-pożizzjoni orizzontali permezz ta’ aġġustamenti fil-qiegħ tas-sit jekk ikun meħtieġ, jew permezz ta’ aġġustamenti lura fl-assemblaġġi tas-sieq u tar-riġel. Il-linja li tgħaddi mill-buttuni tal-vista tal-punt “H” għandhom jinżammu perpendikolari mal-pjan ċentrali lonġitudinali tas-sit.

4.7.1.2.   Jekk ir-riġel tax-xellug ma jkunx jista’ jinżamm parallel mar-riġel tal-lemin u s-sieq tax-xellug ma tkunx tista’ tiġi sostnuta mill-istruttura, ċaqlaq is-sieq tax-xellug sakemm tkun sostnuta. L-allinjament tal-buttuni tal-vista għandu jinżamm.

4.7.2.   Pożizzjoni bilqiegħda maħsuba: fuq wara u fin-naħa ta’ barra

Għal sits ta’ wara jew sits awżiljarji, is-saqajn għandhom ikunu pożizzjonati skond kif speċifikat mill-manifattur. Jekk is-saqajn imbagħad iserrħu fuq partijiet ta’ l-art li jkunu f’livelli differenti, l-ewwel sieq li tiġi f’kuntatt mas-sit ta’ quddiem għandha sservi bħala referenza u s-sieq l-oħra għandha tkun irranġata b’tali mod li l-invell li jipprovdi l-orjentazzjoni trasversali tas-sit ta’ l-apparat jindika l-orizzontali.

4.7.3.   Pożizzjonijiet oħra maħsuba ta’ bilqiegħda:

Il-proċedura ġenerali indikata fil-paragrafu 4.7.1 ta’ hawn fuq għandha tkun segwita għajr dik li s-saqajn għandhom jitpoġġew skond kif speċifikat mill-manifattur tal-vettura.

4.8.   Applika l-piż tan-naħa t’isfel tar-riġel u tal-koxxa u llivella l-magna 3-D H.

Mejjel il-qiegħ ta’ wara lejn il-quddiem ma’ l-istop ta’ quddiem u iġbed il-magna 3-D H ’il bogħod mid-dahar tas-sit bl-użu tat-T-bar. Poġġi mill-ġdid il-magna 3-D H fuq is-sit permezz ta’ wieħed mill-metodi li ġejjin:

4.9.1.   Jekk il-magna 3-D H jkollha t-tendenza li tiżżerżaq lura, uża l-proċedura li ġejja. Ħalli l-magna 3-D H tiżżerżaq lura sakemm ma jkunx hemm aktar bżonn piż orizzontali ’l quddiem imrażżan fuq it-T-bar, i.e. sakemm il-qiegħ tas-sit jiġi f’kuntatt mad-dahar tas-sit. Jekk ikun neċessarju, pożizzjona mill-ġdid in-naħa t’isfel tar-riġel;

4.9.2.   Jekk il-magna 3-D H ma jkollhiex it-tendenza li tiżżerżaq lura, uża l-proċedura li ġejja. Żerżaq il-magna 3-D H lura billi tapplika piż orizzontali lura fuq it-T-bar sakemm il-qiegħ tas-sit jiġi f’kuntatt mad-dahar tas-sit. (ara figura 2 ta’ l-appendiċi 1 ta’ dan l-anness).

4.10.   Applika piż ta’ 100 + 10 N fuq l-assemblaġġ tad-dahar u tal-qiegħ tal-magna 3-D H fejn jissallbu l-kwadrant ta’ l-angolu tal-ġenbejn u l-kisi tat-T-bar. Id-direzzjoni ta’ l-applikazzjoni tal-piż għandha tinżamm tul linja li tgħaddi qrib it-tislib ta’ hawn fuq għal punt li jkun preċiżament ’il fuq mill-kisi tal-bar tal-koxxa (ara figura 2 ta’ l-appendiċi 1 ta’ dan l-anness). Imbagħad b’attenzjoni poġġi mill-ġdid il-qiegħ ta’ wara fid-dahar tas-sit. Għandu jkun hemm attenzjoni tul il-bqija tal-proċedura sabiex ikun evitat li l-magna 3-D H tiżżerżaq ’il quddiem.

4.11.   Poġġi l-piżijiet tal-lemin u tax-xellug tal-warrani u mbagħad, b’mod alternattiv, it-tmien piżijiet tat-torso. Żomm il-livell tal-magna 3-D H.

4.12.   Mejjel il-qiegħ ta’ wara lejn il-quddiem biex tnaqqas it-tensjoni minn fuq id-dahar tas-sit. Ċaqlaq il-magna 3-D H minn naħa għall-oħra fi ħdan l-ark ta’ 10° (5° fuq kull naħa tal-pjan ċentrali vertikali) għal tliet ċikli sħaħ biex tnaqqas kwalunkwe frizzjoni li tkun inġemgħet bejn il-magna 3-D H u s-sit.

Waqt l-azzjoni ta’ ċaqliq, it-T-bar tal-magna 3-D H jista’ jkollha t-tendenza li tiżvijja mill-allinjament orizzontali u vertikali speċifikat. It-T-bar għandha għalhekk tkun imrażżna billi jiġi applikat piż laterali addattat waqt l-azzjoni ta’ ċaqliq. Għandu jkun hemm attenzjoni waqt li tinżamm it-T-bar u waqt li tkun qed tiċċaqlaq il-magna 3-D H sabiex ikun assigurat li l-ebda piż esterjuri ma jkun involontarjament applikat f’direzzjoni vertikali jew qabel u wara.

Is-saqajn tal-magna 3-D H m’għandhomx ikunu mrażżna jew miżmuma waqt dan il-pass. Jekk is-saqajn jibdlu l-pożizzjoni, għandhom temporanjament jitħallew f’dik il-pożizzjoni.

B’attenzjoni poġġi lura il-qiegħ ta’ wara fid-dahar tas-sit u ċċekkja li ż-żewġ invelli ikunu fil-pożizzjoni żero. Jekk ikun sar xi ċaqliq tas-saqajn waqt l-operazzjoni ta’ ċaqliq tal-magna 3-D H, huma għandhom ikunu pożizzjonati mill-ġdid kif ġej:

B’mod alternattiv, għolli kull sieq mill-art bl-ammont minimu neċessarju sakemm ma jkunx hemm iktar moviment tas-saqajn. Waqt li tkun qed tgħolli, is-saqajn għandhom ikunu liberi li jduru; u m’għandhom jiġu applikati l-ebda piżijiet minn quddiem jew mill-ġenb. Meta kull sieq titpoġġa lura fil-pożizzjoni t’isfel, l-għarqub għandu jkun f’kuntatt ma’ l-istruttura maħsuba għal dan;

Iċċekkja li l-invell laterali jkun fil-pożizzjoni żero; jekk neċessarju, applika piż laterali fil-quċċata tal-qiegħ ta’ wara li jkun suffiċjenti biex jillivella l-qiegħ tas-sit tal-magna 3-D H fuq is-sit.

4.13.   Waqt li żżomm it-T-bar biex tevita li l-magna 3-D H tiżżerżaq ’il quddiem fuq il-kuxxin tas-sit, ipproċedi kif ġej:

Kejjel dawn li ġejjin:

4.14.1.   Il-koordinati tal-punt “H” huma mkejla fir-rigward tas-sistema tridimensjonali ta’ referenza;

4.14.2.   L-angolu effettiv tat-torso jinkiseb fil-kwadrant ta’ l-angolu ta’ wara tal-magna 3-D H bis-sonda tkun f’pożizzjoni lura b’mod sħiħ.

4.15.   Jekk tkun mixtieqa repetizzjoni ta’ l-installazzjoni tal-magna 3-D H, l-assemblaġġ tas-sit għandu jitħalla bla piż għal perjodu minimu ta’ 30 minuta qabel ir-repetizzjoni. Il-magna 3-D H m’għandhiex titħalla bil-piż fuq l-assemblaġġ tas-sit iktar mill-ħin meħtieġ biex jitwettaq it-test.

Jekk is-sits fl-istess ringiela jistgħu jitqiesu bħala simili (sit f’forma ta’ bank, sits identiċi, eċċ) għandu jkun determinat biss punt “H” wieħed u “angolu effettiv tat-torso” wieħed għal kull ringiela ta’ sits, bil-magna 3-D H deskritta f’appendiċi 1 ta’ dan l-anness tkun bilqiegħda f’post meqjus bħala rappreżentattiv għar-ringiela. Dan il-post għandu jkun:

4.16.1.   fil-każ tar-ringiela ta’ quddiem, is-sit tas-sewwieq;

4.16.2.   fil-każ tar-ringiela jew ringieli ta’ wara, sit fuq in-naħa ta’ barra

----

(1)  Fi kwalunkwe pożizzjoni ta’ bilqiegħda għajr dik tas-sits ta’ quddiem fejn il-punt “H” ma jistax ikun determinat bl-użu tal-magna tridimensjonali tal-punt “H” jew tal-proċeduri, il-punt “R” indikat mill-manifattur jista’ jittieħed bħala referenza skond kif tiddeċiedi l-awtorità kompetenti.

(2)  Angolu mmejjel, differenza fl-għoli fl-immuntar tas-sit, tessut tas-superfiċje, eċċ.

Appendiċi 1

DESKRIZZJONI TAL-MAGNA TRIDIMENSJONALI TAL-PUNT “H” (*)

(il-magna 3-D H)

Il-magna tikkorrispondi għal dik deskritta fl-Istandard ISO 6549-1980.

----

(*)  Għal dettalji dwar il-bini ta’ magna 3-D H irreferi għand is-Soċjetà ta’ l-Inġiniera tal-Karozzi (SAE), 400 Commonwealth Drive, Warrendale, Pennsylvania 15096, L-Istati Uniti ta’ l-Amerika.

Appendiċi 2

SISTEMA TRIDIMENSJONALI TA’ REFERENZA

----

(*)  Is-sistema ta’ referenza tikkorrispondi għall-Istandard ISO 4130, 1978.

Appendiċi 3

DATA TA’ REFERENZA LI TIKKONĊERNA L-POŻIZZJONIJIET TA’ BILQIEGĦDA

1.   IKKODIFIKAR TAD-DATA TA’ REFERENZA

Id-data ta’ referenza hija elenkata b’mod konsekuttiv għal kull pożizzjoni ta’ bilqiegħda. Il-pożizzjonijiet ta’ bilqiegħda huma identifikati b’kodiċi ta’ żewġ figuri. L-ewwel figura hija numru Għarbi u tindika r-ringiela tas-sits, li tingħadd minn quddiem għal wara tal-vettura. It-tieni figura hija ittra kapitali li tindika l-post tal-pożizzjoni ta’ bilqiegħda fir-ringiela, kif tidher fid-direzzjoni ta’ moviment ’il quddiem tal-vettura; għandhom jintużaw l-ittri li ġejjin:

2.   DESKRIZZJONI TAL-POŻIZZJONI TA’ KEJL TAL-VETTURA

2.1.   Koordinati tal-marki ta’ riferiment

X ...

Y ...

Z ...

3.   LISTA TAD-DATA TA’ REFERENZA

Pożizzjoni ta’ bilqiegħda: ...

3.1.1.   Koordinati tal-punt “R”

X ...

Y ...

Z ...

3.1.2.   Id-disinn ta’ l-angolu tat-torso ...

3.1.3.   Speċifikazzjonijiet għall-aġġustament tas-sit (*)

orizzontali: ...

vertikali: ...

angolari: ...

l-angolu tat-torso: ...

Nota: Elenka d-data ta’ referenza għal pożizzjonijiet ta’ bilqiegħda ulterjuri taħt 3.2, 3.3, eċċ.

----

(*)  Ħassar fejn ma japplikax.

----

ANNESS 4

DETERMINAZZJONI TA’ L-GĦOLI U L-WISA’ TAT-TRAŻŻIN GĦAR-RAS

----

ANNESS 5

DETTALJI TAL-LINJA MPINĠIJA U TAL-KEJL MEĦUD WAQT IT-TESTIJIET

----

ANNESS 6

PROĊEDURA TA’ TEST GĦALL-IĊĊEKKJAR TA’ L-ASSORBIMENT TA’ L-ENERĠIJA

1.   INSTALLAZZJONI, L-APPARAT TAT-TEST, L-ISTRUMENTI UŻATI GĦAR-REĠISTRAR U L-PROĊEDURA

1.1.   Installazzjoni

It-trażżin għar-ras miksi b’materjal li jassorbi l-enerġija għandu jitwaħħal u jkun ittestjat fuq is-sit jew fuq il-parti strutturali tal-vettura li fiha jkun installat. Il-komponent strutturali għandu jkun imwaħħal sew mal-bank tat-test sabiex jibqa’ stazzjonarju meta jkun applikat l-impatt, u l-bażi li fuqu jkun qed iserraħ għandha, fin-nuqqas ta’ speċifikazzjoni partikolari li jingħataw raġunijiet għaliha, tkun bejn wieħed u ieħor orizzontali. Id-dahar tas-sit, jekk jista’ jkun aġġustat, għandu jkun imbarrat fil-pożizzjoni deskritta fil-paragrafu 7.2.2 ta’ dan ir-Regolament.

It-trażżin għar-ras għandu jkun immuntat fuq id-dahar tas-sit, kif ikun ippreżentata fil-vettura. Fil-każ ta’ trażżin għar-ras separat, dan għandu jkun imwaħħal mal-parti ta’ l-istruttura tal-vettura li normalment jitwaħħal magħha.

Jekk it-trażżin għar-ras ikun aġġustabbli dan għandu jitpoġġa fl-inqas pożizzjoni favorevoli li l-aġġustament ikun jippermetti.

1.2.   L-apparat tat-test

1.2.1.   Dan l-apparat jikkonsisti minn pendlu li l-pivot tiegħu jkun sostnut minn ball-bearings u li l-massa mnaqqsa (*) tiegħu fiċ-ċentru tal-perkussjoni tkun ta' 6,8 kg. L-estremità t'isfel tal-pendlu tikkonsisti minn forma ta' ras riġida b'dijametru ta' 165 mm li ċ-ċentru tagħha huwa identiku għaċ-ċentru ta' perkussjoni tal-pendlu.

1.2.2.   Il-forma ta' ras għandha jkollha mwaħħal magħha żewġ aċċelerometri u apparat li jkejjel il-veloċità, li dawn għandhom ikejlu valuri fid-direzzjoni ta’ l-impatt.

1.3.   L-istrumenti tar-reġistrar

L-istrumenti tar-reġistrar użati għandhom ikunu tali li jieħdu kejl bil-gradi ta' preċiżjoni li ġejjin:

1.3.1.   Aċċelerazzjoni:

preċiżjoni = ± 5 % tal-valur effettiv

klassi ta' frekwenza tal-kanal tal-kejl: CFC 600 li tikkorrispondi għall-karatteristiċi ta’ l-Istandard ta’ l-ISO 6487 (1987)

Sensitività trasversali ≤ 5 % ta’ l-iktar punt baxx ta’ l-iskala.

1.3.2.   Veloċità:

preċiżjoni = ± 2,5 % tal-valur reali;

sensitività = 0.5 km/h

1.3.3.   Reġistrar tal-ħin

l-istrumenti għandhom iwasslu biex l-azzjoni tkun reġistrata tul il-perjodu kollu tagħha u biex jittieħed ir-riżultat fi ħdan elf parti ta' sekonda:

il-bidu ta' l-impatt fil-mument ta’ l-ewwel kuntatt bejn il-forma ta' ras u l-punt li qed ikun ttestjat għandu jiġi identifikat fuq ir-reġistrazzjonjiet użati għall-analiżi tat-test.

1.4.   Il-proċedura tat-test

Bit-trażżin għar-ras imwaħħal u aġġustat kif indikat fil-paragrafu 1.1 ta’ dan l-anness, l-impatt għandu jsir f’punti magħżula mil-laboratorju fiż-żona ta’ impatt definita fil-paragrafu 6.1 ta’ dan ir-Regolament u possibilment ’il barra miż-żona ta’ impatt definita fil-paragrafu 6.2 ta’ dan ir-Regolament fuq superfiċji b’radju ta’ kurvatura ta’ inqas minn 5 mm.

1.4.1.1.   Fuq is-superfiċje ta’ wara, id-direzzjoni ta’ l-impatt minn naħa ta’ wara lejn in-naħa ta’ quddiem għandha tkun fi pjan lonġitudinali f’angolu ta’ 45° mal-vertikali.

1.4.1.2.   Fuq is-superfiċje ta’ quddiem, id-direzzjoni ta’ l-impatt minn naħa ta’ quddiem lejn in-naħa ta’ wara, fi pjan lonġitudinali, għandha tkun orizzontali.

1.4.1.3.   Iż-żoni ta’ quddiem u ta’ wara huma mdawra bil-pjan orizzontali li hu tanġenzjali għall-quċċata tat-trażżin għar-ras kif imsemmi fil-paragrafu 7.2 ta’ dan ir-Regolament.

1.4.2.   Il-forma ta' ras għandha tolqot il-punt tat-test b'veloċità ta' 24,1 km/h; din il-veloċità għandha jew tinkiseb sempliċiment permezz ta’ l-enerġija ta' propulsjoni jew inkella billi jintuża apparat addizzjonali ta' propulsjoni.

2.   IR-RIŻULTATI

Fit-testijiet imwettqa permezz tal-proċedura ta’ hawn fuq, id-deċelerazzjoni tal-forma ta' ras m’għandhiex taqbeż it-80g b’mod kontinwu għal iktar minn 3 millisekondi. Ir-rata ta’ deċelerazzjoni għandha tittieħed bħala l-medja tar-riżultat fuq iż-żewġ deċelometri.

3.   PROĊEDURI EKWIVALENTI

3.1.   Proċeduri ekwivalenti ta’ test għandhom ikunu permessi bil-kondizzjoni li r-riżultati meħtieġa mill-paragrafu 2 ta’ hawn fuq jkunu jistgħu jinkisbu, b’mod partikolari, l-oġġetti ta’ l-apparat tat-test jistgħu jkunu orjentati b’mod differenti kemm-il darba l-angolu relattiv bejn it-trażżin għar-ras u d-direzzjoni ta’ l-impatt ikun rispettat.

3.2.   Ir-responsabbiltà li juri l-ekwivalenza ta’ metodu ieħor għajr dak deskritt fil-paragrafu 1 għandha tkun f’idejn il-persuna li tuża dak il-metodu l-ieħor.

----

(*)  The relationship of the reduced mass “mr” of the pendulum to the total mass “m” of the pendulum at a distance “a” between the centre of percussion and the axis of rotation and at a distance “l” beween the centre of gravity and the axis of rotation is given by the formula: mr = m (l/a).

----

ANNESS 7

DETERMINAZZJONI TAL-QIES “A” TAL-FETĦIET TAT-TRAŻŻIN GĦAR-RAS

(ara l-paragrafi 6.6.2 u 6.6.3 ta’ dan ir-Regolament)

----

----

Ir-Regolament Nru 26 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta’ vetturi fir-rigward tal-partijiet sporġuti esterni tagħhom.

1.   L-AMBITU U L-GĦAN

1.1.   Dan ir-Regolament japplika għall-partijiet sporġuti esterni tal-kategorija ta’ vetturi M1 (1). Ma japplikax għall-mirja ta’ barra li juru x’hemm wara l-karozza jew għall-boċċa ta’ l-apparat għall-irmunkar.

1.2.   L-għan ta’ dan ir-Regolament huwa li jitnaqqas ir-riskju jew is-serjetà ta’ ħsara lill-ġisem ta’ persuna milquta mill-bòdi ta’ karozza jew li tħokk magħha f’każ ta’ ħabta. Dan huwa validu kemm meta l-vettura tkun wieqfa kif ukoll meta tkun qed timxi.

2.   DEFINIZZJONIJIET

Għall-għanijiet ta’dan ir-Regolament:

2.1.   “Approvazzjoni ta’ vettura” tfisser l-approvazzjoni ta’ tip ta’ vettura fir-rigward tal-partijiet sporġuti esterni tagħha.

2.2.   “Tip ta’ vettura” tfisser kategorija ta’ vetturi bil-magna li ma jvarjawx f’aspetti essenzjali bħall-forma jew il-materjal tal-wiċċ estern.

2.3.   “Il-wiċċ estern” tfisser il-parti ta’ barra tal-vettura inkluż il-bònit, l-għatu tal-kumpartiment tal-bagalji, il-bibien, il-ġnub, is-saqaf, l-apparat tad-dawl u tas-senjalar tad-dawl u l-komponenti viżibbli li jsaħħu.

2.4.   “Il-linja ta’ l-art” tfisser il-linja ddeterminata kif ġej:

Darba wara l-oħra poġġi kon b’assi vertikali li l-għoli tiegħu ma jkunx definit, u b’nofs angolu ta’ 30°, madwar vettura mgħobbija, b’tali mod li jmiss, kontinwament u kemm jista’ jkun fil-baxx, mal-wiċċ estern tal-vettura. Il-linja ta’ l-art hija t-traċċa ġeometrika ta’ dawn il-punti ta’ kuntatt. Fid-determinazzjoni tal-linja ta’ l-art, il-punti tal-ġakk, il-pajpijiet ta’ l-egżost u r-roti m’għandhomx jitqiesu. L-ispazji ta’ l-arkati li fihom iduru r-roti għandhom jitqiesu daqslikieku kienu mimlijin b’wiċċ immaġinarju li joħloq kontinwazzjoni lixxa tal-wiċċ estern ta’ madwarhom. Fiż-żewġ naħat tal-vettura il-bamper għandu jitqies meta tkun qed tiġi stabbilita l-linja ta’ l-art. Skond il-vettura partikulari, it-traċċa tal-linja ta’ l-art tista’ tinstab fl-estremità tas-settur tal-bamper jew fil-panil tal-bòdi ’l isfel mill-bamper. Fejn ikun hemm żewġ punti ta’ kuntatt jew iktar li jseħħu fl-istess ħin, għandu jintuża l-punt ta’ kuntatt l-aktar baxx biex tiġi ddeterminata l-linja ta’ l-art.

2.5.   “Ir-raġġ ta’ kurvatura” tfisser ir-raġġ ta’ l-ark ta’ ċirku li tkun l-iktar viċin għall-forma tonda tal-komponent li jkun qed jiġi kkunsidrat.

2.6.   “Vettura mgħobbija” tfisser vettura mgħobbija sal-massimu tal-massa teknika permessa. Vetturi mgħammra b’sospensjoni idropnewmatika, idrawlika jew pnewmatika jew bi strument għal-livellar awtomatiku skond it-tagħbija, għandhom ikunu ttestjati bil-vettura fl-agħar kondizzjonijiet għall-ħidma normali speċifikata mill-fabbrikant.

“It-tarf estrem ta’ barra” tal-vettura tfisser, fir-rigward tal-ġnub tal-vettura, il-pjan parallel mal-pjan lonġitudinali medjan tal-vettura li jikkoinċidi mat-tarf laterali ta’ barra, u, fir-rigward tat-truf ta’ quddiem u ta’ wara, il-pjan trasversali perpendikulari tal-vettura li jikkoinċidi mat-truf ta’ barra tagħha ta’ quddiem u ta’ wara, mingħajr ma titqies il-parti sporġuta:

2.7.1.   tat-tajers viċin il-punt tal-kuntatt tagħhom ma’ l-art, u l-konnessjonijiet għall-istrumenti tal-kejl tal-pressjoni tat-tajers;

2.7.2.   ta’ kwalunkwe tip ta’ strument kontra ż-żliq li jista’ jiġi mmontat fuq ir-roti;

2.7.3.   tal-mirja li juru x’hemm wara l-karrozza;

2.7.4.   tad-dwal tal-ġenb li jindikaw id-direzzjoni, dwal li jimmarkaw ix-xifer ta’ barra, dwal ta’ quddiem u ta’ wara (tal-ġenb) li juru l-pożizzjoni u dwal li jitħallew mixgħulin meta l-karrozza tkun ipparkjata;

2.7.5.   fir-rigward tat-truf ta’ quddiem u ta’ wara, ta’ partijiet immontati fuq il-bampers, ta’ l-istrumenti għall-irmunkar u tal-pajpijiet ta’ l-egżost.

2.8.   “Id-dimensjoni tal-parti sporġuta” ta’ komponent immontat fuq panil tfisser id-dimensjoni stabbilita skond il-metodu deskritt fil-paragrafu 2 ta’ l-Anness 3 ta’ dan ir-Regolament.

2.9.   “Il-linja nominali ta’ panil” tfisser il-linja li tgħaddi miż-żewġ punti rrappreżentati mill-pożizzjoni taċ-ċentru ta’sfera meta l-wiċċ tagħha tagħmel l-ewwel u l-aħħar kuntatt ma’ komponent waqt il-proċedura tal-kejl deskritta fil-paragrafu 2.2. ta’ l-Anness 3 ta’ dan ir-Regolament.

3.   APPLIKAZZJONI GĦALL-APPROVAZZJONI

L-applikazzjoni għall-approvazzjoni ta’ tip ta’ vettura fir-rigward tal-partijiet sporġuti esterni tagħha.

3.1.1.   L-applikazzjoni għall-approvazzjoni ta’ tip ta’ vettura fir-rigward tal-partijiet sporġuti esterni tagħha għandha titressaq mill-fabbrikant tal-vettura jew mir-rappreżentant tiegħu li jkun akkreditat kif meħtieġ.

Għandha tkun ippreżentata flimkien ma’ tliet kopji tad-dokumenti li ġejjin:

3.1.2.1.   ritratti tal-partijiet ta’ quddiem, ta’ wara u tal-ġenb tal-vettura meħudin minn angolu ta’ bejn 30° u 45° mal-pjan medjan lonġitudinali vertikali tal-vettura;

3.1.2.2.   disinni bil-qisien tal-bampers u, fejn ikun xieraq;

3.1.2.3.   disinni ta’ ċerti partijiet sporġuti esterni u jekk ikun applikabbli disinni ta’ ċerti sezzjonijiet tal-wiċċ estern imsemmija f’ 6.9.1.

3.1.3.   Vettura li tirrappreżenta t-tip ta’ vettura li għandha tkun approvata għandha tkun ippreżentata lis-servizz tekniku responsabbli mit-tmexxija tat-testijiet għall-approvazzjoni. Fuq talba ta’ l-imsemmi servizz tekniku, għandhom ikunu ppreżentati ukoll ċerti komponenti u ċerti kampjuni tal-materjal użat.

L-applikazzjoni għall-approvazzjoni tat-tip fir-rigward ta’ l-ixkafef għall-bagalji, l-ixkafef għall-apparat ta’ l-iskijjar jew erjils li jirċievu jew jittrasmettu r-radju li huma meqjusa bħala unitajiet tekniċi separati.

3.2.1.   L-applikazzjoni għall-approvazzjoni tat-tip fir-rigward ta’ l-ixkafef għall-bagalji, l-ixkafef għall-apparat ta’ l-iskijjar jew erjils li jirċievu jew jittrasmettu r-radju li huma meqjusa bħala unitajiet tekniċi separati għandha titressaq mill-fabbrikant tal-vettura jew mill-fabbrikant ta’ l-imsemmija unitajiet tekniċi separati, jew mir-rappreżentant tagħhom li jkun akkreditat kif meħtieġ.

Għal kull tip ta’ kwalunkwe wieħed mill-istrumenti msemmija fil-paragrafu 3.2.1. hawn fuq, l-applikazzjoni għandha tkun ippreżentata flimkien ma’ dawn li ġejjin:

3.2.2.1.   tliet kopji ta’ dokumenti li jispeċifikaw il-karatteristiċi tekniċi ta’ l-unità teknika separata u l-istruzzjonijiet għall-armar li għandhom jingħataw ma’ kull unità teknika separata li tinbiegħ;

3.2.2.2.   kampjun tat-tip ta’ unità teknika separata. Jekk l-awtorità responsabbli tqis li jkun meħtieġ, hija tista’ titlob kampjun ieħor.

4.   L-APPROVAZZJONI

L-approvazzjoni ta’ tip ta’ vettura fir-rigward tal-partijiet sporġuti esterni tagħha.

4.1.1.   Jekk it-tip ta’ vettura mressqa għall-approvazzjoni skond dan ir-Regolament tissodisfa r-rekwiżiti tal-paragrafi 5. u 6. ta’ hawn isfel, għandha tingħata l-approvazzjoni ta’ dik it-tip ta’ vettura.

4.1.2.   Għandu jiġi assenjat numru ta’ approvazzjoni għal kull tip ta’ vettura approvata. L-ewwel figuri tiegħu (bħalissa 02 li jikkorrispondi mas-serje 02 ta’ emendi li daħlu fis-seħħ fit-13 ta’ Diċembru 1996) għandhom jindikaw is-serje ta’ emendi li jinkludu l-emendi tekniċi prinċipali l-aktar reċenti li jkunu saru għar-Regolament fiż-żmien meta tingħata l-approvazzjoni. L-istess Parti Kontraenti ma tistax tassenja l-istess numru lil xi tip ta’ vettura oħra.

4.1.3.   Notifika ta’ l-approvazzjoni jew ta’ l-estensjoni jew ta’ ċaħda jew ta’ l-irtirar ta’ l-approvazzjoni jew il-waqfien definittiv fil-produzzjoni ta’ tip ta’ vettura skond dan ir-Regolament għandu jiġi kkomunikat lill-Partijiet għall-Ftehim tas-sena 1958 li japplikaw dan ir-Regolament permezz ta’ formola ta’ komunikazzjoni skond il-mudell fl-Anness 1 ta’ dan ir-Regolament.

Ma’ kull vettura li tkun konformi ma’ tip ta’ vettura approvata skond dan ir-Regolament għandu jkun hemm imwaħħla, b’mod evidenti u f’post faċilment aċċessibbli li jkun speċifikat fuq il-formola ta’ l-approvazzjoni, marka internazzjonali ta’ approvazzjoni li tikkonsisti f’:

4.1.4.1.   ċirku madwar l-ittra “E” segwit min-numru li jiddistingwi l-pajjiż li ta l-approvazzjoni;

4.1.4.2.   in-numru ta’ dan ir-Regolament, segwit mill-ittra “R”, sing u n-numru ta’ l-approvazzjoni fuq in-naħa tal-lemin taċ-ċirku stipulat fil-paragrafu 4.1.4.1.

4.1.5.   Jekk il-vettura tkun konformi ma’ tip ta’ vettura approvata, skond Regolament jew numru ta’ Regolamenti oħra annessi mal-Ftehim, fil-pajjiż li jkun ta l-approvazzjoni skond dan ir-Regolament is-simbolu stipulat fil-paragrafu 4.1.4.1. m’għandux għalfejn ikun ripetut; f’dak il-każ in-numri u s-simboli addizzjonali tar-Regolamenti kollha li taħthom tkun ingħatat l-approvazzjoni fil-pajjiż li jkun ta l-approvazzjoni skond dan ir-Regolament għandhom jitqiegħdu f’kolonni vertikali fuq il-lemin tas-simbolu stipulat fil-paragrafu 4.1.4.1.

4.1.6.   Il-marka ta’ l-approvazzjoni għandha tkun tista’ tinqara b’mod ċar u għandha tkun magħmula b’tali mod li ma titħassarx.

4.1.7.   Il-marka ta’ l-approvazzjoni għandha titqiegħed viċin ta’ jew fuq il-pjanċa bid-data tal-vettura mwaħħla mill-fabbrikant.

4.1.8.   L-Anness 2 ta’ dan ir-Regolament jagħti eżempji ta’ l-arranġamenti tal-marki ta’ approvazzjoni.

4.1.9.   L-awtorità kompetenti għandha tivverifika l-eżistenza ta’ arranġamenti sodisfaċenti biex ikun żgurat kontroll effettiv tal-konformità tal-produzzjoni qabel ma tingħata l-approvazzjoni tat-tip.

L-approvazzjoni fir-rigward ta’ l-ixkafef għall-bagalji, l-ixkafef għall-apparat ta’ l-iskijjar jew erjils li jirċievu jew jittrasmettu bir-radju li huma meqjusa bħala unitajiet tekniċi separati.

4.2.1.   Jekk it-tip ta’ unità teknika separata mressqa għall-approvazzjoni skond dan ir-Regolament tissodisfa r-rekwiżiti tal-paragrafi 6.16., 6.17. u 6.18. ta’ hawn isfel, l-approvazzjoni għal dik it-tip ta’ unità teknika separata għandha tingħata.

4.2.2.   Għandu jiġi assenjat numru ta’ approvazzjoni għal kull tip ta’ unità teknika separata approvata. L-ewwel figuri tiegħu (bħalissa 02 li jikkorrispondi mas-serje ta’ emendi 02 li daħlu fis-seħħ fit-13 ta’ Diċembru 1996) għandhom jindikaw is-serje ta’ emendi li jinkludu l-emendi tekniċi prinċipali l-iktar reċenti li jkunu saru għar-Regolament fiż-żmien tal-ħruġ ta’ l-approvazzjoni. L-istess Parti Kontraenti ma tistax tassenja l-istess numru lil xi tip ieħor ta’ unità teknika separata.

4.2.3.   Notifika ta’ l-approvazzjoni, jew ta’ l-estensjoni jew ta’ ċaħda jew ta’ l-irtirar ta’ l-approvazzjoni jew il-waqfien definittiv fil-produzzjoni ta’ tip ta’ unità teknika separata, skond dan ir-Regolament għandu jiġi kkomunikat lill-Partijiet għall-Ftehim tas-sena 1958 li japplikaw dan ir-Regolament permezz ta’ formola ta’ komunikazzjoni skond il-mudell fl-Anness 4 ta’ dan ir-Regolament.

Fuq kull unità teknika separata li tkun konformi ma’ tip approvat skond dan ir-Regolament għandu jkun hemm imwaħħla, b’mod evidenti u f’post faċilment aċċessibbli li jkun speċifikat fil-formola ta’ approvazzjoni, marka internazzjonali ta’ approvazzjoni li tikkonsisti f’:

4.2.4.1.   ċirku madwar l-ittra “E” segwit min-numru li jiddistingwi l-pajjiż li jkun ta l-approvazzjoni (2);

4.2.4.2.   in-numru ta’ dan ir-Regolament, segwit mill-ittra “R”, sing u n-numru ta’ l-approvazzjoni fuq in-naħa tal-lemin taċ-ċirku stipulat fil-paragrafu 4.2.4.1.

4.2.5.   Il-marka ta’ l-approvazzjoni għandha tkun tista’ tinqara b’mod ċar u għandha tkun magħmula b’tali mod li ma titħassarx.

4.2.6.   Il-marka ta’ l-approvazzjoni għandha titqiegħed viċin ta’ jew fuq il-pjanċa bid-data ta’ l-unità teknika separata mwaħħla mill-fabbrikant.

4.2.7.   L-Anness 2 ta’ dan ir-Regolament jagħti eżempji ta’ l-arranġamenti tal-marki ta’ approvazzjoni.

4.2.8.   L-awtorità kompetenti għandha tivverifika l-eżistenza ta’ l-arranġamenti sodisfaċenti biex ikun żgurat kontroll effettiv tal-konformità tal-produzzjoni qabel ma tingħata l-approvazzjoni tat-tip.

5.   SPEĊIFIKAZZJONIJIET ĠENERALI

Id-dispożizzjonijiet ta’ dan ir-Regolament m’għandhomx japplikaw għal dawk il-partijiet tal-wiċċ estern li, bil-vettura mgħobbija, bil-bibien, twieqi u għotjien ta’ l-aċċess kollha eċċ., fil-pożizzjoni magħluqa, huma jew:

5.1.1.   f’għoli ta’ iktar minn 2 metri, jew

5.1.2.   taħt il-linja ta’ l-art, jew

5.1.3.   pożizzjonati b’mod li, kemm meta jkunu statiċi kif ukoll meta jkunu qegħdin jaħdmu, ma jkunux jistgħu jintmessu bi sfera ta’ dijametru ta’ 100 mm.

5.2.   Il-wiċċ estern tal-vetturi m’għandux ikollu, fid-direzzjoni li tħares ’l barra, xi parti bil-ponta jew b’xifer jew xi partijiet sporġuti b’forma, qisien jew ebusija tali li x’aktarx iżżid ir-riskju jew is-serjetà ta’ ħsara lill-ġisem ta’ persuna li tintlaqat mill-wiċċ estern jew tħokk miegħu fil-każ ta’ ħabta.

5.3.   Il-wiċċ estern tal-vetturi m’għandux ikollu, ’il barra minnu, xi parti li x’aktarx tolqot lin-nies għaddejjin bil-mixi, liċ-ċiklisti jew lill-motoċiklisti.

5.4.   L-ebda parti sporġuta tal-wiċċ estern m’għandu jkollha raġġ ta’ kurvatura ta’ inqas minn 2.5 mm. Din il-ħtieġa m’għandhiex tapplika għal partijiet tal-wiċċ estern li jisporġu inqas minn 5 mm, iżda l-angoli li jħarsu ’l barra ta’ dawn il-partijiet għandhom ikunu bla xifer, għajr fejn dawn il-partijiet jisporġu inqas minn 1.5 mm.

5.5.   Il-partijiet sporġuti tal-wiċċ estern, magħmulin minn materjal ta’ ebusija ta’ mhux iktar minn 60 shore A, jista’ jkollhom raġġ ta’ kurvatura ta’ inqas minn 2.5 mm.

Il-kejl ta’ l-ebusija għandu jittieħed bil-komponent kif inhu installat fil-vettura. Fejn ma jkunx possibbli li jitwettaq kejl ta’ l-ebusija permezz tal-proċedura ta’ Shore A, għall-evalwazzjoni għandu jkun użat kejl komparabbli.

5.6.   Id-dispożizzjonijiet tal-paragrafi 5.1. sa 5.5. hawn fuq għandhom japplikaw flimkien ma’ l-ispeċifikazzjonijiet partikulari tal-paragrafu 6 li ġej, ħlief fejn dawn l-ispeċifikazzjonijiet partikulari b’mod espliċitu jipprovdu xi mod ieħor.

6.   SPEĊIFIKAZZJONIJIET PARTIKULARI

6.1.   Ornamenti.

6.1.1.   Ornamenti miżjuda li jisporġu iktar minn 10 mm mis-sostenn tagħhom għandhom jinġibdu lura, jinqalgħu jew jitgħawġu taħt forza ta’ 10 daN eżerċitata fil-punt prinċipali tagħhom fi kwalunkwe direzzjoni fi pjan bejn wieħed u ieħor parallel mal-wiċċ li fuqu jkunu immontati. Dawn id-dispożizzjonijiet m’għandhomx japplikaw għall-ornamenti ta’ fuq ix-xibka li tipproteġi r-radjatur, li għalihom japplikaw biss il-ħtiġijiet ġenerali tal-paragrafu 5. Biex tkun applikata l-forza ta’ 10 daN għandha tintuża ballata (ram) b’tarf ċatt b’dijametru ta’ mhux iktar minn 50 mm. Fejn dan ma jkunx possibbli, għandu jintuża metodu ekwivalenti. Wara li l-ornamenti jinġibdu ’l ġewwa, jinqalgħu jew jitgħawġu, il-partijiet sporġuti li jkun fadal m’għandhomx jisporġu iktar minn 10 mm. Dawn il-partijiet sporġuti għandhom f’kull każ jissodisfaw id-dispożizzjonijiet tal-paragrafu 5.2. Jekk l-ornament ikun immontat fuq xi bażi, din il-bażi titqies bħala parti mill-ornament u mhux parti mill-wiċċ ta’ sostenn.

6.1.2.   Strixxi protettivi jew protezzjoni fuq il-wiċċ estern m’għandhomx ikunu suġġetti għall-ħtiġijiet tal-paragrafu 6.1.1. ta’ hawn fuq; madankollu, għandhom ikunu mwaħħlin mal-vettura b’mod sod.

6.2.   Fanali ta’ quddiem.

6.2.1.   Viżieri u xfar li jisporġu għandhom ikunu permessi fuq il-fanali ta’ quddiem, bil-kondizzjoni li l-parti sporġuta, kif imkejla skond il-wiċċ trasparenti estern tal-bozza ta’ quddiem, ma tkunx ta’ iktar minn 30 mm u li r-raġġ ta’ kurvatura tagħhom ikun għall-inqas 2.5 mm kullimkien. Fil-każ ta’ bozza ta’ quddiem li tkun immontata wara wiċċ trasparenti addizzjonali, il-parti sporġuta għandha titkejjel mill-wiċċ trasparenti li qiegħed l-iktar ’il barra. Il-partijiet sporġuti għandhom ikunu ddeterminati skond il-metodu deskritt fil-paragrafu 3 ta’ l-Anness 3 ta’ dan ir-Regolament.

6.2.2.   Fanali ta’ quddiem li jinġibdu ’l ġewwa għandhom jissodisfaw id-dispożizzjonijiet tal-paragrafu 6.2.1. ta’ hawn fuq, kemm fil-pożizzjoni operattiva kif ukoll meta jkunu miġbuda ’l ġewwa.

6.2.3.   Id-dispożizzjonijiet tal-paragrafu 6.2.1. ta’ hawn fuq ma japplikawx għall-fanali ta’ quddiem li jkunu mgħaddsa fil-bòdi tal-vettura jew li jkollhom il-bòdi “sporġut fuqhom”, jekk il-bòdi jkun konformi mal-ħtiġijiet tal-paragrafu 6.9.1.

6.3.   Xbieki u spazji.

6.3.1.   Il-ħtiġijiet tal-paragrafu 5.4. m’għandhomx japplikaw għal spazji bejn elementi mwaħħlin u elementi li jistgħu jiċċaqalqu, inklużi dawk li huma parti minn xbieki għad-dħul jew il-ħruġ ta’ l-arja u minn xbieki li jipproteġu r-radjatur, bil-kondizzjoni li d-distanza bejn elementi konsekuttivi ma tkunx ta’ iktar minn 40 mm u li x-xbieki u l-ispazji ikollhom għan funzjonali. Għal spazji ta’ bejn 40 mm u 25 mm ir-raġġi ta’ kurvatura għandhom ikunu ta’ 1 mm jew iktar. Madankollu, jekk id-distanza bejn żewġ elementi konsekuttivi tkun ta’ 25 mm jew inqas, ir-raġġi ta’ kurvatura ta’ l-uċuħ esterni ta’ l-elementi m’għandhomx ikunu ta’ inqas minn 0.5 mm. Id-distanza bejn żewġ elementi konsekuttivi ta’ xbieki u spazji għandha tkun determinata skond il-metodu deskritt fil-paragrafu 4 ta’ l-Anness 3 ta’ dan ir-Regolament.

6.3.2.   Il-post fejn il-parti ta’ quddiem tingħaqad ma’ l-uċuħ tal-ġnub ta’ kull element li jifforma xibka jew spazju għandu jkun bla xifer.

6.4.   Wajpers tal-ħġieġa ta’ quddiem tal-vettura

6.4.1.   It-tagħmir tal-wajpers tal-ħġieġa ta’ quddiem tal-vettura għandhom ikunu magħmula b’tali mod li x-xâft tal-wajper ikun mgħammar b’kisi protettiv li jkollu raġġ ta’ kurvatura li jissodisfa l-ħtiġijiet tal-paragrafu 5.4. ta’ hawn fuq u jkollu erja tal-wiċċ fit-tarf li ma tkunx inqas minn 150 mm2. Fil-każ ta’ kisi fit-tond, dawn għandu jkollhom erja sporġuta minima ta’ 150 mm2 meta jiġu mkejla minn mhux iktar minn 6.5 mm mill-ponta li tisporġi l-aktar. Dawn il-ħtiġijiet għandhom jitħarsu wkoll mill-wajpers tal-ħġieġa ta’ wara u mill-wajpers tal-fanali ta’ quddiem.

6.4.2.   Il-paragrafu 5.4. m’għandux japplika għax-xfar tal-wajpers jew għall-partijiet ta’ sostenn. Madankollu, dawn l-unitajiet għandhom ikunu magħmula b’mod li ma jkollhomx angoli f’daqqa jew partijiet bil-ponta jew li jaqtgħu.

6.5.   Bampers.

6.5.1.   It-truf tal-bampers għandhom ikunu mdawrin ’il-ġewwa lejn il-wiċċ estern sabiex jitnaqqas kemm jista’ jkun ir-riskju ta’ ħsara. Din il-ħtieġa titqies bħala mħarsa jekk il-bamper ikun mdaħħal ’il ġewwa jew integrat fi ħdan il-bòdi jew jekk it-tarf tal-bamper ikun imdawwar ’il ġewwa b’mod li ma jistax jintmiss minn sfera ta’ 100 mm u li l-ispazju bejn it-tarf tal-bamper u l-bòdi ta’ madwaru ma jkunx ta’ iktar minn 20 mm.

6.5.2.   Jekk il-linja tal-bamper li tikkorrispondi mal-linja tal-kontorn ta’ barra tal-parti tal-karrozza sporġuta b’mod vertikali tkun fuq wiċċ iebes, dak il-wiċċ għandu jkollu raġġ minimu ta’ kurvatura ta’ mhux inqas minn 5 mm fil-punti kollha tiegħu li jinsabu fuq il-linja tal-kontorn sa 20 mm ’il ġewwa, u raġġ ta’ kurvatura minimu ta’ 2.5 mm f’kull każ ieħor. Din id-dispożizzjoni tapplika għal dik il-parti taż-żona li tinsab mil-linja tal-kontorn sa 20 mm ’il ġewwa li tkun pożizzjonata bejn u quddiem (jew wara fil-każ tal-bamper ta’ wara) punti tanġenzjali mal-linja tal-kontorn ta’ żewġ pjanijiet vertikali li kull wieħed minnhom jifforma angolu ta’ 15° mal-pjan ta’ simetrija lonġitudinali tal-vettura (ara l-figura 1).

6.5.3.   Ir-rekwiżit tal-paragrafu 6.5.2. m’għandux japplika għall-partijiet ta’ fuq il-bamper jew tal-bamper jew għall-partijiet imdaħħlin fil-bamper li għandhom parti sporġuta ta’ inqas minn 5 mm, b’referenza speċjali għall-kisi tal-ġonot u għall-ġetts maħsuba biex jaħslu l-fanali ta’ quddiem; iżda l-angoli li jħarsu ’l barra ta’ partijiet tali għandhom ikunu bla ponta, ħlief fejn dawn il-partijiet jisporġu inqas minn 1.5 mm.

6.6.   Mankijiet, ċappetti u buttuni awtomatiċi ta’ bibien, kumpartimenti għall-bagalji u bònits; tappijiet u għotjien tal-parti minn fejn jimtela t-tank tal-karburant

6.6.1.   Il-parti sporġuta m’għandhiex tkun ta’ iktar minn 40 mm fil-każ ta’ mankijiet tal-bibien jew tal-kumpartiment tal-bagalji u mhux aktar minn 30 mm f’kull każ ieħor.

Jekk il-mankijiet tal-bibien ta’ wara jduru biex jaħdmu, għandhom iħarsu waħda jew l-oħra mill-ħtiġijiet li ġejjin:

6.6.2.1.   Fil-każ ta’ mankijiet li jduru b’mod parallel mal-pjan tal-bieba, it-tarf miftuħ tal-manku għandu jħares lejn il-parti ta’ wara. It-tarf ta’ dawn il-mankijiet għandu jkun mdawwar lura lejn il-pjan tal-bieba u għandu jkun imdaħħal f’parti protettiva jew imdaħħal ’il ġewwa.

6.6.2.2.   Mankijiet li jduru ’l barra f’kull direzzjoni li ma tkunx parallela mal-pjan tal-bieba għandhom, meta jkunu magħluqin, ikunu magħluqin b’parti protettiva mdawra magħhom jew għandhom ikunu mdaħħlin ’l ġewwa. It-tarf il-miftuħ għandu jħares jew lura jew ’l isfel.

Madankollu, mankijiet li ma jħarsux din l-aħħar kondizzjoni jistgħu ikunu aċċettati jekk:

6.7.   Roti, skorfini tar-roti, hub caps u discs tar-roti.

6.7.1.   Il-ħtiġijiet tal-paragrafu 5.4. ma japplikawx.

6.7.2.   Ir-roti, l-iskorfini tar-roti, il-hub caps u d-discs tar-roti m’għandux ikollhom partijiet sporġuti bil-ponta jew li jaqtgħu u li jmorru lilhinn mill-pjan estern taċ-ċirku li jissikka r-rota. L-iskorfini farfett m’għandhomx ikunu permessi.

6.7.3.   Meta l-vettura tkun miexja f’linja dritta, l-ebda parti mir-roti ħlief it-tajers, li tkun tinsab ’il fuq mill-pjan orizzontali li jgħaddi mill-assi tar-rotazzjoni tagħhom m’għandha tisporġi lilhinn mill-parti sporġuta vertikali, fi pjan orizzontali tal-wiċċ jew ta’ l-istruttura esterna. Madankollu, jekk il-ħtiġijiet funzjonali jiġġustifikaw dan, id-discs tar-roti li jgħattu l-iskorfini tar-rota u tal-“hubs” jistgħu jisporġu iktar mill-parti sporġuta vertikali tal-wiċċ jew ta’ l-istruttura esterna, bil-kondizzjoni li r-raġġ ta’ kurvatura tal-wiċċ tal-parti sporġuta ma jkunx inqas minn 30 mm u li l-parti sporġuta lilhinn mill-parti sporġuta vertikali tal-wiċċ jew ta’ l-istruttura esterna fl-ebda każ ma tkun iktar minn 30 mm.

6.8.   It-truf tal-pjanċi.

6.8.1.   Truf tal-pjanċi, bħat-truf tal-kanali ta' l-ilma u l-binarji tal-bibien li jimxu fuq ir-roti, m’għandhomx ikunu permessi jekk ma jkunux mitwija lura jew ma jkunux imwaħħla bi protezzjoni magħhom li tissodisfa l-ħtiġijiet li japplikaw għaliha f’dan ir-Regolament. Xifer mhux protett għandu jitqies bħala mitwi lura jew jekk ikun jintewa lura b’madwar 180°, jew jekk ikun jintlewa lejn il-bòdi b’tali mod li ma jkunx jista’ jintmiss minn sfera b’dijametru ta’ 100 mm.

6.9.   Il-Panils tal-bòdi.

6.9.1.   Tinjiet fil-panils tal-bòdi jista’ jkollhom raġġ ta’ kurvatura ta’ inqas minn 2.5 mm bil-kondizzjoni li dan ma jkunx inqas minn wieħed f’kull għaxra ta’ l-għoli “H” tal-parti sporġuta, mkejjel skond il-metodu deskritt fil-paragrafu 1 ta’ l-Anness 3.

6.10.   L-apparat fil-ġenb li jibdel id-direzzjoni ta’ l-arja jew tax-xita.

6.10.1.   L-apparat fil-ġenb li jibdel id-direzzjoni ta’ l-arja jew tax-xita għandu jkollu raġġ ta’ kurvatura ta’ mill-inqas 1 mm fuq it-truf li jistgħu jduru ’l barra.

6.11.   Il-brekits għall-iġġakkjar u pajpijiet ta’ l-egżost.

6.11.1.   Il-brekits għall-iġġakkjar u l-pajpijiet ta’ l-egżost m’għandhomx jisporġu iktar minn 10 mm lilhinn mill-parti sporġuta vertikali tal-linja ta’ l-art li tinsab vertikalment fuqhom. Eċċezzjoni għal dan ir-rekwiżit hija li l-pajp ta’ l-egżost jista’ jisporġi iktar minn 10 mm lilhinn mill-parti sporġuta vertikali tal-linja ta’ l-art, sakemm dan jispiċċa b’truf fit-tond, b’raġġ ta’ kurvatura minimu ta’ 2.5 mm.

6.12.   Il-ventilaturi għad-dħul u l-ħruġ ta’ l-arja.

6.12.1.   Ventilaturi għad-dħul u l-ħruġ ta’ l-arja għandhom jissodisfaw ir-rekwiżiti tal-paragrafi 5.2., 5.3. u 5.4. fil-pożizzjonijiet kollha ta’ l-użu.

6.13.   Is-saqaf.

6.13.1.   Soqfa li jinfetħu għandhom jitqiesu biss fil-pożizzjoni magħluqa.

Vetturi bis-saqaf li jista’ jitneħħa jew jintena għandhom ikunu eżaminati bis-saqaf kemm fil-pożizzjoni mtella’ kif ukoll dik imniżżla.

6.13.2.1.   Bis-saqaf imniżżel, m’għandu jsir l-ebda eżami tal-vettura f’superfiċje immaġinarja fformata mis-saqaf meta dan ikun fil-pożizzjoni mtella’.

6.13.2.2.   Meta l-għatu għall-irbit tas-saqaf miftuħ jiġi pprovdut bħala apparat standard, l-eżami għandu jitwettaq bl-għatu f’postu.

6.14.   It-twieqi.

Twieqi li jiċċaqalqu ’l barra mill-wiċċ estern tal-vettura għandhom jissodisfaw id-dispożizzjonijiet li ġejjin fil-pożizzjonijiet kollha ta’ l-użu:

6.14.1.1.   l-ebda xifer espost m’għandu jkun iħares ’il quddiem;

6.14.1.2.   l-ebda parti mit-tieqa m’għandha tisporġi lilhinn mix-xifer ta’ barra nett tal-vettura.

6.15.   Il-brakits għall-pjanċa tar-reġistrazzjoni.

6.15.1.   Il-brekits ta’ sostenn provduti mill-fabbrikant tal-vettura għall-pjanċi tar-reġistrazzjoni għandhom jissodisfaw ir-rekwiżiti tal-paragrafu 5.4. ta’ dan ir-Regolament jekk jintmissu minn sfera b’dijametru ta’ 100 mm meta pjanċa tar-reġistrazzjoni tkun imwaħħla skond ir-rakkomandazzjoni tal-fabbrikant.

6.16.   L-ixkafef għall-bagalji u l-ixkafef għall-apparat ta’ l-iskijjar.

6.16.1.   L-ixkafef għall-bagalji u l-ixkafef għall-apparat ta’ l-iskijjar għandhom ikunu mwaħħlin mal-vettura b’tali mod li jkun jeżisti qfil pożittiv f’mill-inqas direzzjoni waħda u li jistgħu ikunu trasmessi forzi orizzontali, lonġitudinali u trasversali li huma mill-inqas daqs it-tagħbija vertikali li kapaċi tiflaħ l-ixkaffa kif speċifikat mill-fabbrikant tagħha. Għat-test ta’ l-ixkaffa tal-bagalji jew ta’ l-ixkaffa għall-apparat ta’ l-iskijjar mwaħħla mal-vettura skond l-istruzzjonijiet tal-fabbrikant, it-tagħbijiet tat-test m’għandhomx ikunu applikati f’post wieħed biss.

6.16.2.   Uċuħ li, wara l-installazzjoni ta’ l-ixkaffa, ikunu jistgħu jintmissu minn sfera b’dijametru ta’ 165 mm m’għandhomx ikollhom partijiet b’raġġ ta’ kurvatura ta’ inqas minn 2.5 mm, sakemm ma jkunux jistgħu jiġu applikati d-dispożizzjonijiet tal-paragrafu 6.3.

6.16.3.   L-elementi maħsuba għall-issikkar bħal viti li jistgħu jkunu ssikkati jew maħlula mingħajr għodda m’għandhomx jisporġu iktar minn 40 mm lilhinn mill-uċuħ imsemmija fil-paragrafu 6.16.2., bil-parti sporġuta li tkun iddeterminata skond il-metodu stipulat fil-paragrafu 2. ta’ l-Anness 3, iżda bl-użu ta’ sfera b’dijametru ta’ 165 mm f’dawk il-każijiet fejn jintuża l-metodu stipulat fil-paragrafu 2.2. ta’ dak l-Anness.

6.17.   Erjils li jirċievu u jittrasmettu r-radju.

6.17.1.   Erjils li jirċievu u jittrasmettu r-radju għandhom ikunu mwaħħla mal-vettura b’mod li, jekk it-tarf mhux imwaħħal tagħhom ikun inqas minn 2 m mill-wiċċ tat-triq fi kwalunkwe pożizzjoni ta’ użu speċifikata mill-fabbrikant ta’ l-erjil, dan għandu jkun ġewwa ż-żona magħluqa mdawra mill-pjanijiet vertikali li jkunu 10 ċm ’l ġewwa mix-xifer ta’ barra nett tal-vettura kif imfisser fil-paragrafu 2.7.

6.17.2.   Barra minn hekk, l-erjils għandhom ikunu hekk imwaħħla mal-vettura, u jekk meħtieġ it-truf mhux imwaħħlin tagħhom għandhom ikunu hekk ristretti, b’mod li l-ebda parti ta’ l-erjil ma tisporġi lilhinn mix-xifer ta’ barra nett tal-vettura kif imfisser fil-paragrafu 2.7.

6.17.3.   Ix-xâfts ta’ l-erjils jista’ jkollhom raġġi ta’ kurvatura ta’ inqas minn 2.5 mm. Madankollu, it-truf mhux imwaħħlin għandhom ikunu mgħammra b’tappijiet imwaħħlin, li r-raġġi ta’ kurvatura tagħhom ma jkunux inqas minn 2.5 mm.

6.17.4.   Il-bażijiet ta’ l-erjils m’għandhomx jisporġu iktar minn 30 mm meta ddeterminati skond il-proċedura ta’ l-Anness 3, paragrafu 2. Madankollu, fil-każ ta’ erjils li għandhom amplifikaturi fil-bażi tagħhom, dawn il-bażijiet jistgħu jisporġu sa 40 mm ’l barra.

6.18.   L-istruzzjonijiet għall-armar.

6.18.1.   Xkafef għall-bagalji, xkafef għall-apparat ta’ l-iskijjar u erjils li jirċievu jew jittrasmettu r-radju li jkunu ġew approvati bħala unitajiet tekniċi separati ma jistgħux jitpoġġew għall-bejgħ, jinbiegħu jew jiġu mixtrija jekk ma jkunux akkompanjati minn struzzjonijiet għall-armar. L-istruzzjonijiet għall-armar għandu jkollhom biżżejjed informazzjoni sabiex il-komponenti approvati ikunu jistgħu jiġu immontati fuq il-vettura b’mod li jħares id-dispożizzjonijiet relevanti tal-paragrafi 5. u 6. B’mod partikulari, il-pożizzjonijiet ta’ l-użu għandhom ikunu indikati għal erjils teleskopiċi.

7.   MODIFIKA TA’ TIP TA’ VETTURA U ESTENSJONI TA’ L-APPROVAZZJONI

Id-dipartiment amministrattiv li jkun ta l-approvazzjoni ta’ tip ta’ vettura għandu jkun innotifikat dwar kwalunkwe modifika tat-tip ta’ vettura. Dak id-dipartiment jista’ imbagħad;

7.1.1.   jew iqis li t-tibdiliet li jkun saru x’aktarx mhux se jkollhom effett ħażin sinifikanti;

7.1.2.   jew jitlob rapport ieħor mis-servizz tekniku li jkun qed iwettaq it-testijiet.

7.2.   Konferma ta’ l-approvazzjoni, b’deskrizzjoni tat-tibdiliet, jew iċ-ċaħda ta’ approvazzjoni, għandha tkun ikkomunikata, permezz tal-proċedura stipulata fil-paragrafu 4.3. ta’ hawn fuq, lill-Partijiet għall-Ftehim li japplikaw dan ir-Regolament.

7.3.   L-awtorità kompetenti li toħroġ l-estensjoni ta’ l-approvazzjoni għandha tassenja numru ta’ serje għal tali estensjoni u tinforma b’dan lill-Partijiet l-oħrajn għall-Ftehim tas-sena 1958 li japplikaw dan ir-Regolament permezz ta’ formola ta’ komunikazzjoni skond il-mudell fl-Anness 1 ta’ dan ir-Regolament.

8.   KONFORMITÀ TAL-PRODUZZJONI

8.1.   Kull vettura (unità teknika separata) approvata skond dan ir-Regolament għandha tkun iffabbrikata b’mod li taderixxi mat-tip approvat billi tissodisfa r-rekwiżiti stipulati fil-paragrafi 5. u 6. ta’ hawn fuq.

8.2.   Sabiex ikun ivverifikat li l-ħtiġijiet tal-paragrafu 8.1. huma mħarsa, għandhom jitwettqu kontrolli xierqa tal-produzzjoni.

Id-detentur ta’ l-approvazzjoni għandu b’mod partikulari:

8.3.1.   jiżgura li jkunu jeżistu proċeduri għall-kontroll effettiv tal-kwalità tal-prodotti;

8.3.2.   ikollu aċċess għall-apparat ta’ kontroll meħtieġ biex tkun ikkontrollata l-konformità ta’ kull tip approvat;

8.3.3.   jiżgura li d-data tar-riżultati tat-testijiet tkun reġistrata u li d-dokumenti relatati jibqgħu disponibbli għal perjodu li għandu jkun determinat skond is-servizz amministrattiv;

8.3.4.   janalizza r-riżultati ta’ kull tip ta’ test sabiex jivverifika u jiżgura l-istabbilità tal-karatteristiċi tal-prodott filwaqt li jippermetti varjazzjoni fil-produzzjoni industrijali;

8.3.5.   jiżgura li għal kull tip ta’ prodott ikunu mwettqa għall-inqas it-testijiet stipulati fl-Anness 3 ta’ dan ir-Regolament;

8.3.6.   jiżgura li kwalunkwe teħid ta’ kampjuni jew ta’ partijiet għat-test li jixhdu nuqqas ta’ konformità mat-tip ta’ test ikkunsidrat għandhom jagħtu lok għal teħid ta’ kampjuni oħra u għal test ieħor. Għandhom jittieħdu l-passi kollha meħtieġa biex tkun stabbilita mill-ġdid il-konformità mal-produzzjoni li tikkorrispondi magħha.

L-awtorità kompetenti li tkun tat l-approvazzjoni tat-tip tista’ f’kull ħin tivverifika l-metodi ta’ kontroll tal-konformità li japplikaw għal kull unità ta’ produzzjoni.

8.4.1.   F’kull spezzjoni, il-kotba tat-test u r-reġistri ta’ l-istħarriġ dwar il-produzzjoni għandhom ikunu ppreżentati lill-ispettur li jkun żar il-post.

8.4.2.   L-ispettur jista’ jieħu kampjuni kif ġie ġie biex ikunu ttestjati fil-laboratorju tal-fabbrikant. In-numru minimu ta’ kampjuni jista’ jkun iddeterminat skond ir-riżultati tal-verifika tal-fabbrikant stess.

8.4.3.   Meta l-livell tal-kwalità jkun jidher li m’huwiex sodisfaċenti jew meta jkun jidher li tkun meħtieġa verifika tal-validità tat-testijiet imwettqa fl-applikazzjoni tal-paragrafu 8.4.2. ta’ hawn fuq, l-ispettur għandu jagħżel kampjuni biex jintbagħtu għand is-servizz tekniku li jkun wettaq it-testijiet għall-approvazzjoni tat-tip.

8.4.4.   L-awtorità kompetenti tista’ twettaq kwalunkwe test stipulat f’dan ir-Regolament.

8.4.5.   Il-frekwenza normali ta’ spezzjonijiet awtorizzati mill-awtorità kompetenti għandha tkun ta’ darba f’kull sentejn. Fil-każ fejn jiġu rreġistrati riżultati negattivi waqt waħda minn dawn iż-żjarat, l-awtorità kompetenti għandha tiżgura li jittieħdu l-passi kollha meħtieġa biex tkun stabbilita mill-ġdid il-konformità tal-produzzjoni malajr kemm jista’ jkun.

9.   PIENI GĦAN-NUQQAS TA’ KONFORMITÀ TAL-PRODUZZJONI

9.1.   L-approvazzjoni mogħtija fir-rigward ta’ tip ta’ vettura skond dan ir-Regolament tista’ tkun irtirata jekk il-ħtieġa stipulata fil-paragrafu 8.1. ta’ hawn fuq ma tkunx imħarsa.

9.2.   Jekk Parti għall-Ftehim li tapplika dan ir-Regolament tirtira xi approvazzjoni li kienet tat, għandha tinnotifika immedjatament lill-Partijiet Kontraenti l-oħra li japplikaw dan ir-Regolament permezz ta’ formola ta’ komunikazzjoni li tkun taqbel mal-mudell fl-Anness 1 ta’ dan ir-Regolament.

10.   PRODUZZJONI MWAQQFA B’MOD DEFINITTIV

Jekk id-detentur ta’ l-approvazzjoni jieqaf kompletament mill-produzzjoni tat-tip approvat skond dan ir-Regolament, huwa għandu jinforma lill-awtorità li tat l-approvazzjoni. Meta tirċievi l-komunikazzjoni rilevanti dik l-awtorità għandha tinforma lill-Partijiet l-oħra għall-Ftehim tas-sena 1958 li japplikaw dan ir-Regolament dwar dik il-komunikazzjoini permezz ta’ formola ta’ komunikazzjoni li tkun taqbel mal-mudell fl-Anness 1 ta’ dan ir-Regolament.

11.   ISMIJIET U INDIRIZZI TA’ SERVIZZI TEKNIĊI LI JWETTQU T-TESTIJIET GĦALL-APPROVAZZJONI U TA’ DIPARTIMENTI AMMINISTRATTIVI

Il-Partijiet għall-Ftehim li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi li jkunu qed iwettqu t-testijiet ta’ approvazzjoni u tad-dipartimenti amministrattivi, li jagħtu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni jew iċ-ċaħda jew l-irtirar ta’ l-approvazzjoni, maħruġa f’pajjiżi oħra.

----

(1)  Kif imfissra fl-Anness 7 tar-Riżoluzzjoni Konsolidata dwar il-Kostruzzjoni ta’ Vetturi (R.E.3) (dokument TRANS/SC1/WP29/78/Amend.3).

(2)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għall-Lussemburgu u 14 għall-Isvizzera. 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għall-Islovenja, 27 għall-Islovakkja, 28 għall-Belorussja, 29 għall-Estonja, 30 (vojt), 31 għall- Bosnija u Herzegovina, 32 għall-Latvja, 33 (vojt), 34 għall-Bulgarija, 35-36 (vojta), 37 għat-Turkija, 38-39 (vojta), 40 għall-Eks Repubblika Jugoslava tal-Maċedonja, 41 (vojt), 42 għall-Komunità Ewropea (L-approvazzjonijiet jingħataw mill-Istati Membri tagħha li jużaw is-simbolu KEE rispettiv tagħhom), 43 għall-Ġappun, 44 (vojt), 45 għall-Awstralja u 46 għall-Ukrajna. Għandhom ikunu assenjati numri sussegwenti lil pajjiżi oħra skond l-ordni kronoloġika li fiha jirratifikaw jew jaderixxu mal-Ftehim Dwar l-Adozzjoni ta’ Rekwiżiti Tekniċi Uniformi għal Vetturi bir-Roti, Apparat jew Partijiet li jistgħu ikunu Mwaħħlin u/jew jistgħu Jintużaw fuq Vetturi bir-Roti u l-Kondizzjonijiet għar-Rikonoxximent Reċiproku ta’ Approvazzjonijiet Mogħtija fuq il-Bażi ta’ dawn il-Rekwiżiti, u n-numri hekk assenjati għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti tal-Ftehim.

----

ANNESS 1

KOMUNIKAZZJONI

(format massimu: A4 (210 × 297 mm))
Test ta 'immaġni

(1)

Maħruġ minn:

Isem ta’ l-amministrazzjoni:

dwar (2):

APPROVAZZJONI MOGĦTIJA

APPROVAZZJONI ESTIŻA

APPROVAZZJONI MIĊĦUDA

APPROVAZZJONI RTIRATA

PRODUZZJONI MWAQQFA B’MOD DEFINITTIV

ta’ tip ta’ vettura fir-rigward tal-partijiet esterni sporġuti, skond ir-Regolament Nru. 26.

Nru ta’ l-Approvazzjoni

Nru ta’ l-Estensjoni

1. Isem jew marka kummerċjali tal-vettura bil-mutur

2. Tip ta’ vettura

3. Isem u indirizz tal-fabbrikant

4. Jekk huwa applikabbli, l-isem u l-indirizz tar-rappreżentant tal-fabbrikant

5. Vettura mressqa għall-approvazzjoni fi

6. Servizz tekniku responsabbli mit-twettiq tat-testijiet ta’ approvazzjoni

7. Data tar-rapport maħruġ minn dak is-servizz

8. Numru tar-rapport maħruġ minn dak is-servizz

9. Approvazzjoni mogħtija / miċħuda / estiża / rtirata (3)

10. Raġuni(jiet) għall-estensjoni ta’ l-approvazzjoni (jekk applikabbli):

11. Pożizzjoni tal-marka ta’ approvazzjoni fuq il-vettura

12. Post

13. Data

14. Firma

15. Il-lista ta’ dokumenti ppreżentati lis-servizz ta’ amministrazzjoni li ta l-approvazzjoni, u li huma disponibbli fuq talba għalihom, hija mehmuża ma’ din il-komunikazzjoni.

(1) Numru li jiddistingwi l-pajjiż li ta/estenda/ċaħad/irtira l-approvazzjoni (ara d-dispożizzjonijet dwar l-approvazzjoni fir-Regolament).

(2) Ħassar dak li ma japplikax.

(3) Ħassar dak li ma japplikax.

----

ANNESS 2

ARRANĠAMENTI TAL-MARKI TA’ APPROVAZZJONI

Mudell A

(Ara l-paragrafi 4.1.4. u 4.2.4. ta’ dan ir-Regolament)

Il-marka ta’ approvazzjoni ta’ hawn fuq imwaħħla ma’ vettura turi li t-tip ta’ vettura kkonċernata kien approvat fl-Olanda (E4) skond ir-Regolament Nru. 26 u bin-numru ta’ approvazzjoni 022439. L-ewwel żewġ figuri tan-numru ta’ approvazzjoni juru li, fil-ħin ta’ l-approvazzjoni, ir-Regolament Nru. 26 kien jinkludi s-serje ta’ emendi 02.

Mudell B

(Ara l-paragrafu 4.1.5. ta’ dan ir-Regolament)

Il-marka ta’ approvazzjoni ta’ hawn fuq imwaħħla ma’ vettura turi li t-tip ta’ vettura kkonċernata kien approvat fl-Olanda (E4) skond ir-Regolament Nru. 26 u r-Regolament Nru. 24 (1). L-ewwel żewġ figuri tan-numru ta’ approvazzjoni juru li, fid-dati meta ngħataw l-approvazzjonijiet rispettivi, ir-Regolament Nru. 26 kien jinkludi s-serje ta’ emendi 02, filwaqt li r-Regolament Nru. 24 kien diġà jinkludi s-serje ta’ emendi 03.

----

(1)  It-tieni numru tar-Regolament huwa mogħti biss bħala eżempju; il-ko-effiċjent ta’ assorbenza kkoreġut huwa 1,30 m–1.

----

ANNESS 3

METODI GĦAD-DETERMINAZZJONI TAD-DIMENSJONIJIET TAL-PARTIJIET SPORĠUTI U TA’ L-ISPAZJI

1.   METODU GĦAD-DETERMINAZZJONI TA’ L-GĦOLI TAL-PARTI SPORĠUTA TA’ TINJIET FIL-PANILS TAL-BÒDI

1.1.   L-għoli H ta’ parti sporġuta huwa ddeterminat b’mod grafiku permezz ta’ referenza għaċ-ċirkonferenza ta’ ċirku b’dijametru ta’ 165 mm, internament tanġenzjali mal-kontorn estern tal-wiċċ estern fis-sezzjoni li trid tiġi verifikata.

1.2.   H huwa l-valur massimu tad-distanza, mkejla skond linja dritta li tgħaddi miċ-ċentru taċ-ċirku b’dijametru ta’ 165 mm bejn iċ-ċirkonferenza ta’ l-imsemmi ċirku u l-kontorn estern tal-parti sporġuta (ara l-Figura 1).

1.3.   F’każijiet fejn m’huwiex possibli għal ċirku b’dijametru ta’ 100 mm li jmiss minn barra parti mill-kontorn estern tal-wiċċ estern fis-sezzjoni li tkun qed tiġi kkunsidrata, il-kontorn tal-wiċċ f’din l-erja jiġi meqjus bħala dak iffurmat miċ-ċirkonferenza taċ-ċirku b’dijametru ta’ 100 mm bejn il-punti tanġenzjali tiegħu mal-kontorn estern (ara l-Figura 2).

1.4.   Disinni tas-sezzjonijiet meħtieġa minn ġewwa l-wiċċ estern għandhom ikunu pprovduti mill-fabbrikant sabiex jippermettu li l-għoli tal-partijiet sporġuti msemmija hawn fuq ikun jista’ jitkejjel.

2.   METODU GĦAD-DETERMINAZZJONI TAD-DIMENSJONI TAL-PARTI SPORĠUTA TA’ KOMPONENT IMMONTAT FUQ IL-WIĊĊ ESTERN

2.1.   Id-dimensjoni tal-parti sporġuta ta’ komponent li jkun immontat fuq wiċċ konvess jista’ jiġi ddeterminat jew b’mod dirett jew b’referenza għal disinn ta’ sezzjoni xierqa ta’ dan il-komponent meta jkun installat.

2.2.   Jekk id-dimensjoni tal-parti sporġuta ta’ komponent li jkun immontat fuq wiċċ li mhux konvess ma tkunx tista’ tkun determinata permezz ta’ kejl sempliċi, għandha tkun iddeterminata permezz tal-varjazzjoni massima tad-distanza taċ-ċentru ta’ sfera b’dijametru ta’ 100 mm mil-linja nominali tal-panil meta l-isfera tiġi mċaqalqa u tibqa’ tmiss b’mod kostanti ma’ dak il-komponent. Il-figura 3 turi eżempju ta’ l-użu ta’ din il-proċedura.

3.   METODU GĦAD-DETERMINAZZJONI TAL-PARTI SPORĠUTA TAL-VIŻIERI U X-XFAR TAL-FANALI TA’ QUDDIEM

3.1.   Il-parti sporġuta mill-wiċċ estern tal-bozza ta’ quddiem għandha titkejjel b’mod orizzontali mill-punt ta’ kuntatt ta’ sfera b’dijametru ta’ 100 mm kif muri fil-Figura 4.

4.   METODU GĦAD-DETERMINAZZJONI TAD-DIMENSJONI TA’ XAQQ JEW SPAZJU BEJN L-ELEMENTI TAX-XIBKA

4.1.   Id-dimensjoni ta’ xaqq jew spazju bejn l-elementi tax-xibka għandhom ikunu determinati permezz tad-distanza bejn żewġ pjanijiet li jgħaddu mill-punti ta’ kuntatt ta’ l-isfera u li huma perpendikulari mal-linja li tgħaqqad dawn il-punti ta’ kuntatt. Il-Figuri 5 u 6 juru eżempji ta’ l-użu ta’ din il-proċedura.

----

ANNESS 4

KOMUNIKAZZJONI

(format massimu: A4 (210 × 297 mm))
Test ta 'immaġni

(1)

Maħruġ minn:

Isem ta’ l-amministrazzjoni:

dwar (2):

APPROVAZZJONI MOGĦTIJA

APPROVAZZJONI ESTIŻA

APPROVAZZJONI MIĊĦUDA

APPROVAZZJONI RTIRATA

PRODUZZJONI MWAQQFA B’MOD DEFINITTIV

ta’ tip ta’ unità teknika separata ta’ xkafef għall-bagalji, xkafef għall-apparat ta’ l-iskijjar jew erjil li jirċievi jew jittrasmetti r-radju (3)

Nru. ta’ l-Approvazzjoni

Nru. ta’ l-Estensjoni

1. Isem jew marka kummerċjali:

2. Tip:

3. Isem u indirizz tal-fabbrikant:

4. Jekk huwa applikabbli, l-isem u l-indirizz tar-rappreżentant tal-fabbrikant:

5. Karatteristiċi ta’ l-unità teknika separata:

6. Limitazzjonijiet ta’ l-użu, jekk jeżistu, u istruzzjonijiet għall-armar:

7. Kampjun meħtieġ għall-approvazzjoni ta’ unità teknika separata mressqa fi:

8. Servizz tekniku li jwettaq it-test ta’ approvazzjoni:

9. Data tar-rapport maħruġ minn dak is-servizz:

10. Numru tar-rapport maħruġ minn dak is-servizz:

11. Approvazzjoni għall-unità teknika separata ġiet mogħtija/ miċħuda/ estiża/ rtirata (4) fir-rigward ta’ l-ixkafef għall-bagalji, l-ixkafef għall-apparat ta’ l-iskijjar, l-erjils li jirċievu jew jittrasmettu r-radju (5)

12. Post:

13. Data:

14. Firma:

15. Il-lista ta’ dokumenti ppreżentati lis-servizz ta’ amministrazzjoni li ta l-approvazzjoni, u li huma disponibbli fuq talba, hija mehmuża ma’ din il-komunikazzjoni.

(1) Numru li jiddistingwi l-pajjiż li ta/estenda/ ċaħad/ rtira l-approvazzjoni (ara d-dispożizzjonijiet dwar l-approvazzjoni fir-Regolament).

(2) Ħassar dak li ma japplikax.

(3) Ħassar dak li ma japplikax.

(4) Ħassar dak li ma japplikax.

(5) Ħassar dak li ma japplikax.

----

----

Ir-Regolament Nru 28 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta’ apparati li jagħtu twissija li tinstema’ u l-approvazzjoni ta’ vetturi bil-magna fir-rigward tas-sinjali tagħhom li jinstemgħu

1.   L-AMBITU

Dan ir-Regolament japplika għal:

1.1.   apparati ta’ twissija li tinstema’(AWD) (1), fornuti b’kurrent dirett jew kurrent li jalterna jew arja kompressata, li huma maħsubin biex ikunu mmuntati fuq vetturi bil-magna tal-kategoriji L3 sa 5, M u N, esklużi r-roti b’magna b’forza inqas minn 50cc (il-mopeds) (kategoriji L1 u L2) (2)

1.2.   is-sinjali li jinstemgħu (3) ta’ vetturi oħrajn, ħlief il-motoċikletti.

I.   APPARATI TA’ TWISSIJA LI TINSTEMA’

2.   DEFINIZZJONIJIET

Għall-finijiet ta’ dan ir-Regolament, apparati ta’ twissija li tinstema’ (AWD) ta’ “tipi” differenti għandhom jinftiehmu li jfissru apparati li jkunu essenzjalment differenti wieħed mill-ieħor fejn għandhom x’jaqsmu aspetti bħal:

2.1.   isem jew marka kummerċjali;

2.2.   prinċipji tat-tħaddim;

2.3.   it-tip tal-provvista ta’ l-elettriku (kurrent dirett jew li jalterna);

2.4.   il-forma ta’ barra tal-qafas;

2.5.   l-għamla u d-dimensjonijiet tad-dijaframma(i);

2.6.   l-għamla jew it-tip ta’ apparati li joħorġu l-ħoss;

2.7.   stima tal-frekwenza jew frekwenzi tal-ħoss;

2.8.   stima tal-forniment ta’ vultaġġ;

2.9.   għal apparati fornuti direttament minn sors estern ta’ arja kompressata, stima tal-pressjoni tat-tħaddim.

L-AWD huwa maħsub l-aktar għal:

2.10.1.   motoċikletti ta’ potenza anqas minn jew daqs 7 kW (klassi I).

2.10.2.   vetturi tal-kategoriji M u N u motoċikletti ta’ potenza akbar minn 7 kW (klassi II).

3.   APPLIKAZZJONI GĦALL-APPROVAZZJONI

L-applikazzjoni għall-approvazzjoni ta’ tip ta’ apparat ta’ twissija li tinstema’ għandha tiġi mressqa mill-propjetarju ta’ l-isem jew tal-marka kummerċjali jew mir-rappreżentant awtorizzat tiegħu.

Għandha tkun akkompanjata bi tliet kopji tad-dokumenti li ġejjin, bid-dettalji li jsegwu:

3.2.1.   deskrizzjoni tat-tip ta’ apparat ta’ twissija li tinstema’, b’attenzjoni partikulari għall-punti msemmija fil-paragrafu 2;

3.2.2.   disinn li juri, inter alia, il-wiċċ ta’ l-apparat ta’ twissija minn angolu rett;

3.2.3.   lista tal-komponenti li jintużaw fil-manifattura, li jkunu identifikati kif suppost, b’indikazzjoni tal-materjal li jkun intuża;

3.2.4.   disinni dettaljati tal-komponenti kollha wżati fil-manifattura. Id-disinni għandhom juru l-post provdut għan-numru ta’ l-approvazzjoni b’relazzjoni għaċ-ċirku tal-marka ta’ l-approvazzjoni.

3.3.   Barra minn hekk, l-applikazzjoni għall-approvazzjoni għandha tkun akkumpanjata b’żewġ kampjuni tat-tip ta’ l-apparat ta’ twissija.

3.4.   Qabel ma tagħti l-approvazzjoni tat-tip, l-awtorità kompetenti għandha tivverifika l-eżistenza ta’ arranġamenti sodisfaċenti li jiżguraw kontroll effettiv tal-konformità tal-produzzjoni.

4.   IMMARKAR

4.1.   Il-kampjuni ta’ l-apparati ta’ twissija li tinstema’, mressqa għall-approvazzjoni, għandu jkollhom fuqhom l-isem jew il-marka kummerċjali tal-manifattur; din il-marka trid tkun tista’ tinqara b’mod ċar u tkun magħmula b’tali mod li ma titħassarx.

4.2.   Kull kampjun għandu jkollu spazju ta’ daqs suffiċjenti għall-marka ta’ l-approvazzjoni; dan l-ispazju jrid ikun muri fid-disinn imsemmi fil-paragrafu 3.2.2.

5.   APPROVAZZJONI

5.1.   Jekk il-kampjuni mressqa għall-approvazzjoni jkunu skond id-dispożizzjonijiet tal-paragrafi 6. u 7. ta’ hawn taħt, l-approvazzjoni għal dan it-tip ta’ apparat ta’ twissija għandha tingħata.

5.2.   Għandu jiġi assenjat numru ta’ approvazzjoni għal kull tip li jkun approvat. L-ewwel żewġ figuri tiegħu (bħalissa 00 għar-Regolament fil-forma oriġinali tiegħu) għandhom jindikaw is-serje ta’ emendi li jinkludu l-emendi tekniċi l-aktar reċenti magħmulin lir-Regolament fil-mument tal-ħruġ ta’ l-approvazzjoni. L-istess Parti Kontraenti ma tistax tassenja dan in-numru lil tip ieħor ta’ apparat ta’ twissija li tinstema’.

5.3.   L-istess numru ta’ approvazzjoni jista’ jiġi assenjat lil tipi ta’ apparat ta’ twissija li jvarjaw biss fir-rigward tal-vultaġġ u l-frekwenza jew frekwenzi stmati jew, għall-apparati msemmija fil-paragrafu 2.8 ta’ hawn fuq, fir-rigward ta’ l-istima tal-pressjoni waqt it-tħaddim.

5.4.   Avviż dwar l-approvazzjoni jew iċ-ċaħda jew l-estensjoni jew l-irtirar ta’ approvazzjoni jew il-waqfien definittiv tal-produzzjoni ta’ tip ta’ apparat ta’ twissija li tinstema’ skond dan ir-Regolament għandu jiġi kkomunikat lill-Partijiet tal-Ftehim li japplikaw dan ir-Regolament permezz ta’ formola li taqbel mal-mudell li jidher fl-anness 1 ta’ dan ir-Regolament, u permezz ta’ disinni ta’ l-apparat ta’ twissija li tinstema’ (fornuti mill-applikant għall-approvazzjoni) b’format massimu ta’ A.4 (210 × 297 mm) jew inkella fejn il-karta tiġi mitwija biex ikollha dan il-format, bil-proporzjon ta’ 1:1.

Fuq kull apparat ta’ twissija li tinstema’ li jkun konformi ma’ tip li jkun approvat taħt dan ir-Regolament, għandha titwaħħal b’mod evidenti, f’post prominenti u aċċessibbli hekk kif indikat fuq il-formola ta’ l-approvazzjoni, marka ta’ approvazzjoni internazzjonali li tkun tinkludi:

5.5.1.   ċirku li jkun fih l-ittra “E” segwita bin-numru li jiddistingwi l-pajjiż li jkun qed jagħti l-approvazzjoni (4);

5.5.2.   numru ta’ l-approvazzjoni.

5.5.3.   simbolu addizzjonali f’forma ta’ figura b’numri Rumani, li juri għal-liema klassi jappartieni l-AWD.

5.6.   Il-marka ta’ approvazzjoni u s-simbolu addizzjonali jridu jkunu jistgħu jinqraw sew u magħmula b’tali mod li ma jkunux jistgħu jitħassru.

5.7.   L-Anness 3, Taqsima 1, ta’ dan ir-Regolament jagħti eżempju ta’ l-arranġament tal-marka ta’ l-approvazzjoni.

6.   SPEĊIFIKAZZJONIJIET

6.1.   Speċifikazzjonijiet ġenerali

6.1.1.   L-apparat ta’ twissija li tinstema’ għandu jagħmel ħoss kontinwu u kostanti; l-ispettru akustiku tiegħu m’għandux ivarja ħafna waqt li jkun qed jiġi mħaddem.

Fir-rigward ta’ l-apparati ta’ twissija fornuti b’kurrent li jalterna, dan ir-rekwiżit għandu japplika biss għall-veloċità kostanti tal-ġeneratur, fil-medda speċifikata fil-paragrafu 6.2.3.2.

6.1.2.   L-apparat ta’ twissija għandu jkollu karatteristiċi akustiċi (tqassim spettrali ta’ l-enerġija akustika, livell tal-pressjoni tal-ħoss) u karatteristiċi mekkaniċi b’tali mod li jgħaddi mit-testijiet li ġejjin, fl-ordni indikata.

6.2.   Kejl tal-karatteristiċi tal-ħoss.

6.2.1.   Jekk jista’ jkun, l-apparat ta’ twissija għandu jiġi eżaminat f’ambjent li ma jidwix. Alternattivament, jista’ jiġi eżaminat f’kamra li tkun kważi mingħajr ebda eku (5). F’dan il-każ, għandhom jittieħdu l-prekawzjonijiet sabiex jiġu evitati r-riflessi mill-art fi ħdan iż-żona fejn ikun qed isir il-kejl (ngħidu aħna billi jittellgħu numru ta’ lqugħ li jassorbu). Għandha tiġi vverifikata l-konformità mad-diverġenza sferika sa limitu ta’ 1 dB f’emisfera ta’ raġġ ta’ mhux inqas minn 5 m, sa l-ogħla frekwenza li tkun ser tiġi mkejla, b’mod speċjali fid-direzzjoni tal-kejl u mit-tul ta’ l-apparat u l-mikrofonu.

Il-livell tal-ħoss ta’ l-atmosfera għandu jkun mill-inqas ta’ 10 dB taħt il-livell tal-pressjoni tal-ħoss li jkun irid jiġi mkejjel.

L-apparat li jrid jiġi eżaminat u l-mikrofonu għandhom jitqegħdu fl-istess għoli. Dan l-għoli għandu jkun bejn 1.15 u 1.25 m. Il-linja tas-sensittività massima tal-mikrofonu għandha tikkoinċidi mad-direzzjoni li fiha l-livell tal-ħoss ta’ l-apparat jkun fl-ogħla livell tiegħu.

Il-mikrofonu għandu jitqiegħed f’pożizzjoni tali li d-dijaframma tiegħu tkun f’distanza ta’ 2 ± 0,01 mill-pjan tal-post minn fejn joħroġ il-ħoss ta’ l-apparat. F’każ ta’ apparati li jkollhom diversi postijiet minn fejn joħroġ il-ħoss, id-distanza għandha tkun stabbilita b’relazzjoni mal-pjan tal-post tal-ħruġ li jkun l-eqreb lejn il-mikrofonu.

6.2.2.   Il-kejl tal-livelli tal-pressjoni tal-ħoss irid jittieħed permezz ta’ arloġġ tal-kejl li fil-livell ta’ ħoss ikollu preċiżjoni ta’ l-ewwel klassi u li jkun jissodisfa r-rekwiżiti tal-Pubblikazzjoni IEC Nru. 651, l-ewwel edizzjoni (1979). Il-kejl kollu għandu jsir bl-użu tal-ħin kostanti “F”. Il-kejl tal-livell totali tal-pressjoni tal-ħoss irid jittieħed bl-użu tal-kurva peżata A. L-ispettru tal-ħoss li joħroġ irid jitkejjel skond it-transform Fourier tas-sinjal akustiku. Alternattivament, jistgħu jintużaw filtri tat-tielet ottava li jissodisfaw ir-rekwiżiti stabbiliti fil-Pubblikazzjoni IEC Nru. 225, l-ewwel edizzjoni (1966):

f’dan il-każ, il-livell tal-pressjoni tal-ħoss fil-frekwenza tal-medda ċentrali ta’ 2 500 Hz għandu jkun stabbilit billi jiżdiedu l-intermedjarji kwadratiċi tal-pressjonijiet tal-ħoss fil-meded tat-tielet ottava ta’ frekwenzi ċentrali ta’ 2 000, 2 500 u 3 150 Hz.

Fil-każijiet kollha, il-metodu transform Fourier biss jista’ jkun ikkunsidrat li hu l-metodu ta’ referenza.

L-AWD għandu jkun fornut, kif xieraq, bil-kurrent ta’ wieħed mill-vultaġġi ta’ prova:

6.2.3.1.   fil-każ ta’ l-AWDs fornuti b’kurrent dirett, b’vultaġġ li jiġi mkejjel fil-punt terminali tas-sors ta’ l-enerġija elettrika ta’ 13/12 tal-vultaġġ stmat.

6.2.3.2.   fil-każ ta’ AWDs fornuti b’kurrent li jalterna, il-kurrent għandu jkun fornut permezz ta’ ġeneratur ta’ l-elettriku tat-tip ġeneralment użat ma’ dan it-tip ta’ AWD. Il-karatteristiċi akustiċi ta’ l-AWD għandhom jiġu rreġistrati f’veloċitajiet ta’ ġeneratur elettriku li jikkorrispondu għal 50 %, 75 % u 100 % tal-veloċità massima mogħtija mill-manifattur tal-ġeneratur għal operazzjoni kontinwa. Il-ġeneratur elettriku m’għandu jkun suġġett għall-ebda piż (load) elettriku ieħor matul it-test. It-test tar-reżistenza deskritt fil-paragrafu 6.3 għandu jsir f’veloċità li tkun indikata mill-manifattur tat-tagħmir u magħżula mis-sensiela msemmija hawn fuq.

6.2.4.   Jekk sors kurrenti rrettifikat jintuża għat-test ta’ AWD fornit b’kurrrent dirett, il-komponent tal-vultaġġ li jalterna mkejjel fil-punti terminali tiegħu, meta l-apparati ta’ twissija jkunu qed jitħaddmu, m’għandux ikun iktar minn 0.1 volts, imjekkel minn punt ta’ l-ogħla intensità għall-ieħor.

6.2.5.   Għall-AWDs fornuti b’kurrent dirett, ir-reżistenza tal-kondutturi ta’ konnessjoni, imfissra f’ohms, inklużi r-reżistenzi tat-terminali u l-kuntatti, għandha tkun qrib kemm jista’ jkun għal (0,10/12) x il-vultaġġ stmat f’volts.

6.2.6.   L-apparat ta’ twissija għandu jiġu mmuntat fis-sod, permezz tat-tagħmir indikat mill-manifattur, fuq sostenn li l-massa tiegħu tkun mill-inqas għaxar darbiet dik ta’ l-apparat ta’ twissija li jkun qed isirilha t-test u mhux inqas minn 30 kg. Barra minn hekk, għandhom isiru arranġamenti biex jiġi żgurat li r-riflessi mill-ġnub tas-sostenn u l-istess vibrazzjonijiet tiegħu ma jkollhom l-ebda effett sinifikanti fuq ir-riżultati tal-kejl.

Taħt il-kondizzjonijiet imsemmija hawn fuq, il-pressjoni tal-ħoss mgħobbija skond il-kurva A m’għandhiex taqbeż l-valuri li ġejjin:

6.2.7.1.   Barra minn hekk, il-livell tal-pressjoni tal-ħoss fil-medda ta’ frekwenza ta’ 1 800 sa 3 550 Hz għandha tkun akbar minn dik ta’ kull komponent ta’ frekwenza ’l fuq minn 3 550 Hz u fi kwalunkwe każ daqs jew akbar minn:

6.2.7.2.   Dawk l-AWDs li jissodisfaw il-karatteristiċi tal-ħoss imsemmija f’(b) jistgħu jintużaw fuq il-vetturi msemmija f’(a).

6.2.8.   L-ispeċifikazzjonijiet indikati hawn fuq għandhom ukoll jiġu ssodisfati permezz ta’ apparat li jkun suġġett għat-test ta’ reżistenza msemmi fil-paragrafu 6.3 ta’ hawn taħt, bil-vultaġġ tal-provvista li jkun ivarja bejn il-115 % u l-95 % ta’ l-istima tal-vultaġġ tiegħu għall-AWDs forniti b’kurrent dirett jew, għall-AWDs forniti b’kurrent li jalterna, bejn il-50 % u l-100 % tal-veloċità massima tal-ġeneratur indikat mill-manifattur għal tħaddim kontinwu.

6.2.9.   L-intervall bejn il-mument meta l-apparat jitqabbad u l-mument meta l-ħoss jilħaq il-valur minimu stipulat fil-paragrafu 6.2.7. ta’ hawn fuq, m’għandux jaqbeż iż-0.2 ta’ sekonda mkejla f’temperatura ambjentali ta’ 20 ± 5 °C. Din id-dispożizzjoni hija applikabbli, inter alia, għal apparati ta’ twissija pnewmatiċi jew elettro-pnewmatiċi.

6.2.10.   L-apparati ta’ twissija pnewmatiċi jew elettro-pnewmatiċi għandhom, meta jitħaddmu taħt il-kondizzjonijet tal-forniment ta’ enerġija li l-manifatturi jkunu stabbilixxew għall-apparati, jissodisfaw l-istess rekwiżiti akustiċi li huma stipulati għal apparati ta’ twissija li tinstema’ u li jitħaddmu bl-elettriku.

6.3.   Test tar-reżistenza

6.3.1.   L-AWD għandu jiġu fornut bil-kurrent fil-vultaġġ stmat u bir-reżistenzi tal-kondutturi ta’ konnessjoni speċifikati fil-paragrafi 6.2.3. sa 6.2.5. ta’ hawn fuq, u mħaddmin rispettivament:

10 000 darba għall-AWDs maħsubin prinċipalment għal motoċikletti li jtellgħu potenza ta’ inqas minn jew daqs 7 kW

50 000 darba għall-AWDs maħsubin prinċipalment għal vetturi ta’ kategoriji M u N u motoċikletti li jtellgħu potenza ta’ iktar minn 7 kW, għal tul ta’ sekonda kull darba u segwita b’intervall ta’ erba’ sekondi. Matul it-test, l-AWD għandu jkun espost għal kurrent ta’ l-arja li jkollu veloċità ta’ madwar 10 m/sek.

6.3.2.   Jekk it-test isir f’kamra ta’ mingħajr eku, il-kamra għandha tkun kbira biżżejjed li tiżgura t-tixrid normali tas-sħana li toħroġ mill-apparat ta’ twissija waqt it-test.

6.3.3.   It-temperatura ambjentali fil-kamra fejn isir it-test għandha tkun bejn +15 u +30°Ċ.

6.3.4.   Jekk, wara li l-AWD ikun tħaddem għal nofs in-numru tad-drabi stipulati, il-karatterisitċi tal-livell tal-ħoss ma jkunux l-istess bħal dawk ta’ qabel it-test, l-AWD jista’ jiġi aġġustat. Wara li jkun tħaddem għan-numru ta’ drabi stipulati, u jekk ikun hemm il-ħtieġa wara li jkunu saru aktar aġġustamenti, l-AWD irid jgħaddi mit-test deskritt fil-paragrafu 6.2. ta’ hawn fuq.

6.3.5.   Għall-apparati ta’ twissija tat-tip elettro-pnewmatiċi, l-apparat jista’ jiġi llubrikat biż-żejt rakkomandat mill-manifattur wara kull 10 000 darba mit-tħaddim tiegħu.

7.   MODIFIKA TAT-TIP TA’ APPARAT TA’ TWISSIJA LI TINSTEMA’ U L-APPROVAZZJONI TA’ L-ESTENSJONI

Kull modifika tat-tip ta’ apparat ta’ twissija li tinstema’ għandha tiġi nnotifikata lid-dipartiment amministrattiv li jkun ta l-approvazzjoni tat-tip ta’ apparat ta’ twissija li tinstema’. Dan id-dipartiment imbagħad jista’:

7.1.1.   jew ikun tal-fehma li l-modifiki magħmulin x’aktarx li mhux ser iħallu effett negattiv;

7.l.2.   inkella jitlob rapport ġdid mingħand is-servizz tekniku responsabbli mit-testijiet.

7.2.   In-notifika tal-konferma ta’ l-approvazzjoni, bid-dettalji tal-modifiki, jew taċ-ċaħda ta’ l-approvazzjoni għandhom jiġu kkomunikati lill-Partijiet tal-Ftehim li japplikaw dan ir-Regolament, skond il-proċedura indikata fil-paragrafu 5.4. ta’ hawn fuq.

7.3.   L-awtorità kompetenti li toħroġ l-estensjoni ta’ l-approvazzjoni għandha tassenja numru tas-serje lil kull formola ta’ komunikazzjoni magħmula għal tali estensjoni.

8.   KONFORMITÀ TAL-PRODUZZJONI

Il-proċeduri tal-konformità tal-produzzjoni għandhom ikunu konformi ma’ dawk stipulati fil-Ftehim, l-Appendiċi 2 (E/ECE/324-E/ECE/TRANS/505/Rev.2) bir-rekwiżiti li ġejjin:

8.1.   AWD approvat taħt dan ir-Regolament għandu jkun maħdum b’tali mod li jkun skond it-tip approvat billi jissodisfa r-rekwiżiti stipulati fil-paragrafu 6. ta’ hawn fuq.

8.2.   L-awtorità li tkun tat l-approvazzjoni tat-tip tista’ f’kull ħin tivverifika l-metodi tal-kontroll tal-konformità li jkunu ntużaw f’kull faċilità ta’ produzzjoni. Il-frekwenza normali ta’ dawn il-verifiki għandha tkun ta’ darba kull sentejn.

Id-dententur ta’ l-approvazzjoni għandu b’mod partikulari:

8.3.1.   jiżgura l-eżistenza ta’ proċeduri għall-kontroll effettiv tal-kwalità tal-prodotti,

8.3.2.   jkollu aċċess għat-tagħmir ta' kontroll meħtieġ biex tkun iċċekkjata l-konformità ma’ kull tip approvat,

8.3.3.   jiżgura li d-data tar-riżultati tat-testijiet tiġi rreġistrata u li d-dokumenti annessi jibqgħu disponibbli għal perjodu li jkun iffissat skond is-servizz amministrattiv,

8.3.4.   janalizza r-riżultati ta’ kull tip ta’ test, sabiex tiġi vverifikata u żgurata l-istabbiltà tal-karatteristiċi tal-prodott filwaqt li titqies il-varjazzjoni tal-produzzjoni industrijali,

8.3.5.   jiżgura li għal kull tip ta’ AWD isiru biżżejjed kontrolli sabiex ikun żgurat li l-AWDs kollha li jinħadmu jkunu konformi ma’ l-ispeċifikazzjonijiet mogħtija għall-AWD li jkun tressaq għall-approvazzjoni tat-tip,

8.3.6.   jiżgura li kull teħid ta’ kampjuni jew ta’ mudelli meħudin għat-testijiet li juru nuqqas ta’ konformità mat-tip ta’ test konċernat għandu jagħti lok għal teħid ieħor ta’ kampjuni u għal test ieħor. Għandhom jittieħdu l-passi kollha meħtieġa sabiex terġa’ tkun stabbilita l-konformità tal-produzzjoni korrispondenti.

L-awtorità kompetenti li tkun tat l-approvazzjoni tat-tip tista’ f’kull ħin tivverifika l-metodi dwar il-konformità tal-kontroll applikabbli għal kull unità ta’ produzzjoni.

8.4.1.   F’kull spezzjoni, il-kotba li jirrigwardaw it-testijiet u d-dokumenti li fihom l-isħarriġ dwar il-produzzjoni għandhom jingħataw lill-ispettur viżitatur.

8.4.2.   L-ispettur jista’ jieħu kampjuni fuq bażi aleatorja biex jiġu ttestjati fil-laboratorju tal-manifattur. In-numru minimu ta’ kampjuni jista’ jiġi ffissat skond ir-riżultati tal-verifika ta’ l-istess manifattur.

8.4.3.   Meta l-livell tal-kwalità ma jkunx jidher sodisfaċenti jew meta jkun jidher li hemm il-ħtieġa li tiġi vverifikata l-validità tat-testijiet li jkunu twettqu skond il-paragrafu 8.4.2., l-ispettur għandu jagħżel kampjuni biex jintbagħtu lis-servizz tekniku li jkun mexxa t-testijiet ta’ l-approvazzjoni tat-tip.

8.4.4.   L-awtorità kompetenti tista’ twettaq kwalunkwe test stipulat f’dan ir-Regolament.

8.4.5.   Il-frekwenza normali ta’ l-ispezzjonijiet awtorizzata mill-awtorità kompetenti għandha tkun ta’ darba fis-sena. Fil-każ fejn jiġu rreġistrati riżultati negattivi matul waħda minn dawn iż-żjarat, l-awtorità kompetenti għandha tiżgura li jittieħdu l-passi kollha meħtieġa sabiex terġa’ tiġi stabbilita l-konformità tal-produzzjoni malajr kemm jista’ jkun.

9.   PIENI GĦAN-NUQQAS TA’ KONFORMITÀ TAL-PRODUZZJONI

9.1.   L-approvazzjoni mogħtija lil tip ta’ apparat ta’ twissija li tinstema’ skond dan ir-Regolament tista’ tiġi rtirata jekk il-kondizzjonijiet stipulati fil-paragrafu 8.1. ma jiġux imħarsa jew jekk l-apparat ta’ twissija li tinstema’ ma jgħaddix mill-verifiki msemmija fil-paragrafu 8.2. hawn fuq.

9.2.   Jekk xi Parti involuta fil-Ftehim li tapplika dan ir-Regolament tirtira l-approvazzjoni li tkun tat qabel, hija għandha tavża minnufih lil Partijiet Kontraenti l-oħrajn li jkunu qed japplikaw dan ir-Regolament permezz ta’ kopja tal-formola ta’ l-approvazzjoni li fl-aħħar tagħha jkun hemm id-dikjarazzjoni, iffirmata u ddatata, miktuba bi kliem kbar: “APPROVAZZJONI RTIRATA”.

10.   PRODUZZJONI MWAQQFA

Jekk id-dententur ta’ approvazzjoni mogħtija skond dan ir-Regolament jwaqqaf il-produzzjoni tat-tip ta’ apparat ta’ twissija li tinstema’ li jkun approvat, huwa għandu javża lill-awtorità li tkun tat l-approvazzjoni. Meta tirċievi l-komunikazzjoni, din l-awtorità għandha tinforma lill-Partijiet l-oħrajn involuti fil-Ftehim li jkunu qed japplikaw dan ir-Regolament permezz ta’ kopja tal-formola ta’ approvazzjoni li fl-aħħar tagħha jkun hemm id-dikjarazzjoni, iffirmata u ddatata, miktuba bi kliem kbar: “PRODUZZJONI MWAQQFA”.

II.   SINJALI LI JINSTEMGĦU TA’ VETTURI BIL-MAGNA

11.   DEFINIZZJONIJIET

Għall-finijiet ta’ dan ir-Regolament,

11.1.   “Approvazzjoni tal-vettura bil-magna” għandha tinftiehem li tfisser approvazzjoni ta’ tip ta’ vettura fir-rigward tas-sinjal tagħha li jinstema’;

“Tip ta’ vettura” għandha tinftiehem li tfisser vettura li mhix essenzjalment differenti minn oħra fejn għandhom x’jaqsmu oqsma bħal:

11.2.1.   in-numru u tip/i ta’ apparati ta’ twissija mmuntati fuq il-vettura;

11.2.2.   is-sustenn għall-immuntar (mountings) użat biex l-apparati ta’ twissija jitwaħħlu mal-vettura;

11.2.3.   il-pożizzjoni ta’ l-apparati ta’ twissija fuq il-vettura;

11. 2.4.   ir-riġidità tal-partijiet ta’ l-istruttura li fuqhom jiġi/u mmuntat/i l-apparat/i ta’ twissija;

11.2.5.   l-għamla u l-materjal tal-parti ta’ quddiem tal-bodì tal-vettura li jista’ jaffettwa l-livell tal-ħoss li joħroġ mill-apparat/i ta’ twissija u jkollu l-effett li jmewwet il-ħoss.

12.   APPLIKAZZJONI GĦALL-APPROVAZZJONI

12.1.   L-applikazzjoni għall-approvazzjoni ta’ tip ta’ vettura fir-rigward tas-sinjali tagħha li jinstemgħu għandha titressaq mill-manifattur tal-vettura jew mir-rappreżentant awtorizzat tiegħu;

Din għandu jkollha magħha tliet kopji tad-dokumenti li ġejjin li jagħtu d-dettalji li ġejjin:

12.2.1.   deskrizzjoni tat-tip tal-vettura fejn għandhom x’jaqsmu l-oqsma msemmija fil-paragrafu 11.2. ta’ hawn fuq;

12.2.2.   lista tal-komponenti li huma meħtieġa biex ikun identifikat l-apparat/i ta’ twissija li jista’/jistgħu jiġi/u mmunat/i fuq il-vettura;

12.2.3.   disinni li juru l-pożizzjoni fuq il-vettura ta’ l-apparat/i ta’ twissija u tas-sustenni tagħhom għall-immuntar (mountings).

12.3.   Vettura li tirrappreżenta t-tip ta’ vettura li trid tiġi approvata għandha tintbagħat lis-servizz tekniku responsabbli mit-testijiet ta’ l-approvazzjoni.

13.   APPROVAZZJONI

13.1.   Jekk it-tip ta’ vettura mressqa għall-approvazzjoni skond dan ir-Regolament tissodisfa l-kondizzjonijiet tal-paragrafi 14. u 15. ta’ hawn taħt, l-approvazzjoni għal dan it-tip ta’ vettura għandha tiġi mogħtija.

13.2.   Għandu jiġi assenjat numru ta’ approvazzjoni għal kull tip approvat. L-ewwel żewġ figuri tiegħu (bħalissa 00 għar-Regolament fil-forma oriġinali tiegħu) għandhom jindikaw is-serje ta’ emendi li jinkludu l-aktar emendi tekniċi reċenti magħmulin lir-Regolament fil-mument tal-ħruġ ta’ l-approvazzjoni. L-istess Parti Kontraenti ma tistax tassenja dan in-numru lil tip ieħor ta’ vettura.

13.3.   Komunikazzjoni dwar l-approvazzjoni jew iċ-ċaħda jew l-estensjoni jew l-irtirar ta’ approvazzjoni jew il-waqfien definittiv tal-produzzjoni ta’ tip ta’ vettura, skond dan ir-Regolament, għandha tiġi kkomunikata lill-Partijiet involuti f’dan il-Ftehim li japplikaw dan ir-Regolament permezz ta’ formola li taqbel mal-mudell li jidher fl-anness 2 ta’ dan ir-Regolament, u permezz ta’ disinni (provduti mill-applikant għall-approvazzjoni) b’format massimu ta’ A.4 (210 × 297 mm), jew inkella fejn il-karta tiġi mitwija biex ikollha dan il-format, bi proporzjon xieraq.

Fuq kull vettura li tkun konformi ma’ tip ta’ vettura li tkun approvata taħt dan ir-Regolament, għandha titwaħħal b’mod evidenti, f’post prominenti u aċċessibbli li jkun indikat fuq il-formola ta’ l-approvazzjoni, marka ta’ approvazzjoni internazzjonali li tkun tinkludi:

13.4.1.   ċirku li jkun fih l-ittra “E” segwita bin-numru li jiddistingwi l-pajjiż li jkun qed jagħti l-approvazzjoni (6);

13.4.2.   in-numru ta’ dan ir-Regolament mqiegħed fuq in-naħa tal-lemin taċ-ċirku msemmi fil-paragrafu 13.4.1.

13.5.   Jekk il-vettura tkun skond it-tip ta’ vettura approvata, taħt Regolament(i) ieħor (oħrajn) anness(i) mal-Ftehim, fl-istess pajjiż bħal dak li jkun ta l-approvazzjoni taħt dan ir-Regolament, is-simbolu msemmi fil-paragrafu 13.4. m’hemmx għalfejn jerġa’ jkun ripetut; f’dan il-każ, in-numri u s-simboli addizzjonali tar-Regolamenti kollha li taħthom tkun ingħatat approvazzjoni fil-pajjiż li jkun ta l-approvazzjoni taħt dan ir-Regolament għandhom jiġu murija f’kolonni vertikali fuq in-naħa tal-lemin tas-simbolu msemmi fil-paragrafu 13.4.

13.6.   Il-marka ta’ approvazzjoni trid tkun tista’ tinqara b’mod ċar u trid tkun magħmula b’tali mod li ma titħassarx.

13.7.   Il-marka ta’ approvazzjoni trid titqiegħed ħdejn il-pjanċa li fuqha jkollha l-karatteristiċi tal-vettura u tista’ wkoll tiġi mwaħħla ma’ din il-pjanċa.

13.8.   L-Anness 3, Taqsima II, ta’ dan ir-Regolament jagħti eżempju ta’ l-arranġament tal-marka ta’ l-approvazzjoni.

13.9.   L-awtorità kompetenti għandha tivverifika l-eżistenza ta’ arranġamenti sodisfaċenti li jiżguraw kontroll effettiv tal-konformità tal-produzzjoni qabel ma tingħata l-approvazzjoni għat-tip.

14.   SPEĊIFIKAZZJONIJIET

Il-vettura trid tkun konformi ma’ l-ispeċifikazzjonijiet li ġejjin:

14.1.   L-apparat (i) (jew sistema) ta’ twissija li tinstema’/jinstemgħu immuntat/i fuq il-vettura għandu/għandhom ikun/u tat-tip approvat/i taħt dan ir-Regolament;

Apparati ta’ twissija li tinstema’ li jkunu tal-Klassi II u li jkunu approvati taħt dan ir-Regolament fil-forma oriġinali tiegħu, u li għalhekk ma jkollhomx is-simbolu II fil-marka ta’ approvazzjoni tagħhom, jistgħu jkomplu jiġu mmuntati fuq tipi ta’ vetturi mressqin għall-approvazzjoni skond dan ir-Regolament.

14.2.   Il-vultaġġ tat-test għandu jkun kif speċifikat fil-paragrafu 6.2.3. tar-Regolament;

14.3.   Il-kejl tal-pressjoni tal-ħoss għandu jsir fil-kondizzjonijiet speċifikati fil-paragrafu 6.2.2. ta’ dan ir-Regolament

14.4.   Il-livell tal-ħoss A-weighted li joħroġ mill-apparat mqiegħed fuq il-vettura għandu jitkejjel minn distanza ta’ 7 m quddiem il-vettura, b’din ta’ l-aħħar titqiegħed f’sit miftuħ (7), fuq art kemm jista’ jkun bla ħotob u, fil-każ ta’ apparati fornuti b’kurrent dirett, bil-magna tagħha mitfija.

14.5.   Il-mikrofonu għall-apparat tal-kejl għandu jitqiegħed bejn wieħed u ieħor fil-pjan medjan lonġitudinali tal-vettura;

14.6.   Il-livell tal-pressjoni tal-ħoss ta’ l-isfond u tal-ħoss tar-riħ għandhom ikunu ta’ mill-inqas 10 dB (A) taħt il-ħoss li jkun irid jitkejjel;

14.7.   Il-livell massimu tal-pressjoni tal-ħoss għandu jkun imfittex f’segment li jkun bejn 0.5 u 1.5 m ’il fuq mil-livell ta’ l-art;

14.8.   Meta mkejjel fil-kondizzjonijiet speċifikati fil-paragrafi 14.2. sa 14.7., il-valur massimu tal-pressjoni tal-ħoss (14.7.) tas-sinjal li jinstema’ li jkun qed jiġi ttestjat għandu jkun ta’ mill-inqas:

15.   MODIFIKI TAT-TIP TA’ VETTURA U L-ESTENSJONI TA’ L-APPROVAZZJONI

Kull modifika tat-tip ta’ vettura għandha tiġi nnotifikata lid-dipartiment amministrattiv li jkun ta l-approvazzjoni tat-tip ta’ vettura. Dan id-dipartiment mbagħad jista’:

15.1.1.   jew ikun tal-fehma li l-modifiki magħmulin x’aktarx li mhux ser iħallu effett negattiv apprezzabbli; u li, f’kull każ, il-vettura xorta tissodisfa r-rekwiżiti; jew

15.1.2.   jitlob rapport ġdid mingħand is-servizz tekniku responsabbli mit-testijiet.

15.2.   Notifika tal-konferma ta’ l-approvazzjoni bid-dettalji tal-modifiki, jew taċ-ċaħda ta’ l-approvazzjoni, għandha tiġi kkomunikata lill-Partijiet involuti fil-Ftehim li japplikaw dan ir-Regolament, skond il-proċedura indikata fil-paragrafu 13.3. ta’ hawn fuq.

15.3.   L-awtorità kompetenti li toħroġ l-estensjoni ta’ l-approvazzjoni għandha tassenja numru tas-serje lil kull formola ta’ komunikazzjoni magħmula għal din l-estensjoni.

16.   KONFORMITÀ TAL-PRODUZZJONI

Il-proċeduri tal-konformità tal-produzzjoni għandhom ikunu konformi ma’ dawk stipulati fil-Ftehim, l-Appendiċi 2 (E/ECE/324-E/ECE/TRANS/505/Rev.2) bil-rekwiżiti li ġejjin:

16.1.   Vettura approvata taħt dan ir-Regolament għandha tkun maħduma b’tali mod li tkun skond it-tip approvat billi tissodisfa r-rekwiżiti stipulati fil-paragrafu 14. ta’ hawn fuq.

16.2.   L-awtorità li tkun tat l-approvazzjoni tat-tip tista’ f’kull ħin tivverifika l-metodi tal-kontroll tal-konformità li jkunu ġew applikati f’kull faċilità tal-produzzjoni. Il-frekwenza normali ta’ dawn il-verifiki għandha tkun ta’ darba kull sentejn.

Id-dententur ta’ l-approvazzjoni għandu b’mod partikulari:

16.3.1.   jiżgura l-eżistenza ta’ proċeduri għall-kontroll effettiv tal-kwalità tal-vetturi fir-rigward ta’ l-aspetti kollha rilevanti għall-konformità mar-rekwiżiti stipulati fil-paragrafu 14 ta’ hawn fuq,

16.3.2.   jiżgura li għal kull tip ta’ vettura jsiru biżżejjed kontrolli fejn għandhom x’jaqsmu n-numru u t-tip ta’ l-AWD, sabiex ikun żgurat li l-vetturi kollha maħduma jkunu skond l-ispeċifikazzjonijiet mogħtija fir-rigward tal-vettura mressqa għall-approvazzjoni tat-tip,

16.3.3.   jiżgura li, jekk il-kontrolli mwettqa skond il-paragrafu 16.3.2. ta’ hawn fuq jagħtu prova li xi waħda jew aktar mill-vetturi ma jkunux konformi mar-rekwiżiti imniżżla fil-paragrafu 14 ta’ hawn fuq, jittieħdu l-passi kollha meħtieġa sabiex terġa’ tkun stabbilita l-konformità tal-produzzjoni korrispondenti.

16.4.   L-awtorità kompetenti li tat l-approvazzjoni tat-tip tista’ f’kull ħin tivverifika l-metodi tal-kontroll tal-konformità li jkunu ġew applikati għal kull unità ta’ produzzjoni. L-awtorità tista’ wkoll twettaq kontrolli fuq bażi aleatorja fuq vetturi mmanifatturati serje serje fir-rigward tar-rekwiżiti stipulati fil-paragrafu 14. ta’ hawn fuq.

16.5.   Fejn jinstabu riżultati mhux sodisfaċenti waqt il-verifiki u l-kontrolli skond il-paragrafu 16.4. ta’ hawn fuq, l-awtorità kompetenti għandha tiżgura li jittieħdu l-passi kollha meħtieġa sabiex terġa’ tkun stabbilita l-konformità tal-produzzjoni malajr kemm jista’ jkun.

17.   PIENI GĦAN-NUQQAS TA’ KONFORMITÀ TAL-PRODUZZJONI

17.1.   L-approvazzjoni mogħtija lil tip ta’ vettura skond dan ir-Regolament tista’ tiġi rtirata jekk il-kondizzjonijiet stipulati fil-paragrafu 16.1. ta’ hawn fuq ma jiġux imħarsa, jew jekk il-vettura ma tgħaddix mill-kontrolli msemmija fil-paragrafu 16.2. ta’ hawn fuq.

17.2.   Jekk xi Parti involuta fil-Ftehim li tapplika dan ir-Regolament tirtira l-approvazzjoni li tkun tat qabel, hija għandha tavża minnufih lil Partijiet Kontraenti l-oħrajn li jkunu qed japplikaw dan ir-Regolament permezz ta’ kopja tal-formola ta’ l-approvazzjoni li fl-aħħar tagħha jkun hemm id-dikjarazzjoni, iffirmata u ddatata, miktuba bi kliem kbar: “APPROVAZZJONI IRTIRATA”.

18.   L-ISMIJIET U L-INDIRIZZI TAS-SERVIZZI TEKNIĊI LI JMEXXU T-TESTIJIET TA’ L-APPROVAZZJONI U L-ISMIJIET U L-INDIRIZZI TAD-DIPARTIMENTI AMMINISTRATTIVI

Il-Partijiet involuti f’dan il-Ftehim li japplikaw dan ir-Regolament għandhom jikkommunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-testijiet ta’ approvazzjoni u l-ismijiet u l-indirizzi tad-dipartimenti amministrattivi li jagħtu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni jew iċ-ċaħda jew l-irtirar ta’ l-approvazzjoni, li jinħarġu f’pajjiżi oħrajn.

----

(1)  (AWD) li jikkonsisti f’diversi apparati minn fejn joħroġ il-ħoss li jkun attivat minn unità waħda ta’ enerġija għandu jitqies bħala AWD.

(2)  Hekk kif definiti fir-Riżoluzzjoni Konsolidata (R.E.3).

(3)  AWD li jikkonsisti f’diversi unitajiet, li kull wieħed minnhom joħroġ sinjal ta’ ħoss u jkun imħaddem fl-istess ħin bl-attwazzjoni ta’ kontroll uniku għandu jitqies bħala sistema ta’ twissija li tinstema’.

(4)  1 għall-Ġermanja, 2 għall-Franza, 3 għall-Italja, 4 għall-Olanda, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għall-Islovenja, 27 għas-Slovakja, 28 għall-Belorussja, 29 għall-Estonja, 30 (vakanti), 31 għall-Bosnija u Ħerzegovìna, 32 għal-Latvja, 33 (vakanti), 34 għall-Bulgarija, 35-36 (vakanti), 37 għat-Turkija, 38-39 (vakanti), 40 għall-ex Repubblika Jugoslava tal-Maċedonja, 41 (vakanti), 42 għall-Komunità Ewropea (L-approvazzjonijiet jingħataw mill-Istati Membri tagħha billi jużaw is-simbolu rispettiv tagħhom tal-ECE), 43 għall-Ġappun, 44 (vakanti), 45 għall-Awstralja, 46 għall-Ukraina u 47 għall-Afrika t’Isfel. Għandhom jiġu assenjati numri sussegwenti lil pajjiżi oħrajn fl-ordni kronoloġika li fiha jirratifikaw jew jiffirmaw il-Ftehim dwar l-Adozzjoni ta’ Preskrizzjonijiet Tekniċi Uniformi għal Vetturi bir-Roti, Tagħmir jew Partijiet li jistgħu jiġu mmuntati u/jew Użati fuq Vetturi bir-Roti u l-Kondizzjonijiet għar-Rikonoxximent Reċiproku ta’ l-Approvazzjonijiet Mogħtija skond dawn il-Preskrizzjonijiet, u n-numri li jingħataw b’dan il-mod għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti tal-Ftehim.

(5)  Is-sit jista’ jieħu l-għamla, ngħidu aħna, ta’ spazju miftuħ li jkollu raġġ ta’ 50 metru, li l-parti ċentrali tiegħu trid tkun prattikament orizzontali fuq raġġ ta’ mill-inqas 20 metru, fejn il-wiċċ ikun magħmul mill-konkrit, asfalt jew materjal simili, u ma jridx ikun mgħotti b’silġ mhux magħqud u niexef, b’ħaxix ħażin twil, jew b’ħamrija sparpaljata jew bi ġmamar. Il-kejl għandu jittieħed meta tkun ġurnata sabiħa. Ħadd ħlief l-osservatur li jkun qed jaqra l-istrument m’għandu jibqa’ ħdejn l-apparat ta’ twissija li tinstema’ jew il-mikrofonu, peress illi l-preżenza ta’ spettaturi tista’ taffettwa l-qari ta’ l-istrument b’mod konsiderevoli, jekk dawn ikunu viċin l-apparat ta’ twissija li tinstema’ jew il-mikrofonu. M’għandux jingħata każ ta’ kwalunkwe punt ta’ l-ogħla intensità li jkun jidher li mhux relatata mal-livell ġenerali tal-ħoss.

(6)  Ara paragrafu 5.5.1., nota f’qiegħ il-paġna 1.

(7)  Ara paragrafu 6.2.1., nota f’qiegħ il-paġna 2.

----

ANNESS 1

(Format massimu: A 4(210 × 297 mm))
Test ta 'immaġni

Isem ta’ l-Amministrazzjoni

Komunikazzjoni dwar l-approvazzjoni (jew iċ-ċaħda jew l-irtirar ta’ approvazzjoni jew il-waqfien definittiv tal-produzzjoni jew l-estensjoni ta’ l-approvazzjoni) ta’ tip ta’ apparat ta’ twissija li tinstema’ għal vetturi bil-magna skond ir-Regolament Nru. 28

Numru ta’ l-Approvazzjoni

Numru ta’ l-estensjoni

1. Isem jew marka kummerċjali tal-vettura

2. Tip (elettro-pnewmatiku, elettro-manjetiku b’disk ta’ reżonatur, ħorn elettro-manjetiku, eċċ., li juri jekk huwiex apparat ta’ twissija b’ton wieħed jew b’toni multupli.)

3. Isem u indirizz tal-manifattur

4. Isem u indirizz tar-rappreżentant awtorizzat tal-manifattur, jekk applikabbli

5. Deskrizzjoni qasira ta’ l-apparati ta’ twissija

6. Vultaġġ(i) tal-provvista volts (*)

7. Stima tal-pressjoni tat-tħaddim kg/ċm 2 (*)

8. Stima tal-frekwenza (jew frekwenzi) Hz (*)

9. Karatteristiċi ġeometriċi (it-tul intern u d-dijametru) tal-linja ta’ konnessjoni bejn il-kompressur jew il-mezz mekkaniku ta’ kontroll u l-apparat ta’ twissija li tinstema’

10. Imressqa għall-approvazzjoni fi

11. Servizz tekniku responsabbli mit-tmexxija tat-testijiet ta’ l-approvazzjoni

12. Data tar-rapport maħruġ minn dak is-servizz

13. Numru tar-rapport maħruġ minn dak is-servizz

14. Approvazzjoni mogħtija/miċħuda (*)

15. Post

16. Data

17. Firma

18. Lista ta’ dokumenti li jinsabu fil-fajl ta’ l-approvazzjoni mgħoddi lis-servizz amministrattiv li ta l-approvazzjoni hija annessa ma’ din il-komunikazzjoni.

(*) Ħassar dak kollu li ma japplikax.

----

ANNESS 2

(Format massimu: A 4(210 × 297 mm))
Test ta 'immaġni

Isem ta’ l-Amministrazzjoni

Komunikazzjoni dwar l-approvazzjoni (jew iċ-ċaħda jew l-irtirar ta’ approvazzjoni jew il-waqfien definittiv tal-produzzjoni jew l-estensjoni ta’ l-approvazzjoni) ta’ tip ta’ vettura fir-rigward tas-sinjali tagħha li jinstemgħu skond ir-Regolament Nru. 28

Numru ta’ l-Approvazzjoni

Numru ta’ l-Estensjoni

1. Isem jew marka kummerċjali tal-vettura

2. Tip ta’ vettura

3. Isem u indirizz tal-manifattur

4. Isem u indirizz tar-rappreżentant awtorizzat tal-manifattur jekk applikabbli

5. Tip(i) ta’ l-apparat(i) ta’ twissija (*)

6. Valuri tal-livell tal-ħoss

7. Imressqa għall-approvazzjoni fi

8. Servizz tekniku responsabbli mit-tmexxija tat-testijiet ta’ l-approvazzjoni

9. Data tar-rapport maħruġ minn dak is-servizz

10. Numru tar-rapport maħruġ minn dak is-servizz

11. Approvazzjoni mogħtija/miċħuda (**)

12. Post

13. Data

14. Firma

15. Lista ta’ dokumenti li jinsabu fil-fajl ta’ l-approvazzjoni mgħoddi lis-servizz amministrattiv li ta l-approvazzjoni hija annessa ma’ din il-komunikazzjoni.

(*) Indika n-numri ta’ l-approvazzjoni.

(**) Ħassar dak li ma japplikax.

----

ANNESS 3

I.   ARRANĠAMENT TAL-MARKA TA’ L-APPROVAZZJONI TA’ L-APPARAT TA’ TWISSIJA LI TINSTEMA’

(ara l-paragrafu 5.5 ta’ dan ir-Regolament)

Il-marka ta’ approvazzjoni ta’ hawn fuq imwaħħla ma’ apparat ta’ twissija li tinstema’ turi li dan l- AWD ta’ Klassi I ġie approvat fl-Olanda (E 4) taħt in-numru ta’ l-approvazzjoni 002439. L-ewwel żewġ figuri tan-numru ta’ l-approvazzjoni jindikaw li l-approvazzjoni ġiet mogħtija skond ir-rekwiżiti tar-Regolament Nru. 28 fil-forma oriġinali tiegħu.

Nota

In-numru ta’ l-approvazzjoni jrid jitqiegħed viċin iċ-ċirku u l-pożizzjoni tiegħu trid tkun jew fuq jew taħt l-ittra “E” jew lejn ix-xelluq jew lejn il-lemin ta’ dik l-ittra. In-numri ta’ l-approvazzjoni jridu jkunu fuq l-istess naħa ta’ l-ittra “E” u jħarsu lejn l-istess direzzjoni. L-użu ta’ figuri b’numri Rumani bħala numri ta’ approvazzjoni għandu jkun evitat sabiex ma jkunx hemm konfużjoni ma’ simboli oħrajn.

II.   ARRANĠAMENT TAL-MARKA TA’ L-APPROVAZZJONI TA’ VETTURA FIR-RIGWARD TAS-SINJALI TAGĦHA TA’ TWISSIJA

(ara l-paragrafu 13.4 ta’ dan ir-Regolament)

Mudell A

Il-marka ta’ approvazzjoni ta’ hawn fuq imwaħħla ma’ vettura tindika li, skond ir-Regolament Nru. 28, din it-tip ta’ vettura ġiet approvata fl-Olanda (E4) fir-rigward tas-sinjali tagħha ta’ twissija.

Mudell B

Il-marka ta’ approvazzjoni ta’ hawn fuq tindika li, skond ir-Regolamenti Nru. 28 u 24, din it-tip ta’ vettura ġiet approvata fl-Olanda (E4) fir-rigward tas-sinjali tagħha ta’ twissija u fir-rigward ta’ l-emissjonijiet ta’ pollutanti mill-magna tad-Diesel. Fil-każ tar-Regolament Nru. 24, il-valur korrett tal-fattur ta’ l-assorbiment huwa 1.30 m–1.

----

----

Ir-Regolament Nru 44 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi li jikkonċernaw l-approvazzjoni tat-tagħmir tat-trażżin għat-tfal li jirkbu bħala passiġġieri f’vetturi bil-magna (“sistemi tat-trażżin għat-tfal”)

1.   L-AMBITU

1.1.   Dan ir-Regolament japplika għas-sistemi tat-trażżin għat-tfal li huma adattati biex jiġu installati f’vetturi bil-magna li għandhom tliet roti jew aktar, u li m’humiex maħsuba biex jintużaw ma’ sits li jintlewew (li jintrefgħu) jew li jħarsu lejn il-ġnub.

2.   ID-DEFINIZZJONIJIET

Għall-fini ta’ dan ir-Regolament:

Sistema tat-trażżin għat-tfal (“trażżin”) tfisser arranġament ta’ komponenti li jistgħu jinkludu t-taħlita ta’ ċineg jew komponenti flessibbli b’bokkla ta’ sigurtà, apparati għall-aġġustament, żjidiet u f’ċerti każi tagħmir supplimentari bħal kerrikot, benniena għat-trabi li tinġarr, siġġu supplimentari u/jew ħarsien mill-impatt, li jistgħu jintrabtu ma’ vettura li taħdem bl-enerġija. Hija ddisinjata b’tali mod li tnaqqas ir-riskju li min jilbisha jweġġa’, fil-każ ta’ kolliżjoni jew ta’ tnaqqis f’daqqa tal-veloċità tal-vettura, minħabba li tkun limitata l-mobilità tal-ġisem ta’ min jilbisha.

It-trażżin għat-tfal jaqa’ f’ħames “gruppi ta’ massa”:

2.1.1.1.   il-grupp 0 għal tfal li jiżnu inqas minn 10 kg;

2.1.1.2.   il-grupp 0+ għal tfal li jiżnu inqas minn 13 kg;

2.1.1.3.   il-grupp I għal tfal li jiżnu bejn 9 kg u 18-il kg;

2.1.1.4.   il-grupp II għal tfal li jiżnu bejn 15-il kg u 25 kg;

2.1.1.5.   il-grupp III għal tfal li jiżnu bejn 22 kg u 36 kg.

It-trażżin għat-tfal jaqa’ f’erba’“kategoriji”:

2.1.2.1.   kategorija “universali” għall-użu kif speċifikat fil-paragrafi 6.1.1. u 6.1.3.1. għal ħafna mill-pożizzjonijiet tas-sits tal-vetturi, u b’mod partikolari dawk li ġew ivvalutati skond l-Appendiċi 2 ta’ l-Anness 13 – tar-Regolament Konsolidat dwar il-Kostruzzjoni tal-Vetturi (R.E.3) bħala kompatibbli ma’ tali kategorija ta’ trażżin għat-tfal;

2.1.2.2.   kategorija “ristretta” għall-użu kif speċifikat fil-paragrafi 6.1.1. u 6.1.3.1. għall-pożizzjonijiet tas-sit indikati għal tipi ta’ vetturi partikolari kif indikat jew mill-manifattur tat-trażżin għat-tfal jew mill-manifattur tal-vettura:

2.1.2.3.   kategorija “semi-universali” għall-użu kif speċifikat fil-paragrafi 6.1.1. u 6.1.3.2;

kategorija ta’ “vetturi speċifiċi” għall-użu jew;

2.1.2.4.1.   fuq tipi speċifiċi ta’ vettura, skond il-paragrafi 6.1.2. u 6.1.3.3.; jew

2.1.2.4.2.   bħala trażżin għat-tfal maħsub bħala parti mill-vettura (built in).

Is-sistemi tat-trażżin għat-tfal jistgħu jkunu ta’ żewġ klassijiet:

klassi integrali li tinkludi taħlita ta’ ċineg jew komponenti flessibbli b’bokkla tas-sigurtà, apparat għall-aġġustament, żjidiet, u f’ċerti każi siġġu supplimentari u/jew ħarsien mill-impatt, li jistgħu jintrabtu permezz taċ-ċinga jew taċ-ċineg integrali tagħha stess;

klassi mhux integrali li tista’ tinkludi trażżin parzjali, li, meta jintuża flimkien ma’ ċinturin għall-adulti, li jgħaddi madwar il-ġisem tat-tfal jew irażżan it-tagħmir li fih jitpoġġew it-tfal, jifforma sistema kompleta ta’ trażżin għat-tfal;

2.1.3.1.   “trażżin parzjali” tfisser tagħmir, bħal booster cushion (kuxxin li tippermetti lit-tfal iħarsu barra mit-tieqa u hija maħsuba biex tidħol eżatt fis-sit tal-karozza), li, meta tintuża flimkien ma’ ċinturin tas-sigurtà għall-adulti, li jgħaddi madwar il-ġisem tat-tfal jew irażżan it-tagħmir li fih jitpoġġew it-tfal, jifforma sistema kompleta ta’ trażżin għat-tfal;

2.1.3.2.   “booster cushion” tfisser kuxxin soda, li tista’ tintuża ma’ ċinturin tas-sigurtà għall-adulti;

2.1.3.3.   “ċinga għall-gwida” tfisser ċinga li tagħfas iċ-ċinga ta’ l-ispalla taċ-ċinturin tas-sigurtà għall-adulti f’pożizzjoni adattata għat-tfal u fejn il-pożizzjoni effettiva li fiha ċ-ċinga ta’ l-ispalla tbiddel id-direzzjoni tista’ tiġi aġġustata permezz ta’ strument li jista’ jiġi mċaqlaq ’il fuq u ’l isfel mat-tul taċ-ċinga biex tinstab l-ispalla ta’ min jilbisha, u mbagħad jissakkar f’dik il-pożizzjoni. Din iċ-ċinga għall-gwida mhix maħsuba biex iġġorr parti sinifikattiva mit-tagħbija dinamika.

2.2.   “Siġġu għas-sigurtà tat-tfal” tfisser trażżin għat-tfal li jinkludi siġġu li fih jitpoġġew it-tfal.

2.3.   “Ċinturin” tfisser trażżin għat-tfal li jinkludi taħlita ta’ ċineg b’bokkla ta’ sigurtà, apparati għall-aġġustament u żjidiet;

“Siġġu” tfisser struttura li hija parti kostitwenti mit-trażżin għat-tfal u hija maħsuba biex takkomoda tifel f’pożizzjoni bilqiegħda;

2.4.1.   “kerrikot” tfisser sistema ta’ trażżin maħsuba biex takkomoda u trażżan it-tfal meta jkunu mimdudin fuq daharhom jew fuq żaqqhom bis-sinsla ta’ daharhom perpendikulari għall-pjan medjan lonġitudinali tal-vettura. Huwa ddisinjat b’tali mod li l-forzi tat-trażżin jitqassmu tul ir-ras u l-ġisem tat-tfal għajr għad-dirgħajn u għar-riġlejn fil-każ ta’ kolliżjoni;

2.4.2.   “trażżin għall-kerrikots” tfisser tagħmir użat biex irażżan kerrikot ma’ l-istruttura tal-vettura;

2.4.3.   “benniena għat-trabi li tinġarr” tfisser sistema ta’ trażżin maħsuba biex takkomoda t-tfal f’pożizzjoni kważi mimduda li tħares lura. Hija ddisinjata b’tali mod li l-forzi tat-trażżin jiġu mqassma tul ir-ras u l-ġisem tat-tfal għajr għad-dirgħajn u għar-riġlejn fil-każ ta’ kolliżjoni frontali.

2.5.   “Appoġġ għas-siġġu” tfisser dik il-parti mit-trażżin għat-tfal li biha s-siġġu jista’ jittella’ ’l fuq.

2.6.   “Appoġġ għat-tfal” tfisser dik il-parti mit-trażżin għat-tfal li biha t-tfal jistgħu jittellgħu ’l fuq fi ħdan it-trażżin għat-tfal.

2.7.   “Ħarsien mill-impatt” tfisser tagħmir imwaħħal quddiem it-tfal u maħsub biex iqassam il-forzi tat-trażżin tul il-parti l-kbira tat-tul tat-tfal fil-każ ta’ impatt frontali.

“Ċinga” tfisser komponent flessibbli maħsub biex jitrasmetti l-forzi;

2.8.1.   “ċinga ta’ fuq il-ħoġor” tfisser ċinga li, jew fil-forma ta’ ċinturin sħiħ jew fil-forma ta’ komponent ta’ ċinturin bħal dan, tgħaddi tul il-parti ta’ quddiem tal-pelvi tat-tfal u trażżnu;

2.8.2.   “trażżin għall-ispalel” tfisser dik il-parti ta’ ċinturin li trażżan il-parti ta’ fuq tat-torso tat-tfal;

2.8.3.   “ċinga għal bejn il-koxox” tfisser ċinga (jew ċineg diviżi, fejn tkun magħmula minn żewġ strixxi jew aktar) imwaħħla mat-trażżin għat-tfal u maċ-ċinga ta’ fuq il-ħoġor u mqiegħda b’mod li tgħaddi bejn il-kuxxtejn tat-tfal; hija ddisinjata biex ma tħallix lit-tfal jiżżerżqu minn taħt iċ-ċinturin ta’ fuq il-ħoġor matul l-użu normali u biex ma tħallix liċ-ċinturin ta’ fuq il-ħoġor jiċċaqlaq minn fuq il-pelvi waqt impatt.

2.8.4.   “ċinga għat-trażżin tat-tfal” tfisser ċinga li hija parti kostitwenti miċ-ċinturin u trażżan biss il-ġisem tat-tfal;

2.8.5.   “ċinga li twaħħal it-trażżin għat-tfal” tfisser ċinga li twaħħal it-trażżin għat-tfal ma’ l-istruttura tal-vettura u tista’ tkun parti mit-tagħmir għat-trażżin tas-sit tal-vettura;

2.8.6.   “ċinturin biex jikkontrolla ċ-ċaqliq” tfisser il-montatura ta’ ċinturin li inkludi ċinturin ta’ fuq il-ħoġor, trażżin għall-ispalla u, fejn tkun installata, ċinga ta’ bejn il-koxox;

2.8.7.   “ċinturin f’forma ta’ Y” tfisser ċinturin fejn it-taħlita ta’ ċineg hija fformata minn ċinga li għandha tiġi ggwidata bejn il-koxox tat-tfal u minn ċinga għal kull spalla.

“Bokkla” tfisser tagħmir li jinħall malajr li jippermetti li t-tfal jinżammu mit-trażżin jew li t-trażżin jinżamm mill-istruttura tal-karozza u li jista’ jinfetaħ malajr. Il-bokkla tista’ tinkludi l-apparat għall-aġġustament;

2.9.1.   “buttuna magħluqa biex tinfetaħ il-bokkla”, buttuna biex tinfetaħ il-bokkla b’mod li ma jridx ikun possibbli li tinfetaħ il-bokkla billi tintuża sfera li għandha dijametru ta’ 40 mm;

2.9.2.   “buttuna mhux magħluqa biex tinfetaħ il-bokkla”, buttuna biex tinfetaħ il-bokkla b’mod li jrid ikun possibbli li tinfetaħ il-bokkla permezz ta’ sfera li għandha dijametru ta’ 40 mm.

“Apparat għall-aġġustament” tfisser apparat li jippermetti li t-trażżin jew iż-żjidiet tiegħu jkunu aġġustati skond il-fiżiku ta’ min jilbsu, skond il-konfigurazzjoni tal-vettura, jew skond it-tnejn. L-apparat għall-aġġustament jista’ jew ikun parti mill-bokkla jew ikun tagħmir li jiġbed lura (retractor) jew kwalunkwe parti oħra taċ-ċinturin tas-sigurtà;

2.10.1.   “apparat li jaġġusta malajr” tfisser apparat għall-aġġustement li jista’ jitħaddem b’id waħda b’moviment faċli wieħed.

2.10.2.   “apparat li jaġġusta armat direttament fuq it-trażżin għat-tfal” tfisser apparat li jaġġusta għaċ-ċinga integrali li huwa armat direttament fuq it-trażżin għat-tfal, minflok ma jkun sostnut direttament mill-istrixxi li huwa maħsub biex jaġġusta.

2.11.   “Żjidiet” tfisser il-partijiet tat-trażżin għat-tfal, li jinkludu l-komponenti li jorbtuhom, li jippermettu li t-trażżin għat-tfal ikun imwaħħal sew ma’ l-istruttura tal-vettura jew b’mod dirett jew billi jgħaddi mis-sit tal-vettura.

2.12.   “Tagħmir li jassorbi l-enerġija” tfisser tagħmir li huwa maħsub biex tinħela l-enerġija b’mod indipendenti minn, jew flimkien maċ-ċinga u jifforma parti mit-trażżin għat-tfal.

“Apparat li jiġbed lura” tfisser tagħmir maħsub biex jakkomoda parti jew iċ-ċinga kollha tat-trażżin għat-tfal. Dan it-terminu jkopri t-tagħmir li ġej:

2.13.1.   “apparat li jiġbed lura li jissakkar awtomatikament”, apparat li jiġbed lura li jippermetti li jinħareġ it-tul mixtieq ta’ ċinga u, meta tingħalaq il-bokkla, jaġġusta awtomatikament iċ-ċinga għal mal-fiżiku ta’ min jilbisha, filwaqt li ċ-ċinga ma titħallix tinħareġ aktar mingħajr l-intervent volontarju ta’ min jilbisha;

“apparat li jiġbed lura li iissakkar f’emerġenza”, apparat li jiġbed lura li ma jirristrinġix lil min jilbes iċ-ċinturin milli jiċċaqlaq liberament f’kondizzjonijiet ta’sewqan normali. Tagħmir bħal dan għandu apparati li jaġġustaw awtomatikament it-tul taċ-ċinga skond il-fiżiku ta’ min jilbisha, u mekkaniżmu li jissakkar li jkun azzjonat f’emerġenza permezz ta’:

2.13.2.1.   it-tnaqqis fil-veloċità tal-vettura, il-ħruġ taċ-ċinga mill-apparat li jiġbed lura, jew kwalunkwe mezz ieħor awtomatiku (sensittività unika); jew

2.13.2.2.   taħlita ta’ kwalunkwe wieħed minn dawn il-mezzi (sensittività multipla).

“Ankraġġ għat-trażżin” tfisser dawk il-partijiet ta’ l-istruttura tal-vettura jew ta’ l-istruttura tas-sit li magħhom jitwaħħal dan l-irbit għat-trażżin tat-tfal;

2.14.1.   “ankraġġ addizzjonali” tfisser parti mill-istruttura tal-vettura jew mill-istruttura tas-sit tal-vettura, jew kwalunkwe parti oħra tal-vettura, li magħha huwa maħsub li jitwaħħal it-trażżin għat-tfal u li huwa addizzjonali għall-ankraġġ approvat taħt ir-Regolament Nru. 14.

2.15.   “Iħares ’il quddiem” tfisser iħares fid-direzzjoni normali li fiha tivvjaġġa l-vettura.

2.16.   “Iħares lura” tfisser iħares fid-direzzjoni opposta għad-direzzjoni normali li fiha tivvjaġġa l-vettura.

2.17.   “Pożizzjoni inklinata” tfisser pożizzjoni speċjali tas-siġġu li jħalli lit-tfal jimteddu.

2.18.   “Pożizzjoni mimduda/fuq id-dahar/fuq iż-żaqq” tfisser pożizzjoni li fiha ta’ l-inqas ir-ras u l-ġisem, għajr għad-dirgħajn u għar-riġlejn tat-tfal jinstabu fuq superiċje orizzontali meta jkunu wieqfa fit-trażżin.

“Tip ta’ trażżin għat-tfal” tfisser trażżin għat-tfal li ma jvarjax f’aspetti essenzjali bħal:

2.19.1.   il-kategorija, u l-grupp(i) tal-massa li għalihom, u l-pożizzjoni u l-orjentament (kif iddefiniti fil-paragrafi 2.15. u 2.16.) li fihom, huwa maħsub biex jintuża t-trażżin;

2.19.2.   il-ġeometrija tat-trażżin għat-tfal;

2.19.3.   id-dimensjonijiet, il-massa, il-materjal u l-kulur ta’:

2.19.4.   il-materjal, in-nisġa, id-dimensjonijiet u l-kulur taċ-ċineg;

2.19.5.   il-komponenti riġidi (il-bokkla, iż-żjidiet, eċċ.).

“Is-sit tal-vettura” tfisser struttura, li tista’ tkun jew ma tkunx integrali għall-istruttura tal-vettura, kompluta bit-tapizzerija u maħsuba biex takkomoda persuna adulta. F’dan ir-rigward:

2.20.1.   “grupp ta’ sits tal-vettura” tfisser jew sit għal tnejn min-nies jew aktar jew numru ta’ sits li huma separati imma jinstabu wieħed ħdejn l-ieħor (jiġifieri mwaħħlin b’tali mod li l-ankraġġ ta’ quddiem ta’ sit wieħed huwa f’linja ma’ l-ankraġġ ta’ quddiem jew ta’ wara ta’ sit ieħor jew fuq linja li tgħaddi bejn dak l-ankraġġi), b’kull sit jakkomoda persuna adulta waħda bilqiegħda jew aktar;

2.20.2.   “sit ta’ vettura għal tnejn min-nies jew aktar” tfisser struttura kompluta bit-tapizzerija u maħsuba biex takkomoda aktar minn persuna adulta waħda;

2.20.3.   “is-sits ta’ quddiem tal-vettura” tfisser il-grupp ta’ sits li jinstabu fl-aktar parti ta’ quddiem fil-kumpartiment tal-passiġġieri, jiġifieri li m’għandhom l-ebda sit ieħor direttament quddiemhom;

2.20.4.   “is-sits ta’ wara tal-vettura” huma sits fissi, li jħarsu ’l quddiem li jinstabu wara grupp ieħor ta’ sits tal-vettura.

“Sistema għall-aġġustament” tfisser apparat komplet li bih is-sit tal-vettura jew il-partijiet tiegħu jistgħu jiġu aġġustati biex jakkomodaw il-fiżiku tal-passiġġier adult li qiegħed bilqiegħda fis-sit; dan l-istrument jista’, b’mod partikolari, jippermetti:

2.21.1.   spostament lonġitudinali, u/jew

2.21.2.   spostament vertikali, u/jew

2.21.3.   spostament angolari.

2.22.   “Ankraġġ għas-sit tal-vettura” tfisser is-sistema, inklużi l-partijiet affetwati ta’ l-istruttura tal-vettura, li permezz tagħha s-sit għall-adult kollu kemm hu jitwaħħal ma’ l-istruttura tal-vettura.

“Tip ta’ sit” tfisser kategorija ta’ sits għall-adulti li ma jvarjawx f’aspetti essenzjali bħal:

2.23.1.   il-forma, id-dimensjonijiet u l-materjali ta’ l-istruttura tas-sit,

2.23.2.   it-tipi u d-dimensjonijiet ta’ l-aġġustament u tas-sistemi ta’ l-illokkjar tad-dahar tas-sit, u

2.23.3.   it-tip u d-dimensjonijiet ta’ l-ankraġġ taċ-ċinturin tas-sigurtà għall-adulti fuq is-sit, ta’ l-ankraġġ tas-sit, u tal-partijiet affetwati ta’ l-istruttura tal-vettura.

2.24.   “Sistema ta’ ċaqliq” tfisser tagħmir li jippermetti li s-sit għall-adult jew waħda mill-partijiet tiegħu jiġu mċaqalqa b’mod angulari jew lonġitudinali, mingħajr pożizzjoni intermedja fissa, sabiex jiġu ffaċilitati d-dħul u l-ħruġ tal-passiġġieri u li jitgħabbew u jitneħħew l-oġġetti minn fuq il-vettura.

2.25.   “Sistema li tissakkar” tfisser tagħmir li jiżgura li s-sit għall-adult u l-partijiet tiegħu jinżammu fil-pożizzjoni ta’ l-użu.

“Tagħmir tal-qfil” huwa tagħmir li jissakkar u ma jħallix ċ-ċaqliq ta’ sezzjoni waħda ta’ l-istrixxi ta’ ċinturin tas-sigurtà għall-adulti b’mod relattiv għal sezzjoni oħra ta’ l-istrixxi ta’ l-istess ċinturin. It-terminu jkopri l-klassijiet li ġejjin:

2.26.1.   “Tagħmir tal-klassi A”, tagħmir li ma jħallix lit-tfal jiġbdu l-istrixxi mill-apparat li jiġbed lura minn ġol-parti taċ-ċinturin li tiġi fuq il-ħoġor, meta jintuża ċ-ċinturin għall-adulti biex irażżan lit-tfal b’mod dirett. Meta jiġi provdut bit-trażżin tal-grupp I, it-tagħmir jippermetti konformità mal-paragrafu 6.2.9.

2.26.2.   “Tagħmir tal-klassi B”, tagħmir li jippermetti li tinżamm tensjoni applikata fuq il-parti taċ-ċinturin tas-sigurtà għall-adulti li tiġi fuq il-ħoġor, meta ċ-ċinturin għall-adulti jintuża biex irażżan it-trażżin għat-tfal. It-tagħmir huwa maħsub biex ma jħallix li l-istrixxi jiżolqu mill-apparat li jiġbed lura minn ġot-tagħmir, li allura jerħi t-tensjoni u jpoġġi t-trażżin f’pożizzjoni li mhix l-aħjar waħda.

2.27.   “It-trażżin għal Bżonnijiet Speċjali” hija sistema ta’ trażżin għat-tfal maħsuba għal tfal bi bżonnijiet speċjali minħabba diżabilità fiżika jew mentali; b’mod partikolari, dan it-tagħmir jista’ jippermetti tagħmir ta’ trażżin addizzjonali għal kwalunkwe parti tat-tfal, imma jrid ikollu mill-inqas mezz primarju ta’ trażżin li huwa konformi mal-kondizzjonijiet meħtieġa ta’ dan ir-Regolament.

3.   L-APPLIKAZZJONI GĦALL-APPROVAZZJONI

3.1.   L-applikazzjoni għall-approvazzjoni ta’ tip ta’ trażżin għat-tfal għandha titressaq mid-detentur tal-marka kummerċjali jew mir-rappreżentant akkreditat tiegħu.

L-applikazzjoni għall-approvazzjoni, li għandha x’taqsam ma’ kull tip ta’ trażżin għat-tfal, għandu jkollha magħha:

3.2.1.   deskrizzjoni teknika tat-trażżin għat-tfal, li tispeċifika ċ-ċineg u l-materjali l-oħra użati, flimkien ma’ disinni tal-partijiet li jikkostitwixxu t-trażżin għat-tfal u fil-każ ta’ apparati li jiġbdu lura, l-istruzzjonijiet ta’ l-installazzjoni għal dawn l-apparati li jiġbdu lura u t-tagħmir sensittiv tagħhom, dikjarazzjoni dwar it-tossiċità (il-paragrafu 6.1.5.) u kemm huwa kapaċi jaqbad malajr (il-paragrafu 6.1.6.), id-disinni jridu juru l-pożizzjoni maħsuba għan-numru ta’ l-approvazzjoni u għas-simbolu(i) addizzjonali b’relazzjoni għaċ-ċirku tal-marka ta’ l-approvazzjoni. Id-deskrizzjoni għandha tindika l-kulur tal-mudell imressaq għall-approvazzjoni;

3.2.2.   erba’ kampjuni tat-trażżin għat-tfal;

3.2.3.   ċinga twila 10 metri ta’ kull kategorija użata fit-trażżin għat-tfal; u

3.2.4.   kampjuni addizzjonali għandhom jitressqu fuq it-talba tas-servizz tekniku responsabbli għat-twettiq tat-test;

3.2.5.   istruzzjonijiet u dettalji ta’ l-ippakkjar skond il-paragrafu 14. t’aktar ’l isfel;

3.2.6.   fil-każ tal-kerrikots, jekk it-trażżin għall-kerrikot jista’ jintuża flimkien ma’ numru ta’ tipi ta’ kerrikots, il-manifattur tat-trażżin għandu jipprovdi lista ta’ dawn ta’ l-aħħar.

3.3.   Fil-każ li jintuża ċinturin tas-sigurtà għall-adulti biex jitwaħħal it-trażżin għat-tfal, l-applikazzjoni trid tistipula l-kategorija taċ-ċinturin tas-sigurtà għall-adulti li għandha tintuża, eż. iċ-ċinturini statiċi ta’ fuq il-ħoġor.

3.4.   L-awtorità kompetenti għandha tivverifika l-eżistenza ta’ ftehimiet sodisfaċenti biex ikun żgurat kontroll effettiv tal-konformità tal-produzzjoni qabel ma tingħata l-approvazzjoni tat-tip.

4.   L-IMMARKAR

4.1.   Il-kampjuni tat-trażżin għat-tfal imressqa għall-approvazzjoni f’konformità mad-dispożizzjonijiet tal-paragrafi 3.2.2. u 3.2.3. t’aktar ’il fuq għandhom jiġu mmarkati b’mod ċar u indelibbli bl-isem, bl-inizjali jew bil-marka kummerċjali tal-manifattur.

4.2.   Waħda mill-partijiet tat-tagħmir għat-trażżin għat-tfal magħmula mill-plastik (bħall-qafas, bħall-ħarsien mill-impatt, bħall-booster cushion, eċċ.), minbarra ċ-ċinturin(i) jew iċ-ċinga integrali, għandha tiġi mmarkata b’mod ċar (u indelibbli) bis-sena tal-produzzjoni.

4.3.   Jekk it-trażżin ser jintuża flimkien ma’ ċinturin tas-sigurtà għall-adulti, ir-rotta korretta ta’ l-istrixxi għandha tkun indikata b’mod ċar permezz ta’ disinn imwaħħal mat-trażżin b’mod permanenti. Jekk it-trażżin jinżamm f’postu miċ-ċinturin tas-sigurtà għall-adulti, ir-rotot ta’ l-istrixxi għandhom jiġu mmarkati b’mod ċar fuq il-prodott permezz ta’ kowd bil-kuluri. Il-kulur għar-rotta taċ-ċinturin tas-sigurtà li għandu jintuża meta t-tagħmir jiġi installat iħares ’il quddiem għandu jkun aħmar u meta jiġi installat iħares lura għandu jkun blù. L-istess kuluri għandhom jintużaw ukoll fuq it-tikketti ta’ fuq it-tagħmir li juru l-metodi kif jintuża.

Ir-rotot separati tas-sezzjonijiet taċ-ċinturin tas-sigurtà ta’ fuq il-ħoġor u ta’ l-ispalla għandhom jingħarfu minn xulxin permezz ta’ kowd bil-kuluri u/jew kliem fuq il-prodott.

L-immarkar iddefinit f’dan il-paragrafu għandu jkun viżibbli bit-trażżin installat fil-vettura. Għal trażżin tal-grupp 0, dan l-immarkar għandu jkun viżibbli wkoll bit-tfal fit-trażżin.

4.4.   Trażżin għat-tfal li jħares lura għandu jkollu tikketta mwaħħla b’mod permanenti, li tkun viżibbli fil-pożizzjoni li jkun installat fiha, bit-twissija: “PERIKLU ESTREM – Tużax f’sits tal-passiġġieri mgħammra bl-airbags”; din it-tikketta għandha tiġi pprovduta fil-lingwa tal-pajjiż fejn jinbiegħ it-tagħmir.

4.5.   Barra minn dan, fl-erja immedjata fejn tistrieħ ras it-tifel/tifla fit-trażżin għat-tfal u fuq is-superfiċje viżibbli tas-sistema tat-trażżin għat-tfal, trażżin li jħares lura għandu jkollu t-tikketta li ġejja mwaħħla b’mod permanenti (it-test li jintwera bħala informazzjoni huwa wieħed minimu).

Din it-tikketta għandha tiġi pprovduta fil-lingwa(i) tal-pajjiż fejn jinbiegħ it-tagħmir.

Id-daqs minimu tat-tikketta: 60 × 120 mm

4.6.   Fil-każ tat-trażżin għat-tfal li jista’ jintuża kemm jekk iħares ’il quddiem u kemm jekk iħares lura, inkludi l-kliem:

“Importanti - tużax fil-pożizzjoni li tħares ’il quddiem qabel ma l-piż tat-tfal jeċċedi... (irreferi għall-istruzzjonijiet)”

4.7.   Fil-każ tat-trażżin għat-tfal b’rotot alternattivi għaċ-ċinturin, il-punti tal-kuntatt alternattivi li jerfgħu l-piż bejn it-trażżin għat-tfal u ċ-ċinturin tas-sigurtà għall-adulti jridu jkunu mmarkati b’mod permanenti. Dan l-immarkar għandu jindika li din hija r-rotta alternattiva għaċ-ċinturin, u għandu jkun konformi mal-kondizzjonijiet meħtieġa għall-kowds imsemmija aktar ’il fuq għal sits li jħarsu ’l quddiem u lura.

4.8.   Jekk it-trażżin għat-tfal joffri punti ta’ kuntatt alternattivi li jerfgħu l-piż, l-immarkar meħtieġ fil-paragrafu 4.3.għandu jinkludi indikazzjoni li r-rotta alternattiva għaċ-ċinturin hija deskritta fl-istruzzjonijiet.

5.   L-APPROVAZZJONI

5.1.   Kull kampjun imressaq f’konformità mal-paragrafi 3.2.2. u 3.2.3. t’aktar ’il fuq għandu jissodisfa l-ispeċifikazzjonijiet stabbiliti fil-paragrafi 6. sa 8. ta’ dan ir-Regolament f’kull aspett qabel ma tkun tista’ tingħata l-approvazzjoni.

5.2.   Għandu jingħata numru ta’ l-approvazzjoni għal kull tip approvat. L-ewwel żewġ numri ta’ dan (fil-preżent 03 li jikkorrispondi għas-serje 03 ta’ emendi li daħlu fis-seħħ fit-12 ta’ Settembru 1995) għandhom jindikaw is-serje ta’ emendi li jinkludu l-emendi tekniċi prinċipali l-aktar reċenti li saru lir-Regolament meta nħarġet l-approvazzjoni. L-istess Parti Kontraenti m’għandhiex tagħti l-istess numru lil tip ieħor ta’ trażżin għat-tfal kopert minn dan ir-Regolament.

5.3.   L-avviż ta’ l-approvazzjoni jew ta’ l-estensjoni jew tar-rifjut ta’ l-approvazzjoni tat-trażżin għat-tfal skond dan ir-Regolament għandu jiġi kkomunikat lill-Partijiet għall-Ftehim li japplikaw dan ir-Regolament permezz ta’ formola li tikkonforma mal-mudell fl-Anness 1 għal dan ir-Regolament.

Barra mill-marki provduti fil-paragrafu 4. t’aktar ’il fuq, id-dettalji li ġejjin għandhom jitwaħħlu fi spazju xieraq ma’ kull trażżin għat-tfal li jikkonforma ma’ tip approvat taħt dan ir-Regolament:

marka internazzjonali ta’ l-approvazzjoni li tikkonsisti minn:

5.4.1.1.   ċirku madwar l-ittra “E” segwit minn numru li jiddistingwi l-pajjiż li ta l-approvazzjoni; (1)

5.4.1.2.   numru ta’ l-approvazzjoni;

is-simboli addizzjonali li ġejjin:

5.4.2.1.   il-kelma(kliem) “universali”, “ristrett”, “semi-universali” jew “speċifiku għall-vettura” skond il-kategorija tat-trażżin.

5.4.2.2.   il-firxa tal-massa li għaliha ġie maħsub it-trażżin għat-tfal, jiġifieri, 0-10 kg; 0-13 kg; 9-18 kg; 15-25 kg; 22-36 kg; 0-18 kg; 9-25 kg; 15-36 kg; 0-25 kg; 9-36 kg; 0-36 kg.

5.4.2.3.   is-simbolu “Y”, fil-każ ta’ tagħmir li jinkludi ċinga għal bejn il-koxox, f’konformità mal-kondizzjonijiet meħtieġa tas-suppliment 3 għas-serje 02 ta’ emendi għar-Regolament;

5.4.2.4.   is-simbolu “S” fil-każ ta’ “Trażżin għal Bżonnijiet Speċjali”.

5.5.   L-Anness 2 għal dan ir-Regolament jagħti eżempju ta’ l-arranġament tal-marka ta’ l-approvazzjoni.

5.6.   Id-dettalji li jissemmew fil-paragrafu 5.4. t’aktar ’il fuq għandhom jinqraw mingħajr problemi u jkunu indelibbli, u jistgħu jitwaħħlu jew permezz ta’ tikketta jew billi jiġu mmarkati direttament. It-tikketta jew l-immarkar għandha tkun reżistenti għall-użu.

5.7.   It-tabelli li jissemmew fil-paragrafu 5.6. t’aktar ’il fuq jistgħu jinħarġu jew mill-awtorità li tat l-approvazzjoni jew, bla ħsara għall-awtorizzazzjoni ta’ dik l-awtorità, mill-manifattur.

6.   L-ISPEĊIFIKAZZJONIJIET ĠENERALI

6.1.   Il-pożizzjonament u t-twaħħil fuq il-vettura

6.1.1.   L-użu tat-trażżin għat-tfal fil-kategoriji “universali”, “semi-universali” u “ristrett” huwa permess għall-pożizzjonijiet tas-sits ta’ quddiem u ta’ wara jekk it-trażżin jitwaħħal f’konformità ma’ l-istruzzjonijiet tal-manifattur.

6.1.2.   L-użu tat-trażżin għat-tfal fil-kategorija ta’ “vettura speċifika” huwa permess fil-pożizzjonijiet kollha tas-sits u wkoll fl-erja tal-bagalji jekk it-trażżin jitwaħħal skond l-istruzzjonijiet tal-manifattur. Fil-każ tat-trażżin li jħares lura, id-disinn irid jiżgura li jiġi pprovdut appoġġ għall-irjus tat-tfal kull meta t-trażżin huwa lest biex jintuża. Dan għandu jiġi ddeterminat bħala linja perpendikulari għad-dahar tas-sit minn ġol-linja ta’ l-għajn, bil-punt ta’ l-intersezzjoni għandu jkun ta’ l-inqas 40 mm ’l isfel mill-bidu tar-radju ta’ appoġġ għar-ras bħal dan.

Skond il-kategorija li jappartjeni għaliha, it-trażżin għat-tfal għandu jitwaħħal ma’ l-istruttura tal-vettura jew ma’ l-istruttura tas-sit;

6.1.3.1.   għall-kategoriji “universali” u “ristretta”, permezz ta’ ċinturin għas-sigurtà għall-adulti biss (li għandu jew m’għandux apparat li jiġbed lura) li jissodisfa l-kondizzjonijiet meħtieġa tar-Regolament Nru. 14 (jew wieħed ekwivalenti).

6.1.3.2.   għall-kategorija “semi-universali”: permezz ta’ l-ankraġġ t’isfel stipulat fir-Regolament Nru. 14 u ta’ l-ankraġġ addizzjonali li jissodisfa r-rakkomandazzjoni ta’ l-Anness 11 għal dan ir-Regolament;

6.1.3.3.   għall-kategorija “vettura speċifika”: permezz ta’ l-ankraġġ iddisinjat mill-manifattur tal-vettura jew mill-manifattur tat-trażżin għat-tfal;

6.1.3.4.   Fil-każ ta’ ċineg li jrażżnu t-tfal jew ċinga li twaħħal it-trażżin għat-tfal li jużaw l-ankraġġ taċ-ċinturin li magħhom diġà hemm imwaħħal ċinturin jew ċinturini għall-adulti, is-servizz tekniku għandu jikkontrolla li:

Għandhom japplikaw il-punti li ġejjin fil-każ ta’ tagħmir ta’ trażżin għat-tfal li juża l-iżbarri, jew tagħmir ieħor imwaħħal ma’ l-ankraġġ approvat skond ir-Regolament Nru. 14, li jċaqilqu l-pożizzjoni effettiva ta’ l-ankraġġ ’il barra mill-ambitu tar-Regolament Nru. 14:

6.1.4.   Booster cushion trid titrażżan jew permezz ta’ ċinturin għall-adulti, billi jintuża t-test kif speċifikat fil-paragrafu 8.1.4., jew permezz ta’ mezzi separati.

6.1.5.   Il-manifattur tat-trażżin għat-tfal jrid jiddikjara bil-miktub li t-tossiċità tal-materjali użati fil-manifattura tas-sistemi għat-trażżin u li huma aċċessibbli għat-tfal imrażżna hija f’konformità mal-partijiet rilevanti tal-parti 3 tas-Sigurtà għall-Ġugarelli tal-Kumitat Ewropew għall-Istandardizzazzjoni (CEN) (Ġunju 1982). It-testijiet li jikkonfermaw il-validità tad-dikjarazzjoni jistgħu jitwettqu fid-diskrezzjoni ta’ l-awtorità ta’ l-ittestjar. Dan il-paragrafu ma japplikax għat-tagħmir tat-trażżin tal-gruppi II u III.

6.1.6.   Il-manifattur tat-trażżin għat-tfal għandu jiddikjara bil-miktub li l-kapaċità tal-materjali użati fil-manifattura tas-sistema tat-trażżin li jieħdu n-nar hija f’konformità mal-paragrafi rilevanti tar-Riżoluzzjoni Konsolidata ta’ l-ECE dwar il-Kostruzzjoni tal-Vetturi (R.E.3) (il-paragrafu 1.42 tad-dokument TRANS/WP.29/78/Rev.1). It-testijiet li jikkonfermaw il-validità tad-dikjarazzjoni jistgħu jitwettqu fid-diskrezzjoni ta’ l-awtorità ta’ l-ittestjar.

6.1.7.   Fil-każ tat-trażżin għat-tfal li jħares lura li jkun sostnut mid-daxxbord tal-vettura, għall-fini ta’ l-approvazzjoni għal dan ir-Regolament huwa mifhum li d-daxxbord huwa iebes biżżejjed.

6.1.8.   Fil-każ tat-trażżin għat-tfal tal-kategorjia “universali”, il-punt tal-kuntatt prinċipali li jerfa’ t-tagħbija bejn it-trażżin għat-tfal u ċ-ċinturin tas-sigurtà għall-adulti m’għandux ikun inqas minn 150 mm mill-assi Cr meta mkejjel bit-trażżin għat-tfal fuq il-bank tat-test dinamiku. Dan għandu japplika għall-konfigurazzjonijiet kollha ta’ l-aġġustament. Huma permessi rotot alternattivi għaċ-ċinturin addizzjonali. Fejn teżisti rotta alternattiva għaċ-ċinturin, il-manifattur irid jagħmel referenza speċifika għar-rotta alternattiva fl-istruzzjonijiet għall-utent, kif meħtieġ fil-paragrafu 14. Meta jiġi ttestjat, bl-użu ta’ rotta(rotot) alternattiva(i) għal ċinturin bħal dan(dawn), it-trażżin għandu jikkonforma mal-kondizzjonijiet kollha meħtieġa tar-Regolament bl-eċċezzjoni ta’ dan il-paragrafu.

6.1.9.   It-tul massimu ta’ ċinturin għall-adulti li jista’ jintuża biex jitwaħħal b’mod sod it-trażżin għat-tfal tal-kategorija “universali” fuq il-bank tat-test dinamiku huwa ddefinit fl-Anness 13 għal dan ir-Regolament.

Biex tkun ikkontrollata l-konformità ma’ din il-kondizzjoni meħtieġa, it-trażżin għat-tfal għandu jitwaħħal b’mod sod mal-bank tat-test permezz taċ-ċinturin tas-sigurtà standard xieraq deskritt fl-Anness 13. Il-manikin m’għandux ikun installat sakemm id-disinn tat-trażżin m’huwiex tali li l-installazzjoni ta’ manikin ser iżżid l-ammont ta’ ċinturin użat. Bit-trażżin għat-tfal fil-pożizzjoni installata m’għandu jkun hemm l-ebda tensjoni fiċ-ċinturin ħlief dik eżerċitata mill-apparat standard li jiġbed lura, fejn dan ikun imwaħħal. Fejn jintuża ċ-ċinturin ta’ l-apparat li jiġbed lura, din il-kondizzjoni għandha tiġi sodisfatta b’mill-inqas 150 mm taċ-ċinturin jibqa’ fuq ir-rukkell.

6.1.10.   It-trażżin għat-tfal tal-gruppi 0 u 0+ m’għandux jintuża jħares ’il quddiem.

6.2.   Il-konfigurazzjoni

Il-konfigurazzjoni tat-trażżin għandha tkun b’tali mod li

6.2.1.1.   it-trażżin jagħti l-ħarsien meħtieġ fi kwalunkwe pożizzjoni maħsuba għas-sistema tat-trażżin; għat-“Trażżin għal Bżonnijiet Speċjali” il-mezz primarju ta’ trażżin għandu jagħti l-ħarsien meħtieġ fi kwalunkwe pożizzjoni maħsuba tas-sistema tat-trażżin mingħajr ma jintuża t-tagħmir għat-trażżin addizzjonali li jista’ jkun preżenti.

6.2.1.2.   it-tfal jistgħu jitpoġġew fi, u jitneħħew faċilment u malajr mit-trażżin; fil-każ ta’ sistema ta’ trażżin għat-tfal li fiha t-tfal huma mrażżna permezz ta’ ċinturin li jikkontrolla ċ-ċaqliq jew ta’ ċinturin f’forma ta’ Y mingħajr apparat li jiġbed lura, kull trażżin ta’ fuq l-ispalla u kull ċinga ta’ fuq il-ħoġor għandha tkun tista’ tiċċaqlaq b’mod relattiv waħda għall-oħra matul il-proċedura deskritta fil-paragrafu 7.2.1.4.

F’dawn il-każi il-montatura taċ-ċinturin tas-sistema tat-trażżin għat-tfal tista’ tkun iddisinjata b’żewġ partijiet jew aktar li huma kollegati ma’ xulxin. Għat-“Trażżin għal Bżonnijiet Speċjali” huwa magħruf li t-tagħmir addizzjonali tat-trażżin ser jirrestrinġi l-veloċità li biha t-tfal jistgħu jitpoġġew u jitneħħew. Madankollu, it-tagħmir addizzjonali għandu jkun iddisinjat biex jinfetaħ malajr kemm jista’ jkun.

6.2.1.3.   Jekk ikun possibbli li tinbidel l-inklinazzjoni tat-trażżin, din il-bidla fl-inklinazzjoni m’għandhiex teħtieġ aġġustament mill-ġdid taċ-ċineg b’mod manwali. Hija meħtieġa azzjoni apposta ta’ l-id biex titbiddel l-inklinazzjoni tat-trażżin.

6.2.1.4.   is-sistemi tat-trażżin tal-gruppi 0, 0+ u I għandhom iżommu t-tfal f’pożizzjoni tali li jingħata l-ħarsien meħtieġ anki meta t-tfal ikunu reqdin;

6.2.1.5.   għall-prevenzjoni ta’ inżul żejjed ’l isfel, jew minħabba impatt jew permezz ta’ irrekwitezza, għandha tkun meħtieġa ċinga li tgħaddi minn bejn il-koxox fuq it-trażżin kollu tal-grupp I li jħares ’il quddiem li jinkorpora sistema ta’ ċinturini integrali li jikkontrollaw iċ-ċaqliq. Biċ-ċinga li tgħaddi minn bejn il-koxox imwaħħla, u fil-pożizzjoni l-aktar twila tagħha jekk din tista’ tiġi aġġustata, m’għandux ikun possibbli li tiġi aġġustata ċ-ċinga li tgħaddi minn fuq il-ħoġor sabiex toqgħod ’il fuq mill-pelvi kemm fil-manikin ta’ 9 kg kif ukoll f’dak ta’ 15-il kg.

6.2.2.   Għall-gruppi I, II u III, it-tagħmir kollu tat-trażżin li juża “ċinga ta’ fuq il-ħoġor” irid jiggwida ċ-“ċinga ta’ fuq il-ħoġor” biex ikun żgurat li t-tagħbijiet trażmessi miċ-“ċinga ta’ fuq il-ħoġor” jiġu trasmessi minn ġol-pelvi.

6.2.3.   Iċ-ċineg kollha tat-trażżin għandhom jitpoġġew b’tali mod li ma’ jdejqux lil min jilbishom waqt l-użu normali jew li ma jiħdux konfigurazzjoni perikoluża. Id-distanza bejn iċ-ċineg għall-ispalla li jinstabu viċin ta’ l-għonq għandha tkun ta’ l-inqas daqs il-wisa’ ta’ l-għonq tal-manikin xieraq.

Il-montatura m’għandhiex tissoġġetta lill-partijiet dgħajfa tal-ġisem tat-tfal (l-addome, il-parti ta’ bejn il-koxox, eċċ.) għal forzi eċċessivi. Id-disinn għandu jkun b’tali mod li t-tagħbijiet tal-kompressjoni m’għandhomx jiġu imposti fuq il-qurriegħa ta’ l-irjus tat-tfal fil-każ ta’ kolliżjoni.

6.2.4.1.   Iċ-ċinturini bil-forma ta’ Y jistgħu jintużaw biss fis-sistemi tat-trażżin għat-tfal li jħarsu lura.

It-trażżin għat-tfal għandu jkun iddisinjat b’tali mod u installat sabiex:

6.2.5.1.   inaqqas kemm jista’ jkun il-periklu li t-tfal jew il-passiġġieri l-oħra li jinsabu ġol-vettura iweġġgħu permezz ta’ trufijiet jew partijiet li jisporġu ’l barra li jaqtgħu (kif definit fir-Regolament Nru. 21, per eżempju);

6.2.5.2.   ma jurix trufijiet jew partijiet li jisporġu ’l barra li jaqtgħu li jistgħu jikkawżaw ħsara lill-kisi tas-sits tal-vettura jew lill-ħwejjeġ ta’ min jokkupahom;

6.2.5.3.   ma jissoġġettax lill-partijiet dgħajfa tal-ġisem tat-tfal (l-addome, il-parti ta’ bejn il-koxox, eċċ) għal forzi ta’ inerzja supplimentari li joħloq huwa stess;

6.2.5.4.   jiżgura li l-partijiet riġidi tiegħu, f’punti fejn huma f’kuntatt maċ-ċineg, ma jurux trufijiet li jaqtgħu li jistgħu jisolħu ċ-ċineg.

6.2.6.   Kwalunkwe parti magħmula b’mod li tista’ tiġi separata biex tippermetti li l-komponenti jitwaħħlu u jinqalgħu għandha tkun iddisinjata b’tali mod biex tevita kemm jista’ jkun possibbli kull riskju ta’ armar u użu mhux korrett. “It-trażżin għal Bżonnijiet Speċjali” jista’ jkollu tagħmir addizzjonali għat-trażżin; dawn għandhom jiġu ddisinjati biex jevitaw kwalunkwe riskju ta’ armar mhux korrett u li l-mezz biex dawn jinħallu u l-mod li bih jitħaddmu għandhom ikunu immedjatament ovvji għal xi ħadd li qed iwettaq salvataġġ f’emerġenza.

6.2.7.   Fejn it-trażżin għat-tfal maħsub għall-grupp I, għall-grupp II u għall-gruppi I u II flimkien jinkludi dahar għas-siġġu, l-għoli intern ta’ dan ta’ l-aħħar, iddeterminat skond id-disinn fl-Anness 12, m’għandux ikun inqas minn 500 mm.

6.2.8.   Jistgħu jintużaw biss l-apparati li jiġbdu lura li jissakkru awtomatikament jew apparati li jiġbdu lura li jissakkru f’każ ta’ emerġenza.

6.2.9.   Għal tagħmir maħsub biex jintuża fil-Grupp I ma jridx ikun possibbli għat-tfal li jillaxkaw faċilment dik il-parti tas-sistema li trażżan il-pelvi wara li dawn jitpoġġew fiha; kwalunkwe tagħmir li huwa maħsub biex jikseb dan irid ikun imwaħħal b’mod permanenti mas-sistema tat-trażżin għat-tfal.

6.2.10.   Trażżin għat-tfal jista’ jkun iddisinjat biex jintuża f’aktar minn grupp ta’ massa wieħed u/jew għal aktar minn tifel(tifla) wieħed(waħda), sakemm jista’ jissodisfa l-kondizzjonijiet meħtieġa stabbiliti għal kull wieħed mill-gruppi konċernati. Trażżin għat-tfal fil-kategorija “universali” irid jissodisfa l-kondizzjonijiet meħtieġa ta’ dik il-kategorija għall-gruppi tal-mases kollha li għalihom ġie approvat.

6.2.11.   It-trażżin għat-tfal bl-apparat li jiġbed lura

Fil-każ ta’ trażżin għat-tfal li jinkludi apparat li jiġbed lura, l-apparat li jiġbed lura għandu jissodisfa l-kondizzjonijiet meħtieġa tal-paragrafu 7.2.3. t’aktar ’l isfel.

6.2.12.   Fil-każ tal-booster cushions, trid tiġi eżaminata l-faċilità li biha ċ-ċineg u l-ilsien taċ-ċinturin għall-adulti jgħaddu mill-punti ta’ l-iffissar. Dan għandu jsir b’mod partikolari għall-booster cushions li huma maħsuba għas-sits ta’ quddiem tal-karozzi, li jista’ jkollhom irfid twil li jkun semi-riġidu. Il-bokkla fissa m’għandhiex titħalla tgħaddi mill-punti ta’ l-iffissar tal-booster seats (sits li jippermettu lit-tfal iħarsu barra mit-tieqa tal-vettura u huma maħsuba biex saħansitra mingħajr dahar jista’ jagħmluha ta’ booster cushions), jew li tippermetti qagħda ta’ ċinturin kompletament differenti minn dik tat-tròli tat-test.

6.2.13.   Jekk it-trażżin għat-tfal huwa maħsub għal aktar minn tifel(tifla) wieħed(waħda), kull sistema tat-trażżin għandha tkun totalment indipendenti fir-rigward tat-trasferiment tat-tagħbija u ta’ l-aġġustamenti.

6.2.14.   It-trażżin għat-tfal li jinkludi elementi li jintefħu għandu jkun iddisinjat b’tali mod li l-kondizzjonijiet għall-użu (pressjoni, temperatura, umdità) m’għandu jkollhom l-ebda effett fuq il-kapaċità tiegħu li jikkonforma mal-kondizzjonijiet meħtieġa ta’ dan ir-Regolament.

7.   L-ISPEĊIFIKAZZJONIJIET PARTIKOLARI

7.1.   Id-dispożizzjonijiet applikabbli għat-trażżin armat

7.1.1.   Ir-reżistenza għall-korrużjoni

7.1.1.1.   Trażżin għat-tfal komplut, jew il-partijiet tiegħu li huma suxxettibbli għall-korrużjoni, għandhom jiġu soġġetti għat-test tal-korrużjoni speċifikat fil-paragrafu 8.1.1. t’aktar ’l isfel.

7.1.1.2.   Wara t-test tal-korrużjoni kif provdut fil-paragrafi 8.1.1.1. u 8.1.1.2., m’għandu jkun viżibbli għal għajnejn osservatur kwalifikat l-ebda sinjal ta’ deterjorament li huwa probabbli li se jtellef il-funzjonament tajjeb tat-trażżin għat-tfal u l-ebda korrużjoni sinifikanti.

7.1.2.   L-assorbiment ta’ l-enerġija

7.1.2.1.   Għat-tagħmir kollu mogħni b’fejn wieħed iserraħ dahru għandu jkun hemm superfiċji interni, iddefiniti fl-Anness 18 għal dan ir-Regolament, li jinkludu materjal li għandu aċċellerazzjoni massima ta’ inqas minn 60 g meta mkejjel skond l-Anness 17 għal dan ir-Regolament. Din il-kondizzjoni meħtieġa tapplika wkoll għall-erjas ta’ ħarsien mill-impatt li jinstabu fl-erja fejn tista’ tintlaqat ir-ras.

7.1.3.   Jinqaleb ta’ taħt fuq

7.1.3.1.   It-trażżin għat-tfal għandu jiġi ttestjat kif provdut fil-paragrafu 8.1.2.; il-manikin m’għandux jaqa’ ’l barra mit-tagħmir u, meta s-sit tat-test ikun fil-pożizzjoni ta’ taħt fuq, ir-ras tal-manikin m’għandhiex tiċċaqlaq b’aktar minn 300 mm mill-pożizzjoni oriġinali tagħha f’direzzjoni vertikali relattiva għas-sit tat-test.

7.1.4.   It-test dinamiku

7.1.4.1.   Ġenerali.

It-trażżin għat-test għandu jiġi suġġett għal test dinamiku f’konformità mal-paragrafu 8.1.3. t’aktar ’l isfel.

7.1.4.1.1.   It-trażżin għat-tfal tal-kategoriji “universali”, “ristretta” u “semi-universali” għandu jiġi ttestjat fuq it-tròli tat-test permezz tas-sit tat-test provdut fil-paragrafu 6, u f’konformità mal-paragrafu 8.1.3.1.

It-trażżin għat-tfal tal-kategorija “vettura speċifika” għandu jiġi ttestjat b’kull mudell tal-vettura li għaliha huwa maħsub it-trażżin għat-tfal. Is-servizz tekniku responsabbli milli jwettaq it-testijiet jista’ jnaqqas in-numru tal-mudelli ta’ vetturi jekk dawn ma jvarjawx ħafna fl-aspetti elenkati fil-paragrafu 7.1.4.1.2.3. It-trażżin għat-tfal jista’ jiġi ttestjat b’wieħed mill-metodi li ġejjin:

7.1.4.1.2.1.   Fuq vettura kompleta, kif provdut fil-paragrafu 8.1.3.3.;

7.1.4.1.2.2.   F’qafas tal-bodì tal-vettura fuq it-tròli tat-test, kif provdut fil-paragrafu 8.1.3.2.; jew,

7.1.4.1.2.3.   F’partijiet suffiċjenti tal-qafas tal-bodì tal-vettura tant li jirrappreżentaw l-istruttura tal-vettura u s-superfiċji ta’ l-impatt. Jekk it-trażżin għat-tfal huwa maħsub biex jintuża fis-sit ta’ wara, il-partijiet għandhom jinkludu d-dahar tas-sit ta’ quddiem, is-sit ta’ wara, id-daħla fil-qiegħ, il-kolonni B u C u s-saqaf. Jekk it-trażżin huwa maħsub biex jintuża fis-sit ta’ quddiem, il-partijiet għandhom jinkludu d-daxxbord, il-kolonna A, il-windskrin, kwalunkwe lieva jew pum installat fil-qiegħ jew fuq pânil tal-kontrolli, is-sit ta’ quddiem, id-daħla fil-qiegħ u s-saqaf. Barra minn dan, jekk it-trażżin għat-tfal huwa maħsub biex jintuża flimkien maċ-ċinturin tas-sigurtà għall-adulti, il-partijiet għandhom jinkludu ċ-ċinturin(i) għall-adulti xieraq(xierqa). Is-servizz tekniku responsabbli mit-twettiq tat-test jista’ jippermetti li jiġu esklużi ċerti oġġetti jekk jinstab li dawn huma żejda. L-ittestjar għandu jsir kif provdut fil-paragrafu 8.1.3.2.

7.1.4.1.3.   It-test dinamiku għandu jitwettaq fuq it-trażżin għat-tfal li qabel ma kienx mgħobbi.

7.1.4.1.4.   Matul it-testijiet dinamiċi, l-ebda parti mit-trażżin għat-tfal li fil-fatt qed tgħin biex iżżomm it-tfal fil-pożizzjoni xierqa m’għandha tinkiser, u m’għandha tinfetaħ l-ebda bokkla jew sistema ta’ mblukkar jew sistema ta’ ċaqliq.

7.1.4.1.5.   Fil-każ ta’ “tip mhux integrali” iċ-ċinturin tas-sigurtà użat għandu jkun iċ-ċinturin standard u s-saljaturi ta’ l-ankraġġ tiegħu skond kif provdut fl-Anness 13 għal dan ir-Regolament. Dan ma japplikax għall-approvazzjonijiet ta’ “vettura speċifika” fejn għandu jintuża ċ-ċinturin reali tal-vettura.

7.1.4.1.6.   Jekk sistema tat-trażżin għat-tfal ta’ “vettura speċifika” tiġi installata fl-erja ta’ wara l-pożizzjonijiet tas-sits għall-adulti li l-aktar li qegħdin lura u li jħarsu ’l quddiem (per eżempju, l-erja tal-bagalji), għandu jitwettaq test wieħed bl-akbar manikin/manikini fuq vettura kompleta kif provdut fil-paragrafu 8.1.3.3.3. It-testijiet l-oħra, inkluż dak tal-konformità tal-produzzjoni, jistgħu jsiru kif provdut fil-paragrafu 8.1.3.2., jekk il-manifattur jixtieq hekk.

7.1.4.1.7.   Fil-każ ta’ “Trażżin għal Bżonnijiet Speċjali” kull test dinamiku speċifikat minn dan ir-Regolament għal kull grupp ta’ massa għandu jitwettaq darbtejn: l-ewwel billi jintużaw il-mezzi primarji tat-trażżin u wara bit-tagħmir kollu tat-trażżin li qed jintuża. F’dawn ir-testijiet, għandha tingħata attenzjoni speċjali għall-kondizzjonijiet meħtieġa fil-paragrafi 6.2.3. u 6.2.4.

7.1.4.1.8.   Matul it-testijiet dinamiċi, iċ-ċinturin tas-sigurtà standard użat biex jiġi installat it-trażżin għat-tfal m’għandux jinħall minn kwalunkwe gwida jew tagħmir li jissakkar utilizzat għat-test imwettaq.

7.1.4.2.   L-aċċellerazzjoni tas-sider (2)

7.1.4.2.1.   L-aċċellerazzjoni tas-sider li tirriżulta m’għandhiex teċċedi l-55 g ħlief matul il-perjodi li s-somma tagħhom ma teċċedix 3 msek.

7.1.4.2.2.   Il-komponent vertikali ta’ l-aċċellerazzjoni mill-addome lejn ir-ras m’għandux jeċċedi 30 g ħlief matul il-perjodi li s-somma tagħhom ma teċċedix 3 msek.

7.1.4.3.   Il-penetrazzjoni ta’ l-addome (3)

7.1.4.3.1.   Matul il-verifika deskritta fil-paragrafu 5.3. ta’ l-Appendiċi 1 ta’ l-Anness 8, m’għandu jkun hemm l-ebda sinjal viżibbli ta’ penetrazzjoni fit-tafal artab ta’ l-addome kkawżat minn kwalunkwe parti tat-tagħmir tat-trażżin.

7.1.4.4.   Iċ-ċaqliq tal-manikin

It-trażżin għat-tfal tal-kategoriji “universali”, “ristretta” u “semi-universali”:

7.1.4.4.1.1.   It-trażżin għat-tfal li jħares ’il quddiem: ir-ras tal-manikin m’għandhiex tgħaddi lil hinn mill-pjani BA u DA kif iddefinit fil-Figura 1 t’hawn taħt.

It-trażżin għat-tfal li jħares lura:

7.1.4.4.1.2.1.   It-trażżin għat-tfal sostnut mid-daxxbord: ir-ras tal-manikin m’għandhiex tgħaddi lil hinn mill-pjani AD u DCr, kif iddefinit fil-Figura 2 t’hawn taħt.

7.1.4.4.1.2.2.   It-trażżin għat-tfal fil-grupp 0 mhux sostnut mid-daxxbord, u l-kerrikots: ir-ras tal-manikin m’għandhiex tgħaddi lil hinn mill-pjani AB, AD u DE kif muri fil-Figura 3 t’hawn taħt.

7.1.4.4.1.2.3.   It-trażżin għat-tfal li mhux tal-grupp 0 u li mhux sostnut mid-daxxbord:

Ir-ras tal-manikin m’għandhiex tgħaddi lil hinn mill-pjani FD, FG u DE, kif muri fil-Figura 4 t’aktar ’l isfel.

Fil-każ li jkun hemm kuntatt bejn trażżin għat-tfal bħal dan u l-iżbarra b’dijametru ta’ 100 mm u jintlaħqu l-kriterji kollha tar-rendiment, għandu jsir test dinamiku ieħor (l-impatt minn quddiem) bl-aktar manikin tqil maħsub għal trażżin għat-tfal bħal dan u mingħajr l-iżbarra b’dijametru ta’ 100 mm; il-kondizzjonijiet meħtieġa għal dan it-test huma li jintlaħqu l-kriterji kollha minbarra dak ta’ l-ispostament ’il quddiem.

7.1.4.4.2.   It-trażżin għat-tfal tal-kategorija “vettura speċifika”: meta jiġi ttestjat f’vettura kompluta jew f’qafas ta’ bodì ta’ vettura, ir-ras m’għandha tiġi f’kuntatt ma’ l-ebda parti tal-vettura. Madankollu, jekk ikun hemm kuntatt, il-veloċità ta’ l-impatt tar-ras għandha tkun ta’ inqas minn 24 km/sek u l-parti li magħha jsir il-kuntatt għandha tissodisfa l-kondizzjonijiet meħtieġa tat-test ta’ l-assorbiment ta’ l-enerġija stabbilit fl-Anness 4 tar-Regolament Nru. 21. F’testijiet b’vetturi kompluti għandu jkun possibbli li wara t-test jitneħħew il-manikini mit-trażżin għat-tfal mingħajr ma jintużaw għodod.

Ir-reżistenza għat-temperatura

7.1.5.1.   Il-montatura tal-bokkla, l-apparati li jiġbdu lura, l-apparati li jaġġustaw u t-tagħmir tal-qfil li hemm probabbiltà li jiġu affetwati mit-temperatura, għandhom jiġu soġġetti għat-test tat-temperatura speċifikat fil-paragrafu 8.2.8. t’aktar ’l isfel.

7.1.5.2.   Wara t-test tat-temperatura kif provdut fil-paragrafu 8.2.8.1., m’għandu jkun viżibbli għal għajnejn osservatur kwalifikat l-ebda sinjal ta’ deterjorament, li hemm probabbiltà li se jtellef mill-funzjonament xieraq tat-trażżin għat-tfal.

7.2.   Id-dispożizzjonijiet applikabbli għall-komponenti individwali tat-trażżin

7.2.1.   Il-bokkla

7.2.1.1.   Il-bokkla għandha tkun iddisinjata b’tali mod li tkun prekluża kull possibbiltà ta’ manipulazzjoni mhux korretta. Dan ifisser, fost ħwejjeġ oħra, li ma jridx ikun possibbli li l-bokkla titħalla f’pożizzjoni mhux magħluqa għal kollox; ma jridx ikun possibbli li b’mod involontarju jiġu skambjati partijiet mill-bokkla meta l- bokkla qed tingħalaq; il-bokkla trid tingħalaq biss meta l-partijiet kollha jkunu mdaħħla f’posthom. Kull fejn il-bokkla hija f’kuntatt mat-tfal, din m’għandhiex tkun idjaq mill-wisa’ minima taċ-ċinga kif speċifikat fil-paragrafu 7.2.4.1.1 t’aktar ’l isfel. Dan il-paragrafu mhux applikabbli għall-montatur taċ-ċinturini li diġà ġew approvati skond ir-Regolament ta’ l-ECE Nru. 16 jew kwalunkwe standard ekwivalenti fis-seħħ. Fil-każ ta’ “Trażżin għal Bżonnijiet Speċjali” hija l-bokkla fuq il-mezz primarju tat-trażżin biss li jeħtieġ li tikkonforma mal-kondizzjonijiet meħtieġa tal-paragrafi 7.2.1.1. sa 7.2.1.9. biż-żewġ paragrafi msemmija inklużi.

7.2.1.2.   Il-bokkla, anki meta mhix taħt tensjoni, għandha tibqa’ magħluqa tkun xi tkun il-pożizzjoni tagħha. Għandha titħaddem u tinqabad mingħajr problemi. Għandu jkun possibbli li tinfetaħ billi tkun eżerċitata pressjoni fuq buttuna jew fuq xi tagħmir simili. Is-superfiċje li fuqha trid tiġi eżerċitata din il-pressjoni jrid ikollha fil-pożizzjoni tal-ftuħ reali: għal tagħmir magħluq, erja ta’ mhux inqas minn 4,5 ċm2 b’wisa’ ta’ mhux inqas minn 15-il mm; għal tagħmir mhux magħluq, erja ta’ 2,5 ċm2 u wisa’ ta’ mhux inqas minn 10 mm. Il-wisa’ għandha tkun l-iżgħar waħda miż-żewġ dimensjonijiet li jifformaw l-erja preskritta u għandhom jitkejlu b’mod rettangolari għad-direzzjoni tal-moviment tal-buttuna li tiftaħ il-bokkla.

7.2.1.3.   L-erja tal-ftuħ tal-bokkla għandha tkun miżbugħa ħamra. L-ebda parti oħra mill-bokkla m’għandu jkollha dan il-kulur.

Għandu jkun possibbli li t-tfal jinħallu mit-trażżin billi bokkla waħda titħaddem darba. Għall-gruppi 0 u 0+ huwa permess li jitneħħew it-tfal flimkien ma’ tagħmir bħal benniena għat-trabi li tinġarr/kerrikot/trażżin għall-kerrikot jekk is-sistema tat-trażżin għat-tfal tista’ tinħall billi jitħaddmu mhux aktar minn żewġ bokkli.

7.2.1.4.1.   Kollegament b’molla bejn iċ-ċineg ta’ l-ispalla ta’ ċinturin li jikkontrolla ċ-ċaqliq jitqies bħala li mhux konformi mal-kondizzjoni meħtieġa ta’ tħaddim ta’ darba mogħtija fil-paragrafu 7.2.1.4. t’aktar ’il fuq.

7.2.1.5.   Għall-gruppi II u III il-bokkla għandha titpoġġa b’tali mod li t-tifel(it-tifla) li jkun (tkun) passiġġier jista’(tista’) jilħaqha(tilħaqha). Barra minn dan, għandha titpoġġa b’tali mod, għall-gruppi kollha, li l-għan u l-mod tat-tħaddim tagħha huma immedjatament ovvji għal persuna li qed twettaq salvataġġ f’emerġenza.

7.2.1.6.   Il-ftuħ tal-bokkla għandu jagħti l-opportunità biex it-tifel(it-tifla) jitneħħa(titneħħa) b'mod indipendenti mis-“siġġu”, mill-“appoġġ tas-siġġu” jew mill-“ħarsien mill-impatt” jekk imwaħħal, u jekk it-tagħmir jinkludi ċinga li tgħaddi minn bejn il-koxox, din iċ-ċinga għandha tinħall billi titħaddem l-istess bokkla.

7.2.1.7.   Il-bokkla għandha tkun kapaċi tirreżisti għall-kondizzjonijiet meħtieġa tat-tħaddim tat-test tat-temperatura mogħtija fil-paragrafu 8.2.8.1. u għal tħaddim ripetut, u qabel it-test dinamiku provdut fil-paragrafu 8.1.3. għandha tgħaddi minn test li jinkludi 5 000 ± 5 ċiklu ta’ ftuħ u għeluq taħt il-kondizzjonijiet normali għall-użu.

Il-bokkla għandha tiġi suġġetta għat-testijiet tal-ftuħ li ġejjin:

7.2.1.8.1.   It-test meta mgħobbija

7.2.1.8.1.1.   Għal dan it-test għandu jintuża trażżin għat-tfal li diġà għadda mit-test dinamiku provdut fil-paragrafu 8.1.3. t’aktar ’l isfel.

7.2.1.8.1.2.   Il-forza meħtieġa biex tinfetaħ il-bokkla fit-test provdut fil-paragrafu 8.2.1.1. t’aktar ’l isfel m’għandhiex teċċedi 80 N.

7.2.1.8.2.   It-test mingħajr tagħbija

7.2.1.8.2.1.   Għal dan it-test għandha tintuża bokkla li preċedentement ma ġietx suġġetta għal tagħbija. Il-forza meħtieġa biex tinfetaħ il-buttuna meta mhix mgħobbija għandha tkun ta’ bejn 40-80 N fit-testijiet provduti fil-paragrafu 8.2.1.2. t’aktar ’l isfel.

7.2.1.9.   Is-saħħa.

7.2.1.9.1.   Skond il-paragrafu 8.2.1.3.2., matul it-test l-ebda parti mill-bokkla jew miċ-ċineg ta’ ħdejha jew mill-apparati li jaġġustaw m’għandhom jinkisru jew jinqalgħu.

7.2.1.9.2.   Bokkla taċ-ċinga integrali fil-gruppi tal-massa 0 u 0+ għandha tirreżisti għal 4 000 N.

7.2.1.9.3.   Bokkla taċ-ċinga integrali fil-grupp tal-massa I u ogħla għandha tirreżisti għal 10 000 N.

7.2.1.9.4.   L-awtorità kompetenti tista’ ma twettaqx it-test tas-saħħa tal-bokkla jekk infomazzjoni li diġà hija disponibbli tagħmel it-test żejjed.

7.2.2.   L-apparat għall-aġġustament

7.2.2.1.   Il-medda ta’ l-aġġustament għandha tkun suffiċjenti biex tippermetti l-aġġustament korrett tat-trażżin għat-tfal fil-grupp tal-piż kollu li t-tagħmir huwa maħsub għalih u biex tippermetti l-installazzjoni sodisfaċenti fil-mudelli kollha tal-vetturi speċifikati.

7.2.2.2.   L-apparati kollha għall-aġġustament għandhom ikunu tat-tip “li jaġġustaw malajr”, minbarra l-apparati għall-aġġustament użati biss għall-installazzjoni inizjali tat-trażżin fil-vettura li jistgħu jkunu ta’ tip ieħor għajr dak tat-tip “li jaġġustaw malajr”.

7.2.2.3.   It-tagħmir tat-tip “li jaġġusta malajr” għandu jintlaħaq faċilment meta t-trażżin għat-tfal ikun installat kif suppost u meta tfal jew il-manikin ikunu f’posthom.

7.2.2.4.   Tagħmir tat-tip “li jaġġusta malajr” għandu jkun wieħed li jiġi aġġustat faċilment skond il-fiżiku tat-tifel(tifla). B’mod partikolari, f’test imwettaq skond il-paragrafu 8.2.2.1., il-forza meħtieġa biex jitħaddem apparat għall-aġġustament manwali m’għandhiex teċċedi 50 N.

Żewġ kampjuni ta’ apparati għall-aġġustament tat-trażżin għat-tfal għandhom jiġu ttestjati kif provdut mill-kondizzjonijiet meħtieġa għat-tħaddim tat-test tat-temperatura mogħtija fil-paragrafu 8.2.8.1. u fil-paragrafu 8.2.3. t’aktar ’l isfel.

7.2.2.5.1.   L-ammont żgħir ta’ ċinga m’għandux jeċċedi l-25 mm għal apparat għall-aġġustament wieħed jew 40 mm għall-apparati għall-aġġustament kollha.

7.2.2.6.   It-tagħmir m’għandux jinkiser jew jinqala’ meta jiġi ttestjat kif provdut fil-paragrafu 8.2.2.1. t’aktar ’l isfel.

7.2.2.7.   Apparat li jaġġusta armat direttament fuq it-trażżin għat-tfal għandu jkun kapaċi jirreżisti tħaddim ripetut u qabel it-test dinamiku provdut fil-paragrafu 8.1.3. għandu jgħaddi minn test li jinkludi 5 000 ± 5 ċiklu kif speċifikat fil-paragrafu 8.2.7.

7.2.3.   L-apparati li jiġbdu lura

7.2.3.1.   L-apparati li jiġbdu lura li jissakkru awtomatikament

7.2.3.1.1.   Iċ-ċinga taċ-ċinturin tas-sigurtà mgħammar b’apparat li jiġbed lura li jissakkar awtomatikament m’għandiex tinħall b’aktar minn 30 mm bejn il-pożizzjonijiet ta' imblokk ta’ l-apparat li jiġbed lura. Wara moviment lura ta’ min jilbsu, iċ-ċinturin irid jew jibqa’ fil-pożizzjoni inizjali tiegħu jew jerġa’ lura awtomatikament għal dik il-pożizzjoni meta min jilbsu sussegwentement jagħmel(tagħmel) moviment ’il quddiem.

7.2.3.1.2.   Jekk l-apparat li jiġbed lura huwa parti minn ċinturin li jgħaddi minn fuq il-ħoġor, il-forza li tiġbed lura taċ-ċinga m’għandhiex tkun inqas minn 7 N kif imkejla mit-tul ħieles bejn il-manikin u l-apparat li jiġbed lura kif stipulat fil-paragrafu 8.2.4.1. t’aktar ’l isfel. Jekk l-apparat li jiġbed lura huwa parti mit-trażżin għas-sider, il-forza li tiġbed lura taċ-ċinga m’għandhiex tkun ta’ inqas minn 2 N jew ta’ aktar minn 7 N kif imkejla b’mod simili. Jekk iċ-ċinga tagħddi minn gwida jew minn taljola, il-forza li tiġbed lura għandha titkejjel fit-tul ħieles bejn il-manikin u l-gwida jew it-taljola. Jekk il-montatura tinkludi tagħmir, li jitħaddem b’mod manwali jew b’mod awtomatiku, li ma jħallix li ċ-ċinga tinġibed lura kompletament, dak it-tagħmir m’għandux ikun qed jaħdem meta jsir dan il-kejl.

7.2.3.1.3.   Iċ-ċinga għandha tinġibed b’mod ripetut mill-apparat li jiġbed lura u titħalla tinġibed lura, fil-kondizzjonijiet stipulati fil-paragrafu 8.2.4.2. t’aktar ’l isfel, sakemm jiġu kompluti 5 000 ċiklu. L-apparat li jiġbed lura mbagħad għandu jiġi suġġett għall-kondizzjonijiet meħtieġa għat-tħaddim tat-test tat-temperatura mogħtija fil-paragrafu 8.2.8.1. u għat-test tal-korrużjoni deskritt fil-paragrafu 8.1.1 u għat-test tar-reżistenza għat-trab deskritt fil-paragrafu 8.2.4.5. Imbagħad għandu jikkompleta b’mod sodisfaċenti 5 000 ċiklu ieħor ta’ ġbid ’il barra u ġbid lura. Wara t-testijiet t’aktar ’il fuq l-apparat li jerġa’ jiġbed lura għandu jkompli jaħdem b’mod korrett u għandu jissodisfa l-kondizzjonijiet meħtieġa tal-paragrafi 7.2.3.1.1. u 7.2.3.1.2. t’aktar ’il fuq.

7.2.3.2.   L-apparati li jiġbdu lura li jissakkru f’emerġenza

Apparat li jiġbed lura li jissakkar f’emerġenza għandu jissodisfa l-kondizzjonijiet t’aktar ’l isfel meta jiġi ttestjat kif provdut fil-paragrafu 8.2.4.3.:

7.2.3.2.1.1.   Għandu jissakkar meta t-tnaqqis tal-veloċità fil-vettura jilħaq 0,45 g.

7.2.3.2.1.2.   M’għandux jissakkar għal aċċellerazzjonijiet taċ-ċinga ta’ inqas minn 0,8 g kif imkejla fl-assi tal-ħruġ taċ-ċinga.

7.2.3.2.1.3.   M’għandux jissakkar meta t-tagħmir sensittiv tiegħu jiġi inklinat b’mhux aktar minn 12° fi kwalunkwe direzzjoni mill-pożizzjoni ta’ l-installazzjoni speċifikata mill-manifattur tiegħu.

7.2.3.2.1.4.   Għandu jissakkar meta t-tagħmir sensittiv tiegħu jiġi inklinat b’aktar minn 27° fi kwalunkwe direzzjoni mill-pożizzjoni ta’ l-installazzjoni speċifikata mill-manifattur.

7.2.3.2.2.   Fejn it-tħaddim ta’ l-apparat li jiġbed lura jiddependi minn sinjal jew sors ta’ enerġija estern, id-disinn għandu jiżgura li l-apparat li jiġbed lura jissakkar awtomatikament jekk dak is-sinjal jew sors ta’ enerġija jiġrilu xi ħsara jew jiġu interrott.

7.2.3.2.3.   Apparat li jiġbed lura li jissakkar f’emerġenza li għandu sensittività multipla għandu jissodisfa l-kondizzjonjiet meħtieġa stabbiliti aktar ’il fuq. Barra minn dan, jekk wieħed mill-fatturi tas-sensittività jirrelata mal-ħruġ taċ-ċinga, l-apparat irid ikun issakkar f’aċċellerazzjoni taċ-ċinga ta’ 1,5 g kif imkejla fl-assi tal-ħruġ taċ-ċinga.

7.2.3.2.4.   Fit-testijiet li jissemmew fil-paragrafi 7.2.3.2.1.1. u 7.2.3.2.3. t’aktar ’il fuq, l-ammont ta’ ħruġ taċ-ċinga li jseħħ qabel ma jissakkar l-apparat li jiġbed lura m’għandux jeċċedi l-50 mm, bil-50 mm jibdew mit-tul maħlul speċifikat fil-paragrafu 8.2.4.3.1. Fit-test li jissemma fil-paragrafu 7.2.3.2.1.2. t’aktar ’il fuq, l-apparat m’għandux jissakkar matul il-50 mm tal-ħruġ taċ-ċinga bil-50 mm jibdew mit-tul maħlul speċifikat fil-paragrafu 8.2.4.3.1. t’aktar ’l isfel.

7.2.3.2.5.   Jekk l-apparat li jiġbed lura huwa parti minn ċinturin ta’ fuq il-ħoġor, il-forza li tiġbed lura taċ-ċinga m’għandhiex tkun ta’ inqas minn 7 N kif imkejla fit-tul ħieles bejn il-manikin u l-apparat li jiġbed lura kif provdut fil-paragrafu 8.2.4.1. Jekk l-apparat li jiġbed lura huwa parti mit-trażżin tas-sider, il-forza li tiġbed lura m’għandhiex tkun inqas minn 2 N jew aktar minn 7 N kif imkejla b’mod simili. Jekk iċ-ċinga tgħaddi minn gwida jew taljola, il-forza li tiġbed lura għandha titkejjel fit-tul ħieles bejn il-manikin u l-gwida jew taljola. Jekk il-montatura tinkludi tagħmir, li jitħaddem b’mod manwali jew b’mod awtomatiku, li ma jħallix li ċ-ċinga tinġibed lura kompletament, dak it-tagħmir m’għandux ikun qed jaħdem meta jittieħed dan il-kejl.

7.2.3.2.6.   Iċ-ċinga għandha tinħall b’mod ripetut mill-apparat li jiġbed lura u titħalla tinġibed lura, fil-kondizzjonijiet stipulati fil-paragrafu 8.2.4.2., sakemm jitlestew 40 000 ċiklu. L-apparat li jerġa’ jiġbed lura imbagħad għandu jiġi suġġett għall-kondizzjonijiet meħtieġa għat-tħaddim tat-test tat-temperatura mogħtija fil-paragrafu 8.2.8.1. u għat-test tal-korrużjoni deskritt fil-paragrafu 8.1.1 u għat-test tar-reżistenza għat-trab deskritt fil-paragrafu 8.2.4.5. Imbagħad għandu jerġa’ jikkompleta b’mod sodisfaċenti 5 000 ċiklu ieħor fejn tinħall u tinġibed lura (jiġifieri 45 000 ċiklu b’kollox). Wara t-testijiet t’aktar ’il fuq l-apparat li jiġbed lura għandu jkompli jaħdem b’mod korrett u għandu jissodisfa l-kondizzjonijiet meħtieġa tal-paragrafi 7.2.3.2.1. u 7.2.3.2.5. t’aktar ’il fuq.

7.2.4.   Iċ-ċineg

7.2.4.1.   Il-wisa’

7.2.4.1.1.   Il-wisa’ minima taċ-ċineg tat-trażżin għat-tfal li jiġu f’kuntatt mal-manikin għandha tkun ta’ 25 mm għall-gruppi 0, 0+ u I, u ta’ 38 mm għall-gruppi II u III. Dawn id-daqsijiet għandhom jitkejlu matul it-test tas-saħħa taċ-ċinga provdut fil-paragrafu 8.2.5.1., mingħajr ma titwaqqaf il-magna u b’tagħbija daqs 75 fil-mija tat-tagħbija li biha tinqata’ ċ-ċinga.

7.2.4.2.   Is-saħħa wara l-ikkondizzjonar tal-kamra

7.2.4.2.1.   Għandha tkun iddeterminata t-tagħbija li biha tinqata’ ċ-ċinga, kif provdut fil-paragrafu 8.2.5.1.2. t’aktar ’l isfel, fuq żewġ kampjuni ta’ ċineg ikkondizzjonati kif stipulat fil-paragrafu 8.2.5.2.1..

7.2.4.2.2.   Id-differenza bejn it-tagħbijiet li bihom tinqata’ ċ-ċinga taż-żewġ kampjuni m’għandhiex teċċedi l-10 fil-mija ta’ l-akbar tagħbija li biha tinqata’ ċ-ċinga fost it-tnejn imkejla.

7.2.4.3.   Is-saħħa wara l-ikkondizzjonar speċjali

7.2.4.3.1.   Fuq żewġ ċineg ikkondizzjonati kif stipulat f’waħda mid-dispożizzjonijiet provduti fil-paragrafu 8.2.5.2. (minbarra l-paragrafu 8.2.5.2.1.), it-tagħbija li biha tinqata’ ċ-ċinga għandha tkun ta’ mhux inqas minn 75 fil-mija tal-medja tat-tagħbijiet iddeterminati fit-test li jissemma fil-paragrafu 8.2.5.1. t’aktar ’l isfel.

7.2.4.3.2.   Barra minn dan, it-tagħbija li biha tinqata’ ċ-ċinga m’għandhiex tkun ta’ inqas minn 3,6 kN għat-trażżin tal-gruppi 0, 0+ u I, 5 kN għal dak tal-grupp II, u 7,2 kN għal dak tal-grupp III.

7.2.4.3.3.   L-awtorità kompetenti tista’ ma twettaqx wieħed jew aktar minn dawn it-testijiet jekk il-kompożizzjoni tal-materjal użat, jew informazzjoni diġà disponibbli, tagħmel it-test jew it-testijiet żejjed(żejda).

7.2.4.3.4.   Il-proċedura ta’ l-ikkondizzjonar tal-brix tat-tip 1 iddefinita fil-paragrafu 8.2.5.2.6. għandha titwettaq biss meta t-test tal-microslip definit fil-paragrafu 8.2.3. t’aktar ’l isfel jagħti riżultat ta’ ’l fuq minn 50 fil-mija tal-limitu provdut fil-paragrafu 7.2.2.5.1. t’aktar ’il fuq.

7.2.4.4.   M’għandux ikun possibbli li tinġibed iċ-ċinga sħiħa minn ġo kwalunkwe apparat li jaġġusta, bokkla jew punt ta' ankraġġ.

7.2.5.   It-tagħmir tal-qfil

7.2.5.1.   It-tagħmir tal-qfil irid ikun imwaħħal b’mod permanenti mat-trażżin għat-tfal.

7.2.5.2.   It-tagħmir tal-qfil m’għandux itellef minn kemm idum iservi ċ-ċinturin għall-adulti u għandu jgħaddi mill-kondizzjonijiet meħtieġa għat-tħaddim tat-test tat-temperatura mogħtija fil-paragrafu 8.2.8.1.

7.2.5.3.   It-tagħmir tal-qfil m’għandux iwaqqaf milli t-tfal jinħelsu malajr.

7.2.5.4.   It-tagħmir tal-Klassi A.

L-ammont ta’ kemm jiżolqu l-istrixxi m’għandux jeċċedi l-25 mm wara t-test provdut fil-paragrafu 8.2.6.1. t’aktar ’l isfel.

7.2.5.5.   It-tagħmir tal-Klassi B.

L-ammont ta’ kemm jiżolqu l-istrixxi m’għandux jeċċedi l-25 mm wara t-test provdut fil-paragrafu 8.2.6.2. t’aktar ’l isfel.

8.   ID-DESKRIZZJONI TAT-TESTIJIET (4)

8.1.   It-testijiet tat-trażżin armat

8.1.1.   Il-korrużjoni

8.1.1.1.   Il-biċċiet tal-metall tat-trażżin għat-tfal għandhom jitpoġġew f’kumpartiment tat-testijiet kif provdut fl-Anness 4. Fil-każ ta’ trażżin għat-tfal li jinkludi apparat li jiġbed lura, iċ-ċinga għandha tinħall għalkollox għajr għal 100 ± 3 mm. Minbarra għal interruzzjonijiet qosra li jistgħu jkunu neċessarji, per eżempju għall-kontroll u biex timtela’ mill-ġdid is-soluzzjoni tal-melħ, it-test ta’ l-espożizzjoni għandu jipproċedi kontinwament għal perjodu ta’ 50 ± 0,5 siegħa.

8.1.1.2.   Meta jitlesta t-test tal-kxif, il-biċċiet tal-metall tat-trażżin għat-tfal għandhom jinħaslu bil-mod, jew jiġu mgħaddsa f’ilma mill-vit nadif b’temperatura ta’ mhux aktar minn 38 °C biex jitneħħa kull depożitu tal-melħ li seta’ fforma u mbagħad jitħallew jinxfu b’temperatura tal-kamra ta’ bejn 18 u 25 °C għal 24 ± 1 siegħa qabel l-ispezzjoni skond il-paragrafu 7.1.1.2. t’aktar ’il fuq.

8.1.2.   Jinqaleb ta’ taħt fuq

8.1.2.1.   Il-manikin għandu jitpoġġa fit-trażżin installat skond dan ir-Regolament filwaqt li jitqiesu l-istruzzjonijiet tal-manifattur u bil-parti mdendla tat-trażżin merħi standard kif speċifikat fil-paragrafu 8.1.3.6. t’aktar ’l isfel.

8.1.2.2.   It-trażżin għandu jintrabat mas-sit tat-test jew mas-sit tal-vettura. Is-sit kollu għandu jiddawwar madwar assi orizzontali li qiegħed fil-pjan medjan lonġitudinali tas-sit f’angolu ta’ 360° b’veloċità ta’ 2-5 gradi/sekonda. Għall-finijiet ta’ dan it-test, it-tagħmir maħsub biex jintuża f’karrozzi speċifiċi jista’ jitwaħħal mas-sit tat-test deskritt fl-Anness 6.

8.1.2.3.   Dan it-test għandu jerġa’ jitwettaq b’rotazzjoni fid-direzzjoni kuntrarja wara li l-manikin jerġa’ jitpoġġa, jekk ikun meħtieġ, fil-pożizzjoni inizjali tiegħu. Bl-assi tar-rotazzjoni fil-pjan orizzontali u f’90° għal dik taż-żewġ testijiet preċedenti, il-proċedura għandha terġa’ tiġi ripetuta fiż-żewġ direzzjonijiet tar-rotazzjoni.

8.1.2.4.   It-testijiet għandhom jitwettqu billi jintużaw kemm l-iżgħar u kemm l-akbar manikini xierqa għall-grupp jew għall-gruppi li għalih(om) huwa maħsub it-tagħmir għat-trażżin.

8.1.3.   It-testijiet dinamiċi

8.1.3.1.   It-testijiet fuq it-tròli u s-sit tat-test

8.1.3.1.1.   Li jħarsu ’l quddiem

8.1.3.1.1.1.   It-tròli u s-sit tat-test użati fit-test dinamiku għandhom jissodisfaw il-kondizzjonijiet meħtieġa ta’ l-Anness 6 għal dan ir-Regolament, u l-proċedura ta’ l-installazzjoni għat-test dinamiku tal-kraxx għandha tkun skond l-Anness 21.

8.1.3.1.1.2.   It-tròli għandu jibqa’ orizzontali matul it-tnaqqis fil-veloċità.

8.1.3.1.1.3.   It-tnaqqis fil-veloċità tat-tròli għandu jinkiseb billi jintuża l-apparat provdut fl-Anness 6 għal dan ir-Regolament jew kwalunkwe tagħmir ieħor li jagħti riżultati ekwivalenti. Dan l-apparat għandu jkun kapaċi li jwettaq dak li huwa speċifikat fil-paragrafu 8.1.3.4. u fl-Anness 7 ta’ dan r-Regolament.

Għandhom jitkejlu:

8.1.3.1.1.4.1.   il-veloċità tat-tròli immedjatament qabel l-impatt;

8.1.3.1.1.4.2.   id-distanza tat-twaqqif;

8.1.3.1.1.4.3.   l-ispostament tar-ras tal-manikin fil-pjani vertikali u orizzontali għall-gruppi I, II u III u għall-gruppi 0 u 0+ l-ispostament tal-manikin mingħajr ma jitqiesu dirgħajh u riġlejh;

8.1.3.1.1.4.4.   l-aċċellerazzjoni tas-sider fi tliet direzzjonijiet perpendikolari għal xulxin ħlief għall-manikin ta’ tarbija tat-twelid;

8.1.3.1.1.4.5.   kwalunkwe sinjal viżibbli ta’ penetrazzjoni tat-tafal artab fl-addome (ara l-paragrafu 7.1.4.3.1.) minbarra għall-manikin tat-tarbija tat-twelid.

8.1.3.1.1.5.   Wara l-impatt, it-trażżin għat-tfal għandu jiġi spezzjonat viżwalment, mingħajr ma tinfetaħ il-bokkla, biex jiġi ddeterminat jekk kienx hemm xi ħsara jew ksur.

8.1.3.1.2.   Li jħarsu lura

8.1.3.1.2.1.   Is-sit tat-test għandu jiddawwar 180° meta jsir it-test f’konformità mal-kondizzjonijiet meħtieġa tat-test ta’ l-impatt minn wara.

8.1.3.1.2.2.   Meta qed jiġi ttestjat trażżin għat-tfal li jħares lura maħsub biex jintuża għall-postijiet ta’ bilqiegħda ta’ quddiem, id-daxxbord tal-vettura għandha tiġi rrapreżentata minn żbarra riġida mwaħħla mat-tròli b’tali mod li l-assorbiment kollu ta’ l-enerġija jseħħ fit-trażżin għat-tfal.

8.1.3.1.2.3.   Il-kondizzjonijiet tat-tnaqqis fil-veloċità għandhom jissodisfaw il-kondizzjonijiet meħtieġa tal-paragrafu 8.1.3.4. t’aktar ’l isfel.

8.1.3.1.2.4.   Il-kejl li jrid jittieħed għandu jkun simili għal dak elenkat fil-paragrafi 8.1.3.1.1.4. sa 8.1.3.1.1.4.5. t’aktar ’il fuq.

8.1.3.1.2.5.   Wara l-impatt, it-trażżin għat-tfal għandu jiġi spezzjonat viżwalment mingħajr ma tinfetaħ il-bokkla, biex jiġi ddeterminat jekk kienx hemm kwalunkwe ħsara jew ksur.

8.1.3.2.   It-testijiet fuq it-tròli u l-qafas tal-bodì tal-vettura

8.1.3.2.1.   Li jħarsu ’l quddiem

8.1.3.2.1.1.   Il-metodu użat biex tintrabat sew il-vettura matul it-test m’għandux ikun tali li jsaħħaħ l-ankraġġ tas-sits tal-vettura, iċ-ċinturini tas-sigurtà għall-adulti u kwalunkwe ankraġġ addizzjonali meħtieġ biex jintrabat sew it-trażżin għat-tfal jew li jnaqqas id-deformazzjoni normali ta’ l-istruttura. M’għandha tkun preżenti l-ebda parti mill-vettura li, billi tillimita l-moviment tal-manikin, tista’ tnaqqas it-tagħbija imposta fuq it-trażżin għat-tfal matul it-test. Il-partijiet ta’ l-istruttura li tneħħew jistgħu jiġu sostitwiti minn partijiet ta’ saħħa ekwivalenti, sakemm dawn ma jtellfux il-moviment tal-manikin.

8.1.3.2.1.2.   Tagħmir li jorbot sew għandu jitqies bħala sodisfaċenti jekk dan ma jipproduċi l-ebda effett fuq erja li testendi tul il-wisa’ kollha ta’ l-istruttura u jekk il-vettura jew l-istruttura jiġu bblokkati jew imwaħħla quddiem f’distanza ta’ mhux inqas minn 500 mm minn fejn hija marbuta s-sistema tat-trażżin. Fuq in-naħa ta’ wara l-istruttura għandha tintrabat f’distanza suffiċjenti wara l-ankraġġ biex ikun żgurat li l-kondizzjonijiet meħtieġa kollha tal-paragrafu 8.1.3.2.1.1. t’aktar ’il fuq jiġu sodisfatti.

8.1.3.2.1.3.   Is-sit tal-vettura u t-trażżin għat-tfal għandhom jitwaħħlu u jitpoġġew f’pożizzjoni magħżula mis-servizz tekniku li qed iwettaq it-testijiet ta’ l-approvazzjoni sabiex jinkisbu l-kondizzjonijiet l-aktar avversi fir-rigward tas-saħħa, li huma kompatibbli ma’ l-installazzjoni tal-manikin fil-vettura. Il-pożizzjoni tad-dahar tas-sit tal-vettura u tat-trażżin għat-tfal għandhom jiġu ddikjarati fir-rapport. Id-dahar tas-sit tal-vettura, jekk jista’ jiġi aġġustat għall-inklinazzjoni, għandu jissakkar kif speċifikat mill-manifattur jew, fin-nuqqas ta’ kwalunkwe speċifikazzjoni, f’angolu reali tad-dahar tas-sit kemm jista’ jkun viċin il-25°.

8.1.3.2.1.4.   Sakemm l-istruzzjonijiet għall-installazzjoni u għall-użu ma jeħtiġux mod ieħor, is-sit ta’ quddiem għandu jitpoġġa fil-pożizzjoni l-aktar ’il quddiem li tintuża normalment għat-trażżin għat-tfal maħsub biex jintuża fil-pożizzjoni li fiha jpoġġu bilqiegħda l-passiġġieri ta’ quddiem, u fil-pożizzjoni l-aktar lura li tintuża normalment għat-trażżin għat-tfal fil-pożizzjoni li fiha jpoġġu bilqiegħda l-passiġġieri ta’ fuq wara.

8.1.3.2.1.5.   Il-kondizzjonijiet tat-tnaqqis fil-veloċità għandhom jissodisfaw il-kondizzjonijiet meħtieġa tal-paragrafu 8.1.3.4. t’aktar ’l isfel. Is-sit tat-test ser ikun is-sit tal-vettura reali.

Għandu jittieħed il-kejl li ġej:

8.1.3.2.1.6.1.   il-veloċità tat-tròli immedjatament qabel l-impatt;

8.1.3.2.1.6.2.   id-distanza tat-twaqqif;

8.1.3.2.1.6.3.   kwalunkwe kuntatt bejn ir-ras tal-manikin u l-intern tal-qafas tal-bodì tal-vettura;

8.1.3.2.1.6.4.   it-tnaqqis fil-veloċità tas-sider fi tliet direzzjonijiet perpendikolari għal xulxin, minbarra għall-manikin tat-tarbija tat-twelid;

8.1.3.2.1.6.5.   kwalunkwe sinjal viżibbli ta’ penetrazzjoni tat-tafal artab fl-addome (ara l-paragrafu 7.1.4.3.1.), minbarra għall-manikin tat-tarbija tat-twelid.

8.1.3.2.1.7.   Wara l-impatt, it-trażżin għat-tfal għandu jiġi spezzjonat viżwalment, mingħajr ma tinfetaħ il-bokkla, biex jiġi determinat jekk kienx hemm xi ħsara.

8.1.3.2.2.   Li jħarsu lura

8.1.3.2.2.1.   Għal testijiet ta’ impatt minn wara, il-qafas ta’ l-istruttura tal-vettura għandu jiddawwar 180° fuq it-tròli tat-test.

8.1.3.2.2.2.   L-istess kondizzjonijiet meħtieġa bħall-impatt minn quddiem.

8.1.3.3.   It-test bil-vettura kompluta

8.1.3.3.1.   Il-kondizzjonijiet tat-tnaqqis fil-veloċità għandhom jissodisfaw il-kondizzjonijiet meħtieġa tal-paragrafu 8.1.3.4. t’aktar ’l isfel.

8.1.3.3.2.   Il-proċedura għat-testijiet ta’ l-impatt minn quddiem għandha tkun dik stabbilita fl-Anness 9 għal dan ir-Regolament.

8.1.3.3.3.   Il-proċedura għat-testijiet ta’ l-impatt minn wara għandha tkun dik stabbilita fl-Anness 10 għal dan ir-Regolament.

Għandhom jitkelju:

8.1.3.3.4.1.   il-veloċità tal-vettura/ta’ l-apparat ta’ l-impatt immedjatament qabel l-impatt;

8.1.3.3.4.2.   kwalunkwe kuntatt bejn ir-ras tal-manikin (fil-każ tal-grupp 0 tal-manikin mingħajr ma jitqiesu dirgħajh u riġlejh) u l-intern tal-vettura;

8.1.3.3.4.3.   l-aċċellerazzjoni tas-sider fi tliet direzzjonijeit perpendikulari għal xulxin, ħlief għall-manikin tat-tarbija tat-twelid;

8.1.3.3.4.4.   kwalunkwe sinjal viżibbli ta’ penetrazzjoni tat-tafal artab fl-addome (ara l-paragrafu 7.1.4.3.1.), ħlief għall-manikin tat-tarbija tat-twelid.

8.1.3.3.5.   Is-sits ta’ quddiem, jekk jistgħu jiġu aġġustati għall-inklinazzjoni, għandhom jissakkru kif speċifikat mill-manifattur jew, fin-nuqqas ta’ kwalunkwe speċifikazzjoni, f’angolu reali tad-dahar tas-sit kemm jista’ jkun viċin il-25°.

8.1.3.3.6.   Wara l-impatt, it-trażżin għat-tfal għandu jiġi spezzjonat viżwalment, mingħajr ma tinfetaħ il-bokkla, biex jiġi determinat jekk kienx hemm kwalunkwe ħsara jew ksur.

8.1.3.4.   Il-kondizzjonijiet għat-test dinamiku huma miġbura fil-qosor fit-tabella t’hawn taħt

It-trażżin għat-tfal li jinkludi l-użu ta’ l-ankraġġi addizzjonali

8.1.3.5.1.   Fil-każ tat-trażżin għat-tfal maħsub biex jintuża kif speċifikat fil-paragrafu 2.1.2.3.u li jinkludi l-użu ta’ ankraġġi addizzjonali, il-kondizzjoni meħtieġa għal test ta’ l-impatt minn quddiem, skond il-paragrafu 8.1.3.4., għandu jitwettaq kif ġej:

8.1.3.5.2.   Għat-tagħmir biċ-ċineg ta’ l-irbit ta’ fuq qosra, per eżempju li huma maħsuba biex jitwaħħlu ma’ l-ixkaffa għall-pakketti ta’ wara, il-konfigurazzjoni ta’ l-ankraġġi ta’ fuq it-tròli tat-test għandha tkun kif provdut fl-Appendiċi 3 ta’ l-Anness 6.

8.1.3.5.3.   Għat-tagħmir biċ-ċineg ta’ l-irbit ta’ fuq twal, per eżempju li huma maħsuba biex jintużaw fejn m’hemmx xkaffa riġida għall-pakketti u fejn iċ-ċineg ta’ l-irbit ta’ fuq huma mwaħħla mal-qiegħ tal-vettura, l-ankraġġi fuq it-tròli tat-test għandu jkun kif provdut fl-Appendiċi 3 ta’ l-Anness 6.

8.1.3.5.4.   Għat-tagħmir maħsub biex jintuża fiż-żewġ konfigurazzjonijiet, għandhom jitwettqu t-testijiet stipulati fil-paragrafi 8.1.3.5.2. u 8.1.3.5.3. bl-eċċezzjoni li, fil-każ tat-test imwettaq skond il-kondizzjonijiet meħtieġa tal-paragrafu 8.1.3.5.3. t’aktar ’il fuq, għandu jintuża biss manikin aktar tqil.

8.1.3.5.5.   Għal tagħmir li jħares lura, l-ankraġġi t’isfel tal-konfigurazzjoni fuq it-tròli tat-test għandu jkun kif stipulat fl-Appendiċi 3 ta’ l-Anness 6.

8.1.3.6.   Il-manikini tat-test

8.1.3.6.1.   It-trażżin għat-tfal u l-manikini għandhom jiġu installati b’tali mod li jiġu sodisfatti l-kondizzjonijiet meħtieġa tal-paragrafu 8.1.3.6.3..

8.1.3.6.2.   It-trażżin għat-tfal għandu jiġi ttestjat billi jintużaw il-manikini provduti fl-Anness 8 għal dan ir-Regolament.

L-installazzjoni tal-manikin.

8.1.3.6.3.1.   Il-manikin għandu jitpoġġa b’tali mod li l-ispazju jkun bejn il-parti ta’ wara tal-manikin u t-trażżin. Fil-każ tal-kerrikots il-manikin jitpoġġa f’pożizzjoni orizzontali dritta viċin kemm jista’ jkun tal-linja taċ-ċentru tal-kerrikot.

8.1.3.6.3.2.   Poġġi s-siġġu tat-tfal fuq is-sit tat-test.

Poġġi l-manikin fis-siġġu tat-tfal.

Poġġi bord biċ-ċappetti jew tagħmir flessibbli simili bi ħxuna ta’ 2,5 ċm u b’wisa’ ta’ 6 ċm u b’tul ugwali għall-għoli ta’ l-ispalla (bilqiegħda, l-Anness 8) li minnu jitnaqqas l-għoli taċ-ċentru tal-ġenbejn (bilqiegħda, fl-Anness 8 l-għoli tal-popliteus miżjud ma’ nofs l-għoli tal-koxxa, bilqiegħda) rilevanti għad-daqs tal-manikin li qed jiġi ttestjat bejn il-manikin u d-daħar tas-sit tas-siġġu. Il-bord għandu jkun kemm jista’ jkun simili għall-kurvatura tas-siġġu u l-parti t’isfel tiegħu għandha tkun għolja daqs il-ġog tal-ġenbejn tal-manikin.

Aġġusta ċ-ċinturin skond l-istruzzjonijiet tal-manifattur, imma għal tensjoni ta’ 250 ± 25 N aktar mill-forza ta’ l-apparat li jaġġusta, bl-angolu tal-liwja taċ-ċinga fl-apparat li jaġġusta ta’ 45 ± 5°, jew inkella bl-angolu provdut mill-manifattur.

Lesti l-installazzjoni tas-siġġu għat-tfal mas-sit tat-test skond l-Anness 21 għal dan ir-Regolament.

Neħħi t-tagħmir flessibbli.

Dan japplika biss għal trażżin li jikkontrolla ċ-ċaqliq u għal-trażżin fejn it-tfal jitrażżnu miċ-ċinturin bi tliet ankraġġi (three-point) għall-adulti u fejn jintuża tagħmir tal-qfil u ma japplikax għaċ-ċineg li jrażżnu t-tfal imqabbda direttament ma’ apparat li jiġbed lura.

8.1.3.6.3.3.   Il-pjan lonġitudinali li jgħaddi mil-linja taċ-ċentru tal-manikin għandu jiġi stabbilit fin-nofs bejn iż-żewġ ankraġġi taċ-ċinturini t’isfel, madankollu għandu wkoll jitqies il-paragrafu 8.1.3.2.1.3. Fil-każ tal-booster cushions li għandhom jiġu ttestjati bil-manikin li jirrapreżenta tifel(tifla) ta’ 10 snin, il-pjan lonġitudinali li jgħaddi mil-linja taċ-ċentru tal-manikin għandu jitqiegħed 75 ± 5 mm lejn ix-xellug jew il-lemin fir-rigward tal-punt li jinstab fin-nofs bejn iż-żewġ ankraġġi taċ-ċinturini t’isfel.

8.1.3.6.3.4.   Fil-każ ta’ tagħmir li jeħtieġ l-użu ta’ ċinturin standard, iċ-ċinga ta’ l-ispalla tista’ titqiegħed fuq il-manikin qabel it-test dinamiku billi jintuża tejp ħafif li jgħatti ta’ wisa’ u tul suffiċjenti. Fil-każ ta’ tagħmir li jħares lura, ir-ras tista’ tinżamm mal-parti fejn jistrieħ id-dahar tas-sistema tat-trażżin permezz ta’ tejp ħafif li jgħatti ta’ wisa’ u tul suffiċjenti. Fil-każ tat-trażżin li jħares lura, huwa permess li jintuża tejp ħafif li jgħatti biex ikun hemm kollegament bejn ir-ras tal-manikin u l-iżbarra ta’ 100mm jew il-parti ta’ wara tat-trażżin matul l-aċċellerazzjoni ta’ l-islitta.

8.1.3.7.   Il-kategorija tal-manikin li se jintuża

8.1.3.7.6.   Jekk is-sistema tat-trażżin għat-tfal hija xierqa għal żewġ gruppi ta’ mases jew aktar, it-testijiet għandhom jitwettqu billi jintużaw l-eħfef u l-itqal manikini speċifikati aktar ’il fuq għall-gruppi kollha kkonċernati. Madankollu, jekk il-konfigurazzjoni tat-tagħmir tvarja b’mod konsiderevoli minn grupp għall-ieħor, per eżempju meta l-konfigurazzjoni taċ-ċinga integrali jew it-tul taċ-ċinga integrali tinbidel, il-laboratorju li qed iwettaq it-testijiet jista’, jekk iqis li jkun għall-aħjar, iżid test b’manikin ta’ piż intermedju.

8.1.3.7.7.   Jekk is-sistema tat-trażżin għat-tfal hija maħsuba għal żewġt itfal jew aktar, għandu jitwettaq test wieħed fejn l-itqal manikini jokkupaw il-postijiet tas-sits kollha. Għandu jitwettaq test ieħor bl-eħfef u bl-itqal manikini speċifikati aktar ’il fuq. It-testijiet għandhom jitwettqu billi jintuża s-sit tat-test kif muri fil-figura 3 ta’ l-Appendiċi 3 ta’ l-Anness 6. Il-laboratorju li qed iwettaq it-testijiet jista’, jekk iqis li jkun għall-aħjar, iżid test ieħor bi kwalunkwe kombinazzjoni ta’ manikini jew postijiet tas-sits vojta.

8.1.4.   It-trażżin tal-booster cushions

Poġġi biċċa drapp tal-qoton fuq is-superfiċje fejn wieħed jista’ jpoġġi bilqiegħda tal-bank tat-test. Qiegħed il-booster cushion fuq il-bank tat-test, qiegħed il-blokka tal-ġisem tal-parti t’isfel tat-torso kif deskritt fil-figura 1 ta’ l-Anness 22, fuq is-superfiċje fejn wieħed jista’ jpoġġi bilqiegħda, qiegħdha f’postha u applika ċ-ċinturin tas-sigurtà bi tliet ankraġġi għall-adulti u t-tensjoni kif provdut fl-Anness 21. B’biċċa strixxa wiesa’ 25 mm jew oġġett simili marbut madwar il-booster, applika tagħbija ta’ 250 ± 5 N fid-direzzjoni tal-vleġġa A, ara l-figura 2 ta’ l-Anness 22, f’linja mas-superfiċje ta’ fejn wieħed jista’ jpoġġi bilqiegħda fuq il-bank tat-test.

8.2.   It-testijiet tal-komponenti individwali

8.2.1.   Il-bokkla

It-test tal-ftuħ meta mgħobbija

8.2.1.1.1.   Għal dan it-test għandu jintuża trażżin għat-tfal li li diġà ġie soġġett għat-test dinamiku kif speċifikat fil-paragrafu 8.1.3.

8.2.1.1.2.   It-trażżin għat-tfal għandu jitneħħa mit-tròli tat-test jew mill-vettura mingħajr ma tinfetaħ il-bokkla. Għandha tiġi applikata tagħbija fuq il-bokkla b’forza ta’ ġbid diretta permezz taċ-ċinga marbuta magħha biex iċ-ċineg kollha jiġu soġġetti għall-forza ta’ 80/n daN; f’dan il-proporzjon, “n” hija n-numru ta’ ċineg marbuta mal-bokkla meta din tkun maqfula, bin-numru minimu jitqies li huwa 2, jekk il-bokkla tkun marbuta ma’ parti riġida. Meta tiġi applikata l-forza, wieħed għandu jqis l-angolu fformat mill-bokkla u mill-parti riġida matul it-test dinamiku.

8.2.1.1.3.   Għandha tiġi applikata tagħbija b’veloċità ta’ 400 ± 20 mm/min fuq iċ-ċentru ġeometriku tal-buttuna li tħoll il-bokkla tul assi fiss li huwa parallel għad-direzzjoni inizjali tal-moviment tal-buttuna; iċ-ċentru ġeometriku japplika għal dik il-parti tas-superfiċje tal-bokkla li fuqha trid tiġi applikata l-pressjoni. Il-bokkla għandha tkun marbuta sew ma’ appoġġ riġidu matul l-applikazzjoni tal-forza tal-ftuħ.

8.2.1.1.4.   Il-forza tal-ftuħ fuq il-bokkla għandha tiġi applikata, billi jintuża dinamometru jew tagħmir simili bil-mod u fid-direzzjoni ta’ l-użu normali. It-tarf tal-kuntatt għandu jkun emisfera tal-metall ippolixxjat b’radju ta’ 2,5 ± 0,1 mm.

8.2.1.1.5.   Il-forza tal-ftuħ fuq il-bokkla għandha titkejjel u kwalunkwe ħsara għandha tkun innotata.

8.2.1.2.   It-test tal-ftuħ mingħajr tagħbija

8.2.1.2.1.   Montatura ta’ bokkla li preċedentement ma kenitx mgħobbija għandha tintrama u titqiegħed taħt kondizzjoni ta’ “ebda tagħbija”.

8.2.1.2.2.   Il-metodu tal-kejl tal-forza tal-ftuħ tal-bokkla għandu jkun kif stipulat fil-paragrafi 8.2.1.1.3. u 8.2.1.1.4.

8.2.1.2.3.   Il-forza tal-ftuħ tal-bokkla għandha titkejjel.

8.2.1.3.   It-test tas-saħħa.

8.2.1.3.1.   Għat-test tas-saħħa għandhom jintużaw żewġ kampjuni. L-apparati li jaġġustaw kollha, minbarra dawk l-apparati li jaġġustaw armati direttament fuq trażżin għat-tfal huma inklużi fit-test.

8.2.1.3.2.   L-Anness 20 juri tagħmir tipiku għal test tas-saħħa tal-bokkla. Il-bokkla titpoġġa fuq il-pjanċa tonda ta’ fuq (A) fi ħdan ir-riljiev. Iċ-ċineg kollha ta’ ħdejha għandhom tul ta’ mill-inqas 250 mm u huma rranġati mdendlin ’l isfel mill-pjanċa ta’ fuq rispettivament għall-pożizzjoni tagħhom mal-bokkla. It-truf ħielsa taċ-ċineg imbagħad iduru madwar il-pjanċa tonda t’isfel (B) sakemm joħorġu mill-fetħa ta’ ġewwa tal-pjanċa. Iċ-ċineg kollha jridu jkunu vertikali bejn A u B. Il-pjanċa tonda li torbot (C) imbagħad tintrabat ħafif mal-wiċċ t’isfel ta’ (B), għalkemm xorta tippermetti ċertu moviment taċ-ċineg bejniethom. B’forza żgħira fil-magna tat-tensjoni, iċ-ċineg jitqiegħdu taħt tensjoni u dawn jinġibdu bejn (B) u (C) sakemm iċ-ċineg kollha jitgħabbew rispettivament għall-arranġament tagħhom. Il-bokkla trid tibqa’ ħielsa mill-pjanċa (A) jew minn kwalunkwe parti li qiegħda f’(A) matul din il-ħidma u t-test innifsu. (B) u (C) imbagħad jintrabtu sew flimkien u l-forza tat-tensjoni tiżdied b’veloċità tat-traversa ta’ 100 ± 20 mm/min sakemm jintlaħqu l-valuri meħtieġa.

8.2.2.   L-apparat għall-aġġustament

8.2.2.1.   Il-faċilità ta’ l-aġġustament

8.2.2.1.1.   Meta jiġi ttestjat apparat manwali għall-aġġustament, filwaqt li tingħata attenzjoni għall-kondizzjonijiet normali ta’ l-użu, iċ-ċinga għandha tinġibed b’mod stabbli mill-apparat għall-aġġustament b’rata ta’ 100 ± 20 mm/min u l-forza massima għandha titkejel sa l-eqreb valur sħiħ ta’ N wara l-ewwel 25 ± 5 mm ta’ moviment taċ-ċinga.

8.2.2.1.2.   It-test għandu jitwettaq fiż-żewġ direzzjonjiet li fihom timxi ċ-ċinga minn ġot-tagħmir, biċ-ċinga timxi ċ-ċiklu sħiħ għal 10 darbiet qabel il-kejl.

8.2.3.   It-test tal-microslip (ara l-figura 3 ta’ l-Anness 5)

8.2.3.1.   Il-komponenti jew it-tagħmir li jridu jiġu soġġetti għat-test tal-microslip għandhom jinżammu għal minimu ta’ 24 siegħa qabel l-ittestjar f’atmosfera b’temperatura ta’ 20 ± 5 °C u b’umdità relattiva ta’ 65 ± 5 fil-mija. It-test għandu jitwettaq f’temperatura bejn 15 u 30 °C.

8.2.3.2.   It-tarf ħieles taċ-ċinga għandu jiġi rranġat fl-istess konfigurazzjoni bħal meta t-tagħmir jintuża fil-vettura, u m’għandu jitwaħħal ma’ l-ebda parti oħra.

8.2.3.3.   L-apparat għall-aġġustament għandu jitpoġġa fuq biċċa ċinga vertikali li tarf minnha hija mgħobbija b’50 ± 0,5 N (iggwidata b’mod li t-tagħbija ma titħalliex titbandal u ċ-ċinga tinbaram). It-tarf ħieles taċ-ċinga mill-apparat għall-aġġustament għandu jintrama b’mod vertikali ’l fuq jew ’l isfel kif inhu fil-vettura. It-tarf l-ieħor għandu jgħaddi minn fuq romblu li jilwi bl-assi orizontali tiegħu parallel għall-pjan tas-sezzjoni taċ-ċinga li ssostni t-tagħbija, bis-sezzjoni tgħaddi minn fuq ir-romblu li jkun f’pożizzjoni orizzontali.

8.2.3.4.   It-tagħmir li qed jiġi ttestjat għandu jiġi rranġat b’tali mod li ċ-ċentru tiegħu, fl-ogħla pożizzjoni li jista’ jittella’ fiha, ikun 300 ± 5 mm minn mejda ta’ l-appoġġ, u t-tagħbija ta’ 50 N għandha tkun 100 ± 5 mm minn dik il-mejda ta’ l-appoġġ.

8.2.3.5.   Imbagħad għandhom jitwettqu 20 ± 2 ċiklu ta’ qabel it-test u wara għandhom jitwettqu 1 000 ± 5 ċiklu bi frekwenza ta’ 30 ± 10 ċiklu fil-minuta, bl-estensjoni totali tkun ta’ 300 ± 20 mm jew kif speċifikat fil-paragrafu 8.2.5.2.6.2. It-tagħbija ta’ 50 N għandha tiġi applikata biss matul il-ħin li jikkorrispondi għaċ-ċaqliq ta’ 100 ± 20 mm għal kull nofs perjodu. Il-microslip għandha titkejjel mill-pożizzjoni fit-tmiem ta’ l-20 ċiklu ta’ qabel it-test.

8.2.4.   L-apparat li jiġbed lura

8.2.4.1.   Il-forza li tiġbed lura

8.2.4.1.1.   Il-forzi li jiġbdu lura għandhom jitkejlu bil-montatura taċ-ċinturin tas-sigurtà, imwaħħal mal-manikin bħal fit-test dinamiku stipulat fil-paragrafu 8.1.3. It-tensjoni taċ-ċinga għandha titkejjel fil-punt tal-kuntatt (imma eżatt qabel) mal-manikin waqt li ċ-ċinga tkun qed tinġibed lura bir-rata approssimattiva ta’ 0,6 m/min.

Kemm idum iservi l-mekkaniżmu ta’ l-apparat li jiġbed lura

8.2.4.2.1.   Iċ-ċinga għandha tiġi rtirata u titħalla tinġibed lura għan-numru meħtieġ ta’ ċikli b’rata ta’ mhux aktar minn 30 ċiklu fil-minuta. Fil-każ ta’ apparati li jiġbdu lura li jissakkru f’emerġenza, għandu jiġi introdott skoss f’kull ħames ċiklu biex jissakkar l-apparat li jiġbed lura. L-iskossi jseħħu f’numri ugwali f’kull waħda mill-ħames ġibdiet differenti, jiġifieri, 90, 80, 75, 70 u 65 fil-mija tat-tul totali taċ-ċinga fuq l-apparat li jiġbed lura. Madankollu, fejn it-tul taċ-ċinga jeċċedi d-900 mm il-persentaġġi msemmija aktar ’il fuq għandhom jiġu relatati ma’ l-aħħar 900 mm taċ-ċinga li tista’ tiġi rtirata mill-apparat li jiġbed lura.

8.2.4.3.   L-imblukkar ta’ l-apparati li jiġbdu lura li jissakkru f’emerġenza

8.2.4.3.1.   L-apparat li jiġbed lura għandu jiġi ttestjat darba għall-imblukkar, meta t-tul kollu taċ-ċinga jkun inħall ħlief għal 300 ± 3 mm.

8.2.4.3.2.   Fil-każ ta’ apparat li jiġbed lura li jibda jaħdem permezz ta’ moviment taċ-ċinga, il-qligħ għandu jkun fid-direzzjoni li fiha jseħħ normalment meta l-apparat li jiġbed lura huwa installat fil-vettura.

8.2.4.3.3.   Meta l-apparati li jiġbdu lura qed jiġu ttestjati għas-sensittività għall-aċċellerazzjonijiet tal-vettura, għandhom jiġu ttestjati fuq it-tul tal-qligħ imsemmi aktar ’il fuq fiż-żewġ direzzjonijiet tul żewġ assi perpendikolari għal xulxin li huma orizzontali jekk l-apparati li jiġbdu lura ser jiġu installati f’vettura kif speċifikat mill-manifattur tat-trażżin għat-tfal. Meta din il-pożizzjoni ma tiġix speċifikata, l-awtorità ta’ l-ittestjar għandha tikkonsulta lill-manifattur tat-trażżin għat-tfal. Għandha tintagħżel waħda minn dawn id-direzzjonijiet tat-test mis-servizz tekniku li qed iwettaq it-testijiet ta’ l-approvazzjoni biex jinħolqu l-aktar kondizzjonijiet avversi fir-rigward ta’ l-attwazzjoni tal-mekkaniżmu li jsakkar.

8.2.4.3.4.   Id-disinn ta’ l-apparat użat għandu jkun tali li l-aċċellerazzjoni meħtieġa tingħata b’rata medja ta’ żjieda fl-aċċellerazzjoni ta’ mill-inqas 25 g/sek (***).

8.2.4.3.5.   Għall-konformità fl-ittestjar mal-kondizzjonijiet meħtieġa tal-paragrafi 7.2.3.2.1.3. u 7.2.3.2.1.4. l-apparat li jiġbed lura għandu jintrama fuq mejda orizzontali u l-mejda għandha tiġi mmejla b’veloċità li ma teċċedix 2E għal kull sekonda sakemm jissakkar l-apparat. It-test għandu jiġi ripetut billi l-mejda tiġi mmejla f’direzzjonijiet oħra biex ikun żgurat li l-kondizzjonijet meħtieġa jiġu sodisfatti.

8.2.4.4.   It-test tal-korrużjoni

8.2.4.4.1.   It-test tal-korrużjoni huwa deskritt fil-paragrafu 8.1.1. t’aktar ’il fuq.

8.2.4.5.   It-test tar-reżistenza għat-trab

8.2.4.5.1.   L-apparat li jiġbed lura għandu jitqiegħed f’kumpartiment għall-ittestjar kif deskritt fl-Anness 3 għal dan ir-Regolament. Għandu jintrama f’orjentazzjoni simili għal dik li jkun armat fiha fuq il-vettura. Il-kumpartiment għall-ittestjar għandu jkun fih it-trab kif speċifikat fil-paragrafu 8.2.4.5.2. t’aktar ’l isfel. Tul ta’ 500 mm miċ-ċinga għandu jinqala’ mill-apparat li jiġbed lura u jinżamm maqlugħ, ħlief li għandu jkun soġġett għal 10 ċikli kompleti ta’ ġbid lura u rtirar fi żmien minuta jew tnejn wara kull darba li jiġi mċaqlaq it-trab. Għal perjodu ta’ ħames sigħat, it-trab għandu jiġi mċaqlaq kull 20 minuta għal ħames sekondi permezz ta’ arja kompressata ħielsa miż-żejt u mill-umdità b’kejl ta’ pressjoni ta’ 5,5 ± 0,5 bars li jidħlu minn fetħa b’dijametru ta’ 1,5 ± 0,1 mm.

8.2.4.5.2.   It-trab użat fit-test deskritt fil-paragrafu 8.2.4.5.1. għandu jikkonsisti minn madwar 1 kg ta’ kwartz xott. Id-distribuzzjoni tad-daqs tal-partikuli għandha tkun kif ġejja:

8.2.5.   It-test statiku għaċ-ċineg

8.2.5.1.   It-test tas-saħħa taċ-ċineg

8.2.5.1.1.   Kull test għandu jitwettaq fuq żewġ kampjuni ġodda ta’ ċineg, ikkondizzjonati kif speċifikat fil-paragrafu 7.2.4.

8.2.5.1.2.   Kull ċinga għandha tinqabad bejn il-klamps ta’ magna li tittestja s-saħħa tat-tensjoni. Il-klamps għandhom ikunu ddisinjati b’tali mod li jiġi evitat li tinqata’ ċ-ċinga fihom jew ħdejhom. Il-veloċità tat-traversa għandha tkun ta’ 100 ± 20 mm/min. It-tul ħieles tal-kampjun bejn il-klamps tal-magna fil-bidu tat-test għandu jkun ta’ 200 mm ± 40 mm.

8.2.5.1.3.   It-tensjoni għandha tiġi miżjuda sakemm tinqata’ ċ-ċinga u tiġi nnotata t-tagħbija li qattgħet iċ-ċinga.

8.2.5.1.4.   Jekk iċ-ċinga tiżloq jew tinqata’ f’xi waħda mill-klamps jew fi ħdan 10mm minn xi waħda minnhom, it-test m’għandux ikun validu u għandu jitwettaq test ġdid fuq kampjun ieħor.

Il-kampjuni miċ-ċineg, kif jissemmew fil-paragrafu 3.2.3., għandhom jiġu kkondizzjonati kif ġej:

8.2.5.2.1.   L-ikkondizzjonar tal-kamra

8.2.5.2.1.1.   Iċ-ċinga għandha tinżamm għal 24 ± 1 siegħa f’atmosfera b’temperatura ta’ 23 ± 5° u b’umdità relattiva ta’ 50 ± 10 fil-mija. Jekk it-test ma jitwettaqx immedjatament wara l-ikkondizzjonar, il-kampjun għandu jitpoġġa f’kontenitur magħluq ermetikament sakemm jibda t-test. It-tagħbija li tqatta’ ċ-ċinga għandha tiġi ddeterminata fi żmien ħames minuti wara li titneħħa ċ-ċinga mill-atmosfera ta’ l-ikkondizzjonar jew mill-kontenitur.

8.2.5.2.2.   L-ikkondizzjonar tad-dawl

8.2.5.2.2.1.   Għandhom japplikaw id-dispożizzjonijiet tar-Rakkomandazzjoni ISO/105-B02(1978). Iċ-ċinga għandha tkun esposta għad-dawl matul il-ħin meħtieġ biex tintefa’ ż-Żebgħa Blù Standard Nru. 7 għal kuntrast ugwali għall-Grad 4 fuq l-iskala tal-griż.

8.2.5.2.2.2.   Wara li tiġi esposta, iċ-ċinga għandha tinżamm għal minimu ta’ 24 siegħa f’atmosfera b’temperatura ta’ 23E ± 5 °C u b’umdità relattiva ta’ 50 ± 10 fil-mija. It-tagħbija li tqatta’ ċ-ċinga għandha tiġi determinata fi żmien ħames minuti wara li ċ-ċinga titneħħa mill-installazzjoni ta’ l-ikkondizzjonar.

8.2.5.2.3.   L-ikkondizzjonar tal-kesħa

8.2.5.2.3.1.   Iċ-ċinga għandha tinżamm għal minimu ta’ 24 siegħa f’atmosfera b’temperatura ta’ 23 ± 5 °C u b’umdità relattiva ta’ 50 ± 10 fil-mija.

8.2.5.2.3.2.   Iċ-ċinga mbagħad għandha tinżamm għal 90 ± 5 minuta fuq superfiċje ordinarja f’kumpartiment b’temperatura baxxa fejn it-temperatura ta’ l-arja hija ta’ –30 ± 5 °C. Din imbagħad għandha tintewa u t-tinja għandha titgħabba b’piż ta’ 2 ± 0,2 kg li qabel tkun tkessħet għal –30 ± 5 °C. Meta ċ-ċinga tkun inżammet mgħobbija għal 30 ± 5 minuta fl-istess kumpartiment tat-temperatura baxxa, għandu jitneħħa l-piż u t-tagħbija li tqatta’ ċ-ċinga għandha titkejjel fi żmien ħames minuti wara li titneħħa ċ-ċinga mill-kumpartiment tat-temperatura baxxa.

8.2.5.2.4.   L-ikkondizzjonar tas-sħana

8.2.5.2.4.1.   Iċ-ċinga għandha tinżamm għal 180 ± 10 minuta f’atmosfera ta’ kumpartiment li jsaħħan b’temperatura ta’ 60 ± 5 °C u b’umdità relattiva ta’ 65 ± 5 fil-mija.

8.2.5.2.4.2.   It-tagħbija li tqatta’ ċ-ċinga għandha tiġi determinata fi żmien ħames minuti wara li ċ-ċinga titneħħa mill-kumpartiment li jsaħħan.

8.2.5.2.5.   L-espożizzjoni għall-ilma

8.2.5.2.5.1.   Iċ-ċinga għandha tinżamm mgħaddsa totalment fl-ilma għal 180 ± 10 minuta f’ilma distillat, b’temperatura ta’ 20 ± 5 °C, li żdidietlu traċċa ta’ aġent li jxarrab. Jista’ jintuża kwalunkwe aġent li jxarrab adattat għall-fibra li qed tiġi ttestjata.

8.2.5.2.5.2.   It-tagħbija li tqatta’ ċ-ċinga għandha tiġi determinata fi żmien 10 minuti wara li ċ-ċinga titneħħa mill-ilma.

8.2.5.2.6.   L-ikkondizzjonar tal-brix

8.2.5.2.6.1.   Il-komponenti jew it-tagħmir li ser jitressqu għat-test tal-brix għandhom jinżammu għal minimu ta’ 24 siegħa, qabel ma jiġu ttestjati, f’atmosfera b’temperatura ta’ 23E ± 5 °C u b’umdità relattiva ta’ 50 ± 10 fil-mija. It-temperatura tal-kamra matul l-ittestjar għandha tkun bejn 15° u 30 °C.

8.2.5.2.6.2.   It-tabella t’hawn taħt tistabbilixxi l-kondizzjonijiet ġenerali għal kull test:

Fil-każ li ma jkunx hemm biżżejjed ċinga biex jiġu ttestjati aktar minn 300 mm ta’ ċaqliq, it-test jista’ jiġi applikat fuq biċċa iżgħar li ma tridx tkun inqas minn 100 mm.

8.2.5.2.6.3.   Il-kondizzjonijiet partikolari għat-test

8.2.5.2.6.3.1.   Il-proċedura tat-tip 1: għall-każijiet fejn iċ-ċinga tiżloq mill-apparat li jaġġusta malajr. It-tagħbija ta’ 10 N għandha tiġi applikata b’mod vertikali u permanenti fuq waħda miċ-ċineg. Iċ-ċinga l-oħra, imqiegħda b’mod orizzontali, għandha titwaħħal ma’ tagħmir, biex jagħti moviment ’il quddiem u lura lill-istrixxi. L-apparat għall-aġġustament għandu jitpoġġa b’tali mod li ċ-ċinga orizzontali ta’ l-istrixxi tibqa’ taħt tensjoni (ara l-figura 1 ta’ l-Anness 5).

8.2.5.2.6.3.2.   Il-proċedura tat-tip 2: għall-każijiet li fihom iċ-ċinga tbiddel id-direzzjoni meta tgħaddi minn parti riġida. Matul dan it-test, l-angoli taż-żewġ ċineg ta’ l-istrixxi għandhom ikunu kif jintwera fil-figura 2 ta’ l-Anness 5. It-tagħbija ta’ 5 N għandha tiġi applikata b’mod permanenti. Għall-każijiet fejn iċ-ċinga tbiddel id-direzzjoni għal aktar minn darba meta tgħaddi minn parti riġida, it-tagħbija ta’ 5 N tista’ tiġi miżjuda sabiex jinkiseb il-moviment provdut ta’ 300 mm miċ-ċinga minn ġol-parti riġida.

8.2.6.   It-tagħmir tal-qfil

8.2.6.1.   It-Tagħmir tal-Klassi A

Għandhom jiġu installati t-trażżin għat-tfal u l-akbar manikin li t-trażżin għat-tfal huwa maħsub għalih kif muri fil-Figura 5 t’hawn isfel. L-istrixxi użati għandhom ikunu kif speċifikat fl-Anness 13 għal dan ir-Regolament. It-tagħmir tal-qfil għandu jiġi applikat bis-sħiħ u ssir marka fuq iċ-ċinturin fejn iċ-ċinturin jidħol fit-tagħmir tal-qfil. It-tagħmir li jkejjel il-forza għandu jitwaħħal maċ-ċinturin permezz ta’ anell D (D ring), u għandha tiġi applikata, ta’ l-inqas għal sekonda, forza daqs darbtejn (± 5 fil-mija) il-massa ta’ l-itqal manikin tal-grupp I. Il-pożizzjoni t’isfel għandha tintuża għat-tagħmir tal-qfil fil-pożizzjoni A u l-pożizzjoni ta’ fuq għat-tagħmir tal-qfil fil-pożizzjoni B. Il-forza għandha tiġi applikata għal 9 darbiet oħra. Għandha ssir marka oħra fuq iċ-ċinturin fejn dan jidħol fit-tagħmir tal-qfil u għandha titkejjel id-distanza bejn iż-żewġ marki. Matul dan it-test, l-apparat li jiġbed lura m’għandux ikun imsakkar.

8.2.6.2.   It-Tagħmir tal-Klassi B

It-trażżin għat-tfal għandu jintrabat sew u l-istrixxi, kif speċifikat fl-Anness 13 għal dan ir-Regolament, għandhom jiġu mgħoddija mill-qfil u mill-qafas skond ir-rotta deskritta fl-istruzzjonijiet tal-manifattur. Iċ-ċinturin għandu jgħaddi mill-apparat ta’ l-ittestjar kif deskritt fil-Figura 6 t’hawn taħt u jitwaħħal ma’ massa ta’ 5,25 ± 0,05 kg. Għandu jkun hemm 650 ± 40 mm ta’ strixxi ħielsa bejn il-massa u l-punt fejn l-istrixxi jħallu l-qafas. It-tagħmir tal-qfil għandu jiġi applikat kollu u għandha ssir marka fuq iċ-ċinturin fejn dan jidħol fit-tagħmir tal-qfil. Il-massa għandha tiġi mgħollija u tinħeles sabiex taqa’ liberament fuq distanza ta’ 25 ± 1 mm. Dan għandu jiġi ripetut għal 100 darba ± 2 bi frekwenza ta’ 60 ± 2 ċiklu fil-minuta, biex tiġi simulata l-azzjoni ta’ ċaqliq bl-iskossi fuq it-trażżin għat-tfal f’karozza. Għandha ssir marka oħra fuq iċ-ċinturin fejn dan jidħol fit-tagħmir tal-qfil u għandha titkejjel id-distanza bejn iż-żewġ marki. It-tagħmir tal-qfil irid ikopri l-wisa’ kollha ta’ l-istrixxi meta installat b’manikin ta’ 15-il kg installat. Dan it-test għandu jitwettaq billi jintużaw l-istess angoli ta’ l-istrixxi bħal dawk li jiġu fformati waqt l-użu normali. It-tarf ħieles tal-parti taċ-ċinturin li jgħaddi minn fuq il-ħoġor għandu jkun imwaħħal. It-test għandu jitwettaq bis-sistema tat-trażżin għat-tfal imwaħħla sew mal-bank tat-test użat fit-test tal-qlib ta’ taħt fuq jew fit-test dinamiku. Iċ-ċinga tat-tagħbija tista’ titwaħħal mal-bokkla simulata.

8.2.7.   It-test ta’ l-ikkondizzjonar għall-apparati li jaġġustaw armati direttament fuq it-trażżin għat-tfal

Installa l-akbar manikin li huwa maħsub it-trażżin għalih, bħallikieku għat-test dinamiku, bil-parti mdendla tat-tagħmir illaxkat standard, kif speċifikat fil-paragrafu 8.1.3.6, inkluża. Immarka linja ta’ referenza fuq l-istrixxi fejn it-tarf ħieles ta’ l-istrixxi jidħol fl-apparat li jaġġusta.

Neħħi l-manikin u poġġi t-trażżin fit-tagħmir ta’ l-ikkondizzjonar kif muri fl-Anness 19 tal- Figura 1.

L-istrixxi jridu jgħaddu minn ċikli għal distanza totali ta’ mhux inqas minn 150 mm minn ġewwa l-apparat li jaġġusta. Dan il-moviment għandu jkun tali li ta’ l-inqas 100 mm mill-istrixxi fuq in-naħa tal-linja tar-referenza lejn it-tarf ħieles ta’ l-istrixxi u l-bqija tad-distanza tal-movimenti (appross. 50 mm) fuq in-naħa ta’ l-ċinga integrali tal-linja tar-referenza jgħaddi mill-apparat li jaġġusta.

Jekk it-tul ta’ l-istrixxi mil-linja ta’ referenza għat-tarf ħieles ta’ l-istrixxi mhux biżżejjed għall-moviment deskritt aktar ’il fuq, il-150 mm ta’ moviment minn ġo l-apparat li jaġġusta għandu jkun mill-pożizzjoni totalment stirata taċ-ċinga integrali.

Il-frekwenza taċ-ċikli għandha tkun ta’ 10 ± 1 cikli/minuta, b’veloċità fuq “B” ta’ 150 ± 10 mm/sek.

It-test tat-temperatura

8.2.8.1.   Il-komponenti speċifikati fil-paragrafu 7.1.5.1. għandhom jiġu esposti għal ambjent fuq superfiċje ta’ l-ilma fi spazju magħluq, bl-ambjent ikollu temperatura ta’ mhux inqas minn 80 °C, għal perjodu kontinwu ta’ mhux inqas minn 24 siegħa u mbagħad jitkessħu f’ambjent b’temperatura li ma teċċedix it-23 °C. Il-perjodu tat-tkessiħ għandu jiġi segwit immedjatament minn tliet ċikli konsekuttivi ta’ 24 siegħa l-wieħed, b’kull ċiklu jinkludi s-sekwenzi konsekuttivi li ġejjin:

8.3.   Iċ-Ċertifikazzjoni tal-Kuxxin tal-Bank tat-Test

8.3.1.   Il-kuxxin tas-sit tat-test għandha tiġi ċċertifikata meta tkun għadha ġdida sabiex jiġu stabbiliti l-valuri inizjali tal-penetrazzjoni ta’ l-impatt u t-tnaqqis massimu tal-veloċità, u mbagħad wara kull 50 test dinamiku jew ta’ l-inqas kull xahar, skond liema minnhom jiġi l-ewwel, jew qabel kull test jekk it-tagħmir tat-test jintuża b’mod frekwenti.

8.3.2.   Il-proċeduri taċ-ċertifikazzjoni u tal-kejl għandhom jikkorrispondu ma’ dawk speċifikati fil-verżjoni l-aktar reċenti ta’ l-ISO 6487; it-tagħmir tal-kejl għandu jikkorrispondi ma’ l-ispeċifikazzjoni ta’ kanal tad-data bil-klassi tal-filtru tal-kanal ta’ (CFC) 60.

Wettaq 3 testijiet permezz tat-tagħmir tat-test iddefinit fl-Anness 17 għal dan ir-Regolament, f’distanza ta’ 150 ± 5 mm mit-tarf ta’ quddiem tal-kuxxin fuq il-linja taċ-ċentru u f’distanza ta’ 150 ± 5 mm f’kull direzzjoni mil-linja taċ-ċentru.

Poġġi t-tagħmir f’pożizzjoni vertikali fuq wiċċ lixx u riġidu. Baxxi l-massa ta’ l-impatt sakemm tiġi f’kuntatt mal-wiċċ u qiegħed il-markatur tal-penetrazzjoni fuq il-pożizzjoni żero. Poġġi t-tagħmir b’mod vertikali ’l fuq mill-punt tat-test, għolli l-massa b’500 ± 5 mm u ħalliha taqa’ liberament sabiex tagħmel impatt fuq il-wiċċ tas-sit. Irreġistra l-penetrazzjoni u l-kurva tat-tnaqqis fil-veloċità.

8.3.3.   Il-valuri massimi rreġistrati m’għandhomx jiddevjaw b’aktar minn 15 fil-mija mill-valuri inizjali.

8.4.   Il-films u l-vidjos ta’ veloċità għolja

8.4.1.   Sabiex tiġi ddeterminat l-imġiba tal-manikin u l-ispostamenti tiegħu, it-testijiet dinamiċi kollha għandhom jinġibdu fuq film jew vidjo bi frekwenza ta’ l-inqas ta’ 400 fotogramma/sekonda.

8.4.2.   Għandu jintrama sew immarkar ta’ l-ikkalibrar xieraq fuq it-tròli jew fl-istruttura tal-vettura sabiex ikun jista’ jiġi ddeterminat l-ispostament tal-manikin.

8.5.   Il-kejl ta’ l-elettriku.

Il-proċeduri tal-kejl għanhom jikkorrispondu ma’ dawk iddefiniti fl-edizzjoni l-aktar reċenti ta’ l-ISO 6487. Il-klassijiet tal-frekwenza tal-kanal għandhom ikunu:

Ir-rata tal-kampjun għandha tkun mill-inqas ta’ tmien darbiet il-FH.(jiġifieri, f’installazzjonijiet b’filters ta’ qabel il-kampjun tal-klassi 1 000, dan jikkorrispondi għal rata minima tat-teħid tal-kampjun ta’ appross. 8 000 kampjun fis-sekonda għal kull kanal).

9.   IR-RAPPORT TAT-TEST

9.1.   Fir-rapport tat-test għandom jitniżżlu r-riżultati tat-testijiet u tal-kejl kollu u l-veloċitajiet tat-tròli, il-post okkupat mill-bokkla matul it-test, jekk dan jista’ jiġi varjat, u kwalunkwe ħsara jew ksur.

9.2.   Jekk ma ġewx irrispettati d-dispożizzjonijiet relatati ma’ l-ankraġġi, li jinsabu fl-Appendiċi 3 ta’ l-Anness 6 għal dan ir-Regolament, ir-rapport tat-test għandu jiddeskrivi kif huwa installat it-trażżin għat-tfal u għandu jispeċifika l-angoli u d-dimensjonijiet importanti.

9.3.   Meta t-trażżin għat-tfal huwa ttestjat f’vettura jew fi struttura ta’ vettura, ir-rapport tat-test għandu jispeċifika kif twaħħlet l-istruttura tal-vettura mat-tròli, il-pożizzjoni tat-trażżin għat-tfal u s-sit tal-vettura u l-inklinazzjoni tad-dahar tas-sit tal-vettura.

10.   IL-MODIFIKI U L-ESTENSJONI TA’ L-APPROVAZZJONI TA’ TIP TA’ SISTEMA TA’ TRAŻŻIN GĦAT-TFAL

Kull modifika ta’ trażżin għat-tfal għandha tiġi nnotifikata lid-dipartiment amministrattiv li approva t-trażżin għat-tfal. Id-dipartiment jista’ mbagħad jew:

10.1.1.   iqis li l-modifiki magħmula ma tantx huwa probabbli li jkollhom effett avvers li jista’ jiġi nnutat u li fi kwalunkwe każ it-trażżin għat-tfal għadu konformi mal-kondizzjonijiet meħtieġa; jew

10.1.2.   jeħtieġ rapport tat-test ieħor mis-servizz tekniku responsabbli għat-twettiq tat-testijiet.

10.2.   Il-konferma jew ir-rifjut ta’ l-approvazzjoni, bit-tibdil ikun speċifikat, għandha tiġi kkomunikata permezz tal-proċedura speċifikata fil-paragrafu 5.3. t’aktar ’il fuq lill-Partijiet għall-Ftehim li japplikaw dan ir-Regolament.

10.3.   L-awtorità kompetenti li toħroġ l-estensjoni ta’ l-approvazzjoni għandha tagħti numru ta’ serje għal estensjoni bħal din u għandha tinforma b’dan lill-Partijiet l-oħra għall-Ftehim ta’ l-1958 li qed japplikaw dan ir-Regolament permezz ta’ formola tal-komunikazzjoni li tikkonforma mal-mudell fl-Anness 1 għal dan ir-Regolament.

11.   IL-KONFORMITÀ TAL-PRODUZZJONI

Il-konformità tal-proċeduri tal-produzzjoni għandha tkun konformi ma’ dawk stabbiliti fl-appendiċi 2 tal-Ftehim, (E/ECE/324-E/ECE/TRANS/505/Rev.2), bil-kondizzjonijiet meħtieġa li ġejjin:

11.1.   Kwalunkwe sistema tat-trażżin għat-tfal approvata skond dan ir-Regolament għandha tkun immanifatturata b’tali mod li tikkonforma mat-tip approvat billi tissodisfa l-kondizzjonijiet meħtieġa stabbiliti fil-paragrafi 6 sa 8 t’aktar ’il fuq.

11.2.   Għandu jkun hemm konformità mal-kondizzjonijiet minimi meħtieġa għall-konformità tal-proċeduri tal-kontroll tal-produzzjoni stabbiliti fl-Anness 16 għal dan ir-Regolament.

11.3.   L-awtorità li tat l-approvazzjoni tat-tip tista’ tivverifika fi kwalunkwe ħin il-metodi tal-kontroll tal-konformità applikati f’kull faċilità tal-produzzjoni. Il-frekwenza normali ta’ dawn il-verifiki għandha tkun ta’ darbtejn fis-sena.

12.   IL-PIENI GĦAN-NUQQAS TA’ KONFORMITÀ TAL-PRODUZZJONI

12.1.   L-approvazzjoni mogħtija fir-rigward tat-trażżin għat-tfal skond dan ir-Regolament tista’ tiġi rtirata jekk trażżin għat-tfal li għandu fuqu d-dettalji msemmija fil-paragrafu 5.4. ma jgħaddix mill-kontrolli ta’ kif ġew deskritti fil-paragrafu 11 jew ma jkunx konformi mat-tip approvat.

12.2.   Jekk Parti għall-Ftehim li tapplika dan ir-Regolament tirtira approvazzjoni li tkun tat qabel, għandha minnufih tinnotifika b’dan lill-Partijiet Kontraenti l-oħra li japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 għal dan ir-Regolament.

13.   PRODUZZJONI LI TWAQQFET GĦAL KOLLOX

13.1.   Jekk id-detentur ta’ l-approvazzjoni jieqaf kompletament milli jimmanifattura tip speċifiku ta’ trażżin għat-tfal skond dan ir-Regolament, għandu jinforma b’dan lill-awtorità li tat l-approvazzjoni. Meta tirċievi l-komunikazzjoni rilevanti, l-awtorità għandha tinforma lill-Partijiet l-oħra għall-Ftehim li japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 għal dan ir-Regolament.

14.   L-ISTRUZZJONIJIET

14.1.   Kull trażżin għat-tfal għandu jkollu miegħu struzzjonijiet bil-lingwa tal-pajjiż fejn it-tagħmir ser jinbiegħ bil-kontenut li ġej:

L-istruzzjonijiet dwar l-installazzjoni għandhom jinkludu l-punti li ġejjin:

14.2.1.   Għal trażżin għat-tfal tal-kategorija “universali” it-tikketta li ġejja għandha tkun viżibbli mingħajr problemi minfejn jinbiegħ mingħajr ma jitneħħa l-ippakkjar:

14.2.2.   Għal trażżin għat-tfal tal-kategoriji “ristrett” u “semi-universali” l-informazzjoni li ġejja għandha tkun viżibbli mingħajr problemi waqt il-bejgħ mingħajr ma jitneħħa l-ippakkjar:

Dan it-Trażżin għat-Tfal huwa kklassifikat għall-użu “(Ristrett/Semi-universali)” u huwa adattat biex jiġi installat fil-pożizzjonijiet tas-sits tal-karozzi li ġejjin

Il-pożizzjonijiet tas-sits f’karozzi oħra jistgħu wkoll ikunu adattati biex jakkomodaw dan it-trażżin għat-tfal. Jekk għandek xi dubju, ikkonsulta jew lill-manifattur tat-trażżin għat-tfal jew lill-bejjiegħ bl-imnut.

14.2.3.   Għal trażżin għat-tfal tal-kategorija “Vettura speċifika” l-informazzjoni fuq il-vettura applikabbli għandha tkun viżibbli mingħajr problemi fil-punt tal-bejgħ mingħajr ma jitneħħa l-ippakkjar.

14.2.4.   Jekk it-tagħmir jeħtieġ ċinturin tas-sigurtà għall-adulti, il-kliem li ġej għandu wkoll ikun viżibbli mingħajr problemi fil-punt tal-bejgħ mingħajr ma jitneħħa l-ippakkjar:

“Adattat biss jekk il-vetturi approvati huma mgħammra b’ċinturini tas-sigurtà ta’ fuq il-ħoġor/ta’ 3 ankraġġi/statiċi/bl-apparat li jiġbed lura, approvati skond ir-Regolament Nru. 16 tan-NU/ECE jew standards oħra ekwivalenti.” (Aqta’ dak li ma japplikax.)

Fil-każ tat-trażżin għall-kerrikots għandha tkun inkluża lista tal-kerrikots li t-tagħmir huwa adattat għalihom.

14.2.5.   Fuq il-kaxxa ta’ l-ippakkjar, il-manifattur tat-trażżin għat-tfal għandu jipprovdi informazzjoni dwar l-indirizz fejn il-konsumatur jista’ jikteb biex jirċievi aktar informazzjoni dwar kif jiġi installat it-trażżin għat-tfal f’karozzi speċifiċi.

14.2.6.   Il-metodu ta’ l-installazzjoni muri permezz ta’ ritratti u/jew disinni tassew ċari;

14.2.7.   L-utent għandu jiġi mgħarraf li l-oġġetti riġidi u l-partijiet tal-plastik ta’ trażżin għat-tfal għandhom jitpoġġew u jiġu installati b’tali mod li ma jkunx possibbli li dawn jinqabdu minn sit li jista’ jiċċaqlaq jew f’xi bieba tal-vettura, waqt l-użu ta’ kuljum tal-vettura;

14.2.8.   l-utent għandu jiġi mgħarraf li juża l-kerrikots b’mod perpendikulari għall-assi lonġitudinali tal-vettura;

14.2.9.   fil-każ ta’ sistemi li jħarsu lura, il-konsumatur għandu jiġi mgħarraf biex ma jużahomx fil-postijiet fejn ipoġġu bilqiegħda l-passiġġieri li huma mgħammra b’airbag. Din l-informazzjoni għandha tkun viżibbli mingħajr problemi waqt il-bejgħ mingħajr ma jitneħħa l-ippakkjar;

14.2.10.   għal “Trażżin għal Bżonnjijiet Speċjali” l-informazzjoni li ġejja għandha tkun viżibbli mingħajr problemi waqt il-bejgħ mingħajr ma jitneħħa l-ippakkjar:

Dan “it-Trażżin għal Bżonnijiet Speċjali” huwa maħsub biex jagħti aktar appoġġ lil tfal li għandhom diffikultà biex ipoġġu bilqiegħda sew f’sits konvenzjonali. Dejjem ikkonsulta lit-tabib tiegħek biex tiżgura li din is-sistema ta' trażżin hija adattata għat-tifel/tifla tiegħek.

L-istruzzjonijiet għall-użu għandhom jinkludu l-punti li ġejjin:

14.3.1.   il-gruppi tal-piż li għalihom huwa maħsub it-tagħmir:

14.3.2.   meta t-tagħmir jiġi użat flimkien ma’ ċinturin tas-sigurtà għall-adulti għandu jintuża permezz tal-kliem li ġejjin: Adattat biss għall-użu fil-vetturi elenkati mgħammra b’ċinturini tas-sigurtà ta’ fuq il-ħoġor/ta’ 3 ankraġġi/statiċi/bl-apparat li jiġbed lura, approvati skond ir-Regolament Nru. 16 ta’ l-ECE jew skond standards oħra ekwivalenti. (Aqta’ dak li ma japplikax.)

14.3.3.   il-metodu ta’ l-użu għandu jintwera b’ritratti u/jew disinni tassew ċari. Fil-każ ta’ sits li jistgħu jintużaw kemm iħarsu ’l quddiem u kemm iħarsu lura, trid tingħata twissija ċara biex it-trażżin jinżamm iħares lura sakemm il-massa tat-tifel hija akbar minn limitu ddikjarat, jew sakemm ma jinqabiżx xi kriterju dimensjonali ieħor.

14.3.4.   it-tħaddim tal-bokkla u ta’ l-apparati għall-aġġustament għandu jiġi spjegat b’mod li jinftiehem;

14.3.5.   għandu jkun rakkomandat li kwalunkwe ċinga li żżomm it-trażżin mal-vettura għandha tkun issikkata, li kwalunkwe ċinga li trażżan it-tfal għandha tkun aġġustata skond il-ġisem tat-tfal, u li ċ-ċineg m’għandhomx jinbarmu;

14.3.6.   għandha tiġi enfasizzata l-importanza li jkun żgurat li kwalunkwe ċinga ta’ fuq il-ħoġor tintlibes ’l isfel, biex il-pelvi jkun marbut sew;

14.3.7.   għandu jkun rakkomandat li t-tagħmir għandu jitbiddel meta dan ġie suġġett għal tensjonijiet vjolenti f’aċċident;

14.3.8.   għandhom jingħataw struzzjonijiet kif jitnaddaf it-tagħmir;

14.3.9.   għandha tingħata twissija ġenerali lill-utent rigward il-periklu li ssir kwalunkwe alterazzjoni jew żjieda mat-tagħmir mingħajr l-approvazzjoni ta’ l-awtorità kompetenti, u l-periklu jekk ma jiġux segwiti mill-qrib l-istruzzjonijiet ta’ l-installazzjoni pprovduti mill-manifattur tat-trażżin għat-tfal;

14.3.10.   meta s-siġġu ma jkunx provdut b’kisi tad-drapp, għandu jkun rakkomandat li s-siġġu jinżamm ’il bogħod mid-dawl tax-xemx, inkella jista’ jsir jaħraq wisq għall-ġilda tat-tfal;

14.3.11.   għandu jkun rakkomandat li t-tfal ma jitħallewx fis-sistema tat-trażżin għat-tfal tagħhom mingħajr sorveljanza;

14.3.12.   għandu jkun rakkomandat li kwalunkwe bagalja jew oġġett ieħor li jista’ jkun il-kawża li xi ħadd iweġġa’ fil-każ ta’ kolliżjoni għandu jkun marbut kif suppost.

14.3.13.   Għandu jkun rakkomandat li:

14.3.14.   Għandu jkun hemm test jew disinn li jindika kif l-utent jista’ jidentifika pożizzjoni mhux sodisfaċenti tal-bokkla taċ-ċinturin tas-sigurtà għall-adulti relattiva għall-punti tal-kuntatt prinċipali li jerfgħu t-tagħbija fuq it-trażżin. L-utent għandu jiġi mgħarraf biex jikkuntattja lill-manifattur tat-trażżin għat-tfal jekk għandu xi dubju dwar dan il-punt.

14.3.15.   Jekk it-trażżin għat-tfal joffri punt tal-kuntatt li jerfa’ t-tagħbija alternattiv, l-użu tiegħu għandu jiġi deskritt b’mod ċar. L-utent għandu jiġi informat dwar kif għandu jiġġudika li l-użu ta’ din ir-rotta alternattiva huwa sodisfaċenti. L-utent għandu jiġi mgħarraf biex jikkuntattja lill-manifattur tat-trażżin għat-tfal jekk għandu xi dubju dwar dan il-punt. L-utent għandu jiġi mgħarraf b’mod ċar biex jibda l-installazzjoni tat-trażżin għat-tfal f’pożizzjonijiet li fihom ipoġġu l-passiġġieri tal-vettura kklassifikatai bħala “Universali” fil-manwâl tal-propjetarju tal-vettura, billi juża r-rotta primarja taċ-ċinturin.

14.3.16.   Għandu jkun hemm dispożizzjonijiet biex l-istruzzjonijiet jistgħu jinżammu fuq it-trażżin għat-tfal matul il-perjodu li dan idum iservi jew fil-manwâl tal-vettura fil-każ ta’ trażżin inkorporat.

14.3.17.   Għandu jkun hemm twissija espliċita biex ma jintuża l-ebda punt ta' kuntatt li jerfa’ t-tagħbija ħlief dawk deskritti fl-istruzzjonijiet u mmarkati fit-trażżin għat-tfal.

15.   L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TA’ APPROVAZZJONI, U TAD- DIPARTIMENTI AMMINISTRATTIVI

15.1.   Il-Partijiet għall-Ftehim li japplikaw dan ir-Regolament għandhom jikkomunikaw lis-segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli milli jwettqu t-testijiet ta’ l-approvazzjoni u tad-dipartimenti amminstrattivi li jagħtu l-approvazzjoni u fejn għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar ta’ l-approvazzjoni, maħruġa f’pajjiżi oħra.

----

(1)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakja, 28 għall-Belarus, 29 għall-Estonja, 30 (vojt), 31 għall-Bosnia u Ħerzegovina, 32 gaħl-Latvja, 33 (vojt), 34 għall-Bulgarija, 35 (vojt), 36 għal-Litwanja, 37 għat-Turkija, 38 (vojt), 39 għall-Azerbajġan, 40 għall-Maċedonja, 41 (vojt), 42 għall-Komunità Ewropea (L-approvazzjonijiet jingħataw mill-Istati Membri tagħha li jużaw is-simbolu ta’ l-ECE rispettiv tagħhom) 43 għall-Ġappun, 44 (vojt), 45 għall-Awstralja, 46 għall-Ukraina, 47 għall-Afrika t’Isfel u 48 għan-New Zealand. Numri sussegwenti għandhom jingħataw lil pajjiżi oħra fl-ordni kronoloġiku li fih jirratifikaw jew jaderixxu għall-Ftehim li Jikkonċerna l-Adozzjoni tal-Preskrizzjonijiet Tekniċi Uniformi għall-Vetturi bir-Roti, għat-Tagħmir u għall-Partijiet li jistgħu Jitwaħħlu u/jew jintużaw fuq il-Vetturi bir-Roti u l-Kondizzjonijiet għall-Għarfien Reċiproku ta’ l-Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri assenjati b’dan il-mod għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.

(2)  Il-limiti għall-aċċellerazzjoni tas-sider ma japplikawx meta jintuża l-manikin “tat-tarbija tat-twelid” għax dan m’għandux tagħmir li jkejjel.

(3)  Il-manikin tat-tarbija tat-twelid m’huwa mgħammar bl-ebda inserzjoni ta’ l-addome. Għalhekk tista’ tintuża biss analiżi suġġettiva bħala gwida għall-penetrazzjoni ta’ l-addome.

(4)  It-tolleranzi fuq id-dimensjonijiet sakemm mhux speċifikat mod ieħor, li mhumiex validi għal-limiti

Tolleranzi angulari sakemm mhux iddikjarat mod ieħor: ± 1.

(*)  Matul l-ikkalibrar, id-distanza tat-twaqqif għandha tkun ta’ 650 ± 30 mm

(**)  Matul l-ikkalibrar, id-distanza tat-twaqqif għandha tkun ta’ 275 ± 20 mm.

NOTA: Is-sistemi kollha tat-trażżin għall-gruppi 0 u 0+ għandhom jiġu ttestjati skond il-kondizzjonijiet “Li jħarsu lura” f’impatt minn quddiem u minn wara.

It-tifsira:

Il-livell tat-test Nru.1 Kif stipulat fl-Anness 7 – impatt minn quddiem.

Il-livell tat-test Nru.2 Kif stipulat fl-Anness 7 – impatt minn wara.

Il-livell tat-test Nru.3 Il-livell tat-tnaqqis fil-veloċità tal-vettura soġġetta għal impatt minn quddiem.

Il-livell tat-test Nru.4 Il-livell tat-tnaqqis fil-veloċità tal-vettura soġġetta għal impatt minn wara.

(***)  g = 9,81 m/sek2

----

L-ANNESS 1

IL-KOMUNIKAZZJONI

(format massimu: A4 (210 × 297 mm))
Test ta 'immaġni

(1)

maħruġa minn:

Isem l-amministrazzjoni:

li tikkonċerna (2):

APPROVAZZJONI MOGĦTIJA

APPROVAZZJONI ESTIŻA

APPROVAZZJONI RRIFJUTATA

APPROVAZZJONI RTIRATA

PRODUZZJONI LI TWAQQFET GĦAL KOLLOX

ta’ tagħmir ta’ trażżin għal tfal li jirkbu bħala passiġġieri f’vetturi bil-magna, skond ir-Regolament Nru. 44.

Nru. ta’ l-approvazzjoni:

Nru. ta’ l-estensjoni:

1.1 Trażżin għat-tfal li jħares ’il quddiem/trażżin għat-tfal li jħares lura /kerrikot

1.2 Kuxxin integrali/mhux integrali/parzjali/booster

1.3 It-tip taċ-ċinturin: (għall-adulti) ċinturin bi tliet ankraġġi

(għall-adulti) ċinturin li jgħaddi minn fuq il-ħoġor

ċinturin ta’ tip speċjali/apparat li jiġbed lura

1.4. Karatteristiċi oħra: il-montatura tas-siġġu/il-ħarsien mill-impatt

2. L-isem kummerċjali jew il-marka kummerċjali:

3. L-ispeċifikazzjoni tal-manifattur tat-trażżin għat-tfal:

4. L-isem tal-manifattur:

5. Jekk japplika, l-isem tar-rappreżentant tiegħu:

6. L-indirizz:

7. Imressaq għall-approvazzjoni fi:

8. Is-servizz tekniku li qed iwettaq it-testijiet ta’ l-approvazzjoni:

9. Id-data tar-rapport tat-test maħruġ minn dak is-servizz:

10. In-numru tar-rapport tat-test maħruġ minn dak is-servizz:

11. Approvazzjoni mogħtija/estiża/irrifjutata/irtirata (2) għall-użu fil-Gruppi 0, 0+, I, II jew III u għall-użu universali/semi-universali/ristrett jew għall-użu f’vettura speċifika jew għall-użu bħala «trażżin għal bżonnijiet speċjali», il-pożizzjoni fil-vettura

12. Il-pożizzjoni u n-natura ta’ l-immarkar:

13. Post:

14. Data:

15. Firma:

16. Id-dokumenti li ġejjin, li għandhom in-numru ta’ l-approvazzjoni muri aktar ’il fuq, huma mehmuża ma’ din il-komunikazzjoni:

disinni, dijagrammi u pjanijiet tat-trażżin għat-tfal, inkluż kwalunkwe apparat li jiġbed lura, montaturi għas-siġġu, ħarsien mill-impatt installati;

disinni, dijagrammi u pjanijiet ta’ l-istruttura tal-vettura u ta’ l-istruttura tas-sit, kif ukoll tas-sistema ta’ l-aġġustament u ż-żjidiet, inkluż kwalunkwe apparat assorbenti l-enerġija installat;

ritratti tat-trażżin għat-tfal u/jew ta’ l-istruttura tal-vettura u l-istruttura tas-sit;

l-istruzzjonijiet għall-installazzjoni u għall-użu;

lista tal-mudelli tal-vetturi li t-trażżin huwa maħsub għalihom.

(1) In-numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet ta’ l-approvazzjoni f’dan ir-Regolament).

(2) Aqta’ dak li ma japplikax.

----

L-ANNESS 2

L-ARRANĠAMENTI TAL-MARKI TA’ L-APPROVAZZJONI

Is-sistema tat-trażżin għat-tfal li għandha l-marka ta’ l-approvazzjoni t’hawn fuq hija tagħmir li jista’ jiġi installat fi kwalunkwe vettura u li jista’ jintuża għal medda ta’ mases ta’ bejn id-9 kg u s-36 kg (il-Gruppi I sa III); hija approvata fl-Olanda (E4) taħt in-numru 032439. In-numru ta’ l-approvazzjoni jindika li l-approvazzjoni ingħatat skond il-kondizzjonijiet meħtieġa tar-Regolament li jikkonċerna l-approvazzjoni ta’tagħmir ta’ trażżin għal tfal li jirkbu bħala passiġġieri f’vetturi bil-magna (“sistema ta’ trażżin għat-tfal”) kif emendati mis-serje 03 ta’ emendi.

Is-sistema tat-trażżin għat-tfal li għandha l-marka ta’ l-approvazzjoni t’hawn fuq hija tagħmir li ma jistax jiġi installat f’kull vettura u li jintuża għal medda ta’ mases ta’ bejn id-9 kg u l-25 kg (il-Gruppi I u II); hija approvata fl-Olanda (E4) taħt in-numru 032439. In-numru ta’ l-approvazzjoni jindika li l-approvazzjoni ingħatat skond il-kondizzjonijiet meħtieġa tar-Regolament li jikkonċernaw l-approvazzjoni ta’ tagħmir ta’ trażżin għal tfal li jirkbu bħala passiġġieri f’vetturi bil-magna (“sistema ta’ trażżin għat-tfal”) kif emendati mis-serje 03 ta’ emendi. Is-simbolu “Y” jindika li s-sistema tinkludi ċinga li tgħaddi minn bejn il-koxox.

Nota: In-numru ta’ l-approvazzjoni u s-simbolu(i) addizzjonali jridu jitpoġġew viċin taċ-ċirku u jew ’il fuq jew ’l isfel mill-“E”jew lejn il-lemin jew lejn ix-xellug tagħha. Il-figuri tan-numru ta’ l-approvazzjoni jridu jkunu fuq l-istess naħa ta’ l-“E” u jridu jkunu orjentati fl-istess direzzjoni. Is-simbolu(i) addizzjonali jrid(u) ikun(u) dijametrikament opposti għan-numru ta’ l-approvazzjoni. L-użu ta’ numri Rumani bħala numri ta’ l-approvazzjoni għandu jiġi evitat sabiex ma jkunx jista' jkun hemm konfużjoni ma’ simboli oħra.

----

L-ANNESS 3

L-ARRANĠAMENT TA’ L-APPARAT GĦAT-TEST TAR-REŻISTENZA GĦAT-TRAB

(id-dimensjonijiet huma f’millimetri)

----

L-ANNESS 4

IT-TEST TAL-KORRUŻJONI

1.   L-APPARAT TAT-TEST

1.1.   L-apparat għandu jikkonsisti minn kumpartiment għar-raxx irqiq ta’ likwidu, kontenitur fejn tinżamm is-soluzzjoni tal-melħ, provvista ta’ arja kkompressata kkondizjonata kif inhu xieraq, żennuna waħda jew aktar li jatomizzaw, l-appoġġi tal-kampjuni, il-faċilità li jissaħħan il-kumpartiment, u l-mezzi meħtieġa għall-kontroll. Id-daqs u l-kostruzzjoni ddettaljata ta’ l-apparat jistgħu jingħażlu, sakemm jiġu sodisfatti l-kondizzjonijiet tat-test.

1.2.   Huwa importanti li jiġi żgurat li l-qtar tas-soluzzjoni li jakkumula mas-saqaf jew ma’ l-għatu tal-kumpartiment ma jaqax fuq il-kampjuni tat-test.

1.3.   Il-qtar tas-soluzzjoni li jaqa' mill-kampjuni tat-test m’għandux jerġa' jitpoġġa fil-kontenitur biex ikunu sprejjati mill-ġdid.

1.4.   L-apparat m’għandux jinbena minn materjali li se jaffetwaw il-kondizzjoni tal-kurrużjoni tar-raxx irqiq tal-likwidu.

2.   IL-POST TAL-KAMPJUNI TAT-TEST FIL-KABINETT TAR-RAXX IRQIQ TAL-LIKWIDU

2.1.   Il-kampjuni, minbarra l-apparati li jiġbdu lura, għandhom jiġu sostnuti jew sospiżi bejn 15° u 30° mil-linja vertikali u preferibbilment ikunu paralleli għad-direzzjoni prinċipali tal-fluss orizzontali tar-raxx irqiq tal-likwidu minn ġol-kumpartiment, ibbażat fuq is-superfiċje dominanti li tkun qed tiġi ttestjata.

2.2.   L-apparati li jiġbdu lura għandhom jiġu sostnuti jew sospiżi b’mod li l-assi tar-rukkell fejn tintrefa’ ċ-ċinga għandhom ikunu perpendikulari għad-direzzjoni prinċipali tal-fluss orizzontali tar-raxx irqiq tal-likwidu minn ġol-kumpartiment. Il-fetħa taċ-ċinga fl-apparat li jiġbed lura għandha tkun qed tħares ukoll f’din id-direzzjoni prinċipali.

2.3.   Kull kampjun għandu jitpoġġa b’tali mod li jippermetti li r-raxx irqiq tal-likwidu joqgħod liberament fuq il-kampjuni kollha.

2.4.   Kull kampjun għandu jitpoġġa b’mod li ma jħallix li s-soluzzjoni tal-melħ minn kampjun wieħed tqattar fuq kwalunkwe kampjun ieħor.

3.   IS-SOLUZZJONI TAL-MELĦ

3.1.   Is-soluzzjoni tal-melħ għandha tiġi ppreparata billi jinħallu 5 ± 1 partijiet skond il-massa ta’ melħ komuni tal-mejda f’95 parti ta’ ilma distillat. Il-melħ għandu jkun melħ komuni li huwa sostanzjalment ħieles minn nîkil u mir-ram u li ma fihx aktar minn 0,1 fil-mija ta’ jodur tas-sodju u mhux aktar minn 0,3 fil-mija ta’ l-impuritajiet totali meta jkun xott.

3.2.   Is-soluzzjoni għandha tkun tali li, meta tiġi atomizzata f’temperatura ta’ 35 °C, is-soluzzjoni li tinġabar tkun f’medda ta’ pH ta’ 6,5 sa 7,2.

4.   L-ARJA KKOMPRESSATA

4.1.   Il-provvista ta’ l-arja kkompressata għaż-żennuna jew għaż-żennuni li jatomizzaw is-soluzzjoni tal-melħ għandha tkun ħielsa miż-żejt u mill-ħmieġ, u għandha tinżamm fi pressjoni ta’ bejn 70 kN/m2 u 170 kN/m2.

5.   IL-KONDIZZJONIJIET FIL-KUMPARTIMENT TAR-RAXX IRQIQ TAL-LIKWIDU

5.1.   Iż-żona ta’ l-espożizzjoni tal-kumpartiment tar-raxx irqiq tal-likwidu għandha tinżamm f’35 ± 5EC. Ta’ l-inqas żewġ reċipjenti nodfa li jiġbru r-raxx irqiq tal-likwidu għandhom jitpoġġew fiż-żona ta’ l-espożizzjoni, ħalli ma tinġabar l-ebda qatra tas-soluzzjoni mill-kampjuni tat-test jew minn kwalunkwe sors ieħor. Ir-reċipjeni li jiġbru għandhom jitpoġġew viċin il-kampjuni tat-test, wieħed viċin kemm jista’ jkun ta’ kwalunkwe żennuna u wieħed ’il bogħod kemm jista’ jkun miż-żennuni kollha. Ir-raxx irqiq tal-likwidu għandu jkun tali li, għal kull 80 ċm2 ta’ erja orizzontali tal-ġbir, jinġabru f’kull reċipjent li jiġbor minn 1,0 sa 2,0 ml ta’ soluzzjoni kull siegħa, meta mkejla fuq medja ta’ mill-inqas 16-il siegħa.

5.2.   Iż-żennuna jew iż-żennuni għandhom ikunu diretti jew irregolati, ħalli l-isprej ma jaffetwax direttament il-kampjuni tat-test.

----

L-ANNESS 5

IT-TEST TAL-BRIX U TAL-MICROSLIP

L-eżempju a

L-eżempju b

Eżempji ta’ arranġamenti tat-test li jikkorrispondu mat-tip ta’ apparat għall-aġġustament.

It-tagħbija ta’ 50 N fuq it-tagħmir ta’ l-ittestjar għandha tkun iggwidata vertikalment b’tali mod li t-tagħbija ma titħallix titbandal u lanqas iċ-ċinga tinbaram.

It-tagħmir li jwaħħal għandu jiġi ffissat mat-tagħbija ta’ 50 N bl-istess mod bħal fil-vettura.

----

L-ANNESS 6

ID-DESKRIZZJONI TAT-TRÒLI

1.   IT-TRÒLI

1.1.   Għal testijiet fuq iċ-ċinturini tas-sigurtà, it-tròli, li jġorr is-sit biss, għandu jkollu massa ta’ 400 ± 20 kg. Għal testijiet fuq sistemi tat-trażżin, it-tròli bl-istruttura tal-vettura mwaħħla miegħu għandu jkollu massa ta’ 800 kg. Madankollu, il-massa totali tat-tròli u ta’ l-istruttura tal-vettura tista’, jekk ikun meħtieġ, tiġi miżjuda b’żjidiet ta’ 200 kg. Il-massa totali m’għandha tvarja mill-valur nominali b’aktar minn ± 40 kg fl-ebda każ.

2.   L-ISKRIN TA’ L-IKKALIBRAR

2.1.   Għandu jitwaħħal sew skrin ta’ l-ikkalibrar mat-tròli b’linja tal-limitu tal-moviment immarkata fuqu b’mod ċar biex ikun hemm konformità mal-kriterji tal-moviment ’il quddiem li jridu jiġu determinati mid-dokumentazzjoni fotografika.

3.   IS-SIT

Is-sit għandu jkun mibni kif ġej:

3.1.1.   Dahar riġidu, fiss, bid-dimensjonijiet tiegħu jingħataw fl-Appendiċi 1 għal dan l-Anness. Il-parti t’isfel u l-parti ta’ fuq huma magħmula minn tubu b’dijametru ta’ 20 mm;

3.1.2.   Postijiet bilqiegħda riġidi, li d-dimensjonijiet tagħhom huma mogħtija fl-Appendiċi 1 għal dan l-Anness. Il-parti ta’ wara tal-post bilqiegħda hija magħmula minn pjanċa riġida tal-metall, li t-tarf ta’ fuq tagħha hija tubu b’dijametru ta’ 20mm. Il-parti ta’ quddiem tal-post bilqiegħda hija wkoll magħmula minn tubu b’dijametru ta’ 20 mm;

3.1.3.   Għall-aċċess għas-saljaturi ta’ l-ankraġġ, għandhom isiru fetħiet fuq in-naħa ta’ wara tal-kuxxin tas-sit, kif provdut fl-Appendiċi 1 għal dan l-Anness;

3.1.4.   Il-wisa’ tas-sit għandha tkun ta’ 800 mm;

3.1.5.   Id-dahar u l-post bilqiegħda għandhom jinksew b’fowm tal-polijuretejn, li l-karatteristiċi tiegħu jingħataw fit-Tabella 1. Id-dimensjonijiet tal-kuxxin jingħataw fl-Appendiċi 1 għal dan l-Anness;

Tabella 1:

3.1.6.   Il-fowm tal-polijuretejn għandu jinkesa bi drapp li jħares mix-xemx, magħmul minn fibra tal-poly-acrylate, li l-karatteristiċi tagħha jingħataw fit-Tabella 2.

Tabella 2:

Jinkesa s-sit u d-dahar tas-sit (1)

3.1.7.1.   Il-kuxxin tal-fowm tas-sit hija magħmula minn blokka kwadra tal-fowm (800 x 575 x 135 mm) b’tali mod (ara l-Figura 1 ta’ l-Appendiċi 1 għal dan l-Anness) li l-forma tagħha tixbah il-forma tal-pjanċa tal-qiegħ ta’ l-aluminju kif speċifikat fil-Figura 2 ta’ l-Appendiċi 1 għal dan l-Anness.

3.1.7.2.   Sitt toqbiet jittaqbu bit-trapan fil-pjanċa tal-qiegħ sabiex din tkun tista’ titwaħħal mat-tròli bil-boltijiet. It-toqbiet jittaqqbu bi trapan matul l-itwal naħa tal-pjanċa, tlieta fuq kull naħa, bil-pożizzjoni tagħhom tkun dipendenti fuq il-kostruzzjoni tat-tròli. Jiddaħħlu sitt boltijiet mit-toqob. Huwa rrakkomandat li l-boltijiet jiġu inkollati fuq il-pjanċa permezz ta’ sustanza li twaħħal xierqa. Wara, l-boltijiet għandhom jintrabtu bl-skorfini.

3.1.7.3.   Il-materjal tal-kisi (1 250 × 1 200 mm, ara l-Figura 3 ta’ l-Appendiċi 1 għal dan l-Anness) jinqata’ mill-wisa’ b’tali mod li ma jkunx possibbli għall-materjal li jitrikkeb wara l-kisi. Għandu jkun hemm spazju ta’ madwar 100 mm bejn it-truf tal-materjal tal-kisi. Għalhekk il-materjal għandu jinqata’ b’daqs ta’ 1 200 mm, bejn wieħed u ieħor.

3.1.7.4.   Il-materjal tal-kisi huwa mmarkat b’żewġ linji min-naħa għall-oħra tal-materjal. Dawn jiġu mmarkati 375 mm mil-linja taċ-ċentru tal-materjal tal-kisi. (Ara l-Figura 3 ta’ l-Appendiċi 1 għal dan l-Anness)

3.1.7.5.   Il-kuxxin tal-fowm tas-sit titpoġġa rasha ’l isfel fuq il-materjal tal-kisi bil-pjanċa tal-qiegħ ta’ l-aluminju tiġi fuq.

3.1.7.6.   Fuq iż-żewġ naħat il-materjal tal-kisi jiġġebbed sakemm il-linji mmarkati fuqu jiġu jaqblu mat-truf tal-pjanċa tal-qiegħ ta’ l-aluminju. F’kull pożizzjoni tal-bolt, isiru qatgħat żgħar u l-materjal tal-kisi jinġibed fuq il-boltijiet.

3.1.7.7.   Il-materjal tal-kisi għandu jinqaras fil-pożizzjoni tal-gruvs fil-pjanċa tal-qiegħ u fil-fowm.

3.1.7.8.   Il-kisi jiġi inkollat mal-pjanċa ta’ l-aluminju b’kolla flessibbli. L-iskorfini għandhom jitneħħew qabel ma dan jiġi inkollat.

3.1.7.9.   Il-biċċiet ta’ materjal ċatt li jiddendlu fuq il-ġenb jintlewew għal fuq il-pjanċa u jiġu inkollati wkoll.

3.1.7.10.   Il-biċċiet ta’ materjal ċatt li jiddendlu fil-gruvs jintlewew ’l ġewwa u jitwaħħlu b’tejp b’saħħtu.

3.1.7.11.   Il-kolla flessibbli għandha tinxef ta’ l-inqas għal 12-il siegħa.

3.1.7.12.   Il-kuxxin tad-dahar tas-sit jinkesa eżattament bl-istess mod bħas-sit, biss il-linji fuq il-materjal tal-kisi (1 250 × 850 mm) jiġu mmarkati 320 mm ’il bogħod mil-linja taċ-ċentru tal-materjal.

3.1.8.   Il-linja Cr tikkoinċidi mal-linja ta’ l-intersezzjoni bejn il-pjan ta’ fuq tas-sit u l-pjan ta’ quddiem tad-dahar tas-sit.

It-test tat-tagħmir li jħares lura

3.2.1.   Qafas speċjali għandu jitwaħħal fuq it-tròli sabiex isostni t-trażżin għat-tfal kif muri fil-figura 1.

3.2.2.   Tubu ta’ l-azzar għandu jitwaħħal b’mod sod mat-tròli b’tali mod li tagħbija ta’ 5 000 ± 50 N applikata b’mod orizzontali fuq iċ-ċentru tat-tubu ma tikkawżax moviment akbar minn 2 mm.

3.2.3.   Id-dimensjonijiet tat-tubu għandhom ikunu: 500 × 100 × 90 mm.

4.   IT-TAGĦMIR LI JWAQQAF

4.1.   It-tagħmir jikkonsisti minn żewġ apparati li jassorbixxu identiċi armati b’mod parallel.

Jekk ikun meħtieġ, għandu jintuża apparat assorbenti addizzjonali għal kull żjieda ta’ 200 kg f’massa nominali. Kull apparat assorbenti għandu jinkludi:

4.2.1.   kisi fuq barra għall-ħarsien fformat minn tubu ta’ l-azzar;

4.2.2.   tubu tal-polijuretejn assorbenti l-enerġija;

4.2.3.   pum ta’ l-azzar ippolixxjat f’forma ta’ żebbuġa li jippenetra l-apparat assorbenti; u

4.2.4.   xâft u pjanċa għall-impatt.

4.3.   Id-dimensjonijiet tal-partijiet differenti ta’ dan l-apparat assorbenti jintwerew fid-disinn riprodott fl-Appendiċi 2 għal dan l-Anness.

4.4.   Il-karatteristiċi tal-materjal assorbenti jingħataw fit-Tabella 3 u fit-Tabella 4 ta’ dan l-Anness.

4.5.   Il-montatura tat-tagħmir li jwaqqaf għandha tinżamm ta’ l-inqas għal 12-il siegħa f’temperatura bejn 15° u 25 °C qabel ma tintuża għat-testijiet ta’ l-ikkalibrar deskritti fl-Anness 7 għal dan ir-Regolament. It-tagħmir li jwaqqaf għandu, għal kull tip ta’ test, jissodisfa l-kondizzjonijiet meħtieġa tar-rendiment stabbiliti fl-appendiċi 1 u 2 ta’ l-Anness 7. Għal testijiet dinamiċi ta’ trażżin għat-tfal, il-montatura tat-tagħmir li jwaqqaf għandha tinżamm għal ta’ l-inqas 12-il siegħa fl-istess temperatura, sa ± 2 °C, bħal dak tat-test ta’ l-ikkalibrar. Kwalunkwe tagħmir ieħor li jagħti riżultati ekwivalenti jista’ jiġi aċċettat.

Tabella 3

IL-KARATTERISTIĊI TAL-MATERJAL ASSORBENTI “A”

(Il-Metodu D 735 ta’ l- ASTM (is-Soċjetà Amerikana ta’ l-Ittestjar u tal-Materjali) sakemm mhux iddikjarat mod ieħor)

Tabella 4

IL-KARATTERISTIĊI TAL-MATERJAL ASSORBENTI “B”

(Il-Metodu 2000 ta’ l-ASTM (1980) sakemm mhux iddikjarat mod ieħor)

----

(1)  Id-dettalji tal-materjali użati f’dan il-proċess jistgħu jinkisbu mit-TNO (L-Istitut tar-Riċerka għall-Vetturi tat-Triq), Schoemakerstraat 97, 2628 VK Delft, l-Olanda.

L-ANNESS 6

L-Appendiċi 1

L-Appendiċi 2

It-tagħmir li jwaqqaf

id-dimensjonijiet ta’ l-impatt minn quddiem (f’mm)

It-tagħmir li jwaqqaf (armat)

L-impatt minn wara

It-tubu tal-polijuretejn tat-tagħmir li jwaqqaf

L-impatt minn wara

L-Appendiċi 3

L-ARRANĠAMENT U L-UŻU TA’ L-ANKRAĠĠI FUQ IT-TRÒLI TAT-TEST

1.   L-ankraġġi għandhom jitqegħdu kif muri fil-figura t’aktar ’l isfel.

It-trażżin għat-tfal fil-kategoriji “universali” u “ristrett” għandhom jużaw il-punti għall-ankraġġi li ġejjin:

2.1.   Għat-trażżin għat-tfal approvat biex jintuża maċ-ċinturini ta’ fuq il-ħoġor, il-punti A u B;

2.2.   Għat-trażżin għat-tfal approvat biex jintuża maċ-ċinturini ta’ fuq il-ħoġor u dawk dijagonali, il-punti A, B0, u C.

3.   L-ankraġġi A, B u D għandhom jintużaw għat-trażżin għat-tfal fil-kategorija “semi-universali” li għandhom ankraġġi ta’ fuq addizzjonali wieħed biss.

4.   L-ankraġġi A, B, E u F għandhom jintużaw għat-trażżin għat-tfal fil-kategorija “semi-universali” li għandhom żewġ ankraġġi ta’ fuq addizzjonali.

5.   Il-punti ta’ l-ankraġġi R1, R2, R3, R4 u R5 huma l-punti ta’ l-ankraġġi addizzjonali għas-sistemi tat-trażżin għat-tfal li jħarsu lura fil-kategorija “semi-universali” li għandhom ankraġġ addizzjonali wieħed jew aktar (ara l-paragrafu 8.1.3.5.3.).

6.   Ħlief fil-każ tal-punt C, (li jirrapreżenta l-pożizzjoni ta’ l-ingassa ta’ mal-kolonna) il-punti li jikkorrispondu għall-arranġament ta’ l-ankraġġ juru fejn it-truf taċ-ċinturin għandhom jintrabtu mat-tròli jew mat-transducer (kull apparat maħsub biex jibdel sinjal li mhux elettriku f’sinjal elettriku) tat-tagħbija, skond il-każ. L-istruttura li qed iġġorr l-ankraġġi għandha tkun riġida. L-ankraġġ ta’ fuq m’għandux jiġi spostat b’aktar minn 0,2 mm fid-direzzjoni lonġitudinali meta tiġi applikata tagħbija ta’ 980 N f’dik id-direzzjoni. It-tròli għandu jkun mibni b’tali mod li m’għandha sseħħ l-ebda deformazzjoni permanenti fil-partijiet li jġorru l-ankraġġi matul it-test.

7.   Għall-kerrikots tal-grupp 0, il-punti A1 u/jew B1 jistgħu jintużaw alternattivament, kif speċifikat mill-manifattur tas-sistemi tat-trażżin. A1 u B1 jinstabu fuq linja trasversali li tgħaddi minn R1 f’distanza ta’ 350 mm minn R1.

8.   Għall-ittestjar tat-trażżin għat-tfal fil-kategoriji “universali” u “ristrett”, għandu jiġi installat mas-sit tat-test ċinturin standard ta’ l-apparat li jiġbed lura, kif speċifikat fl-Anness 13.

----

L-ANNESS 7

IL-KURVA TAT-TNAQQIS FIL-VELOĊITÀ TAT-TRÒLI BĦALA FUNZJONI TAL-ĦIN

1.   Il-kurva tat-tnaqqis fil-veloċità tat-tròli mgħobbi b’mases li ma jiċċaqalqux biex jipproduċu massa totali ta’ 455 ± 20 kg fil-każ tat-testijiet tat-trażżin għat-tfal imwettqa skond il-paragrafu 8.1.3.1. ta’ dan ir-Regolament, u ta’ 910 ± 40 kg fil-każ tat-testijiet tat-trażżin għat-tfal imwettqa skond il-paragrafu 8.1.3.2. ta’ dan ir-Regolament, fejn il-massa nominali tat-tròli u l-istruttura tal-vettura hija ta’ 800 kg, trid tibqa’, fil-każ ta’ impatt minn quddiem, ġewwa l-erja skura murija fl-Appendiċi 1 għal dan l-Anness, u fil-każ ta’ impatt minn wara, ġewwa l-erja skura murija fl-Appendiċi 2 għal dan l-Anness.

2.   Jekk ikun meħtieġ, il-massa nominali tat-tròli u l-istruttura tal-vettura mwaħħla tista’ tiġi miżjuda għal kull żjieda ta’ 200 kg permezz ta’ massa li ma tiċċaqlaqx addizzjonali ta’ 28 kg. Il-massa totali tat-tròli u l-istruttura tal-vettura u l-mases li ma jiċċaqalqux fl-ebda każ m’għandhom ivarjaw mill-valur nominali tat-testijiet ta’ l-ikkalibrar b’aktar minn ± 40 kg. Matul l-ikkalibrar tat-tagħmir li jwaqqaf, id-distanza tat-twaqqif għandha tkun ta’ 650 ± 30 mm għall-impatt minn quddiem, u 275 ± 20 mm għall-impatt minn wara.

3.   Il-proċeduri ta’ l-ikkalibrar u tal-kejl għandhom jikkorrispondu ma’ dawk iddefiniti fl-istandard internazzjonali ta’ l-ISO 6487 (1980), it-tagħmir tal-kejl għandu jikkorrispondi ma’ l-ispeċifikazzjoni ta’ kanal tad-data, bi klassi tal-frekwenza tal-kanal (CFC) 60.

L-Appendiċi 1

Il-kurvi tat-tnaqqis fil-veloċità tat-tròli bħala funzjoni tal-ħin

(il-kurva għall-ikkalibrar tat-tagħmir li jwaqqaf)

L-impatt minn quddiem

Appendiċi 2

Il-kurvi tat-tnaqqis fil-veloċità tat-tròli bħala funzjoni tal-ħin

(il-kurva għall-ikkalibrar tat-tagħmir li jwaqqaf)

L-impatt minn wara

----

L-ANNESS 8

ID-DESKRIZZJONI TAL-MANIKINI

1.   ĠENERALI

1.1.   Il-manikini stipulati f’dan ir-Regolament huma deskritti fl-Appendiċi 1 sa 3 għal dan l-Anness, u fid-disinni tekniċi prodotti mit-TNO (L-Istitut tar-Riċerka għall-Vetturi tat-Triq), Schoemakerstraat 97, 2628 VK Delft, l-Olanda.

Jistgħu jintużaw manikini alternattivi sakemm:

1.2.1.   Tista’ tinwera l-ekwivalenza tagħhom għas-sodisfazzjon ta’ l-awtorità kompetenti, u

1.2.2.   L-użu tagħhom huwa ddokumentat fir-rapport tat-test, u fil-formola tal-komunikazzjoni deskritta fl-Anness 1 għal dan ir-Regolament.

L-Appendiċi 1

ID-DESKRIZZJONI TAL-MANIKINI TA’ 9 XHUR U TA’ 3, 6 U 10 SNIN

1.   ĠENERALI

1.1.   Id-dimensjonijiet u l-mases tal-manikini deskritti aktar ’l isfel huma bbażati fuq l-antropometrija ta’ 50 fil-mija tat-trabi li għandhom 9 xhur, u 3, 6 u 10 snin rispettivament.

1.2.   Il-manikini jikkonsistu fi skeletru tal-metall u tal-polijester b’komponenti tal-ġisem magħmula minn forom tal-polijuretejn.

1.3.   Għal disinn li juri l-bċejjeċ tal-manikin bħallikieku mifrudin minn xulxin imma fil-pożizzjonijiet relattivament normali tagħhom, ara l-Figura 9.

2.   IL-KOSTRUZZJONI

2.1.   Ir-ras

2.1.1.   Ir-ras hija magħmula mill-polijuretejn u rrinforzata minn strixxi tal-metall. Ġewwa r-ras ikun possibbli li jiġi installat it-tagħmir tal-kejl fuq blokka tal-polijamide fiċ-ċentru tal-gravità.

2.2.   L-irkiekel (tas-sinsla tad-dahar tal-manikin)

L-irkiekel ta’ l-għonq

2.2.1.1.   L-għonq huwa magħmul minn 5 ċrieki tal-polijuretejn li fihom ċentru ta’ elementi tal-polijamide. Il-blokka ta’ l-ewwel u t-tieni rkiekel ta’ l-għonq hija magħmula mill-polijamide.

L-irkiekel tal-ġenbejn

2.2.2.1.   Il-ħames irkiekel tal-ġenbejn huma magħmula mill-polijamide.

2.3.   Is-sider

2.3.1.   L-iskeletru tas-sider jikkonsisti minn qafas ta’ l-azzar f’forma ta’ tubu li fuqu huma armati l-ġogi tad-dirgħajn. Is-sinsla tikkonsisti minn kejbil ta’ l-azzar b’erba’ terminali mwaħħla bil-kamin.

2.3.2.   L-iskeletru huwa miksi bil-polijuretejn. Fil-ħofra tas-sider jista’ jitpoġġa tagħmir għall-kejl.

2.4.   Id-dirgħajn u r-riġlejn

2.4.1.   Id-dirgħajn u r-riġlejn huma wkoll magħmula mill-polijuretejn, irrinforzat b’elementi tal-metall fil-forma ta’ tubi, strixxi u pjanċi kwadri. L-irkopptejn u l-minkbejn huma mgħammra b’ġogi tal-pern li jistgħu jiġu aġġustati. Il-ġogi tal-parti ta’ fuq tad-driegħ u tal-parti ta’ fuq tar-riġel jikkonsistu minn ġogi magħmula minn boċċa u sokit li jistgħu jiġu aġġustati.

2.5.   Il-pelvi

2.5.1.   Il-pelvi huwa magħmul minn polijester irrinforzat bil-ħġieġ li huwa wkoll miksi bil-polijuretejn.

2.5.2.   Il-forma tal-parti ta’ fuq tal-pelvi, li hija importanti biex tiġi ddeterminata s-sensittività għat-tagħbija ta’ l-addome, hija simulata kemm jista’ jkun possibbli mill-forma ta’ pelvi tat-tfal.

2.5.3.   Il-ġogi tal-ġenbejn jinstabu eżatt taħt il-pelvi.

2.6.   Il-montatura tal-manikin

L-għonq, is-sider u l-pelvi

2.6.1.1.   L-irkiekel tal-ġenbejn u tal-pelvi huma mwaħħla b’kamin fuq il-kejbil ta’ l-azzar u t-tensjoni tagħhom hija aġġustata permezz ta’ skorfina. L-irkiekel ta’ l-għonq huma armati u aġġustati bl-istess mod. Minħabba li l-kejbil ta’ l-azzar ma jridx jitħalla ħieles li jiċċaqlaq minn ġos-sider, ma jridx kun possibbli li tiġi aġġustata t-tensjoni ta’ l-irkiekel tal-ġenbejn mill-għonq jew bil-kontra.

Ir-ras u l-għonq

2.6.2.1.   Ir-ras tista’ tiġi armata u aġġustata permezz ta’ bolt u skorfina li jgħaddu mill-blokka ta’ l-ewwel u tat-tieni rukkell ta’ l-għonq.

It-torso, id-dirgħajn u r-riġlejn

2.6.3.1.   Id-dirgħajn u r-riġlejn jistgħu jiġu armati u aġġustati mat-torso permezz ta’ ġogi magħmula minn boċċa u sokit.

2.6.3.2.   Għall-ġogi tad-dirgħajn il-boċċi jitqabbdu mat-torso; fil-każ tal-ġogi tar-riġlejn, dawn jitqabbdu mar-riġlejn.

3.   IL-KARATTERISTIċI PRINċIPALI

3.1.   Il-massa

Tabella 1

3.2.   Id-dimensjonijiet prinċipali

3.2.1.   Id-dimensjonijiet prinċipali, ibbażati fuq il-figura 1 ta’ dan l-Anness, jingħataw fit-tabella 2

Tabella 2

4.   L-AĠĠUSTAMENT TAL-ĠOGI

4.1.   Ġenerali

4.1.1.   Biex jinkisbu riżultati li jistgħu jiġu riprodotti billi jintużaw l-manikini, huwa essenzjali li jkunu speċifikati u aġġustati l-frizzjoni fil-ġogi differenti, it-tensjoni fil-kejbils ta’ l-għonq u tal-ġenbejn, u l-ebusija tal-parti li tiddaħħal fl-addome.

4.2.   L-aġġustament tal-kejbil ta’ l-għonq

4.2.1.   Poġġi t-torso fuq dahru fi pjan orizzontali.

4.2.2.   Arma l-montatura kompleta ta’ l-għonq mingħajr ir-ras.

4.2.3.   Issikka l-vit ta’ l-apparat li jżid it-tensjoni fuq il-blokka ta’ l-ewwel u tat-tieni rukkell ta’ l-għonq.

4.2.4.   Għaddi żbarra jew vit bir-ras u bil-kamin adattat mill-blokka ta’ l-ewwel u tat-tieni rukkell ta’ l-għonq.

4.2.5.   Ħoll il-vit ta’ l-apparat li jżid it-tensjoni sakemm il-blokka ta’ l-ewwel u tat-tieni rukkell ta’ l-għonq titniżżel b’10 ± 1 mm meta tiġi applikata tagħbija ta’ 50 N diretta ’l isfel fuq l-iżbarra jew fuq il-vit bir-ras u bil-kamin minn ġo l-blokka ta’ l-ewwel u tat-tieni rukkell ta’ l-għonq (ara l-figura 2).

4.3.   Il-ġog ta’ l-ewwel u tat-tieni rukkell ta’ l-għonq

4.3.1.   Poġġi t-torso fuq dahru fi pjan orizzontali.

4.3.2.   Arma l-montatura kompleta ta’ l-għonq u tar-ras.

4.3.3.   Issikka l-vit u l-iskorfina ta’ l-aġġustament minn ġor-ras u minn ġol-blokka ta’ l-ewwel u tat-tieni rukkell ta’ l-għonq bir-ras f’pożizzjoni orizzontali.

4.3.4.   Ħoll l-iskorfina ta’ l-aġġustament sakemm ir-ras tibda tiċċaqlaq (ara l-figura 3).

4.4.   Il-ġogi tal-ġenbejn

4.4.1.   Poġġi l-pelvi fuq żaqqu fi pjan orizzontali.

4.4.2.   Arma l-parti ta’ fuq tar-riġel mingħajr il-parti t’isfel.

4.4.3.   Issikka l-iskorfina ta’ l-aġġustament filwaqt li l-parti ta’ fuq tar-riġel tkun f’pożizzjoni orizzontali.

4.4.4.   Ħoll l-iskorfina ta’ l-aġġustament sakemm il-parti ta’ fuq tar-riġel tibda tiċċaqlaq.

4.4.5.   Il-ġog tal-ġenbejn għandu jkun ikkontrollat ta’ sikwit fil-fażijiet tal-bidu minħabba problemi ta' “running in” (ara l-figura 4).

4.5.   Il-ġog ta’ l-irkoppa

4.5.1.   Poġġi l-parti ta’ fuq tar-riġel f’pożizzjoni orizzontali.

4.5.2.   Arma l-parti t’isfel tar-riġel.

4.5.3.   Issikka l-iskorfina ta’ l-aġġustament tal-ġog ta’ l-irkoppa filwaqt li l-parti t’isfel tar-riġel tkun f’pożizzjoni orizzontali.

4.5.4.   Ħoll l-iskorfina ta’ l-aġġustament sakemm il-parti t’isfel tar-riġel tibda tiċċaqlaq (ara l-figura 5).

4.6.   Il-ġog ta’ l-ispalla

4.6.1.   Poġġi t-torso f’pożizzjoni veritikali.

4.6.2.   Arma l-parti ta’ fuq tad-driegħ mingħajr il-parti t’isfel tad-driegħ.

4.6.3.   Issikka l-iskorfini ta’ l-aġġustament ta’ l-ispalla filwaqt li l-parti ta’ fuq tad-driegħ tkun f’pożizzjoni orizzontali.

4.6.4.   Ħoll l-iskorfini ta’ l-aġġustament sakemm il-parti ta’ fuq tad-driegħ tibda tiċċaqlaq (ara l-figura 6).

4.6.5.   Il-ġogi ta’ l-ispalla għandhom jiġu kkontrollati ta’ sikwit fil-fażijiet inizjali minħabba problemi sakemm joqgħod il-manikin.

4.7.   Il-ġog tal-minkeb

4.7.1.   Poġġi l-parti ta’ fuq tad-driegħ f’pożizzjoni vertikali.

4.7.2.   Arma l-parti t’isfel tad-driegħ.

4.7.3.   Issikka l-iskorfina ta’ l-aġġustament tal-minkeb filwaqt li l-parti t’isfel tad-driegħ tkun f’pożizzjoni orizzontali.

4.7.4.   Ħoll l-iskorfina ta’ l-aġġustament sakemm il-parti t’isfel tad-driegħ tibda tiċċaqlaq (ara l-figura 7).

4.8.   Il-kejbil tal-ġenbejn

4.8.1.   Arma l-parti ta’ fuq tat-torso, l-irkiekel tal-ġenbejn, il-parti t’isfel tat-torso, it-tidħil, il-kejbil u l-molla ta’ l-addome.

4.8.2.   Issikka l-iskorfina ta’ l-aġġustament tal-kejbil fil-parti t’isfel tat-torso sakemm il-molla tkun ikkompressata għal 2/3 tat-tul tagħha mingħajr tagħbija (ara l-figura 8).

4.9.   L-ikkalibrar tal-parti li tiddaħħal fl-addome

Ġenerali

4.9.1.1.   It-test għandu jitwettaq permezz ta’ magna adattata li tipproduċi t-tensjoni.

4.9.2.   Poġġi l-parti li tiddaħħal fl-addome fuq blokka riġida bl-istess tul u wisa’ tal-kolonna tas-sinsla tal-ġenbejn. Il-ħxuna ta’ din il-blokka għandha tkun ta’ l-inqas darbtejn dik tal-kolonna tas-sinsla tal-ġenbejn (ara l-figura 9).

4.9.3.   Għandha tiġi applikata tagħbija inizjali ta’ 20 N.

4.9.4.   Għandha tiġi applikata tagħbija kostanti ta’ 50 N.

4.9.5.   Il-liwja tal-parti li tiddaħħal fl-addome wara żewġ minuti għandha tkun:

5.   IT-TAGĦMIR TAL-KEJL

5.1.   Ġenerali

5.1.1.   Il-proċeduri ta’ l-ikkalibrar u tal-kejl għandhom jiġu bbażati fuq l-istandards intenazzjonali ta’ l-ISO 6487 (1980).

5.2.   L-installazzjoni ta’ l-aċċellerometru fis-sider

L-aċċellerometru għandu jkun armat fil-ħofra mħarsa fis-sider.

5.3.   L-indikazzjoni tal-penetrazzjoni ta’ l-addome

5.3.1.   Kampjun tat-tafal artab għandu jitqabbad b’mod vertikali mal-parti ta’ quddiem ta’ l-irkiekel tal-ġenbejn permezz ta’ tejp irqiq li jwaħħal.

5.3.2.   Liwja fit-tafal artab ma tfissirx neċessarjament li kien hemm penetrazzjoni.

5.3.3.   Il-kampjuni tat-tafal artab għandhom ikunu ta’ l-istess tul u wisa’ bħall-kolonna tas-sinsla tal-ġenbejn; il-ħxuna tal-kampjuni għandha tkun ta’ 25 ± 2 mm.

5.3.4.   Għandu jintuża biss it-tafal artab provdut mal-manikini.

5.3.5.   It-temperatura tat-tafal artab matul it-test għandha tkun ta’ 30 ± 5 °C.

L-Appendiċi 2

ID-DESKRIZZJONI TAL-MANIKIN TAT-“TARBIJA TAT-TWELID”

Il-manikin jinkludi ras, torso, dirgħajn u riġlejn bħala unità waħda. It-torso, id-dirgħajn u r-riġlejn jinħadmu mis-Sorbothane ġewwa forma waħda u jinksew b’ġilda tal-PVC u li fiha sinsla ta’ molla ta’ l-azzar. Ir-ras hija biċċa fowm tal-polijuretejn maħduma f'forma u miksija b’ġilda tal-PVC u hija mwaħħla mat-torso b’mod permanenti. Il-manikin huwa mlibbes b’libsa tal-qoton/polijester li tiġġebbed skond il-forma.

Id-dimensjonijiet u d-distribuzzjoni tal-massa tal-manikin huma bbażati fuq dawk ta’ 50 fil-mija tat-trabi tat-twelid u jingħataw fit-tabelli 1 u 2 u fil-figura 1.

Tabella 1 –

Id-dimensjonijiet prinċipali tal-manikin “tat-twelid”

Tabella 2 –

Id-distribuzzjoni tal-massa tal-manikin “tat-twelid” (1)

L-ikkalibrar tal-manikin tat-tarbija

1.   L-EBUSIJA TA’ L-ISPALLA

1.1.   Poġġi l-manikin fuq dahru fuq superfiċje orizzontali u sostni t-torso min-naħa waħda, biex ma jkunx jista' jiċċaqlaq. (il-Figura 2)

1.2.   Applika tagħbija ta’ 150 N, fuq pompa (plunger) b’wiċċ ċatt b’dijametru ta’ 40 mm, b’mod orizzontali, f’direzzjoni perpendikulari għall-assi superjuri-inferjuri tal-manikin. L-assi tal-pompa għandha tkun fiċ-ċentru ta’ l-ispalla tal-manikin u ħdejn il-punt A fuq l-ispalla (ara l-figura 2). Il-liwja laterali tal-pompa mill-punt ta’ l-ewwel kuntatt mad-driegħ għandha tkun ta’ bejn 30 mm u 50 mm.

1.3.   Irrepeti fuq l-ispalla opposta – dawwar l-appoġġ ta’ taħt fuq.

2.   L-EBUSIJA TAL-ġOGI TAR-RIġEL

2.1.   Poġġi l-manikin fuq dahru fuq pjan orizzontali (il-figura 3) u orbot iż-żewġ partijiet tar-riġel t’isfel flimkien, billi ġġib f’kuntatt il-parti ta’ ġewwa ta’ l-irkoppa.

2.2.   Applika tagħbija vertikali fuq l-irkopptejn b’pompa b’wiċċ ċatt b’daqs ta’ 35 mm × 95 mm bil-linja taċ-ċentru tal-pompa tiġi fuq il-parti l-aktar għolja ta’ l-irkopptejn.

2.3.   Applika forza biżżejjed fuq il-pompa biex tgħawweġ il-ġenbejn sakemm il-wiċċ tal-pompa jkun 85 mm ’il fuq mill-pjan ta’ l-appoġġ. Din il-forza għandha tkun bejn 30 N u 70 N. Kun żgur li l-partijiet t’isfel tad-digħajn u tar-riġlejn ma jiġu f’kuntatt ma’ l-ebda superfiċje matul it-test.

3.   IT-TEMPERATURA

L-ikkalibrar għandu jitwettaq f’temperatura ta’ bejn 15 °C u 30 °C.

----

(1)  Il-ħxuna tal-ġilda tal-PVC għandha tkun ta’ 1 ± 0,5 mm

Il-gravità speċifika għandha tkun ta’ 0,865 ± 0,1

L-Appendiċi 3

ID-DESKRIZZJONI TAL-MANIKIN TA’ 18-IL XAHAR

1.   ĠENERALI

1.1.   Id-dimensjonijiet u l-mases tal-manikin huma bbażati fuq l-antropometrija ta’ 50 fil-mija tat-trabi ta’ 18-il xahar.

2.   IL-KOSTRUZZJONI

2.1.   Ir-ras

2.1.1.   Ir-ras tikkonsisti minn kranju ta’ plastik semi-riġidu miksi b’ġilda tar-ras. Il-kranju għandu ħofra li taħseb għall-armar ta’ tagħmir tal-kejl (mhux obbligatorju).

2.2.   L-għonq

2.2.1.   L-għonq jikkonsisti minn tliet partijiet:

2.2.2.   Kolonna solida tal-lastku,

2.2.3.   Ġog taċ-ċirkonferenza esterna (OC) li tista’ tiġi aġġustata fil-parti ta’ fuq tal-kolonna tal-lastku, li tippermetti rotazzjoni taħt frizzjoni li tista’ tiġi aġġustata madwar l-assi laterali.

2.2.4.   Ġog li ma jistax jiġi aġġustat fil-bażi ta’ l-għonq.

2.3.   It-torso

2.3.1.   It-torso jikkonsisti minn skeletru tal-plastik, miksi b’sistema ta’ mili/ġilda. It-torso għandu ħofra fuq quddiem ta’ l-iskeletru u joqgħod mili tal-fowm biex tinkiseb l-ebusija korretta tat-toraċi. It-torso għandu ħofra fuq in-naħa ta’ wara li taħseb għall-montatura tat-tagħmir tal-kejl.

2.4.   L-addome

2.4.1.   L-addome tal-manikin huwa element f’parti waħda li jista’ jiġi ddeformat li jiddaħħal fil-fetħa ta’ bejn it-toraċi u l-pelvi.

2.5.   Is-sinsla tal-ġenbejn

2.5.1.   Is-sinsla tal-ġenbejn tikkonsisti minn kolonna tal-lastku li hija armata bejn l-iskeletru tat-toraċi u l-pelvi. L-ebusija tas-sinsla tal-ġenbejn hija ffissata minn qabel permezz ta’ kejbil tal-metall li jgħaddi miċ-ċentru vojt tal-kolonna tal-lastku.

2.6.   Il-pelvi

2.6.1.   Il-pelvi huwa magħmul minn plastik semi-riġidu, u huwa magħmul fil-forma ta’ pelvi tat-tfal. Huwa miksi minn sistema ta’ ġilda tal-ġisem, li tissimula l-laħam/il-ġilda ta’ madwar il-pelvi u n-nâtka.

2.7.   Il-ġog tal-ġenbejn

2.7.1.   Il-ġogi tal-ġenbejn jiġu armati mal-parti t’isfel tal-pelvi. Il-ġog jippermetti rotazzjoni madwar assi laterali kif ukoll għar-rotazzjoni madwar assi f’angolu rett ma’ l-assi laterali permezz ta’ gimbal joint. Il-frizzjoni li tista’ tiġi aġġustata tapplika għaż-żewġ assi.

2.8.   Il-ġog ta’ l-irkoppa

2.8.1.   Il-ġog ta’ l-irkoppa jippermetti l-flessjoni u l-estensjoni tar-riġel t’isfel taħt frizzjoni li tista’ tiġi aġġustata.

2.9.   Il-ġog ta’ l-ispalla

2.9.1.   Il-ġog ta’ l-ispalla jiġi armat fuq l-iskeletru tat-toraċi. Il-waqqafiet li jfaqqgħu meta jidħlu f’posthom jippermettu li d-driegħ jitqiegħed f’żewġ pożizzjonijiet inizjali.

2.10.   Il-ġog tal-minkeb

2.10.1.   Il-ġog tal-minkeb jippermetti l-flessjoni u l-estensjoni tad-driegħ t’isfel. Il-waqqafiet li jfaqqgħu meta jidħlu f’posthom jippermettu li d-driegħ t’isfel jitqiegħed f’żewġ pożizzjonijiet inizjali.

2.11.   Il-montatura tal-manikin

2.11.1.   Il-kejbil tas-sinsla huwa armat fis-sinsla tal-ġenbejn.

2.11.2.   Is-sinsla tal-ġenbejn hija armata fl-iskeletru bejn il-pelvi u s-sinsla tat-toraċi.

2.11.3.   Il-parti li tiddaħħal fl-addome hija mwaħħla bejn it-toraċi u l-pelvi.

2.11.4.   L-għonq huwa armat fuq il-parti ta’ fuq tat-toraċi.

2.11.5.   Ir-ras hija armata fuq l-għonq bl-użu tal-pjanċa komuni għaż-żewġ partijiet.

2.11.6.   Jiġu armati d-dirgħajn u r-riġlejn.

3.   IL-KARATTERISTIĊI PRINĊIPALI

3.1.   Il-massa

Tabella 1

Id-distribuzzjoni tal-massa għall-manikin ta’ 18-il xahar

3.2.   Id-dimensjonijiet prinċipali

3.2.1.   Id-dimensjonijiet prinċipali, ibbażati fuq il-figura 1 ta’ dan l-anness (riprodotti hawn taħt), jingħataw fit-tabella 2.

Tabella 2

4.   L-AĠĠUSTAMENT TAL-ĠOGI

4.1.   Ġenerali

4.1.1.   Biex jinkisbu riżultati li jistgħu jiġu riprodotti bl-użu tal-manikini, huwa essenzjali li jiġu aġġustati l-frizzjoni fil-ġogi differenti, it-tensjoni fis-sinsla tal-ġenbejn u l-ebusija tal-parti li tiddaħħal fl-addome.

Il-partijiet kollha jridu jiġu kkontrollati għal ħsarat qabel dawn l-istruzzjonijiet.

4.2.   Is-sinsla tal-ġenbejn

4.2.1.   Is-sinsla tal-ġenbejn hija kkalibrata qabel ma tiġi armata fil-manikin.

4.2.2.   Waħħal il-pjanċa tal-montatura t’isfel tas-sinsla tal-ġenbejn ma’ tagħmir b’tali mod li n-naħa ta’ quddiem tas-sinsla tal-ġenbejn tinsab fil-qiegħ (il-figura 2).

4.2.3.   Applika forza ’l isfel ta’ 250 N mal-pjanċa tal-montatura ta’ fuq. L-ispostament ’l isfel li jirriżulta għandu jiġi rreġistrat bejn sekonda u tnejn wara l-bidu ta’ l-appikazzjoni tal-forza, u għandu jkun bejn 9 u 12-il mm.

4.3.   L-addome

4.3.1.   Arma l-parti li tiddaħħal fl-addome fuq blokka riġida ta’ l-istess tul u wisa’ bħall-kolonna tas-sinsla tal-ġenbejn. Il-ħxuna ta’ din il-blokka għandha tkun ta’ l-inqas darbtejn dik tal-kolonna tas-sinsla tal-ġenbejn (il-figura 3).

4.3.2.   Għandha tiġi applikata tagħbija inizjali ta’ 20 N.

4.3.3.   Għandha tiġi applikata tagħbija kostanti ta’ 50 N.

4.3.4.   Wara żewġ minuti, il-liwja tal-parti li tiddaħħal fl-addome għandha tkun ta’ 12 ± 2 mm.

4.4.   L-aġġustament ta’ l-għonq

4.4.1.   Arma l-għonq sħiħ, li jikkonsisti mill-kolonna tal-lastku, mill-ġog tal-bażi f’forma ta’ sfera u mill-ġog ta’ l-OC ma’ superfiċje vertikali b’tali mod li n-naħa ta’ quddiem tkun tħares ’l isfel (il-figura 4).

4.4.2.   Applika forza ta’ 100 N b’direzzjoni vertikali fuq l-assi tal-linja ta’ l- OC. Il-pożizzjoni tal-ġog ta’ l-OC għandha turi spostament ’l isfel ta’ bejn 22 ± 2 mm

4.5.   Il-ġog ta’ l-OC

4.5.1.   Arma l-montatura kompleta ta’ l-għonq u tar-ras

4.5.2.   Poġġi t-torso fuq dahru fi pjan orizzontali.

4.5.3.   Issikka l-vit u l-iskorfina ta’ l-aġġustament minn ġor-ras u mill-ġog ta’ l-OC permezz ta’ spàner apposta (torque wrench) sakemm ir-ras ma tkunx tista’ tiċċaqlaq minħabba l-gravità.

4.6.   Il-ġenb

4.6.1.   Arma r-riġel ta’ fuq, mingħajr ir-riġel t’isfel, mal-pelvi.

4.6.2.   Poġġi r-riġel ta’ fuq f’pożizzjoni orizzontali.

4.6.3.   Żid il-frizzjoni eżerċitata fuq l-assi laterali sakemm ir-riġel ma jkunx jista jiċċaqlaq minħabba l-gravità.

4.6.4.   Poġġi r-riġel ta’ fuq f’pożizzjoni orizzontali, fid-direzzjoni ta’ l-assi laterali.

4.6.5.   Żid il-frizzjoni fil-gimbal joint sakemm ir-riġel ta’ fuq ma jiċċaqlaqx minħabba l-gravità.

4.7.   L-irkoppa

4.7.1.   Arma r-riġel t’isfel mar-riġel ta’ fuq.

4.7.2.   Poġġi r-riġlejn ta’ fuq u t’isfel f’pożizzjoni orizzontali, bir-riġel ta’ fuq sostnut.

4.7.3.   Issikka l-iskorfina ta’ l-aġġustament fl-irkoppa sakemm ir-riġel t’isfel ma’ jkunx jista’ jiċċaqlaq minħabba l-gravità.

4.8.   L-ispalel

4.8.1.   Estendi d-driegħ t’isfel u poġġi d-driegħ ta’ fuq fl-ogħla pożizzjoni li jfaqqa’ fiha.

4.8.2.   Il-waqqafiet li jfaqqgħu meta jidħlu f’posthom fl-ispalla għandhom jingħataw servis jew jinbidlu jekk id-driegħ ma jibqax f’din il-pożizzjoni.

4.9.   Il-minkeb

4.9.1.   Poġġi d-driegħ ta’ fuq fl-aktar pożizzjoni baxxa li jfaqqa’ fiha, u d-driegħ t’isfel fil-pożizzjoni ta’ waqfa ta’ fuq li jfaqqa’ fiha.

4.9.2.   Il-waqqafiet li jfaqqgħu fil-minkeb għandhom jingħataw servis jew jinbidlu jekk id-driegħ t’isfel ma jibqax f’din il-pożizzjoni.

5.   IT-TAGĦMIR TAL-KEJL

5.1.   Ġenerali

5.1.1.   Għalkemm saru tħejjijiet biex il-manikin tat-18-il xahar jiġi mgħammar b’numru ta’ transducers, huwa mgħammar b’mod standard b’sostituzzjonijiet ta’ daqs u piż ugwali.

5.1.2.   Il-proċeduri ta’ l-ikkalibrar u tal-kejl għandhom jiġu bbażati fuq l-istandard internazzjonali ta’ l-ISO 6487:1980.

5.2.   L-installazzjoni ta’ l-aċċellerometru fis-sider

5.2.1.   L-aċċellerometru għandu jiġi armat fil-ħofra fis-sider. Dan isir mill-parti ta’ wara tal-manikin.

5.3.   L-indikazzjoni tal-penetrazzjoni ta’ l-addome

5.3.1.   Jekk ikun hemm jew ma jkunx hemm penetrazzjoni ta’ l-addome trid tiġi vvalutata billi tintuża fotografija ta’ veloċità għolja (high speed photography).

----

(*)  In-nâtki, id-dahar u r-ras tal-manikin jistrieħu ma’ superfiċje vertikali.

----

L-ANNESS 9

IT-TEST TA’ L-IMPATT MINN QUDDIEM KONTRA OSTAKLU

1.   L-INSTALLAZZJONIJIET, IL-PROĊEDURA U T-TAGĦMIR TAL-KEJL

1.1.   Fejn isir it-test

L-erja għat-test għandha tkun kbira biżżejjed biex takkomoda l-mogħdija tar-rankatura, l-ostaklu u l-installazzjonijiet tekniċi meħtieġa għat-test. L-aħħar parti tal-mogħdija, għal ta’ l-inqas 5 m qabel l-ostaklu, trid tkun orizzontali, ċatta u lixxa.

1.2.   L-ostaklu

L-ostaklu jikkonsisti minn blokka tal-konkrit rrinforzat wiesgħa mhux inqas minn 3 m fuq quddiem u għolja mhux inqas minn 1,5 m. L-ostaklu jrid ikun ta’ tali ħxuna li jiżen ta’ l-inqas 70 tunnellata metrika. Il-wiċċ ta’ quddiem irid ikun vertikali, perpendikulari għall-assi tal-mogħdija tar-rankatura, u miksi b’bords tal-plajwud bi ħxuna ta’ 20 ± 1 mm f’kondizzjoni tajba. L-ostaklu għandu jew ikun marbut ma’ l-art jew impoġġi fuq l-art b’tagħmir addizzjonali għat-twaqqif biex ikun limitat l-ispostament tiegħu, jekk ikun meħtieġ. Ostaklu b’karatteristiċi differenti, imma li jagħti riżultati ta’ l-inqas li jwasslu għall-istess konklużjoni, jistgħu wkoll jiġu użati.

1.3.   Il-propulsjoni tal-vettura

Fil-mument ta’ l-impatt, il-vettura m’għandhiex tiġi aktar soġġetta għall-azzjoni ta’ kwalunkwe tagħmir li jidderieġi jew ta’ kwalunkwe tagħmir li jimbotta addizzjonali. Għandha tilħaq l-ostaklu f’rotta perpendikulari għall-ħajt tal-kolliżjoni; it-telfien massimu fl-allinjament laterali permess bejn il-linja medjana vertikali ta’ quddiem tal-vettura u l-linja medjana vertikali tal-ħajt tal-kolliżjoni huwa ta’ ± 30 ċm.

1.4.   L-istat tal-vettura

1.4.1.   Il-vettura li qed tiġi ttestjata trid jew tkun mgħammra bil-komponenti u t-tagħmir kollha normali inklużi fil-piż tas-servizz mingħajr passiġġieri tagħha jew tkun f’tali kondizzjoni li tissodisfa din il-kondizzjoni meħtieġa fir-rigward tal-komponenti u t-tagħmir tal-kumpartiment tal-passiġġieri u lid-distribuzzjoni tal-piż tas-servizz tal-vettura kollha.

1.4.2.   Jekk il-vettura hija misjuqa permezz ta’ mezzi esterni, l-installazzjoni tal-fjuwil trid tkun ta’ l-inqas sa 90 % tal-kapaċità tagħha, jew bi fjuwil jew b’likwidu li ma jaqbadx, b’densità u viskożità simili għal dawk tal-fjuwil li jintuża normalment. Is-sistemi l-oħra kollha (il-kontenituri tal-fluwidu tal-brejkijiet, ir-radjatur, eċċ.) iridu jkunu vojta.

1.4.3.   Jekk il-vettura tinsaq permezz tal-magna tagħha stess, it-tank tal-fjuwil għandu jkun ta’ l-inqas 90 % mimli. It-tankijiet l-oħra kollha li jżommu xi likwidu għandhom jimtlew sa fejn jifilħu jimtlew.

1.4.4.   Jekk il-manifattur jitlob hekk, is-servizz tekniku responsabbli mit-twettiq it-testijiet jista’ jippermetti li tintuża l-istess vettura użata għal testijiet provduti minn Regolamenti oħra (inklużi testijiet li jistgħu jaffetwaw l-istruttura tagħha) ukoll għat-testijiet provduti f’dan ir-Regolament.

1.5.   Il-veloċità ta’ l-impatt

Il-veloċità ta’ l-impatt trid tkun ta’ 50 +0/-2 km/siegħa. Madankollu, jekk it-test twettaq b’veloċità ta’ l-impatt akbar u l-vettura ssodisfat il-kondizzjonijiet stipulati, it-test jitqies bħala sodisfaċenti.

1.6.   It-tagħmiri tal-kejl

It-tagħmir użat biex tiġi rreġistrata l-veloċità li tissemma fil-paragrafu 1.5. t’aktar ’il fuq għandha tkun eżatta sa 1 fil-mija.

----

L-ANNESS 10

IL-PROĊEDURA TAT-TEST TA’ L-IMPATT MINN WARA

1.   L-INSTALLAZZJONIJIET, IL-PROĊEDURI U T-TAGĦMIR TAL-KEJL

1.1.   Fejn isir it-test

L-erja tat-test għandha tkun kbira biżżejjed biex takkomoda s-sistema tal-propulsjoni ta’ l-apparat ta’ l-impatt u biex tippermetti l-ispostament ta’ wara l-impatt tal-vettura milquta u l-installazzjoni tat-tagħmir tat-test. Il-parti fejn isiru l-impatt tal-vettura u l-ispostament għandhom ikunu orizzontali. (In-niżla għandha tkun ta’ inqas minn 3 fil-mija mkejla fuq kwalunkwe tul ta’ metru.)

1.2.   L-apparat ta’ l-impatt

1.2.1.   L-apparat ta’ l-impatt għandu jkun magħmul mill-azzar u jkun ta’ kostruzzjoni riġida.

1.2.2.   Is-superfiċje ta’ l-impatt għandha tkun ċatta u wiesgħa ta’ l-inqas 2 500 mm u għolja ta’ l-inqas 800 mm. It-truf tagħha għandhom jiġu ttondjati għal kurvatura b’radju ta’ bejn 40 u 50 mm. Din għandha tinkesa b’saff ta’ plajwudd oħxon 20 ± 1 mm.

Fil-mument ta’ l-impatt għandhom jiġu sodisfatti l-kondizzjonijiet meħtieġa li ġejjin:

1.2.3.1.   is-superfiċje ta’ l-impatt għandha tkun vertikali u perpendikulari għall-pjan medjan lonġitudinali tal-vettura milquta;

1.2.3.2.   id-direzzjoni tal-moviment ta’ l-apparat ta’ l-impatt għandha tkun sostanzjalment orizzontali u parallel għall-pjan medjan lonġitudinali tal-vettura milquta;

1.2.3.3.   id-devjazzjoni laterali massima permessa bejn il-linja vertikali medjana tas-superfiċje ta’ l-apparat ta’ l-impatt u l-pjan medjan lonġitudinali tal-vettura milquta għandha tkun ta’ 300 mm. Barra minn dan, is-superfiċje ta’ l-impatt għandha testendi fuq il-wisa’ kollha tal-vettura milquta;

1.2.3.4.   l-għoli mill-art tal-parti t’isfel tas-superfiċje ta’ l-impatt għandha tkun ta’ 175 ± 25 mm.

1.3.   Il-propulsjoni ta’ l-apparat ta’ l-impatt

L-apparat ta’ l-impatt jista’ jew jintrabat sew ma’ keriġ (ostaklu li jimxi) jew jifforma parti minn pendlu.

1.4.   Dispożizzjonijiet speċjali applikabbli fejn jintuża ostaklu li jimxi

1.4.1.   Jekk l-apparat ta’ l-impatt jintrabat ma’ keriġ (ostaklu li jimxi) permezz ta’ element li jrażżan, dan ta’ l-aħħar irid ikun riġidu u m’għandux ikun jista’ jiġi deformat mill-impatt; il-keriġ għandha, fil-mument ta’ l-impatt, tkun tista’ tiċċaqlaq liberament u m’għandiex tkun aktar soġġett għall-azzjoni tat-tagħmir li jimbuttah.

1.4.2.   Il-massa tal-keriġ u ta’ l-apparat ta’ l-impatt flimkien għandha tkun ta’ 1 100 ± 20 kg.

1.5.   Dispożizzjonijiet speċjali applikabbli fejn jintuża pendlu

1.5.1.   Id-distanza bejn iċ-ċentru tas-superfiċje ta’ l-impatt u l-assi tar-rotazzjoni tal-pendlu m’għandhiex tkun inqas minn 5 m.

1.5.2.   L-apparat ta l-impatt għandu jkun sospiż liberament permezz ta’ dirgħajn riġidi, li jkunu marbuta miegħu b’mod riġidu. Sostanzjalment, il-pendlu li huwa magħmul b’dan il-mod m’għandux ikun jista’ jiġi deformat mill-impatt.

1.5.3.   Għandu jiġi inkorporat tagħmir li jwaqqaf fil-pendlu biex jipprevjeni kwlaunkwe impatt sekondarju mill-apparat ta’ l-impatt fuq il-vettura tat-test.

1.5.4.   Fil-mument ta’ l-impatt, il-veloċità taċ-ċentru tal-perkussjoni tal-pendlu għandha tkun bejn 30 u 32 km/s.

1.5.5.   Il-massa mnaqqsa “mr” fiċ-ċentru tal-perkussjoni tal-pendlu hija definita bħala funzjoni tal-massa totali “m”, tad-distanza “a” (1) bejn iċ-ċentru tal-perkussjoni u l-assi tar-rotazzjoni, u tad-distanza “l” bejn iċ-ċentru tal-gravità u l-assi tar-rotazzjoni, permezz ta’ l-ekwazzjoni li ġejja:

mr..m.(l/a)

1.5.6.   Il-massa mnaqqsa “mr” għandha tkun 1 100 ± 20 kg.

1.6.   Id-dispożizzjonijiet ġenerali li jirrelataw mal-massa u mal-veloċità ta’ l-apparat ta’ l-impatt

Jekk it-test twettaq b’veloċità ta’ l-impatt akbar minn dawk stipulati fil-paragrafu 1.5.4. u/jew b’massa akbar minn dawk stipulati fil-paragrafi 1.5.3. jew 1.5.6., u l-vettura ssodisfat il-kondizzjonijiet meħtieġa stipulati, it-test għandu jiġi kkunsidrat sodisfaċenti.

1.7.   L-istat tal-vettura matul it-test

Il-vettura li qed tiġi ttestjata għandha jew tkun mgħammra bil-komponenti u t-tagħmir normali kollha inklużi fil-piż tas-servizz mingħajr il-passiġġieri tagħha jew tkun f’tali kondizzjoni li tissodisfa din il-kondizzjoni meħtieġa fejn għandha x’taqsam id-distribuzzjoni tal-piż tas-servizz tal-vettura fit-total tagħha.

1.8.   Il-vettura kompleta bit-trażżin għat-tfal installat skond l-istruzzjonijiet ta’ l-installazzjoni għandha titpoġġa fuq wiċċ iebes, ċatt u livell, bill-ħendbrejk imniżżel u f’ger newtrali. Jista’ jiġi ttestjat aktar minn trażżin għat-tfal wieħed fl-istess test ta’ l-impatt.

----

(1)  Id-distanza “a” hija ugwali għat-tul tal-pendlu sinkoroniku li qed jiġi kkunsidrat.

----

L-ANNESS 11

ANKRAĠĠI ADDIZZJONALI MEĦTIEĠA BIEX JINTRABAT IT-TRAŻŻIN GĦAT-TFAL TAL-KATEGORIJA SEMI-UNIVERSALI MA' VETTURI BIL-MAGNA

1.   Dan l-anness japplika biss ankraġġi addizzjonali biex jintrabat trażżin għat-tfal tal-kategorija “semi-universali” jew ma’ żbarri jew ma’ oġġetti oħra speċjali użati biex jitwaħħal sew ittagħmir tat-trażżin għat-tfal mal-qafas, kemm jekk jintuża l-ankraġġi tar-Regolament Nru. 14 u kemm jekk le.

2.   L-ankraġġi għandhom jiġu determinati mill-manifattur tat-trażżin għat-tfal u d-dettalji għandhom jitressqu għall-approvazzjoni lis-servizz tekniku li qed iwettaq it-testijiet.

Is-servizzi tekniċi jistgħu jqisu l-informazzjoni miksuba mingħand il-manifattur tal-vettura.

3.   Il-manifattur tat-trażżin għat-tfal għandu jipprovdi l-partijiet meħtieġa għall-installazzjoni ta’ l-ankraġġi u pjanta speċjali għal kull vettura li turi l-pożizzjoni eżatta tagħhom.

4.   Il-manifattur tat-trażżin għat-tfal għandu jindika jekk l-nkraġġi meħtieġa biex jintrabat it-trażżin ma’ l-istruttura tal-karrozza huwiex skond il-kondizzjonijiet meħtieġa tal-pożizzjoni u tas-saħħa tal-paragrafu 3 ’il quddiem fir-rakkomandazzjoni mogħtija lill-Gvernijiet li biħsiebhom jadottaw kondizzjonijiet meħtieġa speċifiċi fir-rigward ta’ ankraġġi għat-trażżin għat-tfal użati fil-karozzi tal-passiġġieri (*).

----

(*)  Ara t-test tal-paragrafu 1.13. u ta’ l-anness 10 tar-Riżoluzzjoni Kkonsolidata dwar il-Kostruzzjoni tal-Vetturi (R.E.3) (TRANS/WP.29/78/Rev.1).

----

L-ANNESS 12

----

L-ANNESS 13

IĊ-ĊINTURIN TAS-SIGURTÀ STANDARD

1.   Iċ-ċinturin tas-sigurtà għat-test dinamiku u għall-kondizzjoni meħtieġa tat-tul massimu għandu jsir skond waħda mill-konfigurazzjonijiet murija fil-Figura 1. Dawn huma ċinturin bi tliet ankraġġi li jinġibed lura u ċinturin statiku b’żewġ ankraġġi.

2.   Iċ-ċinturin bi tliet ankraġġi li jinġibed lura għandu l-partijiet riġidi li ġejjin:

apparat li jiġbed lura (R), ingassa ta’ mal-kolonna (P), żewġ punti għall-ankraġġ (A1 u A2, ara l-Figura 2) u parti ċentrali (C, ara Figura 3). L-apparat li jiġbed lura għandu jkun konformi mal-kondizzjonijiet meħtieġa tar-Regolament Nru. 16 għall-forza li biha jiġbed lura. Id-dijametru tar-rukkell ta’ l-apparat li jiġbed lura huwa ta’ 33 ± 0,5 mm.

3.   Iċ-ċinturin li jinġibed lura għandu jiġi installat ma’ l-ankraġġi fuq is-sit tat-test, deskritti fl-appendiċi 1 u 4 ta’ l-Anness 6, kif ġej:

L-ankraġġ għaċ-ċinturin A1 għandu jitwaħħal ma’ l-ankraġġ tat-tròli B0 (lejn in-naħa ta’ barra)

L-ankraġġ għaċ-ċinturin A2 għandu jitwaħħal ma’ l-ankraġġ tat-tròli A (lejn in-naħa ta’ ġewwa)

L-ingassa ta’ mal-kolonna taċ-ċinturin P għandha titwaħħal ma’ l-ankraġġ tat-tròli C.

L-apparat li jiġbed lura taċ-ċinturin R għandu jitwaħħal ma’ l-ankraġġ tat-tròli Re.

Il-valur ta’ X fil-Figura 1 t’aktar ’l isfel huwa ta’ 200 ± 5 mm. Il-valur ta’ P-A1 għal trażżin “universali” u “semi-universali” huwa ta’ 2 220 ± 5 mm, imkejjel b’mod parallel għal mal-linja taċ-ċentru taċ-ċinga b’150 ± 5 mm taċ-ċinga mar-rukkell ta’ l-apparat li jiġbed lura. Il-valur ta’ P-A1 għal trażżin għat-tfal “ristrett” huwa ta’ l-inqas ta’ 2 220 ± 5 mm, imkejjel b’mod parallel mal-linja taċ-ċentru taċ-ċinga b’150 ± 5 mm taċ-ċinga mar-rukkell ta’ l-apparat li jiġbed lura.

4.   Il-kondizzjonijiet meħtieġa taċ-ċinga huma kif ġej:

5.   Iċ-ċinturin statiku b’żewġ ankraġġi kif muri fil-Figura 1 jikkonsisti f’żewġ pjanċi ta’ l-ankraġġ standard kif muri fil-Figura 2 u ċinga li tissodisfa l-kondizzjonijiet meġtieġa tal-paragrafu 4 t’aktar ’il fuq.

6.   Il-pjanċi ta’ l-ankraġġ taċ-ċinturin b’żewġ ankraġġi għandhom jitwaħħlu ma’ l-ankraġġ tat-tròli A u B. Il-valur ta’ Y fil-Figura 1 huwa ta’ 1 300 ± 5 mm. Din hija l-kondizzjoni meħtieġa tat-tul massimu għall-approvazzjoni tat-trażżin għat-tfal universali b’ċinturini b’żewġ ankraġġi (ara l-para. 6.1.9.)

----

L-ANNESS 14

(Ma jintużax – għat-test ta’ l-Anness 14 preċedenti, ara l-Appendiċi 2 ta’ l-Anness 8 -)

----

L-ANNESS 15

NOTI TA’ SPJEGAZZJONI

Dawn huma maħsuba bħala gwida għas-servizzi tekniċi li qed iwettqu t-testijiet.

----

L-ANNESS 16

IL-KONTROLL TAL-KONFORMITÀ TAL-PRODUZZJONI

1.   IT-TESTIJIET

Is-sistemi tat-trażżin għat-tfal għandhom ikunu meħtieġa juru l-konformità mal-kondizzjonijiet meħtieġa li fuqhom huma bbażati t-testijiet li ġejjin:

1.1.   Il-verifika tal-limitu tas-sokra u għal kemm idumu jservu l-apparati li jiġbdu lura li jissakkru f’emerġenza

Skond id-dispożizzjonijiet tal-paragrafu 8.2.4.3. fid-direzzjoni l-inqas favorevoli kif jixraq wara li jkunu għaddew mill-ittestjar ta’ kemm idumu jservu provdut fid-dettall fil-paragrafi 8.2.4.2., 8.2.4.4. u 8.2.4.5. bħala kondizzjoni meħtieġa tal-paragrafu 7.2.3.2.6.

1.2.   Il-verifika ta’ kemm iservu l-apparati li jiġbdu lura li jissakkru awtomatikament

Skond id-dispożizzjonijiet tal-paragrafu 8.2.4.2. ikkompletati mit-testijiet fil-paragrafi 8.2.4.4. u 8.2.4.5. bħala kondizzjoni meħtieġa tal-paragrafu 7.2.3.1.3.

1.3.   It-test tas-saħħa taċ-ċineg wara l-ikkondizzjonar

Skond il-proċedura deskritta fil-paragrafu 7.2.4.2. wara l-ikkondizzjonar skond il-kondizzjonijiet meħtieġa tal-paragrafi 8.2.5.2.1. sa 8.2.5.2.5.

1.3.1.   It-test tas-saħħa taċ-ċineg wara l-brix

Skond il-proċedura deskritta fil-paragrafu 7.2.4.2. wara l-ikkondizzjonar skond il-kondizzjonijiet meħtieġa deskritti fil-paragrafu 8.2.5.2.6.

1.4.   It-test tal-microslip

Skond il-proċedura deskritta fil-paragrafu 8.2.3. ta’ dan ir-Regolament.

1.5.   L-assorbiment ta’ l-enerġija

Skond id-dispożizzjonijiet tal-paragrafu 7.1.2. ta’ dan ir-Regolament.

1.6.   Il-verifika tal-kondizzjonijiet meħtieġa ta' rendiment tas-sistema tat-trażżin għat-tfal meta din tiġi soġġetta għat-test dinamiku xieraq

Skond id-dispożizzjonijiet stabbiliti fil-paragrafu 8.1.3. bi kwalunkwe bokkla li ġiet ikkondizzjonata minn qabel skond il-kondizzjonijiet meħtieġa tal-paragrafu 7.2.1.7. b’tali mod li jkun hemm konformità mal-kondizzjonijiet meħtieġa xierqa tal-paragrafu 7.1.4. (għar-rendiment totali tat-trażżin għat-tfal) u tal-paragrafu 7.2.1.8.1. (għar-rendiment ta’ kwalunkwe bokkla mgħobbija).

1.7.   It-test tat-temperatura

Skond id-dispożizzjonijiet tal-paragrafu 7.1.5. ta’ dan ir-Regolament.

2.   IL-FREKWENZA U R-RIŻULTATI TAT-TESTIJIET

Il-frekwenza ta’ l-ittestjar skond il-kondizzjonijiet meħtieġa tal-paragrafi 1.1. sa 1.5. għandha ssir fuq bażi kkontrollata b’mod statistiku u kif jinzerta skond waħda mill-proċeduri regolari ta’ l-assigurazzjoni tal-kwalità.

Barra minn dan, fil-każ fejn apparati li jiġbdu lura li jissakkru f’emerġenza huma inkorporati fis-sistema tat-trażżin għat-tfal, kull montatura bħal din għandhau tiġi kkontrollata:

2.1.1.1.   jew skond id-dispożizzjonijiet stabbiliti fil-paragrafi 8.2.4.3.1., 8.2.4.3.2., 8.2.4.3.3. u 8.2.4.3.4. ta’ dan ir-Regolament, fid-direzzjoni l-inqas favorevoli kif speċifikat fil-paragrafu 8.2.4.3.3. Ir-riżultati tat-testijiet għandhom jissodisfaw il-kondizzjonijiet meħtieġa tal-paragrafi 7.2.3.2.1.1. u 7.2.3.2.4. ta’ dan ir-Regolament,

2.1.1.2.   jew skond id-dispożizzjonijiet stabbiliti fil-paragrafu 8.2.4.3.5. ta’ dan ir-Regolament, fid-direzzjoni l-inqas favorevoli. Madankollu, il-veloċità ta’ l-inklinazzjoni tista’ tkun aktar mill-veloċità preskritta sakemm dan ma jaffettwax ir-riżultati tat-testijiet. Ir-riżultati tat-test għandhom jissodisfaw il-kondizzjonijiet meħtieġa tal-paragrafu 7.2.3.2.1.4. ta’ dan ir-Regolament.

2.2.   Għal tagħmir “universali”, “ristrett” u “semi-universali”, il-frekwenza minima biex tiġi vverifikata l-konformità mat-test dinamiku skond il-paragrafu 1.6. għandha tkun ta’ 1 f’kull 5 000 sistema tat-trażżin għat-tfal prodotti. Madankollu, fi kwalunkwe każ għandu jkun hemm ta’ l-inqas test wieħed imwettaq għal kull erba’ ġimgħat ta’ produzzjoni.

Il-kondizzjonijiet meħtieġa ddikjarati fil-paragrafi 7.1.4.1.4. u 7.2.1.8.1.2. ta’ dan ir-Regolament għandhom jiġu sodisfatti għal kull test. Barra minn dan għal kull test minn tnejn, il-kondizzjonijiet meħtieġa l-oħra ddikjarati fil-paragrafi 7.1.4. u 7.2.1.8.1. għandhom jiġu sodisfatti wkoll.

Madankollu għandha tiġi permessa frekwenza minima ta’ test fis-sena fejn il-produzzjoni annwali hija ta’ 1 000 sistema tat-trażżin għat-tfal jew inqas.

F’dan il-każ il-kondizzjonijiet meħtieġa stabbiliti fil-paragrafi 7.1.4. u 7.2.1.8.1. għandhom jiġu sodisfatti.

Għal tagħmir inkorporat f'vetturi speċifiċi għandhom japplikaw il-frekwenzi tat-test li ġejjin:

F’kull test il-kondizzjonijiet meħtieġa kollha skond il-paragrafi 7.1.4. u 7.2.1.8.1. iridu jiġu sodisfatti. Jekk it-testijiet kollha matul sena waħda juru riżultati sodisfaċenti, il-manifattur, wara ftehim ma’ l-awtorità kompetenti, jista’ jnaqqas il-frekwenzi kif ġej:

Madankollu, għandha tiġi permessa frekwenza minima ta’ test fis-sena fejn il-produzzjoni annwali hija ta’ 1 000 sistema tat-trażżin għat-tfal jew inqas.

2.3.1.   Għat-tagħmir ta’ vetturi speċifiċi skond il-paragrafu 2.1.2.4.1., il-manifattur tat-trażżin għat-tfal jista’ jagħżel il-proċeduri tal-Konformità tal-Produzzjoni jew skond il-paragrafu 2.2., fuq sit tat-test, jew skond il-paragrafu 2.3., f’qafas ta’ bodì ta’ vettura.

Fejn kampjun tat-test ifalli test partikolari li għalih ġie soġġett, għandu jitwettaq test ieħor għall-istess kondizzjoni meħtieġa fuq ta’ l-inqas tliet kampjuni oħra. Fil-każ ta’ testijiet dinamiċi. jekk wieħed minn dawn ta’ l-aħħar ifalli t-test, id-detentur ta’ l-approvazzjoni jew ir-rappreżentant akkreditat tiegħu għandu:

2.4.1.   Jinnotifika lill-awtorità kompetenti li tat l-approvazzjoni tat-tip fejn jindika x’passi ttieħdu biex terġa’ tiġi stabbilita l-konformità tal-produzzjoni.

2.4.2.   Iżid il-frekwenza għal dik aktar għolja jekk kienet qed tintuża dik aktar baxxa skond il-paragrafu 2.3.

2.5.   Il-manifattur irid jinforma lill-awtorità kompetenti fuq bażi ta’ kull tliet xhur, dwar il-volum tal-prodotti magħmula skond kull numru ta’ l-approvazzjoni, billi jipprovdi mezz ta’ kif jiġu identifikati liema prodotti jikkorrispondu ma’ dak in-numru ta’ l-approvazzjoni.

----

L-ANNESS 17

IT-TEST TAL-MATERJAL ASSORBENTI L-ENERĠIJA

1.   IL-FORMA TAR-RAS

1.1.   Il-forma tar-ras għandha tikkonsisti minn emisfera solida ta’ l-injam b’segment iżgħar f’forma ta’ sfera miżjud kif muri fil-Figura A hawn isfel. Din għandha tkun mibnija b’mod li tkun tista’ titwaqqa’ liberament tul l-assi mmarkat u għandu jkollha fejn jintrama aċċellerometru biex titkejjel l-aċċellerazzjoni tul id-direzzjoni tal-waqgħa.

1.2.   Il-forma tar-ras għandu jkollha massa totali ta’ 2,75 ± 0,05 kg, bl-aċċellerometru inkluż.

2.   IT-TAGĦMIR TAL-KEJL

L-aċċellerazzjoni għandha tiġi rreġistrata matul it-test, billi jintuża tagħmir skond il-klassi tal-kanal tal-frekwenza 1 000 kif speċifikat fl-aħħar verżjoni ta’ l-ISO 6487.

3.   IL-PROĊEDURA

3.1.   Ħu tliet kampjuni ta’ kull materjal minn trażżin għat-tfal wieħed jew aktar.

3.2.   Il-kampjun għandu jitrażżan totalment fuq is-superfiċji ta’ barra tiegħu fir-reġjun ta’ l-impatt u għandu jkun sostnut direttament taħt il-punt ta’ l-impatt fuq bażi riġida lixxa, per eżempju fuq bażi kwadra solida tal-konkrit, b’tali mof li li jitkejlu biss il-karatteristiċi ta’ l-assorbiment ta’ l-enerġija tal-kostruzzjoni tal-materjal.

3.3.   Għolli l-forma tar-ras għal għoli ta’ 100 -0/+5 mm mis-superfiċje ta’ fuq tal-kampjun sal-punt l-aktar baxx fuq il-forma tar-ras, u ħalliha taqa’. Irreġistra l-aċċellerazzjoni li tkun għaddiet minnha l-forma tar-ras matul l-impatt. Irrepeti din il-proċedura bil-kampjuni li baqa’.

----

L-ANNESS 18

IL-METODU LI BIH TIĠI DDEFINITA L-ERJA TA’ L-IMPATT TAR-RAS TAT-TAGĦMIR B’POST FEJN ISSERRAĦ ID-DAHAR U GĦAT-TAGĦMIR LI JĦARES LURA GĦAD-DEFINIZZJONI TAD-DAQS MINIMU TAL-MADGARDS TAL-ĠENB

1.   Poġġi t-tagħmir fuq is-sit tat-test deskritt fl-Anness 6. Tagħmir li jista’ jitmejjel għandu jitqiegħed fil-pożizzjoni l-aktar dritta. Poġġi l-iżgħar manikin fit-tagħmir skond l-istruzzjonijiet tal-manifattur. Immarka punt “A” fuq il-post fejn jistrieħ id-dahar fuq l-istess livell orizzontali ta’ l-ispalla ta’ l-iżgħar manikin f’punt 2 ċm ’il ġewwa mit-tarf ta’ barra tad-driegħ. Is-superfiċji kollha ta’ ġewwa ’l fuq mill-pjan orizzontali li jgħaddi mill-punt A għandhom jinkludu materjal speċjali assorbenti l-enerġija ttestjat skond l-Anness 17. Dan il-materjal għandu jkopri s-superfiċji ta’ ġewwa ta’ fejn jistrieħ id-dahar u l-madgards tal-ġenb, inklużi t-trufijiet ta’ fuq ġewwa (iż-żona tar-radju) tal-madgards tal-ġenb. Il-materjal assorbenti l-enerġija jista’ jkun parti integrali mis-sit tat-tfal. Fil-każ ta’ tagħmir għall-kerrikots, il-limitu l-aktar baxx ta’ erja li fiha materjali li jikkonformaw ma’ l-Anness 17 li għandu jintuża għandhom ikunu l-erjas kollha ’l quddiem mill-parti ta’ wara ta’ l-ispalla tal-manikin li huwa aktar żgħir meta mkejla b’dan il-manikin fil-kerrikot u l-kerrikot imqiegħed fuq il-bank tat-test.

2.   Għat-tagħmir li jħares lura għandu jkun hemm madgards tal-ġenb b’fond minimu ta’ 90 mm imkejjel mill-medjan tas-superfiċje ta’ fejn jistrieħ id-dahar. Dawn il-madgards tal-ġenb għandhom jibdew fil-pjan orizzontali li jgħaddi mill-punt “A” u jkomplu sal-parti ta’ fuq nett tad-dahar tas-sit. Bil-bidu minn punt 90 mm ’l isfel mill-parti ta’ fuq tad-dahar tas-sit, il-fond tal-madgards tal-ġenb jista’ jitnaqqas bil-mod.

3.   Il-kondizzjoni meħtieġa fil-paragrafu 2 t’aktar ’il fuq għad-daqs minimu tal-madgards tal-ġenb ma’ tapplikax għat-trażżin għat-tfal tal-gruppi tal-massa II u III fil-kategorija tal-vettura speċifika li ser jintuża fl-erja tal-bagalji skond il-paragrafu 6.1.2. ta’ dan ir-Regolament.

----

L-ANNESS 19

ID-DESKRIZZJONI TA’ L-IKKONDIZZJONAR TA’ L-APPARATI LI JAĠĠUSTAW ARMATI DIRETTAMENT FUQ IT-TRAŻŻIN GĦAT-TFAL

1.   IL-METODU

1.1.   Bl-istrixxi ssettjati fil-pożizzjoni ta’ referenza deskritta fil-paragrafu 8.2.7., iġbed ta’ l-inqas 50 mm ta’ l-istrixxi mill-ankraġġ integrali li jikkontrolla ċ-ċaqliq billi tiġbed fuq it-tarf liberu ta’ l-istrixxi.

1.2.   Waħħal il-parti aġġustata ta’ l-ankraġġ integrali li jikkontrolla l-moviment mat-tagħmir li jiġbed A.

1.3.   Attiva l-apparat li jaġġusta u iġbed ta’ l-inqas 150 mm ta’ l-istrixxi fl-ankraġġ integrali li jikkontrolla ċ-ċaqliq. Dan jirrapreżenta nofs ċiklu wieħed u jpoġġi it-tagħmir li jiġbed A fil-pożizzjoni massima ta’ qligħ ta’ l-istrixxi.

1.4.   Qabbad it-tarf liberu ta’ l-istrixxi mat-tagħmir li jiġbed B.

Iċ-ċiklu huwa:

2.1.   Iġbed B ta’ l-inqas 150 mm filwaqt li A ma jeżerċita l-ebda tensjoni fuq l-ankraġġ integrali li jikkontrolla ċ-ċaqliq.

2.2.   Attiva l-apparati li jaġġustaw u iġbed A filwaqt li B ma jeżerċita l-ebda tensjoni fuq it-tarf liberu ta’ l-istrixxi.

2.3.   Fit-tmiem ta’ tefgħa, itfi l-apparat li jaġġusta.

2.4.   Irrepeti ċ-ċiklu kif speċifikat fil-paragrafu 7.2.2.7.

----

L-ANNESS 20

IT-TAGĦMIR TIPIKU TAT-TEST TAS-SAĦĦA TAL-BOKKLA

----

L-ANNESS 21

L-INSTALLAZZJONI TAT-TEST DINAMIKU TAL-ĦBIT

1.   IL-METODU

1.1.   Iċ-ċinturin ta’ fuq il-ħoġor biss

Qiegħed iċ-ċellula tal-karga 1 mal-pożizzjoni ta’ fuq in-naħa ta’ barra kif muri aktar ’il fuq. Installa t-trażżin għat-tfal u applika tensjoni fuq iċ-ċinturin ta’ referenza fil-pożizzjoni ta’ fuq in-naħa ta’ barra biex tinkiseb tagħbija ta’ 75N ± 5N fuq il-pożizzjoni ta’ fuq in-naħa ta’ barra.

1.2.   Iċ-ċinturin ta’ fuq il-ħoġor u dak dijagonali

1.2.1.   Qiegħed iċ-ċellula tal-karga 1 mal-pożizzjoni ta’ fuq in-naħa ta’ barra kif muri aktar ’il fuq. Installa t-trażżin għat-tfal fil-pożizzjoni korretta. Jekk jitwaħħal tagħmir tal-qfil mat-trażżin għat-tfal u jaġixxi fuq iċ-ċinturin dijagonali, poġġi ċ-ċellula tal-karga 2 f’pożizzjoni konvenjenti wara t-trażżin għat-tfal bejn it-tagħmir tal-qfil u l-bokkla kif muri aktar ’il fuq. Jekk m’hemm l-ebda tagħmir tal-qfil imwaħħal jew jekk it-tagħmir tal-qfil huwa mwaħħal mal-bokkla, qiegħed iċ-ċellula tal-karga f’pożizzjoni konvenjenti bejn l-ingassa tal-kolonna u t-trażżin għat-tfal.

1.2.2.   Aġġusta l-parti ta’ fuq il-ħoġor taċ-ċinturin ta’ referenza biex tikseb tagħbija ta’ tensjoni ta’ 50N ± 5N fiċ-ċellula tal-karga 1. Għamel marka bil-ġibs fuq l-istrixxi fejn jgħaddu minn ġol-bokkla simulata. Filwaqt li ċ-ċinturin jinżamm f’din il-pożizzjoni, aġġusta d-dijagonali biex tinkiseb tensjoni ta’ 50N ± 5N fuq iċ-ċellula tal-karga 2 jew billi taqfel l-istrixxi fit-tagħmir tal-qfil ta’ l-istrixxi tat-trażżin għat-tfal jew billi ġġebbed iċ-ċinturin viċin ta’ l-apparat standard li jiġbed lura.

1.2.3.   Oħroġ l-istrixxi kollha mir-rukkell ta’ l-apparat li jiġbed lura u ħalli t-tensjoni fiċ-ċinturin bejn l-apparat li jiġbed lura u l-ingassa tal-kolonna taqa’ sakemm tiħi daqs it-tensjoni ta’ l-apparat li jiġbed lura. Ir-rukkell għandu jissakkar qabel it-test dinamiku. Wettaq it-test dinamiku tal-kraxx.

1.2.4.   Qabel ma tibda l-installazzjoni, ikkontrolla t-trażżin għat-tfal biex tiddetermina l-konformità mal-paragrafu 6.2.1.3. Jekk hemm tibdil fit-tensjoni ta’ l-installazzjoni minħabba l-bidla fil-funzjoni ta’ l-angolu, allura ttestja għall-kondizzjoni li toħloq l-installazzjoni l-aktar illaxkata, wettaq l-installazzjoni u kkawża tensjoni fil-pożizzjoni l-aktar issikkata u mbagħad erġa’ qiegħed it-trażżin għat-tfal fil-pożizzjoni għall-agħar każ mingħajr ma terġa’ żżid it-tensjoni fiċ-ċinturin għall-adulti. Wettaq it-test dinamiku.

NOTA

----

L-ANNESS 22

IT-TEST TAL-BLOKKA TAL-ĠISEM TAL-PARTI T’ISFEL TAT-TORSO

----

----

Ir-Regolament Nru 105 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dwar l-adozzjoni ta’ kondizzjonijiet tekniċi uniformi għall-vetturi bir-roti, għat-tagħmir u għall-partijiet li jistgħu jitwaħħlu u/jew jintużaw fuq vettura bir-roti u l-kondizzjonijiet għall-għarfien reċiproku ta’ approvazzjonijiet mogħtija skond dawn il-kondizzjonijiet (*)

1.   QASAM TA’ APPLIKAZZJONI

Id-dipożizzjonijiet ta’ dan ir-Regolament jgħoddu għall-manifattura ta’ vetturi li jservu ta’ bażi għal vetturi bil-magna tal-kategorija N u trejlers tagħhom tal-kategoriji O2, O3 u O4 (1) maħsuba għat-trasport tal-merkanzija perikoluża u msemmija fit-taqsima 9.1.1 “ta’ l-Anness B tal-Ftehim Ewropew marbut mall-ġarr internazzjonali bit-triq ta’ merkanzija perikoluża” (ADR).

2.   DEFINIZZJONIJIET

GĦALL-FINIJIET TA’ DAN IR-REGOLAMENT:

2.1.   “vettura ta’ bażi” (minn issa ‘l quddiem imsejħa “vettura”), xażi- kabina, kabina għal trejler parzjali, xażi ta’ trejler jew trejler bi struttura awtonoma (mingħajr appoġġ) maħsuba għal ġarr ta’ merkanzija perikoluża;

2.2.   “tip ta’ vettura”, vetturi li bejniethom ma jkollhomx differenzi partikolari fir-rigward tal-karatteristiċi ta’ manifattura speċifikati f’dan ir-Regolament.

3.   TALBA GĦAL APPROVAZZJONI

3.1.   It-talba għal approvazzjoni ta’ tip ta’ vettura fir-rigward tal-karatteristiċi ta’ manifattura tagħha titressaq minn min jibni l-vettura jew minn rappreżentant maħtur tiegħu.

Flimkien mat-talba għal approvazzjoni jintehmżu d-dokumenti msemmija aktar ‘il quddiem, fi tliet kopji, u t-tagħrif li ġej:

3.2.1.   deskrizzjoni fid-dettall tat-tip ta’ vettura fir-rigward ta’ l-istruttura tagħha, il-magna (jekk taqbadx b’sistema ta’ kompressjoni (compression ignition) jew b’sistema pożittiva (positive ignition), id-dimensjonijiet tagħha, u l-arranġament u l-materjal użat;

3.2.2.   deskrizzjoni tal-vettura, skond il-paragrafu 9.1.1.1 ta’ l-ADR (EX/II, EX/III, AT, FL, OX);

3.2.3.   abbozz ta’ disinn dwar il-vettura;

3.2.4.   il-massa teknika massima (f’kg) tal-vettura kompluta.

3.3.   Vettura bħala eżempju tat-tip li jrid jiġi approvat għandha titressaq quddiem l-entità teknika responsabbli mit-testijiet ta’ approvazzjoni.

4.   APPROVAZZJONI

4.1.   Jekk vettura mressqa għall-approvazzjoni bl-applikazzjoni ta’ dan ir-Regolament tirrispetta d-dispożizzjonijiet tas-sezzjoni 5 li ġejja, l-approvazzjoni għal dan it-tip ta’ vettura tingħata.

4.2.   Kull approvazzjoni tinvolvi l-għoti ta’ numru ta’ approvazzjoni li l-ewwel żewġ numri tiegħu (bħalissa 02 għas-serje 02 ta’ l-emendi tar-Regolament) għandhom jindikaw is-serje ta’ emendi relattivi għall-aħħar modifikazzjonijiet tekniċi kbar li saru għad-dispożizzjonijiet sad-data ta’ l-għoti ta’ l-approvazzjoni. L-istess Parti li tkun iffirmat ma tistax tattribwixxi dan in-numru għal tip ieħor ta’ vettura fis-sens tal-paragrafu 2.2. hawn fuq.

4.3.   L-approvazzjoni jew l-estensjoni ta’ approvazzjoni ta’ tip ta’ vettura, bl-applikazzjoni ta’ dan ir-Regolament, għandha tintbagħat liż-żewġ Partijiet li jkunu ffirmaw permezz ta’ ċertifikat li jaqbel mal-mudell li jidher fl-Anness 1 li ġej.

Fuq kull vettura konformi ma’ tip ta’ vettura approvata bl-applikazzjoni ta’ dan ir-Regolament, għandu jitqiegħed b’mod viżibbli, f’post li jintlaħaq faċilment u li jkun indikat fid-dokument ta’ approvazzjoni, timbru ta’ approvazzjoni internazzjonali magħmul minn:

4.4.1.   ċirku li fih għandha titpoġġa l-ittra “E”, segwita minn numru distintiv tal-pajjiż li jkun ħareġ l-approvazzjoni (2);

4.4.2.   minn numru ta’ dan ir-Regolament, segwit bl-ittra “R”, sing u numru ta’ approvazzjoni fuq il-lemin taċ-ċirku deskritt fil-paragrafu 4.4.41 u

4.4.3.   minn simbolu ieħor separat min-numru ta’ approvazzjoni u magħmul minn simbolu li jidentifika d-deskrizzjoni tal-vettura, skond il-paragrafu 9.1.1.2 ta’ l-ADR.

4.5.   Jekk il-vettura hi konformi ma’ tip ta’ vettura approvata fil-qafas ta’ xi Regolament jew aktar annessati ma’ dan il-Ftehim, fil-pajjiż li ħareġ l-approvazzjoni fid-dawl ta’ dan ir-Regolament, m’hemmx bżonn li jiġi ripetut is-simbolu msemmi fil-paragrafu 4.4.1; f’dan il-każ, ir-Regolament u n-numri ta’ approvazzjoni, kif ukoll is-simboli addizzjonali tar-Regolamenti kollha li fid-dawl tagħhom tkun ingħatat l-approvazzjoni li tkun ingħatat fil-pajjiż li jkun ħareġ l-approvazzjoni fid-dawl ta’ dan ir-Regolament, jitqiegħdu fil-kolonni weqfin fuq il-lemin tas-simbolu msemmi fil-paragrafu 4.4.1.

4.6.   It-timbru ta’ approvazzjoni għandu jkun ċar biex jinqara’ u ma jitħassarx.

4.7.   It-timbru ta’ approvazzjoni jitpoġġa qrib il-pjanċa imwaħħla mill-manifattur u li tagħti l-karatteristiċi tal-vettura, jew fuq din il-pjanċa.

4.8.   L-Anness 2 ta’ dan ir-Regolament jagħti eżempju tat-timbru ta’ approvazzjoni.

5.   DISPOŻIZZJONIJIET TEKNIĊI

Il-vetturi għandhom, skond id-deskrizzjoni tagħhom, jirrispettaw id-dispożizzjonijiet imsemmija hawn taħt, skond l-indikazzjonijiet tat-tabella fuq wara ta’ (3).

5.1.1.   TAGĦMIR ELETTRIKU

5.1.1.1.   Dispożizzjonijiet ġenerali

Is-sistema elettrika globali għandha tirrispetta d-dispożizzjonijiet hawn imsemmija skond it-tabella tal-paragrafu 5.1.

5.1.1.2.   Pajpjiet

5.1.1.2.1.   Is-sewwieqa għandhom ikunu kkunsidrati biex jiġi evitat it-tisħin. Huma għandhom ikunu iżolati kif jaqbel. L-installazzjonijiet kollha għandhom ikunu protetti minn fjusis jew diskonnetturi awtomatiċi, minbarra l-installazzjonijiet li ġejjin:

L-installazzjonijiet mhux protetti hawn fuq imsemmija għandhom ikunu l-eqreb possibli.

5.1.1.2.2.   Il-wajers għandhom jitwaħħlu b’mod sod u mqiegħda b’tali mod li s-sewwieqa jkunu mħarsa kif suppost kontra problemi mekkaniċi u ta’ tisħin.

5.1.1.3.   Sistema ta’ diskonnessjoni tal-batterija

5.1.1.3.1.   Għandu jitpoġġa interruttur li hu meħtieġ biex jaqta’ ċ-ċirkwiti elettriċi, l-eqreb, u b’mod prattiku, possibli tal-batterija.

5.1.1.3.2.   Sistema li tippermetti li l-interruttur jinxtegħel u jintefa’ għandha titqiegħed fil-kabina tas-sewwieq. Għandha tkun faċilment aċċessibbli għas-sewwieq u tintwera’ sew. Għandha tkun mgħottija b’għata ta’ protezzjoni, jew bi swiċċ kumplikat, jew b’kull sistema oħra li permezz tagħha hi ma taħdimx involontarjament. Xi sistemi oħra jistgħu jitpoġġew bil-kondizzjoni li jkunu identifikati minn timbru distintiv u jkunu protetti kontra kull tħaddim involontarju.

5.1.1.3.3.   “L-interruttur għandu jkun jista’ jitpoġġa f’kaxxa li jkollha grad ta’ protezzjoni IP65 li jaqbel man-norma CEI 529.”

5.1.1.3.4.   Il-wajers tad-dawl ta’ l-interruttur għandu jkollhom grad ta’ protezzjoni IP54. Madankollu dan mhux mitlub jekk il-wajers ikunu f’kaxxa, li tista’ tkun dik tal-batterija, hu biżżejjed li dawn il-wajers ikunu protetti kontra short-circuits permezz, per eżempju, ta’ għatu tal-gommaplastika.

5.1.1.4.   Batteriji

It-terminali tal-batterija għandhom ikunu iżolati elettrikament jew miskija minn għatu li jiżola mill-kaxxa tal-batterija. Jekk il-batteriji jinsabu xi mkien ieħor milli fil-bonit, huma għandhom jitqiegħdu f’kaxxa tal-batterija ventilat.

5.1.1.5.   Installazzjoni b’enerġija kontinwa

5.1.1.5.1.   Il-partijiet ta’ l-installazzjoni elettrika, inklużi l-wajers, li minnhom jibqa’ jgħaddi l-elettriku meta taħdem is-sistema ta’ diskonnessjoni tal-batteriji, għandhom ikunu tajbin għal użu f’żona perikoluża. Dan it-tagħmir għandu jirrispetta d-dispożizzjonijiet xierqa tan-norma CEI 60079 (4), partijiet 0 u 14 u d-dispożizzjonijiet l-oħra applikabbli tan-norma CEI, partijiet 1, 2, 5, 6, 7, 11, 15 jew 18 (5).

Għall-applikazzjoni tan-norma CEI 60079, parti 14 (5), għandha tintuża l-klassifika li ġejja:

It-tagħmir elettriku li minnu jgħaddi d-dawl ħin kollu, inklużi l-wajers, li mhux suġġett għall-istruzzjonijiet tal-paragrafi 5.1.1.3 u 5.1.1.4 għandu jirrispetta l-istruzzjonijiet applikabbli għaż-żona 1 għat-tagħmir elettriku b’mod ġenerali jew għall-istruzzjonijiet applikabbli għaż-żona 2 għat-tagħmir elettriku li jinsab fil-kabina tas-sewwieq. Hu għandu jaqbel ma’ l-istruzzjonijiet applikabbli għall-grupp ta’ esplożjoni IIC, klassi ta’ temperatura T6.

Madankollu, għat-tagħmir elettriku li minnu jgħaddi d-dawl ħin kollu li jinsab f’ambjent jew temperatura maħluqa minn materjal mhux elettriku li jinsab fl-istess ambjent u li jaqbeż il-limitu ta’ temperatura T6, il-klassi tat-temperatura tat-tagħmir elettriku li minnu jgħaddi d-dawl ħin kollu għandha tkun mill-anqas tal-klassi T4.

5.1.1.5.2.   Il-konnessjonijiet li ħerġin mis-sistema ta’ diskonnessjoni tal-batteriji għat-tagħmir elettriku li minnu jibqa’ għaddej id-dawl meta s-sistema ta’ diskonnessjoni tal-batteriji tkun qiegħda taħdem, għandhom ikunu protetti kontra tisħin żejjed, b’mezz xieraq bħal fjus, sistema ta’ diskonnessjoni jew sistema ta’ sigurtà (limitatur tal-kurrent).

5.1.1.6.   Dispożizzjonijiet applikabbli għall-parti ta’ l-apparat elettriku li jinsab fuq wara tal-kabina tas-sewwieq

L-apparat kollu għandu jkun iddisinjat, imwettaq u protett b’tali mod li ma jkun jista’ joħloq la ħruq u lanqas short-circuit fil-kondizzjonijiet normali ta’ użu tal-vetturi u biex inaqqas kemm jista’ jkun dawn ir-riskji f’każ ta’ xokk jew deformazzjoni. B’mod partikolari:

5.1.1.6.1.   Pajipjiet

Il-pajpijiet li jinsabu fuq il-parti ta’ wara tal-kabina tas-sewwieq għandhom ikunu imħarsa minn xokkijiet, il-grif u ħakk waqt l-użu normali tal-vettura. Xi eżempji ta’ protezzjoni xierqa huma mgħotija fil-figuri 1, 2, 3 u 4 kif ġej. Madankollu, il-wajers tas-sistemi ta’ brejkijiet ABS m’għandhomx bżonn ta’ protezzjoni supplementari.

5.1.1.6.2.   Dawl

Bozoz bit-tarf bil-kamin ma jistgħux jintużaw.

5.1.1.6.3.   Mekkaniżmu elettriku li jgħolli

Il-mekkaniżmu elettriku li jgħolli l-fus għandu jitpoġġa barra mill-gradi tal-ġenb f’kaxxa stretta.

5.1.2.   PREVENZJONI TAR-RISKJI TAL-ĦRUQ

5.1.2.1.   Dispożizzjonijiet ġenerali

Id-dispożizzjonijiet tekniċi li jidhru aktar ‘il quddiem japplikaw skond it-tabella tal-paragrafu 5.1.

FIGURA

5.1.2.2.   Kabina

5.1.2.2.1.   Għall-bini tal-kabina għandhom jintużaw biss materjali li diffiċilment jieħdu n-nar. Din id-dispożizzjoni titiqies bħala biżżejjed jekk, skond il-proċedura spjegata min-norma ISO 3795:1989, kampjuni ta’ l-elementi tal-kabina li ġejjin ma jippreżentawx veloċità ta’ ħruq għola minn 100 mm/min: imħaded tas-sitijiet, dahar tas-sitijiet, iċ-ċinturini tas-sigurtà, it-tirqim tad-drapp tal-kisi, is-soqfa li jinfetħu, il-brazzi tas-sitijiet, id-drapp kollu li jiksi l-bibien u d-drapp użat fuq quddiem, riffieda tar-ras, twapet fissi, viżiera, purtieri, blinds, għata tar-rota żejda, għatiet tal-kompartiment tas-sewqan, kutri ta’ fuq u materjal ieħor użat fil-kabina, inkluża stoffa u elementi li jistgħu jitferrxu f’każ ta’ inċident minħabba li jassorbu l-enerġija meta jiġu f’kuntatt ma’ min ikun jinsab fil-kabina.

5.1.2.2.2.   Għajr jekk il-kabina tkun magħmula minn materjal li diffiċlment jieħu n-nar, plakka tal-metall jew ta’ xi materjal xieraq ieħor, daqs it-tapp tat-tank (ċisterna), għandha titqiegħed fuq wara tal-kabina. It-twieqi kollha tal-kabina jew tal-protezzjoni kontra s-sħana għandhom ikunu mitbuqin ermetikament, ikunu magħmulin minn ħġieġ li jirreżisti n-nar u jkollhom qafas li ma jinħaraqx. Bejn it-tank u l-kabina jew il-protezzjoni kontra s-sħana għandu jitħalla spazju vojt ta’ mill-anqas 15-il ċentimetru.

5.1.2.3.   Tankijiet tal-fjuwil

It-tankijiet tal-fjuwil għat-tħaddim tal-magna tal-vettura għandhom ikunu skond l-istruzzjonijiet li ġejjin:

5.1.2.3.1.   f’każ li jintilef xi fjuwil, dan għandu jaqa’ ma’ l-art mingħajr ma jmiss mal-partijiet sħan tal-vettura jew tat-tagħbija;

5.1.2.3.2.   it-tankijiet bil-petrol għandhom ikunu mgħammra b’apparat ta’ tifi tan-nar effikaċi li jadatta għat-tapp li minnu jimtela’ l-fjuwil jew minn apparat li jippermetti li t-tapp tat-tank jibqa’ mitbuq ermetikament.

5.1.2.4.   Magna

Il-magna li tmexxi l-vetturi għandha tkun mgħammra u mqiegħda b’tali mod li tevita kull periklu għat-tgħabija minħabba tisħin jew ħruq. Fil-każ tal-vetturi EX/II u EX/III, il-magna għandha tinxtegħel b’mod kompressat (compression ignition).

5.1.2.5.   Sistema ta’ ekżost

L-apparat tas-sistema ta’ l-ekżost kif ukoll il-pajpijiet ta’ l-ekżost għandhom jitqiegħdu jew ikunu protetti sabiex jiġi evitat kull periklu għat-tgħabija minħabba tisħin jew ħruq. Il-partijiet tas-sistema ta’ l-ekżost li jinsabu direttament taħt it-tank tal-fjuwil (disil) għandhom ikunu mbegħdin b’mill-anqas 100 mm jew ikunu protetti minn skrin termiku.

5.1.2.6.   Brejkijiet ta’ reżistenza tal-vettura

Il-vetturi mgħammra b’sistema ta’ brejkijiet ta’ reżistenza li minnha joħorġu temperaturi għoljin, li tinsab wara d-dahar ta’ wara tal-kabina, għandhom ikunu mgħammra b’apparat ta’ iżolazzjoni termika bejn dan l-apparat u ċ-ċisterna jew it-tgħabija, li tkun imwaħħla bis-sod u mqiegħda b’tali mod li jiġi evitat kull tisħin, anke lokalizzat, tad-dahar taċ-ċisterna jew tat-tgħabija. Barra minn hekk, dan l-apparat ta’ iżolazzjoni termika għandu jħares l-apparat kontra ħruġ jew telf, anke b’mod aċċidentali, tal-prodott li jkun qiegħed jinġarr. Protezzjoni li, per eżempju, ikollha kisja doppja tkun meqjusa bħala sodisfaċenti.

5.1.2.7.   Apparat ta’ sħana bil-kombustjoni

5.1.2.7.1.   (Riservat)

5.1.2.7.2.   L-apparat ta’ sħana bil-kombustjoni u l-pajpijiet minn fejn joħroġ il-gass għandhom iddisinjati, imqiegħda u prottetti jew miksija b’tali mod li ma jkunx hemm ir-riskju ta’ tisħin jew qbid tan-nar tat-tgħabija. Ir-rispett ta’ din l-istruzzjoni jitlob li d-depożitu jew is-sistema ta’ ħruġ ta’ l-apparat ikunu konformi mad-dispożizzjonijiet analogi għal dawk tat-tankijiet tal-fjuwil u mad-dispożizzjonijiet ta’ ħruġ mill-vetturi fil-paragrafi 5.1.2.3 u 5.1.2.5. rispettivament.

5.1.2.7.3.   It-tifi tas-sistemi ta’ tisħin bil-kombustjoni għandu jsir mill-anqas permezz tal-metodi li ġejjin:

5.1.2.7.4.   Tista’ ssir azzjoni residwa wara li s-sistema tat-tisħin supplementari tkun intfiet. Rigward il-metodi tal-paragrafi 5.1.2.7.3 b) u c) hawn fuq imsemmija, id-dħul ta’ l-arja fil-kombustibbli għandu jitwaqqaf permezz ta’ miżuri xierqa wara ċiklu ta’ azzjoni residwa ta’ mhux aktar minn 40 sekonda.

Għandhom jintużaw biss sistemi ta’ tisħin bil-kombustjoni li l-apparat li jibdel is-sħana tagħhom ikun ippruvat li jista’ jiflaħ għal ċiklu ta’ azzjoni residwa mnaqqas ta’ 40 sekonda matul il-ħin ta’ użu normali tagħhom.

5.1.2.7.5.   Is-sistema ta’ tisħin bil-kombustjoni għandha tinxtegħel manwalment. Is-sistema ta’ programmazzjoni huma pprojbiti.

5.1.2.7.6.   L-apparat ta’ tisħin li juża kombustjoni tal-gass mhux awtorizzat.

5.1.3.   SISTEMA TA’ BBREJKJAR

Il-vetturi suġġetti għall-istruzzjonijiet tan-nota 10 221 ta’ l-ADR għandhom jirrispettaw l-istruzzjonijiet applikabbli tar-Regolament Nru 13, inklużi dawk ta’ l-Anness 5, modifikat, skond id-dati ta’ applikazzjoni li huma speċifikati fih.

5.1.3.1.   Il-vetturi deskritti mill-kodiċi EX/III, AT, FL u OX għandhom jirrispettaw l-istruzzjonijiet kollha relatati mar-Regolament Nru 13, inklużi dawk ta’ l-Anness 5.

5.1.3.2.   Il-vetturi deskritti mill-kodiċi EX/II għandhom jirrispettaw l-istruzzjonijiet kollha relatati mar-Regolament Nru 13, minbarra dawk ta’ l-Anness 5 li ma jgħoddux.

5.1.4.   SISTEMA TA’ LIMITAZZJONI TAL-VELOĊITÀ

Il-vetturi bil-magna (fwies tal-ġarr u tratturi għal semi-trejlers) ta’ piż massimu li jaqbeż it-12-il tomna għandhom ikunu mgħammra b’sistema ta’ limitazzjoni tal-veloċità skond l-istruzzjonijiet tekniċi tar-Regolament Nru 89. Is-sistema tkun irregolata b’tali mod li l-veloċità ma taqbiżx id-90km/siegħa, minħabba t-tolleranza teknika tas-sistema.

5.1.5.   SISTEMA TA’ IGGANĊJAR TAT-TREJLERS

Is-sistema ta’ l-igganċjar tat-trejlers għandha tkun konformi ma’ l-istruzzjonijiet tekniċi tar-Regolament Nru 55, modifikat, skond id-dati ta’ applikazzjoni li huma speċifikati fuqu.

6.   MODIFIKAZZJONI TAT-TIP TA’ VETTURA U ESTENSJONI TA’ L-APPROVAZZJONI

Is-servizz amministrattiv li jkun ħareġ l-approvazzjonijiet tat-tip tal-vettura għandhom jkun mgħarraf b’kull modifikazzjoni tat-tip tal-vettura, li wara jista’:

6.1.1.   jew iqis li l-modifikazzjonijiet li jkunu saru ma jkunux ħallew effett konsiderevoli u li, f’kull każ, il-vettura tibqa’ konformi ma’ l-istruzzjonijiet;

6.1.2.   jew jitlob rapport ta’ test ġdid mill-entità teknika responsabbli mit-testijiet

6.2.   Il-konferma jew ir-revoka ta’ l-approvazzjoni għandha tintbagħat, flimkien mal-modifikazzjoni, lill-Partijiet li jkunu ffirmaw, skond il-proċedura speċifikata fil-paragrafu 4.3.

6.3.   L-awtorità kompetenti li toħroġ l-estensjoni ta’ l-approvazzjoni għandha tatribwixxi numru ta’ serje lil kull dokument ta’ komunikazzjoni, stipulat għall-estensjoni msemmija, u tinforma lill-Partijiet l-oħra dwar dan permezz ta’ dokument ta’ komunikazzjoni skond il-mudell ta’ l-anness 1 li ġej.

7.   KONFORMITA’ TAL-PRODUZZJONI

Il-proċeduri ta’ konformità tal-produzzjoni għandhom ikunu jaqblu ma’ dawk stipulati fl-appendiċi 2 tal-Ftehim (E/ECE/324-E/ECE/TRANS/505/Rev.2), u jinkludu l-istruzzjonijiet li ġejjin:

7.1.   kull vettura approvata bl-applikazzjoni ta’ dan ir-Regolament għandha tinbena b’tali mod li tkun konformi mat-tip approvat billi tirrispetta l-istruzzjonijiet speċifikati fil-paragrafu 5 hawn fuq.

7.2.   l-awtorità kompetenti li tkun ħarġet l-approvazzjoni tista’, kull ħin, tivverifika l-metodi ta’ kontroll tal-konformità applikabbli għal kull unità tal-produzzjoni. Dawn il-verifiki normalment isiru darba kull sentejn.

8.   PENALI GĦAL PRODUZZJONI MHUX KONFORMI

8.1.   L-approvazzjoni maħruġa għal tip ta’ vettura, b’applikazzjoni ta’ dan ir-Regolament, tista’ tiġi rtirata jekk l-istruzzjonijiet speċifikati fil-paragrafu 7 hawn fuq ma jkunux irrispettati.

8.2.   Jekk Parti li tkun iffirmat il-Ftehim ta’ l-1958 u li tapplika dan ir-Regolament tirtira l-approvazzjoni li hi tkun ħarġet qabel, hi marbuta biex tgħarraf immedjatament lill-Partijiet l-oħra tal-Ftehim li japplikaw dan ir-Regolament, permezz ta’ dokument ta’ komunikazzjoni skond il-mudell ta’ l-Anness 1 ta’ dan ir-Regolament.

9.   PRODUZZJONI LI TWAQQFET GĦAL KOLLOX

Jekk is-sid ta’ approvazzjoni iwaqqaf b’mod definittiv il-produzzjoni ta’ tip ta’ vettura approvata fil-qafas ta’ dan ir-Regolament, hu għandu jgħarraf lill-awtorità li toħroġ l-approvazzjoni, li min-naħa tagħha tgħarraf lill-Parijiet kollha li jkunu ffirmaw il-Ftehim ta’ l-1958 li japplikaw dan ir-Regolament, permezz ta’ dokument ta’ komunikazzjoni skond il-mudell ta’ l-Anness 1 ta’ dan ir-Regolament.

10.   DISPOŻIZZJONIJIET TRANSITORJI

10.1.   Mid-data uffiċjali tad-dħul fis-seħħ tas-serje 02 ta’ emendi, l-ebda Parti li tkun iffirmat il-Ftehim u li tapplika dan ir-Regolament ma tista’ tirrifjuta li toħroġ approvazzjoni KEE skond dan ir-Regolament modifikat mis-serje 02 ta’ emendi.

10.2.   Sal-31 ta’ Diċembru 2002, il-Partijiet li jkunu ffirmaw u li japplikaw dan ir-Regolament għandhom ikomplu joħorġu l-omolgazzjonijet KEE u l-estensjonijiet ta’ tali approvazzjonijiet għat-tipi ta’ vetturi li jirrispettaw l-istruzzjonijiet ta’ dan ir-Regolament, preċedentement modifikat mis-serje ta’ emendi.

10.3.   Mill-1 ta’ Jannar 2003 ‘il quddiem, il-Partijiet li jkunu ffirmaw u li japplikaw dan ir-Regolament m’għandhomx joħorġu approvazzjonijiet KEE u estensjonijiet ta’ tali approvazzjonijiet ħlief jekk it-tip ta’ vettura li trid tiġi approvata jrrispetta l-istruzzjonijiet ta’ dan ir-Regolament, preċedentement modifikat mis-serje ta’ emendi 02.

10.4.   L-ebda Parti li tkun iffirmat u li tapplika dan ir-Regolament m’għandha tirrifjuta approvazzjoni nazzjonali għal tip ta’ vettura approvata fil-qafas tas-serje 02 ta’ emendi ta’ dan ir-Regolament.

10.5.   Sal-31 ta’ Diċembru 2002, l-ebda Parti li tkun iffirmat u li tapplika dan ir-Regolament m’għandha tirrifjuta approvazzjoni nazzjonali għal tip ta’ vettura approvata skond is-serje ta’ emendi preċedenti ta’ dan ir-Regolament.

10.6.   Mill-1 ta’ Jannar 2003 ‘il quddiem, il- il-Partijiet li jkunu ffirmaw u li japplikaw dan ir-Regolament jistgħu jirrifjutaw l-ewwel reġistrazzjoni nazzjonali (l-ewwel tħaddim) għal vettura li ma tirrispettax l-istruzzjonijiet tas-serje 02 ta’ emendi ta’ dan ir-Regolament.

11.   ISIMIJIET U INDIRIZZI TA’ ENTITAJIET TEKNIĊI RESPONSABBLI MIT-TESTIJIET TA’ APPROVAZZJONI U TAS-SERVIZZI AMMINISTRATTIVI

Il-Partijiet li ffirmaw il-Ftehim ta’ l-1958 u li japplikaw dan ir-Regolament għandhom jgħarrfu lis-segretarjat ta’ l-Organizzazzjoni tan-Nazzjonijiet Uniti bl-ismijiet u l-indirizzi ta’ entitajiet tekniċi responsabbli mit-testijiet ta’ approvazzjoni u b’dawk tas-servizzi amministrattivi li joħorġu l-approvazzjoni u li lilhom iridu jintbagħatu d-dokumenti ta’ approvazzjoni jew ta’ estensjoni, ta’ rifjut jew ta’ revoka ta’ l-approvazzjoni maħruġa f’pajjiżi oħra.

----

(*)  It-titlu ta’ qabel tal-Ftehim:

Serje 01 ta’ Emendi – Data ta’ dħul fis-seħħ: 13 ta’ Jannar 2000.

Serje 02 ta’ Emendi – Data ta’ dħul fis-seħħ: 5 ta’ Diċembru 2001.

Emenda 1 għas-Serje 02 ta’ Emendi - Data ta’ dħul fis-seħħ: 13 ta’ Marzu 2002.

Emenda 2 għas-Serje 02 ta’ Emendi - Data ta’ dħul fis-seħħ: 13 ta’ Novembru 2002.

Emenda 3 għas-Serje 02 ta’ Emendi - Data ta’ dħul fis-seħħ: 12 ta’ Marzu 2003.

(1)  Hekk kif definiti fl-Anness 7 tar-Riżoluzzjoni miġbura dwar il- manifattura tal-vetturi (R.E.3) (dokument TANS/WP.29/78/Rev.1/Amend.2).

(2)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għall-Islovenja, 27 għall-Islovakkja, 28 għall-Belarus, 29 għall-Estonja, 30 (vojt), 31 għall-Bosnja Ħerzegovina, 32 għal-Latvja, 33 (vojt), 34 għall-Bulgarija, 35 (vojt), 36 għal-Litwanja, 37 għat-Turkija, 38 (vojt), 39 għall-Ażerbajġan, 40 għall-ex-Repubblika Jugoslava tal-Maċedonja, 41 (vojt), 42 għall-Komunità Ewropea (l-approvazzjonijiet jinħarġu mill-Istati membri li jużaw is-simboli tal-KEE rispettivi tagħhom), 43 għall-Ġappun, 44 (vojt), 45 għall-Awstralja u 46 għall-Ukrajna. In-numri li ġejjin huma mogħtija lil pajjiżi oħra fl-ordni kronoloġiku li bih se jirratifikaw il-Ftehim dwar l-adozzjoni ta’ l-istruzzjonijiet tekniċi uniformi applikabbli għall-vetturi bir-roti, għat-tagħmir u għall-partijiet li jistgħu jitqiegħdu jew jintużaw fuq vettura bir-roti u l-kondizzjonijiet ta’ għarfien reċiproku ta’ l-approvazzjonijiet maħruġa skond dawn id-deskrizzjonijiet. Ġaladarba dawn jissieħbu ma’ dan il-ftehim, is-Segretarju Ġenerali tan-Nazzjonijiet Uniti jgħarraf lill-partijiet li jkunu ffirmaw b’dawn in-numri.

(3)  In this Regulation, references to other ECE Regulations shall be deemed to refer also to any other international rules that apply the same technical requirements as the respective ECE Regulation. References to specific sections of the respective ECE Regulations shall be interpreted accordingly.

(4)  Id-dispożizzjonijiet tal-Parti 14 tan-norma CEI/60079, ma jgħoddux aktar fuq id-dispożizzjonijiet ta’ dan ir-Regolament.

(5)  Minn naħa l-oħra, id-dispożizzjonijiet ġenerali tan-norma EN 50014 u d-dispożizzjonijiet supplementari tan-normi EN 50015, 50016, 50017, 50018, 50019, 50020, 50021 jew 50028 jistgħu japplikaw.

----

ANNESS I

KOMUNIKAZZJONI

(format massimu: A4 (210 × 297 mm))
Test ta 'immaġni

(1)

Maħruġ minn:

Isem ta’ l-amministrazzjoni:

rigward (2):

ĦRUĠ TA’ APPROVAZZJONI

ESTENSJONI TA’ APPROVAZZJONI

RIFJUT TA’ APPROVAZZJONI

IRTIRAR TA’ APPROVAZZJONI

TWAQQIF DEFINITTIV TAL-PRODUZZJONI

ta’ tip ta’ vettura fir-rigward tal-karatteristiċi partikolari ta’ manifattura għall-ġarr ta’ merkanzija perikoluża

Nru ta’ approvazzjoni :

Nru ta’ estensjoni :

1. Timbru tal-fabbrika jew tal-kummerċ tal-vettura

2. Kategorija tal-vettura : N1, N2, N3, O2, O3 ou O4:

(xażi-kabina,kabina għal trejler parzjali, xażi ta’ trejler jew trejler bi struttura awtonoma (2))

3. Tip ta’ vettura :

4. Deskrizzjoni tal-vettura (EX/II, EX/III, FL, OX, AT) :

5. Isem u indirizz tal-manifattur :

6. Skond il-każ, isem u indirizz ta’ rappreżentant tal-manifattur:

7. Massa tal-vettura :

7.1. Massa massima teknika tal-vettura komplut :

8. Tagħmir partikolari tal-vettura :

8.1. Il-vettura hi/mhix (2) mgħammra b’tagħmir elettriku partikolari

Deskrizzjoni fil-qosor :

8.2. Il-vettura hi/mhix (2) mgħammra b’tagħmir li jħares mir-riskji ta’ ħruq

Deskrizzjoni fil-qosor:

8.3. Fil-każ ta’ vetturi bil-magna :

8.3.1. Tip ta’ magna : tixgħel b’mod kompressat (compression ignition) jew pożittiv (positive ignition) (2)

9. Vettura mressqa għall-approvazzjoni fil-:

10. Entità teknika responsabbli mit-testijiet ta’ approvazzjoni :

11. Data tar-rapport maħruġ minn din l-entità :

12. Numru tar-rapport maħruġ minn din l-entità:

13. L-approvazzjoni hi maħruġa/rifjutata/estiża/irtirata

14. Post, fuq il-vettura, tat-timbru ta’ l-approvazzjoni :

15. Post :

16. Data:

17. Firma :

(1) Numru distintiv tal-pajjiż li jkun ħareġ/tawwal/irrifjuta/irtira l-approvazzjoni (ara n-nota f’qiegħ il-paġna 1 tal-paragrafu 4.4.1)

(2) Aqta’ r-risposta li ma tgħoddx.

----

ANNESS II

EŻEMPJI TA’ TIMBRI TA’ APPROVAZZJONI

It-timbru ta’ approvazzjoni li jidher hawn fuq, imwaħħal mal-vettura, juri li t-tip tal-vettura, maħsuba għall-ġarr ta’ merkanzija perikoluża, kienet approvata fl-Olanda (E4) bl-applikazzjoni tar-Regolament Nru 105 */, bin-numru 022492 u li jinkludi l-istruzzjoni EX/II (skond il-marġinu 220 301 (2) ta’ l-ADR). L-ewwel żewġ ċifri tan-numru ta’ approvazzjoni jindikaw li l-approvazzjoni nħarġet skond l-istruzzjonijiet tar-Regolament Nru 105, inkluża s-serje 02 ta’ emendi.

It-timbru ta’ approvazzjoni li jidher hawn fuq, imwaħħal mal-vettura, jindika li t-tip ta’ din il-vettura kien approvat fl-Olanda (E4), b’applikazzjoni tar-Regolamenti Nri 105 u 13 (1) L-ewwel żewġ ċifri tan-numri ta’ approvazzjoni jfissru li fid-dati li fihom l-approvazzjonijiet rispettivi nħarġu, ir-Regolament Nru 105 kien jinkludi s-serje 02 ta’ emendi, filwaqt li r-Regolament Nru 13 kien diġà jinkludi s-serje 09 ta’ emendi meta l-approvazzjoni nħarġet.

----

(1)  It-tieni numru tar-Regolament hu mgħoti biss bħala eżempju.

----

----

Ir-Regolament Nru 112 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi rigward l-approvazzjoni tal-bozoz ta’ quddiem tal-vetturi bil-mutur li jitfgħu raġġ għaddieni jew raġġ għas-sewqan asimmetriku jew it-tnejn li huma u mgħammra bil-bozoz tal-filament (*)

A.   ID-DISPOŻIZZJONIJIET AMMINSTRATTIVI

0.   L-AMBITU (1)

Dan ir-Regolament japplika għall-bozoz ta’ quddiem tal-vetturi bil-mutur li jitfgħu raġġ għaddieni u/jew raġġ għas-sewqan asimmetriċi, li jistgħu jinkorporaw lentijiet tal-ħġieġ jew ta’ materjal tal-plastik u li huma mgħammra b’bozoz tal-filament li jistgħu jinbidlu.

1.   ID-DEFINIZZJONIJIET

Għall-fini ta’ dan ir-Regolament

1.1.   “Lenti” tfisser il-komponent li qiegħed l-aktar lejn in-naħa ta’ barra tal-bozza ta’ quddiem (unità) li jittrażmetti d-dawl minn ġo s-superfiċje illuminata;

1.2.   “Kisja” tfisser kwalunkwe prodott jew prodotti applikati fi strat wieħed jew f’aktar minn strat wieħed mal-wiċċ ta’ barra tal-lenti;

Il-bozoz ta’ quddiem ta’ “tipi” differenti tfisser il-bozoz ta’ quddiem li jvarjaw f’aspetti essenzjali bħal:

1.3.1.   l-isem kummerċjali jew it-trejdmark;

1.3.2.   il-karatteristiċi tas-sistema ottika;

1.3.3.   l-inklużjoni jew it-tneħħija tal-komponenti li jistgħu jimmodifikaw l-effetti ottiċi permezz ta’ riflessjoni, rifrazzjoni, assorbiment u/jew deformazzjoni matul l-użu.

1.3.4.   kemm huma adattati għat-traffiku li ġej min-naħa tal-lemin jew min-naħa tax-xellug jew għaż-żewġ sistemi ta’ traffiku;

1.3.5.   it-tip ta’ raġġ prodott (raġġ għaddieni, raġġ għas-sewqan jew it-tnejn);

1.3.6.   il-materjali li jikkostitwixxu l-lentijiet u l-kisja, jekk hemm;

1.3.7.   Il-kategorija tal-bozza tal-filament użata.

1.4.   Il-bozoz ta’ quddiem ta’ “Klassijiet” differenti (A jew B) tfisser il-bozoz ta’ quddiem identifikati permezz ta’ kundizzjonijiet fotometriċi partikolari.

1.5.   Id-definizzjonijiet mogħtija fir-Regolament Nru. 48 u s-serje ta’ l-emendi tiegħu fis-seħħ fiż-żmien ta’ l-applikazzjoni għall-approvazzjoni tat-tip għandhom japplikaw għal dan ir-Regolament.

2.   L-APPLIKAZZJONI GĦALL-APPROVAZZJONI TA’ BOZZA TA’ QUDDIEM

L-applikazzjoni għall-approvazzjoni għandha titressaq mill-propjetarju ta’ l-isem kummerċjali jew tat-trejdmark jew mir-rappreżentant akkreditat b’mod xieraq tiegħu. Għandha tispeċifika:

2.1.1.   jekk il-bozza ta’ quddiem hix intenzjonata li tipprovdi kemm raġġ għaddieni u kemm raġġ għas-sewqan jew wieħed biss minn dawn ir-raġġi;

2.1.2.   jekk, ladarba l-bozza ta’ quddiem hija intenzjonata biex tipprovdi raġġ għaddieni, hix maħsuba kemm għal traffiku li ġej min-naħa tax-xellug u kemm min-naħa tal-lemin jew biss għal traffiku li ġej min-naħa tax-xellug jew min-naħa tal-lemin;

2.1.3.   jekk il-bozza ta’ quddiem hija mgħammra b’riflettur li jista’ jiġi aġġustat, il-pożizzjoni(jiet) ta’ l-immontar tal-bozza ta’ quddiem f’relazzjoni ma’ l-art u mal-pjan medjan lonġitudinali tal-vettura;

2.1.4.   jekk tikkonċernax bozza ta’ quddiem tal-Klassi A jew B;

2.1.5.   il-kategorija tal-bozza(bozoz) tal-filament użata(i), kif elenkat fir-Regolament Nru. 37.

Kull applikazzjoni għall-approvazzjoni għandu jkollha magħha:

tliet kopji tad-disinni f’dettall suffiċjenti biex jippermettu l-identifikazjoni tat-tip u li jirrapreżentaw kif tidher il-bozza ta’ quddiem minn quddiem, b’dettalji ta’ ta’ l-istrixxi ta’ appoġġ (ribbing) tal-lenti jekk hemm, u tal-wiċċ tagħha magħmul mill-qtugħ tagħha, f’angolu rett; id-disinni għandhom jindikaw l-ispazju rriservat għall-marka ta’ l-approvazzjoni;

2.2.1.1.   jekk il-bozza ta’ quddiem hija mgħammra b’riflettur li jista’ jiġi aġġustat, indikazzjoni tal-pożizzjoni(jiet) ta’ l-immontar tal-bozza ta’ quddiem f’relazzjoni ma’ l-art u mal-pjan medjan lonġitudinali tal-vettura, jekk il-bozza ta’ quddiem ser tintuża f’dik (dawk) il-pożizzjoni(jiet) biss;

2.2.2.   deskrizzjoni teknika qasira li tinkludi il-pożizzjonijiet estremi skond il-paragrafu 6.2.9. aktar ’l isfel, fil-każ fejn il-bozoz ta’ quddiem jintużaw biex jipproduċu dawl għal-liwi (bend lighting);

2.2.3.   żewġ kampjuni tat-tip tal-bozza ta’ quddiem.

Għat-test tal-materjal tal-plastik li minnu huma magħmula l-lentijiet:

tlettax-il lenti;

2.2.4.1.1.   sitta minn dawn il-lentijiet jistgħu jiġu ssostitwiti b’sitt kampjuni ta’ materjal b’daqs mill-inqas ta’ 60 × 80 mm, li għandhom is-superfiċje ta’ barra ċatta jew konvessa u b’erja sostanzjalment ċatta (bir-radju tal-kurvatura ta’ mhux inqas minn 300 mm) fin-nofs ta’ b’daqs ta’ mill-inqas 15 × 15 mm;

2.2.4.1.2.   kull lenti jew kampjun ta’ dan it-tip għandha tkun prodotta bil-metodu li ser jintuża fil-produzzjoni fi kwantità kbira;

2.2.4.2.   riflettur li miegħu jistgħu jitwaħħlu l-lentijiet skond l-istruzzjonijiet tal-manifattur.

2.3.   Il-materjali li minnhom huma magħmula l-lentijiet u l-kisjiet, jekk hemm, għandhom ikollhom magħhom ir-rapport tat-test tal-karatteristiċi ta’ dawn il-materjali u tal-kisjiet jekk dawn diġà ġew ittestjati.

3.   L-IMMARKAR (2)

3.1.   Il-bozoz ta’ quddiem imressqa għall-approvazzjoni għandhom juru l-isem kummerċjali jew it-trejdmark ta’ min qed japplika.

3.2.   Għandhom jinkludu, fuq il-lenti u fuq il-parti prinċipali (3), spazji ta’ daqs suffiċjenti għall-marka ta’ l-approvazzjoni u s-simboli addizzjonali li jissemmew fil-paragrafu 4; dawn l-ispazji għandhom ikunu indikati fuq id-disinni li jissemmew fil-paragrafu 2.2.1. aktar ’il fuq.

3.3.   Il-bozoz ta’ quddiem maħsuba biex jissodisfaw il-kundizzjonijiet meħtieġa kemm tat-traffiku li ġej min-naħa tal-lemin u kemm ta’ dak li ġej min-naħa tax-xellug għandu jkollhom l-immarkar li jindika ż-żewġ modi kif tkun irregolata l-unità ottika fuq il-vettura jew tal-bozza tal-filament fuq ir-riflettur; dan l-immarkar għandu jikkonsisti fl-ittri “R/D” għall-pożizzjoni tat-traffiku li ġej min-naħa tal-lemin u fl-ittri “L/G” għall-pożizzjoni tat-traffiku li ġej min-naħa tax-xellug.

4.   L-APPROVAZZJONI

4.1.   Ġenerali

4.1.1.   Għandha tingħata l-approvazzjoni jekk il-kampjuni kollha ta’ tip ta’ bozza ta’ quddiem imressqa skond il-paragrafu 2 aktar ’il fuq jissodisfaw id-dispożizzjonijiet ta’ dan ir-Regolament.

4.1.2.   Fejn bozoz iggruppati, magħquda jew inkorporati reċiprokament jissodisfaw il-kundizzjonijiet meħtieġa ta’ aktar minn Regolament wieħed, marka ta’ l-approvazzjoni internazzjonali waħda tista’ titwaħħal sakemm kull waħda mill-bozoz iggruppati, magħquda jew inkorporati reċiprokament tissodisfa d-dispożizzjonijiet li japplikaw għaliha.

4.1.3.   Għandu jingħata numru ta’ approvazzjoni għal kull tip approvat. L-ewwel żewġ numri ta’ dan (fil-preżent 00) għandhom jindikaw is-serje ta’ l-emendi li jinkorporaw l-aktar emedi tekniċi prinċipali reċenti li saru lir-Regolament fiż-żmien li nħarġet l-approvazzjoni. L-istess Parti Kontraenti ma tistax tagħti l-istess numru lil tip ieħor ta’ bozza ta’ quddiem kopert minn dan ir-Regolament.

L-avviż ta’ l-approvazzjoni jew ta’ l-estensjoni jew tar-rifjut jew ta’ l-irtirar ta’ l-approvazzjoni jew ta’ produzzjoni mwaqqfa għal kollox ta’ tip ta’ bozza ta’ quddiem skond dan ir-Regolament għandu jiġi kkomunikat lill-Partijiet għall-Ftehim ta’ l-1958 li qed japplikaw dan ir-Regolament, permezz ta’ formola konformi mal-mudell fl-Anness 1 għal dan ir-Regolament, bl-indikazzjonijiet skond il-paragrafu 2.2.1.1.

4.1.4.1.   jekk il-bozza ta’ quddiem hija mgħammra b’riflettur li jista’ jiġi aġġustat u jekk din il-bozza ta’ quddiem ser tintuża biss fil-pożizzjonijiet ta’ l-immontar skond l-indikazzjonijiet fil-paragrafu 2.2.1.1. dak li qed japplika għandu jkun obbligat bl-approvazzjoni li jinforma lill-utent b’mod xieraq dwar il-pożizzjoni(jiet) korretta(i) għall-immontar.

4.1.5.   Minbarra l-marka preskritta fil-paragrafu 3.1 għandha titwaħħal marka ta’ l-approvazzjoni kif deskritta fil-paragrafi 4.2. u 4.3. aktar ’l isfel, fl-ispazji li jissemmew fil-paragrafu 3.2. aktar ’il fuq għal kull bozza ta’ quddiem li tikkonforma ma’ tip approvat taħt dan ir-Regolament.

4.2.   Il-kompożizzjoni tal-marka ta’ l-approvazzjoni

Il-marka ta’ l-approvazzjoni għandha tikkonsisti minn:

Markar ta’ l-approvazzjoni internazzjonali, li jinkludi:

4.2.1.1.   ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (4);

4.2.1.2.   in-numru ta’ l-approvazzjoni preskritt fil-paragrafu 4.1.3. aktar ’il fuq;

is-simbolu (jew is-simboli) addizzjonali li ġej(jin):

4.2.2.1.   fuq il-bozoz ta’ quddiem li jissodisfaw biss il-kundizzjonijiet meħtieġa tat-traffiku li ġej min-naħa tax-xellug, vleġġa orizzontali li tipponta lejn il-lemin ta’ osservatur li qed iħares lejn il-bozza ta’ quddiem minn quddiem, jiġifieri lejn in-naħa tat-triq fejn għaddej it-traffiku;

4.2.2.2.   fuq il-bozoz ta’ quddiem maħsuba biex jissodisfaw il-kundizzjonijiet meħtieġa taż-żewġ sistemi tat-traffiku permezz ta’ aġġustament xieraq tal-mod kif tkun irregolata l-unità ottika jew il-bozza tal-filament, vleġġa orizzontali b’ponta fuq kull naħa, bil-ponot jippuntaw rispettivament lejn ix-xellug u lejn il-lemin;

4.2.2.3.   fuq il-bozoz ta’ quddiem li jissodisfaw il-kundizzjonijiet meħtieġa ta’ dan ir-Regolament fir-rigward tar-raġġ għaddieni biss, l-ittri “C” għal bozza ta’ quddiem tal-Klassi A jew “HC” għal bozza ta’ quddiem tal-Klassi B;

4.2.2.4.   fuq il-bozoz ta’ quddiem li jissodisfaw il-kundizzjonijiet meħtieġa ta’ dan ir-Regolament fir-rigward tar-raġġ għas-sewqan biss, l-ittri “R” għal bozza ta’ quddiem tal-Klassi A jew “HR” għal bozza ta’ quddiem tal-Klassi B;

4.2.2.5.   fuq il-bozoz ta’ quddiem li jissodisfaw il-kundizzjonijiet meħtieġa ta’ dan ir-Regolament kemm fir-rigward tar-raġġ għaddieni u kemm f’dak tar-raġġ għas-sewqan, l-ittri “CR” għal bozza ta’ quddiem tal-Klassi A jew “HCR” għal bozza ta’ quddiem tal-Klassi B;

4.2.2.6.   fuq il-bozoz ta’ quddiem li jinkorporaw lenti ta’ materjal tal-plastik, il-grupp ta’ l-ittri “PL” irid jitwaħħal ħdejn is-simboli preskritti fil-paragrafi 4.2.2.3. sa 4.2.2.5. aktar ’il fuq;

4.2.2.7.   fuq il-bozoz ta’ quddiem li jissodisfaw il-kundizzjonijiet meħtieġa ta’ dan ir-Regolament fir-rigward tar-raġġ għas-sewqan, indikazzjoni ta’ l-intensità massima mûdwala murija b’marka ta’ referenza, kif iddefinit fil-paragrafu 6.3.2.1.2. aktar ’l isfel, imqiegħda ħdejn iċ-ċirku li jdawwar l-ittra “E”;

Fil-każ ta’ bozoz ta’ quddiem b’raġġ għas-sewqan iggruppati jew inkorporati reċiprokament, indikazzjoni ta’ l-intensità massima mûdwala tar-raġġi għas-sewqan kollha għandha tintwera bħal aktar ’il fuq.

F’kull każ, il-mod ta’ tħaddim rilevanti użat matul il-proċedura tat-test skond il-paragrafu 1.1.1.1. ta’ l-Anness 4 u l-vultaġġ(i) permess(i) skond il-paragrafu 1.1.1.2. ta’ l-Anness 4 għandhom jiġu stipulati fuq il-formoli ta’ l-approvazzjoni u fuq il-formoli tal-komunikazzjoni trażmessi lill-pajjiżi li huma l-Partijiet Kontraenti għall-Ftehim u li japplikaw dan ir-Regolament.

Fil-każi li jikkorrispondu, l-istrument għandu jiġi mmarkat kif ġej:

4.2.3.1.   fuq il-bozoz ta’ quddiem li jissodisfaw il-kundizzjonijiet meħtieġa ta’ dan ir-Regolament li huma ddisinjati b’mod li l-filament tar-raġġ għaddieni m’għandux jinxtegħel fl-istess ħin ma’ kwalunkwe funzjoni oħra li ddawwal li miegħu jista’ jkun inkorporat reċiprokament: linja mmejla (/) għandha titqiegħed wara s-simbolu tal-bozza għaddiena fil-marka ta’ l-approvazzjoni.

4.2.3.2.   fuq il-bozoz ta’ quddiem li jissodisfaw il-kundizzjonijiet meħtieġa ta’ l-Anness 4 għal dan ir-Regolament biss meta huma pprovduti b’vultaġġ ta’ 6 V jew 12 V, simbolu li jikkonsisti min-numru 24 maqtugħ b’salib immejjel (×), għandu jitqiegħed ħdejn l-apparat li jżomm il-bozza tal-filament.

4.2.4.   Iż-żewġ numri tan-numru ta’ l-approvazzjoni (fil-preżent 00) li jindikaw is-serje ta’ l-emendi li tinkorpora l-emendi tekniċi prinċipali l-aktar reċenti li saru lir-Regolament fiż-żmien li nħarġet l-approvazzjoni u, jekk ikun neċessarju, il-vleġġa meħtieġa jistgħu jiġu mmarkati viċin is-simboli addizzjonali t’aktar ’il fuq.

4.2.5.   Il-marki u s-simboli li jissemmew fil-paragrafi 4.2.1. sa 4.2.3. aktar ’il fuq għandhom jinqraw b’mod ċar u għandhom ikunu indelibbli. Dawn jistgħu jitqiegħdu fuq il-parti ta’ ġewwa jew ta’ barra (trasparenti jew le) tal-bozza ta’ quddiem, li ma tistax tkun isseparata mill-parti t-trasparenti tal-bozza ta’ quddiem li qed titfa’ d-dawl. Ikun xi jkun il-każ dawn għandhom ikunu viżibbli meta l-bozza ta’ quddiem titwaħħal fuq il-vettura jew meta tinfetaħ xi parti li tiċċaqlaq bħall-mantiċi.

4.3.   L-arranġament tal-marka ta’ l-approvazzjoni

4.3.1.   Il-bozoz indipendenti

L-Anness 2, il-figuri 1 sa 10, għal dan ir-Regolament jagħti eżempji ta’ l-arranġamenti tal-marka ta’ l-approvazzjoni bis-simboli addizzjonali msemmija aktar ’il fuq.

4.3.2.   Il-bozoz iggruppati, magħquda jew inkorporati reċiprokament

Fejn bozoz iggruppati, magħquda jew inkorporati reċiprokament instabu li kienu konformi mal-kundizzjonijiet meħtieġa ta’ diversi Regolamenti, tista’ titwaħħal marka ta’ l-approvazzjoni internazzjonali waħda, li tikkonsisti minn ċirku madwar l-ittra “E” segwit min-numru li jiddistingwi l-pajjiż li ta l-approvazzjoni, u numru ta’ l-approvazzjoni. Din il-marka ta’ l-approvazzjoni tista’ titpoġġa fi kwalunkwe post fuq il-bozoz iggruppati, magħquda jew inkorporati reċiprokament, sakemm:

4.3.2.1.1.   tkun viżibbli kif jintqal fil-paragrafu 4.2.5.;

4.3.2.1.2.   l-ebda parti mil-bozoz iggruppati, magħquda jew inkorporati reċiprokament li tittrażmetti d-dawl ma tista’ titneħħa mingħajr ma, fl-istess ħin, titneħħa l-marka ta’ l-approvazzjoni.

Is-simbolu ta’ l-identifikazzjoni għal kull bozza, xieraq għal kull Regolament li taħtu ngħatat l-approvazzjoni, flimkien mas-serje korrispondenti ta’ l-emendi li jinkorporaw l-emendi tekniċi prinċipali l-aktar reċenti għar-Regolament fiż-żmien li nħarġet l-approvazzjoni, u jekk ikun neċessarju, il-vleġġa meħtieġa għandha tkun immarkata:

4.3.2.2.1.   jew fuq is-superfiċje x-xierqa li titfa’ d-dawl,

4.3.2.2.2.   jew fi grupp, b’mod li kull waħda mil-bozoz iggruppati, magħquda jew inkorporati reċiprokament tista’ tkun identifikata b’mod ċar (ara l-erba’ eżempji possibbli fl-Anness 2).

4.3.2.3.   Id-daqs tal-komponenti tal-marka ta’ l-approvazzjoni waħda m’għandux ikun inqas mid-daqs minimu meħtieġ għall-iċken fost il-marki individwali permezz tar-Regolament li taħtu ngħatat l-approvazzjoni.

4.3.2.4.   Għandu jingħata numru ta’ l-approvazzjoni lil kull tip approvat. L-istess Parti Kontraenti ma tistax tagħti l-istess numru lil tip ieħor ta’ bozoz iggruppati, magħquda jew inkorporati reċiprokament koperti minn dan ir-Regolament.

4.3.2.5.   L-Anness 2, il-figura 11, għal dan ir-Regolament jagħti eżempji ta’ l-arranġamenti tal-marki ta’ l-approvazzjoni għall-bozoz iggruppati, magħquda jew inkorporati reċiprokament bis-simboli addizzjonali kollha msemmija aktar ’il fuq.

4.3.3.   Il-bozoz, li l-lenti tagħhom tintuża għal tipi differenti ta’ bozoz ta’ quddiem u li jistgħu jiġu inkorporati reċiprokament jew iggruppati ma’ bozoz oħra

Id-dispożizzjonijiet stabbiliti fil-paragrafu 4.3.2. t’aktar ’il fuq huma applikabbli.

4.3.3.1.   Barra dan, fejn tintuża l-istess lenti, din ta’ l-aħħar jista’ jkollha fuqha marki ta’ l-approvazzjoni differenti relatati mat-tipi differenti ta’ bozoz ta’ quddiem jew ta’ unitajiet ta’ bozoz, sakemm il-parti prinċipali tal-bozza ta’ quddiem, anki jekk din ma tistax tiġi sseparata mil-lenti, tinkludi wkoll l-ispazju deskritt fil-paragrafu 3.2. aktar ’il fuq u jkollha l-marki ta’ l-approvazzjoni tal-funzjonijiet reali.

Jekk tipi differenti ta’ bozoz ta’ quddiem jinkludu l-istess parti prinċipali, din ta’ l-aħħar tista’ tingħata marki ta’ l-approvazzjoni differenti.

4.3.3.2.   L-Anness 2, il-figura 12, għal dan ir-Regolament jagħti eżempji ta’ l-arranġamenti tal-marki ta’ l-approvazzjoni relatati mal-każ t’aktar ’il fuq.

B.   IL-KUNDIZZJONIJIET TEKNIĊI MEĦTIEĠA GĦALL-BOZOZ TA’ QUDDIEM (5)

5.   L-ISPEĊIFIKAZZJONIJIET ĠENERALI

5.1.   Kull kampjun għandu jikkonforma ma’ l-ispeċifikazzjonijiet imsemmiija fil-paragrafi 6 sa 8 aktar ’l isfel.

Il-bozoz ta’ quddiem għandhom ikunu magħmula b’mod li jżommu l-karatteristiċi fotometriċi preskritti tagħhom u li jibqgħu jaħdmu tajjeb meta jkunu użati b’mod normali, minkejja l-vibrazzjonijiet li jistgħu jiġu suġġetti għalihom.

5.2.1.   Il-bozoz ta’ quddiem għandhom ikunu mgħammra bi strument li bih jistgħu jkunu aġġustati fuq il-vetturi sabiex jikkonformaw mar-regoli applikabbli għalihom. Strument bħal dan m’għandux għalfejn jitwaħħal fuq l-unitajiet li fihom ir-riflettur u l-lenti tat-tixrid ma jistgħux jiġu sseparati, sakemm l-użu ta’ unitajiet bħal dawn isir biss f’vetturi li fuqhom il-mod kif jistgħu jiġu rregolati l-bozoz ta’ quddiem jista’ jiġi aġġustat b’xi mezzi oħra.

Fejn bozza ta’ quddiem li tipprovdi raġġ għaddieni u bozza ta’ quddiem li tipprovdi raġġ għas-sewqan, kull waħda mgħammra bil-bozza tal-filament tagħha, jiġu mmontati biex jifformaw unità komposta l-istrument li jaġġusta għandu jippermetti li kull sistema ottika tista’ tiġi aġġustata b’mod individwali kif ikun hemm bżonn.

5.2.2.   Madankollu, dawn id-dispożizzjonijiet m’għandhomx japplikaw għall-immontar ta’ bozoz ta’ quddiem li r-rifletturi tagħhom ma jistgħux jiġu diviżi. Għal dan it-tip ta’ mmontar japplikaw il-kundizzjonijiet meħtieġa tal-paragrafu 6.3. ta’ dan ir-Regolament.

5.3.   Il-bozza ta’ quddiem għandha tkun mgħammra b’bozza(bozoz) tal-filament approvata(i) skond ir-Regolament Nru. 37. Tista’ tintuża kwalunkwe bozza tal-filament tar-Regolament Nru. 37, sakemm ma ssir l-ebda restrizzjoni fuq l-applikazzjoni fil-werrej tar-Regolament Nru. 37 (6).

5.4.   Il-komponenti li bihom titwaħħal bozza tal-filament mar-riflettur għandhom ikunu magħmula b’mod li, anki fid-dlam, il-bozza tal-filament ma tista’ titwaħħal fl-ebda pożizzjoni oħra ħlief f’dik it-tajba (7).

5.5.   L-apparat li jżomm il-bozza tal-filament għandu jikkonforma mal-karatteristiċi mogħtija fil-Pubblikazzjoni ta’ l-IEC 61-2, it-tielet edizzjoni, 1969. Tapplika l-folja tad-data rilevanti ta’ dan l-apparat għall-bozza tal-filament użata.

5.6.   Il-bozoz ta’ quddiem iddisinjati biex jissodisfaw il-kundizzjonijiet meħtieġa kemm tat-traffiku li ġej min-naħa tal-lemin u kemm ta’ dak li ġej min-naħa tax-xellug jistgħu jiġu adattati għat-traffiku li ġej minn naħa speċifika tat-triq jew permezz ta’ mod ta’ kif ikunu irregolat inizjali xieraq meta dawn jitwaħħlu fuq il-vettura jew permezz ta’ mod magħżul mill-utent ta’ kif ikunu rregolati. Dan il-mod kif ikun irregolat inizjali jew magħżul jista’ jikkonsisti, per eżempju, mit-twaħħil jew ta’ l-unità ottika fuq il-vettura b’angolu speċifikat jew tal-bozza tal-filament b’angolu speċifikat f’relazzjoni għall-unità ottika. Fil-każi kollha, żewġ modi kif jiġu rregolati differenti u distinti b’mod ċar biss, wieħed għat-traffiku li ġej min-naħa tal-lemin u ieħor għal dak li ġej min-naħa tax-xellug, għandhom ikunu possibbli, u d-disinn għandu jipprekludi ċaqliq involontarju minn mod ta’ kif ikunu rregolati għal ieħor jew għal mod kif ikunu rregolati f’pożizzjoni intermedja. Fejn huma pprovduti żewġ modi differenti ta’ kif tkun irregolata l-bozza tal-filament, il-komponenti għat-twaħħil tal-bozza tal-filament mar-riflettur iridu jiġu ddisinjati u magħmula b’tali mod li, f’kull waħda miż-żewġ modi ta’ kif tkun irregolata, il-bozza tal-filament tinżamm fil-pożizzjoni bil-preċiżjoni meħtieġa għall-bozoz ta’ quddiem iddisinjati għat-traffiku fuq naħa waħda biss tat-triq. Il-konformità mal-kondizzjonjiet meħtieġa ta’ dan il-paragrafu għandha tiġi vverifikata permezz ta’ ispezzjoni viżwali u, fejn ikun neċessarju, permezz ta’ tagħmir għat-test.

5.7.   Għandhom jitwettqu testijiet komplementari skond il-kundizzjonijiet meħtieġa ta’ l-Anness 4 sabiex ikun żgurat li waqt l-użu ma jkun hemm l-ebda bidla eċċessiva fit-turija fotometrika.

5.8.   Jekk il-lenti tal-bozza ta’ quddiem hija magħmula minn materjal tal-plastik, it-testijiet għandhom jitwettqu skond il-kundizzjonijiet meħtieġa ta’ l-Anness 6.

Fuq il-bozoz ta’ quddiem maħsuba biex alternattivament jipprovdu raġġ għas-sewqan u raġġ għaddieni, jew raġġ għaddieni u/jew raġġ għas-sewqan iddisinjati biex isiru dawl għal-liwi, kwalunkwe strument mekkaniku, elettromekkaniku jew strument ieħor inkorporat fil-bozza ta’ quddiem għal dawn il-finijiet għandu jinbena b’mod li:

5.9.1.   l-istrument ikun b’saħħtu biżżejjed biex jiflaħ li jitħaddem għal50 000 darba mingħajr ma jsofri ħsara minkejja l-vibrazzjonijiet li għalihom jista’ jiġi suġġett waqt l-użu normali;

5.9.2.   fil-każ ta’ ma jibqax jaħdem, l-illuminazzjoni ’l fuq mil-linja H-H m’għandhiex teċċedi l-valuri ta’ raġġ għaddieni skond il-paragrafu 6.2.5.; minbarra dan, fuq il-bozoz ta’ quddiem iddisinjati biex jipprovdu raġġ għaddieni u/jew raġġ għas-sewqan biex isiru dawl għal-liwi, għandha tintlaħaq illuminazzjoni minima ta’ mill-inqas 5 lux fil-punt tat-test 25 V (linja VV, D 75 ċm);

5.9.3.   jew ir-raġġ għaddieni jew ir-raġġ għas-sewqan għandhom dejjem jinkisbu mingħajr kwalunkwe possibbiltà li l-mekkaniżmu jieqaf bejn iż-żewġ pożizzjonijiet;

5.9.4.   l-utent ma jistax, permezz ta’ għodod ordinarji, ibiddel il-forma jew il-pożizzjoni tal-partijiet li jiċċaqalqu.

6.   L-ILLUMINAZZJONI

6.1.   Id-dispożizzjonijiet ġenerali

6.1.1.   Il-bozoz ta’ quddiem għandhom ikunu magħmula b’mod li jagħtu illuminazzjoni adegwata mingħajr ma jgħammxu l-għajnejn meta qed jitfgħu raġġ għaddieni, u illuminazzjoni tajba meta qed jitfgħu raġġ għas-sewqan. Jista’ jiġi prodott dawl għal-liwi bl-attivazzjoni ta’ sors ta’ dawl addizzjonali li jkun parti mill-bozza ta’ quddiem b’raġġ għaddieni.

6.1.2.   L-illuminazzjoni prodotta mill-bozza ta’ quddiem għandha tkun iddeterminata permezz ta’ skrin vertikali imqiegħed 25 m ’il quddiem mill-bozza ta’ quddiem u f’angolu rett ma’ l-assi tagħha kif jintwera fl-Anness 3 għal dan ir-Regolament.

6.1.3.   Il-bozoz ta’ quddiem għandhom jiġu kkontrollati permezz ta’ bozza tal-filament standard (étalon) mingħajr kulur maħsuba għal vultaġġ stmat ta’ 12 V. Matul il-kontroll tal-bozza ta’ quddiem, il-vultaġġ fit-terminali tal-bozza tal-filament għandu jiġi rregolat sabiex jinkiseb il-fluss mûdwal ta’ referenza kif indikat fil-folja tad-data rilevanti tar-Regolament Nru. 37.

6.1.4.   Il-bozza ta’ quddiem għandha titqies aċċettabbli jekk tissodisfa l-kundizzjonijiet meħtieġa ta’ dan il-paragrafu 6 permezz b’mill-inqas bozza tal-filament standard (étalon) waħda, li tista’ titressaq mal-bozza ta’ quddiem.

6.2.   Id-dispożizzjonijiet dwar ir-raġġi għaddiena

6.2.1.   Ir-raġġ għaddieni jrid jipproduċi “punt ta’ waqfien” definit biżżejjed li jippermetti aġġustament sodisfaċenti bl-għajnuna tiegħu. Il-“punt ta’ waqfien” irid ikun linja dritta orizzontali fuq in-naħa opposta għad-direzzjoni tat-traffiku li għalih hija intenzjonata l-bozza ta’ quddiem; fuq in-naħa l-oħra, ma tridx testendi lil hinn jew mil-linja miksura HV H1 H4 ifformata minn linja dritta HV H1 f’angolu ta’ 45° mal-linja orizzontali u l-linja dritta H1 H4, 25 ċm ’il fuq mil-linja dritta hh, jew mil-linja dritta HV H3, inklinata b’angolu ta’ 15° ’il fuq mill-orizzontali (ara l-Anness 3). Punt ta’ waqfien li jestendi lil hinn kemm mil-linja HV H2 u kemm mil-linja H2 H4 u li jirriżulta mill-għaqda taż-żewġ possibilitajiet t’aktar ’il fuq m’għandu jkun permess fl-ebda ċirkostanza.

Il-bozza ta’ quddiem għandha tkun immirata b’mod li:

6.2.2.1.   fil-każ tal-bozoz ta’ quddiem iddisinjati biex jissodisfaw il-kundizzjonijiet meħtieġa tat-traffiku li ġej min-naħa tal-lemin, il-“punt ta’ waqfien” fuq in-nofs xellugi ta’ l-iskrin (8) huwa orizzontali u, fil-każ tal-bozoz ta’ quddiem iddisinjati li jissodisfaw il-kundizzjonijiet meħtieġa ta’ traffiku li ġej min-naħa tax-xellug, il-“punt ta’ waqfien” fuq in-nofs lemini ta’ l-iskrin huwa orizzontali;

6.2.2.2.   din il-parti orizzontali tal-“punt ta’ waqfien” tinstab fuq l-iskrin 25 ċm ’l isfel mil-livell hh (ara l-Anness 3);

6.2.2.3.   il-“minkeb” tal-“punt ta’ waqfien” jinstab fuq il-linja vv (9).

6.2.3.   Meta tkun immirata b’dan il-mod, il-bozza ta’ quddiem, jekk l-approvazzjoni tagħha hija mfittxa biss biex tipprovdi raġġ għaddieni (10), trid tikkonforma biss mal-kundizzjonijiet meħtieġa stabbiliti fil-paragrafi 6.2.5. sa 6.2.7. u 6.2.9. aktar ’l isfel; jekk hija intenzjonata biex tipprovdi kemm raġġ għaddieni u kemm raġġ għas-sewqan, din għandha tikkonforma mal-kundizzjonijiet meħtieġa stabbiliti fil-paragrafi 6.2.5. sa 6.2.7. u 6.3.

6.2.4.   Fejn bozza ta’ quddiem immirata b’dan il-mod ma tissodisfax il-kundizzjonijiet meħtieġa stabbiliti fil-paragrafi 6.2.5. sa 6.2.7. u 6.3., jista’ jitbiddel l-allinjament tagħha, sakemm l-assi tar-raġġ m’huwiex imċaqlaq lateralment b’aktar minn 1° (= 44 ċm) lejn il-lemin jew lejn ix-xellug (11).

Biex jiġi ffaċilitat l-allinjament permezz tal-“punt ta’ waqfien”, il-bozza ta’ quddiem tista’ tiġi parzjalment mgħottija sabiex il-“punt ta’ waqfien” isir aktar definit.

6.2.5.   L-illuminazzjoni prodotta mir-raġġ għaddieni fuq l-iskrin għandha tissodisfa l-kundizzjonijiet meħtieġa li ġejjin:

6.2.6.   M’għandu jkun hemm l-ebda varjazzjoni laterali li tnaqqas mill-viżibilità tajba fi kwalunkwe waħda miż-żoni I, II, III u IV.

6.2.7.   Il-valuri ta’ l-illuminazzjoni fiż-żoni “A” u “B” kif murija fil-figura C fl-Anness 3 għandhom jiġu kkontrollati mill-kejl tal-valuri fotometriċi tal-punti 1 sa 8 fuq din il-figura; dawn il-valuri għandhom jaqgħu fil-limiti li ġejjin (12):

1 + 2 + 3 ≥ 0.3 lux, u

4 + 5 + 6 ≥ 0.6 lux, u

0,7 lux ≥ 7 ≥ 0,1 lux u

0,7 lux ≥ 8 ≥ 0,2 lux.

6.2.8.   Il-bozoz ta’ quddiem maħsuba biex jissodisfaw il-kundizzjonijiet meħtieġa kemm tat-traffiku li ġej min-naħa tal-lemin u kemm ta’ dak li min-naħa tax-xellug iridu, f’kull waħda miż-żewġ pożizzjonijiet kif tkun irregolata l-unità ottika jew il-bozza tal-filament, jissodisfaw il-kundizzjonijiet meħtieġa stabbiliti aktar ’il fuq għad-direzzjoni tat-traffiku li tikkorrispondi.

Il-kundizzjonijiet meħtieġa fil-paragrafu 6.2.5. t’hawn fuq għandhom japplikaw ukoll għall-bozoz ta’ quddiem iddisinjati biex jipproduċu dawl għal-liwi (bend lighting).

Jekk id-dawl għal-liwi jinkiseb permezz ta’:

6.2.9.1.   it-tidwir ta’ parti mingħajr ma ddur il-parti l-oħra tar-raġġ għaddieni jew biċ-ċaqliq orizzontali tal-barma (li normalment hija dritta) tal-minkeb tal-punt ta’ waqfien, il-qisien għandhom jittieħdu wara li l-immontar komplet tal-bozza ta’ quddiem ikun ġie immirat mill-ġdid orizzontalment, per eżempju permezz ta’ gonjometru;

6.2.9.2.   biċ-ċaqliq ta’ waħda jew aktar minn waħda mill-partijiet ottiċi tal-bozza ta’ quddiem mingħajr ma’ tiġi mċaqalqa orizzontalment il-barma (li normalment hija dritta) tal-minkeb tal-punt ta’ waqfien, il-qisien għandhom jittieħdu meta dawn il-partijiet ikunu fil-pożizzjoni operattiva tagħhom li hija l-aktar estrema;

6.2.9.3.   mezzi ta’ sors ta’ dawl addizzjonali mingħajr ma’ tiġi mċaqalqa orizzontalment il-barma (li normalment hija dritta) tal-minkeb tal-punt ta’ waqfien, il-qisien għandhom jittieħdu b’dan is-sors ta’ dawl attivat.

6.3.   Id-dispożizzjonijiet rigward ir-raġġi għas-sewqan

6.3.1.   Fil-każ ta’ bozza ta’ quddiem maħsuba biex tipprovdi raġġ għas-sewqan u raġġ għaddieni, għandhom jittieħdu l-qisien ta’ l-illuminazzjoni prodotta fuq l-iskrin mirr-raġġ għas-sewqan bl-istess allinjament tal-bozza ta’ quddiem kif sar għall-qisien taħt il-paragrafi 6.2.5. sa 6.2.7. aktar ’il fuq; fil-każ ta’ bozza ta’ quddiem li tipprovdi biss raġġ għas-sewqan, għandha tkun aġġustata b’mod li l-erja ta’ l-illuminazzjoni massima hija ċċentrata fuq il-punt ta’ l-intersezzjoni tal-linji hh u vv; bozza ta’ quddiem bħal din hemm bżonn li tissodisfa waħda mill-kundizzjonijiet meħtieġa li jissemmew fil-paragrafu 6.3 biss. Fejn jintuża aktar minn sors ta’ dawl wieħed biex jipprovdi r-raġġ għas-sewqan, għandhom jintużaw il-funzjonijiet tagħhom flimkien biex ikun iddeterminat il-valur massimu ta’ l-illuminazzjoni (EM).

L-illuminazzjoni prodotta fuq l-iskrin mir-raġġ għas-sewqan għandha tissodisfa l-kundizzjonijiet meħtieġa li ġejjin.

Il-punt ta’ l-intersezzjoni (HV) tal-linji hh u vv għandu jinstab fl-isolux bi 80 fil-mija ta’ l-illuminazzjoni massima. Dan il-valur massimu (EM) m’għandux ikun inqas minn 32 lux għall-bozoz ta’ quddiem tal-Klassi A u minn 48 lux għall-bozoz ta’ quddiem tal-Klassi B. Il-valur massimu m’għandu fl-ebda ċirkostanza jeċċedi l-240 lux; barra dan, fil-każ ta’ bozza ta’ quddiem li hija kemm għaddiena u kemm għas-sewqan, dan il-valur massimu m’għandux ikun ta’ aktar minn 16-il darba l-illuminazzjoni mkejla għar-raġġ għaddieni fil-punt 75 R (jew 75 L).

6.3.2.1.1.   L-intensità massima (IM) tar-raġġ għas-sewqan espress f’eluf ta’ kandelas għandha tiġi kkalkulata bil-formula:

IM = 0.625 EM

6.3.2.1.2.   Il-marka ta’ referenza (I'M) ta’ din l-intensità massima, li tissemma fil-paragrafu 4.2.2.7. aktar ’il fuq, għandha tinkiseb permezz tal-proporzjon:

Dan il-valur għandu jitqarreb għall-valur 7.5 - 10 - 12.5 - 17.5 - 20 - 25 - 27.5 - 30 - 37.5 - 40 - 45 - 50.

6.3.2.2.   Tibda mill-punt HV, b’mod orizzontali lejn il-lemin u lejn ix-xellug, l-illuminazzjoni m’għandhiex tkun ta’ inqas minn 16 lux għall-bozza ta’ quddiem tal-Klassi A u ta’ 24 lux għall-bozza ta’ quddiem tal-Klassi B sa distanza ta’ 1.125 m u mhux inqas minn 4 lux għall-bozza ta’ quddiem tal-Klassi A u 6 lux għall-bozza ta’ quddiem tal-Klassi B sa distanza ta’ 2.25 m.

Fil-każ tal-bozoz ta’ quddiem b’riflettur li jista’ jiġi aġġustat huma applikabbli l-kundizzjonijiet meħtieġa tal-paragrafi 6.2. u 6.3. għal kull pożizzjoni ta’ l-immontar kif indikata skond il-paragrafu 2.1.3. Għandha tintuża l-proċedura li ġejja għall-verifika:

6.4.1.   Kull pożizzjoni applikata hija rrealizzata fuq il-gonjometru tat-test fir-rigward ta’ linja li tgħaqqad iċ-ċentru tas-sors tad-dawl mal-punt HV fuq skrin għall-mira. Ir-riflettur li jista’ jiġi aġġustat imbagħad jiġi mċaqlaq f’pożizzjoni tali li d-disinn tad-dawl fuq l-iskrin jikkorrispondi mal-preskrizzjonijiet tal-mira tal-paragrafi 6.2.1. sa 6.2.2.3. u/jew 6.3.1;

6.4.2.   bir-riflettur inizjalment imwaħħal skond il-paragrafu 6.4.1., il-bozza ta’ quddiem trid tissodisfa l-kundizzjonijiet meħtieġa fotometriċi rilevanti tal-paragrafi 6.2. u 6.3;

6.4.3.   it-testijiet addizzjonali jitwettqu wara li r-riflettur jitressaq vertikalment ± 2° jew ta’ l-inqas fil-pożizzjoni massima, jekk inqas minn 2°, mill-pożizzjoni inizjali tiegħu permezz ta’ l-istrument li jaġġusta l-bozoz ta’ quddiem. Wara li terġa’ tiġi mmirata l-bozza ta’ quddiem kollha kemm hi (permezz tal-gonjometru per eżempju) fid-direzzjoni opposta li tikkorrispondi tal-prodott tad-dawl fid-direzzjonijiet li ġejjin, għandha tiġi kkontrollata u tibqa’ fil-limiti neċessarji:

ir-raġġ għaddieni: il-punti HV u 75 R (75 L rispettivament);

ir-raġġ għas-sewqan: EM u l-punt HV (perċentwali ta’ EM).

6.4.4.   jekk min qed japplika ma indikax aktar minn pożizzjoni waħda għall-immontar, il-proċedura tal-paragrafi 6.4.12 sa 6.4.3. għandha tkun irripetuta għall-pożizzjonijiet l-oħra kollha;

6.4.5.   jekk min qed japplika ma talabx għal pożizzjonijiet speċjali għall-immontar, il-bozza ta’ quddiem għandha tiġi mmirata għall-kejl tal-paragrafi 6.2. u 6.3. bl-istrument li bih jistgħu jiġu aġġustati l-bozoz ta’ quddiem fil-pożizzjoni intermedja tiegħu. It-test addizzjonali tal-paragrafu 6.4.3. għandu jsir bir-riflettur imċaqlaq lejn il-pożizzjonijiet estremi tiegħu (minflok ± 2°) permezz ta’ l-istrument li bih jistgħu jiġu aġġustati l-bozoz ta’ quddiem.

6.5.   Il-valuri ta’ l-illuminazzjoni ta’ l-iskrin imsemmija fil-paragrafi 6.2.5. sa 6.2.7. u 6.3. aktar ’il fuq għandhom jitkejlu permezz ta’ fotoreċettur, li l-erja effettiva tiegħu għandha tinżamm fi kwadru bi ġnub ta’ 65 mm.

7.   IL-KULUR

7.1.   Il-kulur tad-dawl mitfugħ għandu jkun abjad. Espress f’koordinati trikromatiċi CIE, id-dawl tar-raġġi għandu jkun fil-limiti li ġejjin:

8.   IL-KEJL TA’ L-ISKONFORT

Għandu jitkejjel l-iskonfort ikkawżat mir-raġġ għaddieni tal-bozoz ta’ quddiem (13).

C.   DISPOŻIZZJONIJIET AMMINISTRATTIVI OĦRA

9.   IL-MODIFIKA FIT-TIP TAL-BOZZA TA’ QUDDIEM U L-ESTENSJONI TA’ L-APPROVAZZJONI

Kull modifika fit-tip tal-bozza ta’ quddiem għandha tiġi mgħarrfa lid-dipartiment amminstrattiv li approva t-tip tal-bozza ta’ quddiem. L-imsemmi dipartiment jista’ mbagħad jew:

9.1.1.   Jikkunsidra li l-modifiki li saru mhux probabbli li jkollhom effett ħażin li jista’ jiġi nnotat u li jkun xi jkun il-każ il-bozza ta’ quddiem xorta għadha tikkonforma mal-kundizzjonijiet meħtieġa; jew

9.1.2.   Jeħtieġ rapport ta’ test ieħor mis-servizz tekniku responsabbli għat-twettiq tat-testijiet.

9.2.   Il-konferma jew ir-rifjut ta’ l-approvazzjoni, bl-alterazzjonijiet speċifikati, għandha tiġi kkomunikata permezz tal-proċedura speċifikata fil-paragrafu 4.1.4. aktar ’il fuq lill-Partijiet għall-Ftehim li qed japplikaw dan ir-Regolament.

9.3.   L-awtorità kompetenti li toħroġ l-estensjoni ta’ l-approvazzjoni għandha tagħti numru tas-serje lil kull formola tal-komunikazzjoni kkompilata għal tali estensjoni u għandha tinforma b’dan lill-Partijiet l-oħra għall-Ftehim ta’ l-1958 li qed japplikaw dan ir-Regolament permezz ta’ formola tal-komunikazzjoni li tikkonforma mal-mudell fl-Anness 1 għal dan ir-Regolament.

10.   IL-KONFORMITÀ TAL-PRODUZZJONI

Il-proċeduri ta’ konformità tal-produzzjoni għandhom jikkonformaw ma’ dawk stabbiliti fil-Ftehim, fl-Appendiċi 2 (E/ECE/324-E/ECE/TRANS/505/Rev.2) bil-kundizzjonijiet meħtieġa li ġejjin:

10.1.   Il-bozoz ta’ quddiem approvati taħt dan ir-Regolament għandhom jiġu mmanifatturati b’mod li jikkonformaw mat-tip approvat billi jissodisfaw il-kundizzjonijiet meħtieġa stabbiliti fil-paragrafi 6 u 7.

10.2.   għandu jkun hemm konformità mal-kundizzjonijiet minimi meħtieġa għall-konformità tal-proċeduri tal-kontroll tal-produzzjoni stabbiliti fl-Anness 5 għal dan ir-Regolament.

10.3.   Għandu jkun hemm konfomità mal-kundizzjonijiet minimi meħtieġa għat-teħid tal-kampjuni minn spettur stabbiliti fl-Anness 7 għal dan ir-Regolament.

10.4.   L-awtorità li tat l-approvazzjoni tat-tip tista’, fi kwalunkwe ħin, tivverifika l-metodi ta’ kontroll tal-konformità applikati f’kull faċilità tal-produzzjoni. Il-frekwenza normali ta’ dawn il-verifiki għandha tkun ta’ darba kull sentejn.

10.5.   Il-bozoz ta’ quddiem b’difetti evidenti jitwarrbu.

10.6.   Il-marka ta’ referenza ma titqiesx.

11.   IL-PIENI GĦAN-NUQQAS TA’ KONFORMITÀ FIL-PRODUZZJONI

11.1.   L-approvazzjoni mogħtija fir-rigward ta’ tip ta’ bozza ta’ quddiem skond dan ir-Regolament tista’ tiġi rtirata jekk m’hemmx konformità mal-kundizzjonijiet meħtieġa jew jekk bozza ta’ quddiem li għandha l-marka ta’ l-approvazzjoni ma tikkonformax mat-tip approvat.

11.2.   Jekk Parti Kontraenti għall-Ftehim li qed tapplika dan ir-Regolament tirtira l-approvazzjoni li tat qabel, għandha mill-ewwel tgħarraf b’dan lill-Partijiet Kontraenti l-oħra li qed japplikaw dan ir-Regolament permezz tal-formola tal-komunikazzjoni konformi mal-mudell fl-Anness 1 għal dan ir-Regolament.

12.   PRODUZZJONI LI TWAQQFET GĦAL KOLLOX

Jekk id-detentur ta’ l-approvazzjoni jieqaf kompletament milli jimmanifattura tip ta’ bozza ta’ quddiem approvat skond dan ir-Regolament, għandu jinforma b’dan lill-awtorità li tat l-approvazzjoni. Meta tirċievi l-komunikazzjoni rilevanti, dik l-awtorità għandha tinforma b’dan lill-Partijiet l-oħra għall-Ftehim ta’ l-1958 li qed japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 għal dan ir-Regolament.

13.   L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TA’ L-APPROVAZZJONI, U TAD-DIPARTIMENTI AMMINISTRATTIVI

Il-Partijiet għall-Ftehim ta’ l-1958 li qed japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq tat-testijiet ta’ l-approvazzjoni u tad-dipartimenti amministrattivi li jagħtu l-approvazzjoni u fejn għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar ta’ l-approvazzjoni, jew tal-produzzjoni li twaqqfet għal kollox, maħruġa f’pajjiżi oħra.

----

(*)  Li jinkorpora

Is-suppliment 1 għall-verżjoni oriġinali tar-Regolament – Id-data tad-dħul fis-seħħ: il-11 ta’ Awwissu 2002

Is-suppliment 2 għall-verżjoni oriġinali tar-Regolament - Id-data tad-dħul fis-seħħ: l-10 ta’ Diċembru 2002

Is-suppliment 3 għall-verżjoni oriġinali tar-Regolament – Id-data tad-dħul fis-seħħ: it-30 ta’ Ottubru 2003

(1)  Xejn f’dan ir-Regolament m’għandu jwaqqaf lil Parti għall-Ftehim li qed tapplika dan ir-Regolament milli tipprojbixxi li bozza ta’ quddiem li tinkorpora lenti ta’ materjal tal-plastik approvata taħt dan ir-Regolament tingħaqad ma’ strument mekkaniku għat-tindif tal-bozza ta’ quddiem (bi speċi ta’ xfafar tal-lastku biex tneħħi l-ilma tax-xita).

(2)  Fil-każ ta’ bozoz ta’ quddiem maħsuba biex jissodisfaw il-kundizzjonijiet meħtieġa ta’ traffiku li jgħaddi fuq naħa waħda biss tat-triq (jew il-lemin jew ix-xellug), huwa rrikkmandat ukoll li l-kontorni ta’ l-erja li tista’ titgħatta, sabiex ma jkunx hemm skumdità għall-utenti f’pajjiż fejn it-traffiku jgħaddi fuq in-naħa tat-triq opposta għal dik tal-pajjiż li għalih kienet maħsuba l-bozza ta’ quddiem, għandhom ikunu mmarkati b’mod indelibbli fuq il-lenti ta’ quddiem. Madanakollu, dan l-immarkar mhux neċessarju fejn l-erja tidher b’mod ċar mid-disinn.

(3)  Jekk il-lenti ma tistax tinqala’ mill-parti prinċipali tal-bozza ta’ quddiem, għandu jkun biżżejjed markar uniku kif jintqal fil-paragrafu 4.2.5.

(4)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vojt), 31 għall-Bosnija u Ħerzegovina, 32 għal-Latvja, 33 (vojt), 34 għall-Bulgarija, 35 (vojt), 36 għal-Litwanja, 37 għat-Turkija, 38 (vojt), 39 għall-Azerbajġan, 40 għall-Maċedonja, 41 (vojt), 42 għall-Komunità Ewropea (L-approvazzjonijiet jingħataw mill-Istati Membri tagħha li jużaw is-simbolu ta’ l-ECE rispettiv tagħhom), 43 għall-Ġappun, 44 (vojt), 45 għall-Awstralja, 46 għall-Ukrajna, 47 għall-Afrika t’Isfel u 48 għan-New Zealand. In-numri sussegwenti għandhom jingħataw lil pajjiżi oħra fl-ordni kronoloġiku li fiha jirratifikaw jew jiffirmaw il-Ftehim li Jikkonċerna l-Adozzjoni tad-Dispożizzjonijiet Tekniċi Uniformi għall-Vetturi bir-Roti, għat-Tagħmir u għall-Partijiet li Jistgħu Jitwaħħlu u/jew Jintużaw fuq il-Vetturi bir-Roti u l-Kundizzjonijiet għall-Għarfien Reċiproku ta’ l-Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri mogħtija b’dan il-mod għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.

(5)  Il-kundizzjonijiet tekniċi meħtieġa għall-bozoz tal-filament: ara r-Regolament Nru. 37.

(6)  Il-bozoz tal-filament HIR1 u/jew H9 għandhom ikunu permessi biss biex jipproduċu raġġ għaddieni flimkien ma’ l-installazzjoni ta’ l-istrument(i) għat-tindif tal-bozza ta’ quddiem f’konformità mar-Regolament Nru. 45. Barra dan, fir-rigward ta’ l-inklinazzjoni vertikali, meta jiġu installati dawn il-bozoz għandha tiġi applikata d-dispożizzjoni tal-paragrafu 6.2.6.2.2. tar-Regolament Nru. 48, tas-serje 01 ta’ emendi.

(7)  Bozza ta’ quddiem titqies li tissodisfa l-kundizzjonijiet meħtieġa ta’ dan il-paragrafu jekk il-bozza tal-filament tista’ titwaħħal faċilment fil-bozza ta’ quddiem u l-mankijiet li jqiegħduha fil-pożizzjoni tagħha jistgħu jitwaħħlu b’mod korrett fix-xquq tagħhom anke fid-dlam.

(8)  L-iskrin tat-test irid ikun wiesa’ biżżejjed li jippermetti li jiġi eżaminat il-“punt ta’ waqfien” fuq firxa ta’ mill-anqas 5° fuq kull naħa tal-linja vv.

(9)  Jekk ir-raġġ m’għandux punt ta’ waqfien b’“minkeb” ċar, l-aġġustament laterali għandu jiġi affettwat bil-mod li jissodisfa l-aħjar il-kundizzjonijiet meħtieġa għall-illuminazzjoni fil-punti 75 R u 50 R għat-traffiku li ġej min-naħa tal-lemin u għall-punti 75 L and 50 L għat-traffiku li ġej min-naħa tax-xellug.

(10)  Bozza ta’ quddiem speċjali b’“raġġ għaddieni” bħal din tista’ tinkorpora raġġ għas-sewqan li mhux suġġett għall-kundizzjonijiet meħtieġa.

(11)  Il-limitu ta’ l-allinjament mill-ġdid ta’ 1° lejn il-lemin jew lejn ix-xellug m’huwiex inkompatibbli ma’ l-allinjament mill-ġdid vertikali ’l fuq jew ’l isfel. Dan ta’ l-aħħar huwa llimitat biss mill-kundizzjonijiet meħtieġa tal-paragrafu 6.3. Madankollu, il-parti orizzontali tal-“punt ta’ waqfien” m’għandhiex testendi lil hinn mil-linja hh (id-dispożizzjonijiet tal-paragrafu 6.3. m’humiex applikabbli għall-bozoz ta’ quddiem intenzjonati li jissodisfaw il-kundizzjonijiet meħtieġa ta’ dan ir-Regolament biss biex ikun provdut raġġ għaddieni).

(**)  E huwa l-valur imkejjel tabilħaqq fil-punti 50R u 50L rispettivament.

(12)  Il-valuri ta’ l-illuminazzjoni fi kwalunkwe punt taż-żoni A u B, li jaqgħu wkoll fiż-żona III, m’għandhomx jeċċedu 0.7 lux.

(13)  Din il-kundizzjoni meħtieġa ser tkun suġġetta għal rakkomandazzjoni lill-amministrazzjonijiet.

----

ANNESS 1

KOMUNIKAZZJONI

(format massimu: A4 (210 × 297 mm))
Test ta 'immaġni

(1)

maħruġa minn:

L-isem ta’ l-amministrazzjoni:

li tikkonċerna (2):

APPROVAZZJONI MOGĦTIJA

APPROVAZZJONI ESTIŻA

APPROVAZZJONI RRIFJUTATA

APPROVAZZJONI RTIRATA

PRODUZZJONI LI TWAQQFET GĦAL KOLLOX

ta’ tip ta’ bozza ta’ quddiem skond ir-Regolament Nru. .........

Nru. Ta’ l-Approvazzjoni

Nru. ta’ l-Estensjoni.

1. L-isem kummerċjali jew it-trejdmark ta’ l-istrument:

2. L-isem tal-manifattur għat-tip ta’ strument:

3. L-isem u l-indirizz tal-manifattur:

4. Jekk japplika, l-isem u l-indirizz tar-rappreżentant tal-manifattur:

5. Imressaq għall-approvazzjoni fi:

6. Is-servizz tekniku responsabbli mit-twettiq tat-testijiet ta’ l-approvazzjoni:

7. Id-data tar-rapport maħruġ minn dak is-servizz:

8. In-numru tar-rapport maħruġ minn dak is-servizz:

9. Deskrizzjoni qasira:

Il-kategorija kif deskritta mill-immarkar rilevanti: (3)

In-numru u l-kategorija(i) tal-bozza(bozoz) tal-filament:

10. Il-pożizzjoni tal-marka ta’ l-approvazzjoni:

11. Ir-raġuni(jiet) għall-estensjoni ta’ l-approvazzjoni:

12. L-approvazzjoni mogħtija/estiża/rrifjutata/rtirata (2):

13. Post:

14. Data:

15. Firma:

16. Il-lista tad-dokumenti ddepożitati mas-Servizz Amministrattiv li ta l-approvazzjoni hija annessa ma’ din il-komunikazzjoni u tista’ tinkiseb meta tintalab.

(1) In-numru li jiddistingwi l-pajjiż li ta/rrifjuta/rtira l-approvazzjoni (ara d-dispożizzjonijiet tar-Regolament dwar l-approvazzjoni).

(2) Aqta’ fejn ma japplikax.

(3) Indika l-immarkar xieraq magħżul mil-lista t’hawn taħt:

----

ANNESS 2

EŻEMPJI TA’ L-ARRANĠAMENT TAL-MARKI TA’ L-APPROVAZZJONI

Il-bozza ta’ quddiem li għandha waħda mill-marki ta’ l-approvazzjoni t’hawn fuq ġiet approvata fl-Olanda (E 4) skond ir-Regolament Nru. XXX taħt in-numru ta’ l-approvazzjoni 243, billi tissodisfa l-kundizzjonijiet meħtieġa ta’ dan ir-Regolament fil-forma oriġinali tiegħu (00). Ir-raġġ għaddieni huwa maħsub biss għat-traffiku li ġej min-naħa tal-lemin. L-ittri CR (il-Figura 1) jindikaw li dan huwa raġġ għaddieni u għas-sewqan tal-Klassi A u l-ittri HCR (il-Figura 2) jindikaw li dan huwa raġġ għaddieni u għas-sewqan tal-Klassi B.

Il-figura 30 tindika li l-intensità mûdwala massima tar-raġġ għas-sewqan hija ta’ bejn 86 250 u 101 250 kandelas.

Nota: In-numru ta’ l-approvazzjoni u s-simboli addizzjonali għandhom jitqiegħdu viċin iċ-ċirku u jew fuq jew taħt l-ittra “E”, jew lejn il-lemin jew lejn ix-xellug ta’ dik l-ittra. In-numri tan-numru ta’ l-approvazzjoni għandhom ikunu fuq l-istess naħa ta’ l-ittra “E” u jħarsu lejn l-istess direzzjoni.

L-użu ta’ numri Rumani bħala numri ta’ l-approvazzjoni għandu jkun evitat sabiex ma jkunx hemm konfużjoni ma’ simboli oħra.

Il-bozza ta’ quddiem li għandha l-marka ta’ l-approvazzjoni t’hawn fuq tissodisfa l-kundizzjonijiet meħtieġa ta’ dan ir-Regolament fir-rigward kemm tar-raġġ għaddieni u kemm tar-raġġ għas-sewqan u hija maħsuba:

Il-Figura 3: Il-Klassi A għat-traffiku li ġej min-naħa tax-xellug biss.

Il-Figuri 4a u 4b: Il-Klassi B għaż-żewġ sistemi tat-traffiku permezz ta’ aġġustament xieraq tal-modi kif tiġi rregolata l-unità ottika jew il-bozza tal-filament fuq il-vettura.

Il-bozza ta’ quddiem li għandha l-marka ta’ l-approvazzjoni t’hawn fuq hija bozza ta’ quddiem li tinkorpora lenti ta’ materjal tal-plastik li tissodisfa l-kundizzjonijiet meħtieġa ta’ dan ir-Regolament fir-rigward tar-raġġ għaddieni biss u hija maħsuba:

Il-Figura 5: Il-Klassi A għaż-żewġ sistemi tat-traffiku.

Il-Figura 6: Il-Klassi B għat-traffiku li ġej min-naħa tal-lemin biss.

Il-bozza ta’ quddiem li għandha l-marka ta’ l-approvazzjoni t’hawn fuq hija bozza ta’ quddiem li tissodisfa l-kundizzjonijiet meħtieġa ta’ dan ir-Regolament:

Il-Figura 7: Il-Klassi B fir-rigward tar-raġġ għaddieni biss u hija maħsuba għat-traffiku li ġej min-naħa tax-xellug biss.

Il-Figura 8: Il-Klassi A fir-rigward tar-raġġ għas-sewqan biss.

L-identifikazzjoni ta’ bozza ta’ quddiem li tinkorpora lenti ta’ materjal tal-plastik li tissodisfa l-kundizzjonijiet meħtieġa ta’ dan ir-Regolament:

Il-Figura 9: Il-Klassi B fir-rigward kemm tar-raġġ għaddieni u kemm tar-raġġ għas-sewqan u maħsuba għat-traffiku li ġej min-naħa tal-lemin biss.

Il-Figura 10: Il-Klassi B fir-rigward tar-raġġ għaddieni biss u hija maħsuba għat-traffiku li ġej min-naħa tal-lemin biss.

Ir-raġġ għaddieni m’għandux jitħaddem fl-istess ħin rar-raġġ għas-sewqan u/jew ta’ bozza ta’ quddiem oħra li hija inkorporata reċiprokament.

L-immarkar issemplifikat għall-bozoz iggruppati, magħquda jew inkorporati reċiprokament

(Il-linji vertikali u orizzontali jiskematizzaw il-forma ta’ l-istrument li jagħmel is-sinjali bid-dawl. Dawn m’humiex parti mill-marka ta’ l-approvazzjoni).

Nota: L-erba’ eżempji t’hawn fuq jikkorrispondu ma’ strument li jdawwal li għandu marka ta’ l-approvazzjoni li tinkludi:

Bozza b’pożizzjoni fuq quddiem approvata skond is-serje 02 ta’ l-emendi għar-Regolament Nru. 7,

Bozza ta’ quddiem, tal-Klassi B, b’raġġ għaddieni maħsub għat-traffiku li ġej min-naħa tal-lemin u min-naħa tax-xellug u raġġ għas-sewqan b’intensità massima ta’ bejn 86 250 u 101 250 kandelas (kif indikat min-numru 30), approvata skond il-kundizzjonijiet meħtieġa ta’ dan ir-Regolament fil-forma oriġinali tiegħu (00) u li tinkorpora lenti ta’ materjal tal-plastik,

Bozza għaċ-ċpar fuq quddiem approvata skond is-serje 02 ta’ l-emendi għar-Regolament Nru. 19 u li tinkorpora lenti ta’ materjal tal-plastik,

Bozza li tindika d-direzzjoni fuq quddiem tal-kategorija 1a approvata skond is-serje 01 ta’ emendi mar-Regolament Nru. 6.

L-eżempju t’hawn fuq jikkorrispondi mal-immarkar ta’ lenti ta’ materjal tal-plastik intenzjonata biex tintuża f’tipi differenti ta’ bozoz ta’ quddiem, jiġifieri:

Jew Bozza ta’ quddiem, tal-Klassi B, b’raġġ għaddieni maħsub għaż-żewġ sistemi tat-traffiku u raġġ għas-sewqan b’intensità mûdwala massima ta’ bejn 86 250 u 101 250 kandelas (kif indkat min-numru 30), approvata fil-Ġermanja (E1) skond il-kundizzjonijiet meħtieġa ta’ dan ir-Regolament fil-forma oriġinali tiegħu (00),

li hija inkorporata reċiprokament ma’

Bozza b’pożizzjoni fuq quddiem approvata skond is-serja 02 ta’ l-emendi għar-Regolament Nru. 7;

Jew Bozza ta’ quddiem, tal-Klassi A, b’raġġ għaddieni maħsub għaż-żewġ sistemi tat-traffiku u raġġ għas-sewqan b’intensità mûdwala massima ta’ bejn 33 750 cd u 45 000 cd (kif indikat min-numru 12.5), approvata fil-Ġermanja (E1) skond il-kundizzjonijiet meħtieġa ta’ dan ir-Regolament fil-forma oriġinali tiegħu (00),

li hija inkorporata reċiprokament ma’

L-istess bozza b’pożizzjoni fuq quddiem bħal aktar ’il fuq;

Jew anki waħda jew l-oħra mill-bozoz ta’ quddiem imsemmija aktar ’il fuq approvati bħala bozza unika.

Il-parti prinċipali tal-bozza ta’ quddiem għandha jkollha fuqha biss in-numru ta’ l-approvazzjoni validu, per eżempju:

L-eżempju t’hawn fuq jikkorrispondi ma’ l-immarkar ta’ lenti ta’ materjal tal-plastik użata f’unità ta’ żewġ bozoz ta’ quddiem approvata fi Franza (E2) taħt in-numru ta’ l-approvazzjoni 81151, li tikkonsisti minn:

Bozza ta’ quddiem, tal-Klassi B, li titfa’ raġġ għaddieni u raġġ għas-sewqan b’intensità mûdwala massima ta’ bejn x u y kandelas, li tissodisfa l-kundizzjonijiet meħtieġa ta’ dan ir-Regolament, u

Bozza ta’ quddiem, tal-Klassi B, li titfa’ raġġ għas-sewqan maħsub għaż-żewġ sistemi tat-traffiku b’intesità mûdwala massima bejn w u z kandelas, li tissodisfa l-kundizzjonijiet meħtieġa ta’ dan ir-Regolament, bl-intensitajiet mûdwala massimi tar-raġġi għas-sewqan f’daqqa jkunu ta’ bejn 86 250 u 101 250 kandelas.

----

ANNESS 3

L-ISKRIN TAL-KEJL

A.   Il-bozza ta’ quddiem għat-traffiku li ġej min-naħa tal-lemin

(id-dimensjoni f’mm bl-iskrin f’distanza ta’ 25 m)

B.   Il-bozza ta’ quddiem għat-traffiku li ġej min-naħa tax-xellug

(id-dimensjoni f’mm bl-iskrin f’distanza ta’ 25 m)

Nota Il-Figura C turi l-punti tal-kejl għat-traffiku li ġej min-naħa tal-lemin. Il-punti 7 u 8 jiċċaqalqu lejn il-post korrispondenti tagħhom fuq in-naħa tal-lemin ta’ l-istampa għat-traffiku li ġej min-naħa tax-xellug.

----

ANNESS 4

IT-TESTIJIET GĦALL-ISTABBILTÀ TAT-TURIJA FOTOMETRIKA TAL-BOZOZ TA’ QUDDIEM WAQT LI QED JITĦADDMU

IT-TESTIJIET FUQ IL-BOZOZ TA’ QUDDIEM KOMPLETI

Ladarba l-valuri fotometriċi tkejlu skond id-dispożizzjonijiet ta’ dan ir-Regolament, fil-punt għal Emax għar-raġġ għas-sewqan u fil-punti HV, 50 R, B 50 L għar-raġġ għaddieni (jew HV, 50 L, B 50 R għall-bozoz ta’ quddiem maħsuba għat-traffiku li ġej min-naħa tax-xellug) għandu jiġi ttestjat kampjun tal-bozza ta’ quddiem komplet għall-istabbiltà tat-turija fotometrika waqt it-tħaddim. “Bozza ta’ quddiem kompleta” għandha tinftiehem bħala l-bozza nfisha kompleta inklużi dawk il-partijiet tal-bòdi ta’ madwarha u l-bozoz li jistgħu jaffetwaw id-diżintegrazzjoni termali tagħha.

1.   IT-TEST GĦALL-ISTABBILTÀ TAT-TURIJA FOTOMETRIKA

It-testijiet għandhom jitwettqu f’atmosfera xotta u mingħajr ċaqliq f’temperatura ta’ l-ambjent ta’ 23 °C ± 5 °C, bil-bozza ta’ quddiem kompleta mmontata fuq bażi li tirrapreżenta l-installazzjoni korretta fuq il-vettura.

1.1.   Il-bozza ta’ quddiem nadifa

Il-bozza ta’ quddiem għandha titħaddem għal 12-il siegħa kif deskritt fil-paragrafu 1.1.1. u tiġi kkontrollata kif preskritt fil-paragrafu 1.1.2.

1.1.1.   Il-proċedura tat-test (1)

Il-bozza ta’ quddiem għandha titħaddem għal perjodu skond il-ħin speċifikat, sabiex:

1.1.1.2.   Il-vultaġġ tat-test

Il-vultaġġ għandu jiġi aġġustat biex jissupplixxi 90 fil-mija ta’ l-ammont ta’ l-enerġija espress f’wotts speċifikat fir-Regolament Nru. 37 għall-bozza(bozoz) tal-filament użata(i).

L-ammont ta’ l-enerġija espress f’wotts applikat għandu jikkonforma fil-każijiet kollha mal-valur korrispondenti ta’ bozza tal-filament b’vultaġġ stmat ta’ 12 V, minbarra fil-każ fejn dak li qed japplika għall-approvazzjoni jispeċifika li l-bozza ta’ quddiem tista’ tintuża b’vultaġġ differenti. Fil-każ ta’ l-aħħar, it-test għandu jitwettaq bil-bozza tal-filament li l-enerġija tagħha espressa f’wotts hija l-ogħla li tista’ tintuża.

1.1.2.   Ir-riżultati tat-test

1.1.2.1.   L-ispezzjoni viżwali

Ladarba l-bozza ta’ quddiem tkun ġiet stabbilizzata għat-temperatura ta’ l-ambjent, il-lenti tal-bozza ta’ quddiem u l-lenti ta’ barra, jekk ikun hemm, għandhom jitnaddfu b’ċarruta tal-qoton nadifa u niedja. Imbagħad għandha tiġi spezzjonata viżwalment; ma trid tkun innotata l-ebda tagħwiġa, deformazzjoni, xaqq jew bidla fil-kulur kemm tal-lenti tal-bozza ta’ quddiem u kemm tal-lenti ta’ barra, jekk hemm.

1.1.2.2.   It-test fotometriku

Biex ikunu konformi mal-kundizzjonijiet meħtieġa ta’ dan ir-Regolament, il-valuri fotometriċi għandhom jiġu vverifikati fil-punti li ġejjin:

Ir-raġġ għaddieni:

50 R - B 50 L - HV għall-bozoz ta’ quddiem maħsuba għat-traffiku li ġej min-naħa tal-lemin,

50 L - B 50 R - HV għall-bozoz ta’ quddiem maħsuba għat-traffiku li ġej min-naħa tax-xellug.

Ir-raġġ għas-sewqan: Il-Punt ta’ Emax

Tista’ titwettaq mira oħra sabiex issir konċessjoni għal kwalunkwe tagħwiġa tal-bażi tal-bozza ta’ quddiem minħabba s-sħana (il-bidla fil-pożizzjoni tal-linja tal-punt ta’ waqfien hija koperta fil-paragrafu 2 ta’ dan l-Anness).

Hija permissibbli diskrepanza ta’ 10 fil-mija bejn il-karatteristiċi fotometriċi u l-valuri mkejla qabel it-test inklużi t-tolleranzi tal-proċedura fotometrika.

1.2.   Il-bozza ta’ quddiem maħmuġa

Wara l-ittestjar kif speċifikat fil-paragrafu 1.1. t’hawn fuq, il-bozza ta’ quddiem għandha titħaddem għal siegħa kif deskritt fil-paragrafu 1.1.1., wara li tiġi ppreparata kif preskritt fil-paragrafu 1.2.1., u tkun ikkontrollata kif preskritt fil-paragrafu 1.1.2.

1.2.1.   Il-preparamenti għall-bozza ta’ quddiem

1.2.1.1.   It-taħlita tat-test

1.2.1.1.1.   Għall-bozza ta’ quddiem bil-lenti ta’ barra tal-ħġieġ:

It-taħlita ta’ l-ilma u l-aġent li jniġġes li trid tiġi applikata mal-bozza ta’ quddiem għandha tkun magħmula minn:

9 partijiet skond il-piż ta’ ramel tas-silika b’partikuli tad-daqs ta’ 0-100 μm, parti skond il-piż ta’ trab tal-karbonju veġetali (tal-fagu) b’partikuli tad-daqs ta’ 0-100 μm, 0,2 parti skond il-piż ta’ NaCMC (4), u ammont xieraq ta’ ilma distillat, b’konduttività ta’ ≤ 1 mS/m. Ma jridux ikunu għaddew aktar minn 14-il ġurnata minn fuq it-taħlita.

1.2.1.1.2.   Għall-bozza ta’ quddiem bil-lenti ta’ barra ta’ materjal tal-plastik:

It-taħlita ta’ ilma u l-aġent li jniġġes li għandha tkun applikata mal-bozza ta’ quddiem għandha tkun magħmula minn:

9 partijiet skond il-piż ta’ ramel tas-silika b’partikuli tad-daqs ta’ 0-100 μm, parti skond il-piż ta’ trab tal-karbonju veġetali (tal-fagu) b’partikuli tad-daqs ta’ 0-100 μm, 0,2 parti skond il-piż ta’ NaCMC (4), 13-il parti skond il-piż ta’ ilma distillat b’konduttività ta’ ≤ 1 mS/m, u 2 ± 1 partijiet skond il-piż ta’ surface-actant (5). Ma jridux ikunu għaddew aktar minn 14-il ġurnata minn fuq it-taħlita.

1.2.1.2.   L-applikazzjoni tat-taħlita tat-test mal-bozza ta’ quddiem

It-taħlita tat-test għandha tiġi applikata b’mod uniformi mas-superfiċje kollha li titfa’ d-dawl tal-bozza ta’ quddiem u mbagħad titħalla biex tinxef. Din il-proċedura għandha tiġi rripetuta sakemm il-valur ta’ l-illuminazzjoni jkun naqas għal 15-20 fil-mija tal-valuri mkejla għal kull wieħed mill-punti li ġejjin taħt il-kundizzjonijiet deskritti f’dan l-anness:

Il-punt ta’ Emax fir-raġġ għaddieni/fir-raġġ għas-sewqan u fir-raġġ għas-sewqan biss,

50 R u 50 V (6) għal bozza għaddiena biss, maħsuba għat-traffiku li ġej min-naħa tal-lemin,

50 L u 50 V (6) għal bozza għaddiena biss, maħsuba għat-traffiku li ġej min-naħa tax-xellug.

1.2.1.3.   It-tagħmir għall-kejl

It-tagħmir għall-kejl għandu jkun ekwivalenti għal dak użat matul it-testijiet ta’ l-approvazzjoni tal-bozoz ta’ quddiem. Għandha tintuża bozza tal-filament standard (étalon) għall-verifika fotometrika.

2.   IT-TEST GĦALL-BIDLA FIL-POŻIZZJONI VERTIKALI TAL-LINJA TAL-PUNT TA’ WAQFIEN TAĦT L-INFLUWENZA TAS-SĦANA

Dan it-test jikkonsisti f’li wieħed jivverifika li t-tendenza vertikali tal-linja tal-punt ta’ waqfien taħt l-influwenza tas-sħana ma teċċedix valur speċifikat għall-bozza għaddiena li qed titħaddem.

Il-bozza ta’ quddiem ittestjata skond il-paragrafu 1, għandha tkun suġġetta għat-test deskritt fil-paragrafu 2.1., mingħajr ma titneħħa minn jew ma tkun aġġustata mill-ġdid b’relazzjoni għal kif kienet imwaħħla matul it-test.

2.1.   It-test

It-test għandu jitwettaq f’atmosfera xotta u mingħajr ċaqliq f’temperatura ta’ l-ambjent ta’ 23 °C ± 5 °C.

Il-bozza ta’ quddiem titħaddem biex titfa’ raġġ għaddieni mingħajr ma tkun żarmata jew mingħajr ma tkun aġġustata mill-ġdid meta wieħed iqis kif kienet imwaħħla matul it-test, bl-użu ta’ bozza tal-filament prodotta fi kwantità kbira li ntużat (speċjalment biex tiġi stabilizzata) għal mill-inqas siegħa. (Għall-fini ta’ dan it-test, il-vultaġġ għandu jiġi aġġustat kif speċifikat fil-paragrafu 1.1.1.2.). Il-pożizzjoni tal-linja tal-punt ta’ waqfien fil-parti orizzontali tagħha (bejn vv u l-linja vertikali li tgħaddi mill-punt B 50 L għat-traffiku li ġej min-naħa tal-lemin jew B 50 R għat-traffiku li ġej min-naħa tax-xellug) għandha tkun ivverifikata 3 minuti (r3) u 60 minuta (r60) rispettivament, wara li titħaddem.

Il-kejl tal-varjazzjoni fil-pożizzjoni tal-linja tal-punt ta’ waqfien kif deskritt aktar ’il fuq għandu jitwettaq bi kwalunkwe metodu li jagħti preċiżjoni aċċettabbli u riżultati li jistgħu jkunu riprodotti.

2.2.   Ir-riżultati tat-test

2.2.1.   Ir-riżultat f’milliradians (mrad) għandu jitqies bħala aċċettabbli għal bozza għaddiena, biss meta l-valur assolut ΔrI = |r3 - r60| irreġistrat fuq il-bozza ta’ quddiem m’huwiex ta’ aktar minn 1.0 mrad (ΔrI ≤ 1.0 mrad).

2.2.2.   Madankollu, jekk dan il-valur huwa ta’ aktar minn 1.0 mrad imma ta’ mhux aktar minn 1.5 mrad (1,0 mrad < ΔrI ≤ 1.5 mrad) bozza ta’ quddiem oħra għandha tiġi ttestjata kif deskritt fil-paragrafu 2.1. wara li tkun ġiet suġġetta għaċ-ċiklu, kif dekritt aktar ’l isfel, għal tliet darbiet konsekuttivi, sabiex tiġi stabbilizzata l-pożizzjoni tal-partijiet mekkaniċi tal-bozza ta’ quddiem fuq bażi li tirrapreżenta l-installazzjoni korretta fuq il-vettura:

It-tħaddim tar-raġġ għaddieni għal siegħa, (il-vultaġġ għandu jiġi aġġustat kif speċifikat fil-paragrafu 1.1.1.2.),

Perjodu ta’ serħan għal siegħa.

It-tip tal-bozza ta’ quddiem għandu jitqies bħala aċċettabbli jekk il-valur intermedju (i.e. bejn iż-żewġ estremi) tal-valuri assoluti ΔrI imkejla fuq l-ewwel kampjun u ΔrII imkejla fuq it-tieni kampjun m’huwiex ta’ aktar minn 1.0 mrad.

----

(1)  Għall-iskeda tat-test ara l-Anness 8 għal dan ir-Regolament.

(2)  Meta l-bozza ta’ quddiem ittestjata tinkludi bozoz għas-sinjal, dawn ta’ l-aħħar għandhom jibqgħu mixgħula sakemm idum it-test. Fil-każ ta’ bozza li tindika d-direzzjoni, din għandha tinxtegħel billi tteptep b’waqtiet tkun mixgħula u b’waqtiet oħra tkun mitfija ta’ bejn wieħed u ieħor wieħed għal wieħed.

(3)  Jekk żewġ filamenti tal-bozoz jew aktar ikunu mixgħula fl-istess ħin meta l-bozza ta’ quddiem tkun qed itteptep, dan m’għandux jitqies bħala użu normali tal-filamenti fl-istess ħin.

(4)  Il-NaCMC jirrapreżenta l-melħ tas-sodju ta’ carboxymethylcellulose, li s-soltu jissemma bħala CMC. Il-NaCMC użat fit-taħlita tal-ħmieġ għandu jkollu grad ta’ sostituzzjoni (DS) ta’ 0.6-0.7 u viskożità ta’ 200-300 cP għal soluzzjoni ta’ 2 fil-mija f’temperatura ta’ 20 °C.

(5)  It-tolleranza fuq il-kwantità hi minħabba l-ħtieġa li jinkiseb ħmieġ li jinfirex kif suppost fuq il-lenti kollha tal-plastik.

(6)  Il-punt 50 V jinstab 375 mm ’l isfel minn HV ful il-linja vertikali v-v fuq l-iskrin f’distanza ta’ 25 m.

APPENDIĊI 1

Ħarsa ġenerali lejn il-perjodi tat-tħaddim rigward it-test għall-istabbiltà tat-turija fotometrika

Il-bozoz ta’ quddiem iggruppati kollha u l-bozoz għaċ-ċpar ta’ quddiem li ġejjin flimkien mas-simboli ta’ l-immarkar miżjuda huma mogħtija bħala eżempji u m’humiex eżawrjenti.

----

ANNESS 5

IL-KUNDIZZJONIJIET MINIMI MEĦTIEĠA GĦALL-KONFORMITÀ TAL-PROĊEDURI TAL-KONTROLL TAL-PRODUZZJONI

1.   ĠENERALI

1.1.   Il-kundizzjonijiet meħtieġa għall-konformità għandhom jitqiesu sodisfatti minn punt mekkaniku u ġeometriku, jekk id-differenzi ma jeċċedux d-devjazzjonijiet inevitabbli fil-manifattura fi ħdan il-kundizzjonijiet meħtieġa ta’ dan ir-Regolament. Din il-kundizzjoni tapplika wkoll għall-kulur.

Fir-rigward tat-turija fotometrika, il-konformità tal-bozoz ta’ quddiem prodotti fi kwantità kbira m’għandhiex tkun ikkontestata jekk, meta qed tiġi ttestjata t-turija fotometrika ta’ kwalunkwe bozza ta’ quddiem magħżula kif ġie ġie u mgħammra b’bozza tal-filament standard:

1.2.1.   l-ebda valur imkejjel ma jiddevja b’mod mhux favorevoli b’aktar minn 20 fil-mija mill-valur preskritt f’dan ir-Regolament. Għall-valuri B 50 L (jew R) u ż-żona III, id-devjazzjoni massima mhux favorevoli tista’ tkun rispettivament ta’:

jew jekk

1.2.2.1.   għar-raġġ għaddieni, il-valuri preskritti f’dan ir-Regolament jintlaħqu f’HV (b’tolleranza ta’ +0,2 lx) u huma relatati għal dik il-mira ta’ l-inqas punt wieħed f’kull erja imqiegħda f’limiti fuq l-iskrin tal-kejl (f’25 m) b’ċirku ta’ radju ta’ 15-il ċm madwar il-punti B 50 L (jew R) (1) (b’tolleranza ta’ +0,1 lx), 75 R (jew L), 50 V, 25 R, 25 L, u fl-erja kollha taż-żona IV li mhix aktar minn 22.5 ċm ’il fuq mil-linja 25 R u 25 L;

1.2.2.2.   u jekk, għar-raġġ tas-sewqan, HV ikun jinstab fl-isolux 0.75 Emax, tkun osservata tolleranza ta’ +20 fil-mija għall-valuri massimi u ta’ –20 fil-mija għall-valuri minimi għall-valuri fotometriċi fi kwalunkwe punt tal-kejl speċifikat fil-paragrafu 6.3.2. ta’ dan ir-Regolament.

1.2.3.   Jekk ir-riżultati tat-test deskritt aktar ’il fuq ma jissodisfawx il-kundizzjonijiet meħtieġa, l-allinjament tal-bozza ta’ quddiem jista’ jitbiddel, sakemm l-assi tar-raġġ ma jiġux imċaqalqa lateralment b’aktar minn 1° lejn il-lemin jew lejn ix-xellug (2).

1.2.4.   Jekk ir-riżultati tat-testijiet deskritti aktar ’il fuq ma jissodisfawx il-kundizzjonijiet meħtieġa, it-testijiet għandhom jerġgħu jiġu rripetuti bl-użu ta’ bozza tal-filament standard (étalon) oħra.

1.3.   Għandha tiġi applikata l-proċedura li ġejja fir-rigward tal-verifika tal-bidla fil-pożizzjoni vertikali tal-linja tal-punt ta’ waqfien taħt l-effett tas-sħana:

Waħda mill-bozoz ta’ quddiem li hija parti mill-kampjun għandha tiġi ttestjata skond il-proċedura deskritta fil-paragrafu 2.1. ta’ l-Anness 4 wara li tiġi suġġetta għaċ-ċiklu deskritt fil-paragrafu 2.2.2. ta’ l-Anness 4 għal tliet darbiet konsekuttivi.

Il-bozza ta’ quddiem għandha tiġi kkunsidrata aċċettabbli jekk Δr ma jeċċedix 1.5 mrad.

Jekk dan il-valur jeċċedi 1.5 mrad imma ma jkunx ta’ aktar minn 2.0 mrad, kampjun ieħor għandu jiġi suġġett għat-test, li warajh il-valur intermedju (i.e. bejn iż-żewġ estremi) tal-valuri assoluti rreġistrati fuq iż-żewġ kampjuni m’għandux jeċċedi l-1.5 mrad.

2.   IL-KUNDIZZJONIJIET MINIMI MEĦTIEĠA GĦALL-VERIFIKA TAL-KONFORMITÀ MILL-MANIFATTUR

Id-detentur tal-marka ta’ l-approvazzjoni għandu jwettaq mill-inqas it-testijiet li ġejjin għal kull tip ta’ bozza ta’ quddiem, f’intervalli xierqa. It-testijiet għandhom jitwettqu skond id-dispożizzjoni ta’ dan ir-Regolament.

Jekk kwalunkwe teħid ta’ kampjuni juri nuqqas ta’ konformità fir-rigward tat-tip ta’ test konċernat, għandhom jittieħdu u jiġu ttestjati aktar kampjuni. Il-manifattur għandu jieħu passi biex jiżgura l-konformità tal-produzzjoni konċernata.

2.1.   In-natura tat-testijiet

It-testijiet tal-konformità f’dan ir-Regolament għandhom ikopru l-karatteristiċi fotometriċi u l-verifika tal-bidla fil-pożizzjoni vertikali tal-linja tal-punt ta’ waqfien taħt l-influwenza tas-sħana.

2.2.   Il-metodi użati fit-testijiet

2.2.1.   Ġeneralment, it-testijiet għandhom jitwettqu skond il-metodi stabbiliti f’dan ir-Regolament.

2.2.2.   Fi kwalunkwe test tal-konformità mwettaq mill-manifattur, jistgħu jintużaw metodi ekwivalenti bil-kunsens ta’ l-awtorità kompetenti responsabbli għat-testijiet ta’ l-approvazzjoni. Il-manifattur huwa responsabbli li jipprova li l-metodi applikati huma ekwivalenti għal dawk stabbiliti f’dan ir-Regolament.

2.2.3.   L-applikazzjoni tal-paragrafi 2.2.1. u 2.2.2. teħtieġ kalibrar regolari ta’ l-apparat tat-test u l-korrelazzjoni tiegħu ma’ kejl magħmul minn awtorità kompetenti.

2.2.4.   Fil-każijiet kollha l-metodi ta’ referenza għandhom ikunu dawk ta’ dan ir-Regolament, b’mod partikolari għall-fini ta’ verifika amministrattiva u teħid ta’ kampjuni.

2.3.   In-natura tat-teħid tal-kampjuni

Il-kampjuni tal-bozoz ta’ quddiem għandhom jintgħażlu kif ġie ġie mill-produzzjoni ta’ grupp uniformi. Grupp uniformi jfisser sett ta’ bozoz ta’ quddiem ta’ l-istess tip, iddefinit skond il-metodi ta’ produzzjoni tal-manifattur.

Il-valutazzjoni għandha tkopri, b’mod ġenerali, il-produzzjoni f’serje minn fabbriki individwali. Madankollu, manifattur jista’ jiggruppa flimkien dokumenti li jikkonċernaw l-istess tip minn fabbriki differenti sakemm dawn joperaw taħt l-istess sistema ta’ kwalità u ta’ tmexxija ta’ kwalità.

2.4.   Il-karatteristiċi fotometriċi mkejla u rreġistrati

Il-bozoz ta’ quddiem li huma parti mill-kampjun għandhom ikunu suġġetti għall-qisien fotometriċi fil-punti provduti fir-Regolament, bil-qari jiġi llimitat fil-punti Emax, HV (3), HL, HR (4) fil-każ ta’ raġġ għas-sewqan, u għall-punti B 50 L (jew R), HV, 50 V, 75 R (jew L) u 25 L (jew R) fil-każ tar-raġġ għaddieni (ara l-figura fl-Anness 3).

2.5.   Il-kriterji li jirregolaw l-aċċettabilità

Il-manifattur huwa responsabbli biex iwettaq studju statistiku tar-riżultati tat-test u biex jiddefinixxi, bi ftehim ma’ l-awtorità kompetenti, il-kriterji li jirregolaw l-aċċettabilità tal-prodotti tiegħu tkun sodisfatta l-ispeċifikazzjoni stabbilita għall-verifika tal-konformità tal-prodotti fil-paragrafu 10.1. ta’ dan ir-Regolament.

Il-kriterji li jirregolaw l-aċċettabilità għandhom ikunu tali li, b’livell ta’ kunfidenza ta’ 95 fil-mija, il-probabbiltà minima ta’ suċċess f’kontroll għall-għarrieda skond l-Anness 7 (l-ewwel teħid tal-kampjuni) ikun ta’ 0.95.

----

(1)  L-ittri fil-parentesi jirreferu għall-bozoz ta’ quddiem intenzjonati għat-traffiku li ġej min-naħa tax-xellug.

(2)  Ara n-nota 11/ f’qiegħ il-paġna fit-test ta’ dan ir-Regolament.

(3)  Meta r-raġġ għas-sewqan huwa inkorporat reċiprokament mar-raġġ għaddieni, HV fil-każ tar-raġġ għas-sewqan għandu jkun l-istess punt tal-kejl bħal fil-każ tar-raġġ għaddieni.

(4)  HL u HR: il-punti “hh” li jinsabu 1.125 m lejn ix-xellug u lejn il-lemin tal-punt HV rispettivament

----

ANNESS 6

Il-kundizzjonijiet meħtieġa għall-bozoz li jinkorporaw lentijiet ta’ materjal tal-plastik — L-ittestjar tal-lenti jew tal-kampjuni tal-materjal u tal-bozoz kompleti

1.   L-ISPEĊIFIKAZZJONIJIET ĠENERALI

1.1.   Il-kampjuni pprovduti skond il-paragrafu 2.2.4. ta’ dan ir-Regolament għandhom jissodisfaw l-ispeċifikazzjonijiet indikati fil-paragrafi 2.1. sa 2.5. aktar ’l isfel.

1.2.   Iż-żewġ kampjuni ta’ bozoz kompleti pprovduti skond il-paragrafu 2.2.3. ta’ dan ir-Regolament u li jinkorporaw lentijiet ta’ materjal tal-plastik għandhom, fir-rigward tal-materjal tal-lenti, jissodisfaw l-ispeċifikazzjonijiet indikati fil-paragrafu 2.6. aktar ’l isfel.

1.3.   Il-kampjuni tal-lentijiet ta’ materjal tal-plastik jew kampjuni tal-materjal għandhom jiġu suġġetti, flimkien mar-riflettur li huma intenzjonati li jitwaħħlu miegħu (fejn japplika), għat-testijiet ta’ l-approvazzjoni fl-ordni kronoloġika indikat fit-Tabella A riprodotta fl-Appendiċi 1 għal dan l-Anness.

1.4.   Madankollu, jekk il-manifattur tal-bozza jista’ jipprova li l-prodott diġà għadda mit-testijiet preskritti fil-paragrafi 2.1. sa 2.5. aktar ’l isfel, jew testijiet ekwivalenti skond regolament ieħor, dawk it-testijiet m’għandhomx għalfejn jiġu ripetuti; it-testijiet preskritti fit-tabella B ta’ l-Appendiċi 1 biss għandhom ikunu ta’ bilfors.

2.   IT-TESTIJIET

2.1.   Ir-reżistenza għall-bidliet fit-temperatura

2.1.1.   It-testijiet

Tliet kampjuni ġodda (lentijiet) għandhom ikunu suġġetti għal ħames ċikli ta’ bidla fit-temperatura u fl-umdità (RH = umdità relattiva) skond il-programm li ġej:

3 sigħat f’temperatura ta’ 40 °C ± 2 °C u f’RH ta’ 85-95 fil-mija;

siegħa f’temperatura ta’ 23 °C ± 5 °C u f’RH ta’ 60-75 fil-mija;

15-il siegħa f’temperatura ta’–30 °C ± 2 °C;

siegħa f’temperatura ta’ 23 °C ± 5 °C u f’RH ta’ 60-75 fil-mija;

3 sigħat f’temperatura ta’ 80 °C ± 2 °C;

siegħa f’temperatura ta’ 23 °C ± 5 °C u f’RH ta’ 60-75 fil-mija;

Qabel dan it-test, il-kampjuni għandhom jinżammu f’temperatura ta’ 23° C ± 5° C u f’RH ta’ 60-75 fil-mija għal mill-inqas erba’ sigħat.

Nota: Il-perjodi ta’ siegħa f’temperatura ta’ 23 °C ± 5 °C għandhom jinkludu l-perjodi ta’ transizzjoni minn temperatura għall-oħra li huma neċessarji sbiex ikunu evitati l-effetti ta’ xokk termali.

2.1.2.   Il-qisien fotometriċi

2.1.2.1.   Il-metodu

Il-qisien fotometriċi għandhom jittieħdu fuq il-kampjuni qabel u wara t-test.

Dawn il-qisien għandhom jittieħdu billi tintuża bozza standard (étalon), fil-punti li ġejjin:

B 50 L u 50 R għar-raġġ għaddieni ta’ bozza għaddiena jew bozza għaddiena/għas-sewqan (B 50 R u 50 L fil-każ ta’ bozoz ta’ quddiem intenzjonati għat-traffiku li ġej min-naħa tax-xellug);

Ir-rotta ta’ Emax għar-raġġ għas-sewqan ta’ bozza għas-sewqan jew bozza għaddiena/għas-sewqan.

2.1.2.2.   Ir-riżultati

Il-varjazzjoni bejn il-valuri fotometriċi mkejla fuq kull kampjun qabel u wara t-test m’għandhomx jeċċedu l-10 fil-mija inklużi t-tolleranzi tal-proċedura fotometrika.

2.2.   Ir-reżistenza għall-aġenti atmosferiċi u kimiċi

2.2.1.   Ir-reżistenza għall-aġenti atmosferiċi

Tliet kampjuni ġodda (lentijiet jew kampjuni tal-materjal) għandhom jiġu esposti għar-radjazzjoni minn sors li għandu firxa ta’ l-enerġija spettrali simili għal dik ta’ korp iswed f’temperatura ta’ bejn 5 500 K u 6 000 K. Il-filtri xierqa għandhom jitqiegħdu bejn is-sors u l-kampjuni sabiex inaqqsu kemm jista’ jkun ir-radjazzjonijiet b’distanzi bejn il-punti korrispondenti f’mewġiet elettromanjetiċi iżgħar minn 295 nm u akbar minn 2 500 nm. Il-kampjuni għandhom jiġu esposti għall-illuminazzjoni enerġetika ta’ 1 200 W/m2 ± 200 W/m2 għal perjodu tali li l-enerġija mûdwala li jirċievu hija daqs 4 500 MJ/m2 ± 200 MJ/m2. Fl-ispazju magħluq, it-temperatura mkejla fuq il-pannell l-iswed imqiegħed fuq livell mal-kampjuni għandha tkun ta’ 50 °C ± 5 °C. Sabiex ikun żgurat li jkunu esposti b’mod regolari, il-kampjuni għandhom iduru madwar is-sors ta’ radjazzjoni b’veloċità ta’ bejn il-1 u l-5 1/min.

Il-kampjuni għandhom jiġu sprejjati b’ilma distillat b’konduttività ta’ inqas minn 1 mS/m f’temperatura ta’ 23 °C ± 5 °C, skond iċ-ċiklu li ġej:

sprejjar: 5 minuti; inxif: 25 minuta.

2.2.2.   Ir-reżistenza għall-aġenti kimiċi

Wara li jkunu saru t-test deskritt fil-paragrafu 2.2.1. aktar ’il fuq u l-kejl deskritt fil-paragrafu 2.2.3.1. aktar ’l isfel, il-wiċċ ta’ barra tat-tliet kampjuni msemmija għandu jiġi ttrattat kif deskritt fil-paragrafu 2.2.2.2. bit-taħlita definita fil-paragrafu 2.2.2.1. t’aktar ’l isfel.

2.2.2.1.   It-taħlita tat-test

It-taħlita tat-test għandha tkun magħmula minn 61.5 fil-mija n-heptane, 12.5 fil-mija toluene, 7.5 fil-mija ethyl tetrachloride, 12.5 fil-mija trichloroethylene u 6 fil-mija xylene (volum fil-mija).

2.2.2.2.   L-applikazzjoni tat-taħlita tat-test

Xarrab biċċa ċarruta tal-qoton (skond ISO 105) sakemm ma tkunx tista’ tixrob aktar fit-taħlita ddefinita fil-paragrafu 2.2.2.1. t’aktar ’il fuq u, f’10 sekondi, applikaha għal 10 minuti mal-wiċċ ta’ barra tal-kampjun bi pressjoni ta’ 50 N/ċm2, li tikkorrispondi għal forza ta’ 100 N applikata fuq superfiċje tat-test kbira 14 × 14 mm.

Matul dan il-perjodu ta’ 10 minuti, il-biċċa ċarruta għandha terġa tixxarrab fit-taħlita biex il-kompożizzjoni tal-likwidu applikat tkun il-ħin kollu l-istess bħal dik tat-taħlita preskritta tat-test.

Matul il-perjodu ta’ l-applikazzjoni, huwa permissibli li tkun ikkompensata l-pressjoni applikata fuq il-kampjun sabiex ma jitalliex jixxaqqaq.

2.2.2.3.   It-tindif

Fit-tmiem ta’ l-applikazzjoni tat-taħlita tat-test, il-kampjuni għandhom jitnixxfu fl-arja fil-beraħ u mbagħad għandhom jinħaslu bis-soluzzjoni deskritta fil-paragrafu 2.3. (Ir-reżistenza għad-ditèrġenti) 23 °C ± 5 °C.

Wara, il-kampjuni għandhom jitlaħalħu b’attenzjoni b’ilma distillat li ma fihx aktar minn 0.2 fil-mija ta’ impuritajiet f’temperatura ta’ 23 °C ± 5 °C u mbagħad jintmesħu b’ċarruta ratba.

2.2.3.   Ir-riżultati

2.2.3.1.   Wara t-test tar-reżistenza għall-aġenti atmosferiċi, il-wiċċ ta’ barra tal-kampjuni m’għandux ikollu xquq, brix, tixlif u deformazzjonijiet, u l-varjazzjoni intermedja (i.e. bejn iż-żewġ estremi) fit-trażmissjoni , imkejla fuq it-tliet kampjuni skond il-proċedura deskritta fl-Appendiċi 2 ma’ dan l-Anness m’għandhiex teċċedi 0.020 (Δtm ≤ 0.020).

2.2.3.2.   Wara t-test tar-reżistenza għall-aġenti kimiċi, il-kampjuni m’għandhomx ikollhom traċċi ta’ tbajja’ kimiċi li probabbli jikkawżaw varjazzjoni fit-tixrid tal-fluss, li l-varjazzjoni intermedja (i.e. bejn iż-żewġ estremi) tagħhom , imkejla fuq it-tliet kampjuni skond il-proċedura deskritta fl-Appendiċi 2 għal dan l-Anness m’għandhiex teċċedi 0.020 (Δdm ≤ 0.020).

2.3.   Ir-reżistenza għad-ditèrġenti u għall-idrokarboni

2.3.1.   Ir-reżistenza għad-ditèrġenti

Il-wiċċ ta’ barra tat-tliet kampjuni (il-lentijiet jew il-kampjuni tal-materjal) għandu jissaħħan għal temperatura ta’ 50 °C ± 5 °C u wara jiġi mgħaddas għal ħames minuti f’taħlita miżmuma f’temperatura ta’ 23 °C ± 5 °C u magħmula minn 99 parti ta’ ilma distillat li ma fihx aktar minn 0.02 fil-mija ta’ impuritajiet u parti ta’ alkylaryl sulphonate.

Fit-tmiem tat-test, il-kampjuni għandhom jitnixxfu f’temperatura ta’ 50 °C ± 5 °C.

Is-superfiċje tal-kampjuni għandha titnaddaf b’ċarruta niedja.

2.3.2.   Ir-reżistenza għall-idrokarboni

Il-wiċċ ta’ barra ta’ dawn it-tliet kampjuni għandu mbagħad jingħorok ħafif għal minuta b’ċarruta tal-qoton mxarrba f’taħlita magħmula minn 70 fil-mija n-heptane u 30 fil-mija toluene (volum fil-mija), u wara għandu jitnixxef fl-arja għall-beraħ.

2.3.3.   Ir-riżultati

Wara li dawn iż-żewġ testijiet t’hawn fuq twettqu suċċessivament, il-valur intermedju (i.e. bejn iż-żewġ estremi) tal-varjazzjoni fit-trażmissjoni , imkejjel fuq it-tliet kampjuni skond il-proċedura deskritta fl-Appendiċi 2 għal dan l-Anness m’għandux jeċċedi 0.010 (Δtm ≤ 0.010).

2.4.   Ir-reżistenza għad-deterjorazzjoni mekkanika

2.4.1.   Il-metodu tad-deterjorazzjoni mekkanika

Il-wiċċ ta’ barra tat-tliet kampjuni ġodda (lentijiet) għandu jiġi suġġett għat-test ta’ deterjorazzjoni mekkanika uniformi bil-metodu deskritt fl-Appendiċi 3 għal dan l-Anness.

2.4.2.   Ir-riżultati

Wara dan it-test, il-varjazzjonijiet:

għandhom jitkejlu skond il-proċedura deskritta fl-Appendiċi 2 fl-erja speċifikata fil-paragrafu 2.2.4.1.1. ta’ dan ir-Regolament. Il-valur intermedju (i.e. bejn iż-żewġ estremi) tat-tliet kampjuni għandu jkun b’tali mod li:

Δtm ≤ 0.100;

Δdm ≤ 0.050.

2.5.   It-test tat-twaħħil tal-kisi, jekk hemm

2.5.1.   Il-preparazzjoni tal-kampjun

Superfiċje b’erja ta’ 20 mm × 20 mm tal-kisi ta’ lenti għandha tinqata’ b’xafra jew b’labra f’xibka ta’ kwadri b’daqs bejn wieħed u ieħor ta’ 2 mm × 2 mm. Il-pressjoni fuq ix-xafra jew fuq il-labra għandha tkun biżżejjed li ta’ l-inqas taqta’ l-kisi.

2.5.2.   Id-deskrizzjoni tat-test

Uża tejp li jwaħħal b’forza ta’ twaħħil ta’ 2 N/(ċm fil-wisa’) ± 20 fil-mija mkejjel taħt il-kundizzjonijiet standardizzati speċifikati fl-Appendiċi 4 għal dan l-Anness. Dan it-tejp li jwaħħal, li għandu jkun ta’ l-inqas wiesa’ 25 mm, għandu jingħafas għal mill-inqas ħames minuti mas-superfiċje ppreparata kif preskritt fil-paragrafu 2.5.1.

Imbagħad it-tarf tat-tejp li jwaħħal għandu jitgħabba b’mod li l-forza tat-twaħħil mas-superfiċje kkunsidrata hija bbilanċjata b’forza perpendikulari għal dik is-superfiċje. F’dan l-istadju, it-tejp għandu jitqatta’ b’veloċità kostanti ta’ 1.5 m/sek ± 0,2 m/sek.

2.5.3.   Ir-riżultati

M’għandu jkun hemm l-ebda ħsara evidenti fl-erja mqassma f’kaxxi. Il-ħsarat fl-intersezzjonijiet bejn il-kaxxi jew fit-truf tal-qatgħat għandhom ikunu permessi, sakemm l-erja tal-ħsara ma teċċedix il-15 fil-mija tas-superfiċje mqassma f’kaxxi.

2.6.   It-testijiet tal-bozza ta’ quddiem kompleta li tinkorpora lenti ta’ materjal tal-plastik

2.6.1.   Ir-reżistenza għad-deterjorazzjoni mekkanika tas-superfiċje tal-lenti

2.6.1.1.   It-testijiet

Il-lenti tal-kampjun tal-bozoz Nru. 1 għandha tiġi suġġetta għat-test deskritt fil-paragrafu 2.4.1. aktar ’il fuq.

2.6.1.2.   Ir-riżultati

Wara t-test, ir-riżultati tal-qisien fotometriċi li saru fuq il-bozza ta’ quddiem skond dan ir-Regolament m’għandhomx jeċċedu, b’aktar minn 30 fil-mija, il-valuri massimi preskritti fil-punti B 50 L u HV u m’għandhomx ikunu aktar minn 10 fil-mija taħt il-valuri minimi preskritti fil-punt 75 R (fil-każ tal-bozoz ta’ quddiem intenzjonati għat-traffiku li ġej min-naħa tax-xellug, il-punti li għandhom jiġu kkunsidrati huma B 50 R, HV u 75 L).

2.6.2.   It-test tat-twaħħil tal-kisi, jekk hemm

Il-lenti tal-kampjun tal-bozoz Nru. 2 għandha tiġi suġġetta għat-test deskritt fil-paragrafu 2.5. aktar ’il fuq.

3.   IL-VERIFIKA TAL-KONFORMITÀ FIL-PRODUZZJONI

Fir-rigward tal-materjali użati għall-manifattura tal-lentijiet, il-bozoz ta’ serje għandhom jiġu rikonoxxuti bħala konformi ma’ dan ir-Regolament jekk:

3.1.1.   Wara t-test ta’ reżistenza għall-aġenti kimiċi u t-test ta’ reżistenza għad-ditèrġenti u għall-idrokarboni, il-wiċċ ta’ barra tal-kampjuni ma juri l-ebda xaqq, tixlif jew deformazzjoni viżibbli għall-għajnejn biss (ara l-paragrafi 2.2.2., 2.3.1. u 2.3.2.);

3.1.2.   Wara t-test deskritt fil-paragrafu 2.6.1.1., il-valuri fotometriċi fil-punti tal-kejl ikkunsidrati fil-paragrafu 2.6.1.2. huma fil-limiti preskritti għall-konformità tal-produzzjoni f’dan ir-Regolament.

3.2.   Jekk ir-riżultati tat-test ma jissodisfawx il-kundizzjonijiet meħtieġa, it-testijiet għandhom jiġu ripetuti fuq kampjun ieħor ta’ bozoz ta’ quddiem magħżula kif ġie ġie.

APPENDIĊI 1

L-ORDNI KRONOLOĠIKU TAT-TESTIJIET TA’ L-APPROVAZZJONI

A.   It-testijiet fuq il-materjali tal-plastik (il-lentijiet jew il-kampjuni tal-materjal ipprovduti skond il-paragrafu 2.2.4. ta’ dan ir-Regolament).

B.   It-testijiet fuq il-bozoz ta’ quddiem kompleti (ipprovduti skond il-paragrafu 2.2.3. ta’ dan ir-Regolament).

APPENDIĊI 2

IL-METODU TAL-KEJL TAT-TIXRID U T-TRAŻMISSJONI TAD-DAWL

1.   IT-TAGĦMIR (ara l-figura)

Ir-raġġ tal-kollimatur K b’nofs diverġenza β/2 = 17.4 × 104 rd huwa llimitat b’dijaframma Dτ b’fetħa ta’ 6 mm li miegħu sserraħ l-istruttura li fuqha hemm il-kampjun.

Lenti konverġenti akromatika L2, korretta għall-aberrazzjonijiet sferiċi tgħaqqad id-dijaframma Dτ mar-riċevitur R; id-dijametru tal-lenti L2 għandu jkun tali li ma tinħoloqx dijaframma bid-dawl imxerred mill-kampjun f’kon b’nofs angolu ta’ fuq ta’ β/2 = 14°.

Dijaframma annulari DD, bl-angoli α°/2 = 1° u αmax/2 = 12° titqiegħed fil-pjan fokali ta’ l-immaġini tal-lenti L2.

Il-parti ċentrali li mhix trasparenti tad-dijaframma hija neċessarja sabiex jiġi eliminat id-dawl li jasal b’mod dirett mis-sors tad-dawl. Għandu jkun possibbli li l-parti ċentrali tad-dijaframma titneħħa mir-raġġ tad-dawl b’mod li din tiġi lura eżatt għall-pożizzjoni oriġinali tagħha.

Id-distanza L2 Dτ u d-distanza fokali F2 (1) tal-lenti L2 għandhom jintgħażlu b’mod li l-immaġini ta’ Dτ tkopri kompletament ir-riċevitur R.

Meta l-fluss inizjali li jolqot is-superfiċje jissemma għal 1 000 unità, il-preċiżjoni assoluta ta’ kull qari għandha tkun ta’ aħjar minn unità waħda.

2.   IL-QISIEN

Għandu jittieħed il-qari li ġej:

----

(1)  Għal L2 huwa rrikkmandat li tintuża distanza fokali ta’ madwar 80 mm.

APPENDIĊI 3

IL-METODU TA’ L-ITTESTJAR TA’ L-ISPREJ

1.   It-tagħmir tat-test

1.1.   L-apparat li jisprejja (spray gun)

L-apparat li jisprejja użat għandu jkun mgħammar b’żennuna b’dijametru ta’ 1.3 mm li tippermetti rata ta’ ċirkolazzjoni tal-likwidu ta’ 0.24 ± 0,02 l/minuta u għandu pressjoni operattiva ta’ 6.0 bars - 0, +0,5 bar.

Taħt dawn il-kundizzjonijiet ta’ tħaddim għandu jinkiseb disinn ta’ mrewħa b’dijametru ta’ 170 mm ± 50 mm fuq is-superfiċje esposta għad-deterjorazzjoni, f’distanza ta’ 380 mm ± 10 mm miż-żennuna.

1.2.   It-taħlita tat-test

It-taħlita tat-test għandha tkun magħmula minn:

Ramel tas-silika b’ebusija ta’ 7 fuq l-iskala Mohr, bid-daqs taż-żrara ikun bejn 0 u 0.2 mm u b’distribuzzjoni kważi normali, b’fattur angolari ta’ 1.8 sa 2;

Ilma b’ebusija li ma teċċedix il-205 g/m3 għal taħlita li tinkludi 25 g ta’ ramel għal kull litru ta’ ilma.

2.   It-test

Is-superfiċje ta’ barra tal-lentijiet tal-bozoz għandha tiġi suġġetta għal darba jew għal aktar minn darba għall-azzjoni tal-merżuq tar-ramel prodott kif deskritt aktar ’il fuq. Il-merżuq għandu jiġi sprejjat kważi b’mod perpendikulari għas-superfiċje li ser tkun ittestjata.

Id-deterjorazzjoni għandha tkun ikkontrollata permezz ta’ kampjun tal-ħġieġ wieħed jew aktar minn wieħed imqiegħed bħala referenza ħdejn il-lentijiet li ser jiġu ttestjati. It-taħlita għandha tiġi sprejjata sakemm il-varjazzjoni fit-tixrid tad-dawl fuq il-kampjun jew il-kampjuni mkejla bil-metodu deskritt fl-Appendiċi 2, hija tali li:

Jistgħu jintużaw diversi kampjuni ta’ referenza biex ikun ikkontrollat li s-superfiċje kollha li ser tiġi ttestjata ddeterjorat b’mod omoġenju.

APPENDIĊI 4

IT-TEST TAT-TWAĦĦIL TAT-TEJP LI JWAĦĦAL

1.   IL-FINI

Dan il-metodu jippermetti li tiġi ddeterminata l-forza lineari tat-twaħħil ta’ tejp li jwaħħal ma’ pjanċa tal-ħġieġ taħt kundizzjonijiet standard.

2.   IL-PRINĊIPJU

Il-kejl tal-forza neċessarja sabiex jinqala’ tejp li jwaħħal minn ma’ folja tal-ħġieġ f’angolu ta’ 90°.

3.   IL-KUNDIZZJONIJIET ATMOSFERIĊI SPEĊIFIKATI

Il-kundizzjonijiet ta’ l-ambjent għandhom ikunu b’temperatura ta’ 23° C ± 5° C u RH ta’ 65 ± 15 fil-mija.

4.   IL-BIĊĊIET TAT-TEST

Qabel it-test, ir-romblu tat-tejp li jwaħħal tal-kamjun għandu jkun imħejji għal 24 siegħa fl-atmosfera speċifikata (ara l-para. 3 t’aktar ’il fuq).

Ħames biċċiet tat-test, kull waħda twila 400 mm, għandhom jiġu ttestjati minn kull romblu. Dawn il-biċċiet tat-test għandhom jittieħdu mir-romblu wara li jkunu tneħħew l-ewwel tliet dawriet.

5.   IL-PROĊEDURA

It-test għandu jsir taħt il-kundizzjonijiet ambjentali speċifikati fil-paragrafu 3.

Ħu l-ħames biċċiet tat-test filwaqt li tħoll it-tejp b’mod radjali b’veloċità ta’ madwar 300 mm/sek, imbagħad applikahom fi 15-il sekonda bil-mod kif ġej:

Applika t-tejp mal-folja tal-ħġieġ progressivament b’moviment ħafif ta’ għerik bis-saba’ mat-tul kollu, mingħajr pressjoni eċċessiva, b’mod li ma titħalla l-ebda bużżieqa ta’ l-arja maqbuda bejn it-tejp u l-folja tal-ħġieġ.

Ħalli l-immontar fil-kundizzjonijiet atmosferiċi speċifikati għal 10 minuti.

Aqla’ madwar 25 mm mill-biċċa tat-test minn mal-folja fi pjan perpendikulari għall-assi tal-biċċa tat-test.

Waħħal il-folja u itwi lura t-tarf ħieles tat-tejp f’90°. Applika forza b’tali mod li l-linja tas-separazzjoni bejn it-tejp u l-folja hija perpendikulari għal din il-forza u perpendikulari għall-pjanċa.

Iġbed sabiex taqla’ b’veloċità ta’ 300 mm/sek ± 30 mm/sek u rreġistra l-forza meħtieġa.

6.   IR-RIŻULTATI

Il-ħames valuri miksuba għandhom jiġu rranġati f’ordni u jittieħed il-valur medjan bħala riżultat ta’ dan il-kejl. Dan il-valur għandu jiġi espress fi Newtons għal kull ċentimetru ta’ wisa’ tat-tejp.

----

ANNESS 7

IL-KUNDIZZJONIJIET MINIMI MEĦTIEĠA GĦAT-TEĦID TAL-KAMPJUNI MINN SPETTUR

1.   ĠENERALI

1.1.   Il-kundizzjonijiet meħtieġa ta’ konformità għandhom jitqiesu sodisfatti minn punt mekkaniku u ġeometriku skond il-kundizzjonijiet meħtieġa ta’ dan ir-Regolament, jekk hemm, jekk id-differenzi ma jeċċedux id-devjazzjonijiet inevitabbli tal-manifattura. Din il-kundizzjoni tapplika wkoll għall-kulur.

Fir-rigward tat-turija fotometrika, il-konformità ta’ bozoz ta’ quddiem prodotti fi kwantità kbira m’għandhiex tiġi kkontestata jekk, meta tiġi ttestjata t-turija fotometrika ta’ kwalunkwe bozza ta’ quddiem magħżula kif ġie ġie u mgħammra b’bozza tal-filament standard:

1.2.1.   l-ebda valur imkejjel ma jiddevja b’mod mhux favorevoli b’aktar minn 20 fil-mija mill-valur preskritt f’dan ir-Regolament. Għall-valuri B 50 L (jew R) u ż-żona III, id-devjazzjoni mhux favorevoli massima tista’ tkun rispettivament ta’:

jew jekk

1.2.2.1.   għar-raġġ għaddieni, il-valuri preskritti f’dan ir-Regolament jintlaħqu f’HV (b’tolleranza ta’ 0.2 lx) u rrelatat għal dik il-mira ta’ l-inqas punt ta’ kull erja llimitata fuq l-iskrin tal-kejl (f’25 m) b’ċirku b’radju ta’ 15 ċm madwar il-punti B 50 L (jew R) (b’tolleranza ta’ 0.1 lx), 75 R (jew L), 50 V, 25 R, 25 L, u fl-erja kollha taż-żona IV li mhix aktar minn 22.5 ċm ’il fuq mil-linja 25 R u 25 L;

1.2.2.2.   u jekk, għar-raġġ għas-sewqan, HV tkun tinstab fl-isolux 0.75 Emax, tiġi osservata, għall-valuri fotometriċi fi kwalunkwe punt tal-kejl speċifikat fil-paragrafu 6.3.2. ta’ dan ir-Regolament, tolleranza ta’ +20 fil-mija għall-valuri massimi u –20 fil-mija għall-valuri minimi. Il-marka ta’ referenza ma titqiesx.

1.2.3.   Jekk ir-riżultati tat-test deskritt aktar ’il fuq ma jissodisfawx il-kundizzjonijiet meħtieġa, jista’ jinbidel l-allinjament tal-bozza ta’ quddiem, sakemm l-assi tar-raġġ m’humiex imċaqalqa lateralment b’aktar minn 1° lejn il-lemin jew lejn ix-xellug (1).

1.2.4.   Jekk ir-riżultati tat-testijiet deskritti aktar ’il fuq ma jissodisfawx il-kundizzjonijiet meħtieġa, it-testijiet għandhom jiġu rripetuti bl-użu ta’ bozza tal-filament standard oħra.

1.2.5.   Il-bozoz ta’ quddiem b’difetti evidenti jitwarrbu.

1.2.6.   Il-marka ta’ referenza ma titqiesx.

2.   L-EWWEL TEĦID TAL-KAMPJUNI

Fl-ewwel teħid tal-kampjuni jintgħażlu erba’ bozoz ta’ quddiem kif ġie ġie. L-ewwel kampjun ta’ tnejn jiġi mmarkat A, it-tieni kampjun ta’ tnejn jiġi mmarkat B.

2.1.   Il-konformità mhix ikkontestata

Wara l-proċedura tat-teħid tal-kampjuni murija fil-Figura 1 ta’ dan l-Anness il-konformità tal-bozoz ta’ quddiem prodotti fi kwantità kbira m’għandhiex tiġi kkontestata jekk id-devjazzjonijiet tal-valuri mkejla tal-bozoz ta’ quddiem fid-direzzjonijiet mhux favorevoli huma:

2.1.1.1.   il-kampjun A

il-kampjun B

2.1.2.   jew jekk jiġu sodisfatti l-kundizzjonijiet tal-paragrafu 1.2.2. għall-kampjun A.

2.2.   Il-konformità hija kkontestata

Wara l-proċedura tat-teħid tal-kampjuni murija fil-Figura 1 ta’ dan l-Anness il-konformità tal-bozoz ta’ quddiem prodotti fi kwantità kbira għandha tiġi kkontestata u l-manifattur jintalab li jiżgura li l-produzzjoni tiegħu tissodisfa l-kundizzjonijiet meħtieġa (l-allinjament) jekk id-devjazzjonijiet tal-valuri mkejla tal-bozoz ta’ quddiem huma:

2.2.1.1.   il-kampjun A

2.2.1.2.   il-kampjun B

2.2.2.   jew jekk ma jiġux sodisfatti l-kundizzjonijiet tal-paragrafu 1.2.2. għall-kampjun A.

2.3.   L-approvazzjoni rtirata

Il-konformità għandha tkun ikkontestata u jkun applikat il-paragrafu 11 jekk, wara l-proċedura tat-teħid tal-kampjuni murija fil-Figura 1 ta’ dan l-Anness, id-devjazzjonijiet tal-valuri mkejla tal-bozoz ta’ quddiem huma:

2.3.1.   il-kampjun A

2.3.2.   il-kampjun B

2.3.3.   jew jekk ma jiġux sodisfatti l-kundizzjonijiet tal-paragrafu 1.2.2. għall-kampjuni A u B.

3.   IT-TEĦID TAL-KAMPJUNI RRIPETUT

Fi żmien xahrejn wara n-notifikazzjoni, huwa meħtieġ fil-każ ta’ A3, B2, B3 teħid ta’ kampjuni rripetut, it-tielet kampjun C ta’ żewġ bozoz ta’ quddiem, magħżula mill-istokk immanifatturat wara l-allinjament.

3.1.   Il-konformità mhix ikkontestata

Wara l-proċedura tat-teħid tal-kampjuni murija fil-Figura 1 ta’ dan l-Anness il-konformità tal-bozoz ta’ quddiem prodotti fi kwantità kbira m’għandhiex tiġi kkontestata jekk id-devjazzjonijiet tal-valuri mkejla tal-bozoz ta’ quddiem huma:

3.1.1.1.   il-kampjun C

il-kampjun D

3.1.2.   jew jekk jiġu sodisfatti l-kundizzjonijiet tal-paragrafu 1.2.2. għall-kampjun C.

3.2.   Il-konformità hija kkontestata

Wara l-proċedura tat-teħid tal-kampjuni murija fil-Figura 1 ta’ dan l-Anness il-konformità tal-bozoz ta’ quddiem prodotti fi kwantità kbira għandha tiġi kkontestata u l-manifattur jintalab li jiżgura li l-produzzjoni tiegħu tissodisfa l-kundizzjonijiet meħtieġa (l-allinjament) jekk id-devjazzjonijiet tal-valuri mkejla tal-bozoz ta’ quddiem huma:

3.2.1.1.   il-kampjun D

3.2.1.2.   jew jekk ma jiġux sodisfatti l-kundizzjonijiet tal-paragrafu 1.2.2 għall-kampjun C.

3.3.   L-approvazzjoni rtirata

Il-konformità għandha tkun ikkontestata u l-paragrafu 11 applikat jekk, wara l-proċedura tat-teħid tal-kampjuni murija fil-Figura 1 ta’ dan l-Anness, id-devjazzjonijiet tal-valuri mkejla tal-bozoz ta’ quddiem huma:

3.3.1.   il-kampjun C

3.3.2.   il-kampjun D

3.3.3.   jew jekk ma jiġux sodisfatti l-kundizzjonijiet tal-paragrafu 1.2.2. għall-kampjuni C u D.

4.   IL-BIDLA TAL-POŻIZZJONI VERTIKALI TAL-LINJA TAL-PUNT TA’ WAQFIEN

Fir-rigward tal-verifika tal-bidla fil-pożizzjoni vertikali tal-linja tal-punt ta’ waqfien taħt l-influwenza tas-sħana, għandha tiġi applikata l-proċedura li ġejja:

Waħda mill-bozoz ta’ quddiem tal-kampjun A wara l-proċedura tat-teħid tal-kampjuni fil-Figura 1 ta’ dan l-Anness għandha tiġi ttestjata skond il-proċedura deskritta fil-paragrafu 2.1. ta’ l-Anness 4 wara li tiġi suġġetta għal tliet darbiet konsekuttivi għaċ-ċiklu deskritt fil-paragrafu 2.2.2. ta’ l-Anness 4.

Il-bozza ta’ quddiem għandha titqies bħala aċċettabbli jekk Δr ma jeċċedix 1.5 mrad.

Jekk dan il-valur jeċċedi 1.5 mrad imma m’huwiex ta’ aktar minn 2.0 mrad, it-tieni bozza ta’ quddiem tal-kampjun A għandha tiġi suġġetta għat-test li warajh il-valur intermedju (i.e. bejn iż-żewġ estremi) tal-valuri assoluti rreġistrati fuq iż-żewġ kampjuni m’għandux jeċċedi 1.5 mrad.

Madankollu, jekk ma jkunx hemm konformità ma’ dan il-valur ta’ 1.5 mrad fuq il-kampjun A, iż-żewġ bozoz ta’ quddiem tal-kampjun B għandhom jiġu suġġeti għall-istess proċedura u l-valur ta’ Δr għal kull wieħed minnhom m’għandux jeċċedi 1.5 mrad.

----

(1)  Ara n-nota 11/ fil-qiegħ tal-paġna fit-test ta’ dan ir-Regolament.

----

ANNESS 8

ĦARSA ĠENERALI LEJN IL-PERJODI TAT-TĦADDIM RIGWARD IT-TEST GĦALL-ISTABBILTÀ TAT-TURIJA FOTOMETRIKA

Il-bozoz ta’ quddiem iggruppati kollha li ġejjin u l-bozoz għaċ-ċpar ta’ quddiem flimkien mas-simboli ta’ l-immarkar tal-Klassi B miżjuda jingħataw bħala eżempji u m’humiex eżawrjenti.

----

----

Ir-Regolament Nru 113 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi rigward l-approvazzjoni tal-bozoz ta’ quddiem tal-vetturi bil-mutur li jitfgħu raġġ għaddieni jew raġġ għas-sewqan simmetriku jew it-tnejn li huma u mgħammra bil-bozoz tal-filament (*)

A.   ID-DISPOŻIZZJONIJIET AMMINSTRATTIVI

0.   L-AMBITU

Dan ir-Regolament japplika għall-bozoz ta’ quddiem tal-vetturi bil-mutur li jitfgħu raġġ għaddieni u/jew raġġ għas-sewqan simmetriċi, li jistgħu jinkorporaw lentijiet tal-ħġieġ jew ta’ materjal tal-plastik u li huma mgħammra b’bozoz tal-filament li jistgħu jinbidlu (1) (2).

1.   ID-DEFINIZZJONIJIET

Għall-fini ta’ dan ir-Regolament,

1.1.   “Lenti” tfisser il-komponent li qiegħed l-aktar lejn in-naħa ta’ barra tal-bozza ta’ quddiem (unità) li jittrażmetti d-dawl minn ġo s-superfiċje illuminata;

1.2.   “Kisja” tfisser kwalunkwe prodott jew prodotti applikati fi strat wieħed jew f’aktar minn wieħed mal-wiċċ ta’ barra tal-lenti;

Il-“bozoz ta’ quddiem ta’ ‘tipi’ differenti” tfisser il-bozoz ta’ quddiem li jvarjaw f’aspetti essenzjali bħal:

1.3.1.   l-isem kummerċjali jew it-trejdmark;

1.3.2.   il-karatteristiċi tas-sistema ottika;

1.3.3.   l-inklużjoni jew it-tneħħija ta’ komponenti li jistgħu jimmodifikaw l-effetti ottiċi permezz ta’ riflessjoni, rifrazzjoni, assorbiment u/jew deformazzjoni matul it-tħaddim;

1.3.4.   it-tip ta’ raġġ prodott (raġġ għaddieni, raġġ għas-sewqan jew it-tnejn);

1.3.5.   il-materjali li jikkostitwixxu l-lentijiet u l-kisja, jekk hemm;

1.3.6.   il-kategorija tal-bozza tal-filament użata;

1.4.   Il-“bozoz ta’ quddiem ta’ ‘Klassijiet’ differenti (A jew B jew C jew D)” tfisser il-bozoz ta’ quddiem identifikati permezz ta’ dispożizzjonijiet fotometriċi partikolari.

2.   L-APPLIKAZZJONI GĦALL-APPROVAZZJONI TA’ BOZZA TA’ QUDDIEM

L-applikazzjoni għall-approvazzjoni għandha titressaq mill-propjetarju ta’ l-isem kummerċjali jew it-trejdmark jew mir-rappreżentant akkreditat b’mod xieraq tiegħu. Din għandha tispeċifika:

2.1.1.   jekk il-bozza ta’ quddiem hix intenzjonata li tipprovdi kemm raġġ għaddieni u kemm raġġ għas-sewqan jew wieħed biss minn dawn ir-raġġi;

2.1.2.   jekk din tikkonċernax bozza ta’ quddiem tal-Klassi A jew B jew C jew D;

2.1.3.   il-kategorija tal-bozza(bozoz) tal-filament użata(i), kif elenkat fir-Regolament Nru. 37.

Kull applikazzjoni għall-approvazzjoni għandu jkollha magħha:

2.2.1.   tliet kopji tad-disinni f’dettall suffiċjenti biex jippermettu l-identifikazzjoni tat-tip u li jirrapreżentaw kif tidher il-bozza ta’ quddiem minn quddiem, b’dettalji ta’ l-istrixxi ta’ appoġġ (ribbing) tal-lenti jekk hemm, u tal-wiċċ tagħha magħmul mill-qtugħ tagħha, f’angolu rett; id-disinni għandhom jindikaw l-ispazju rriservat għall-marka ta’ l-approvazzjoni;

2.2.2.   deskrizzjoni teknika qasira;

2.2.3.   żewġ kampjuni tat-tip tal-bozza ta’ quddiem;

għall-bozoz ta’ quddiem tal-Klassi B jew C jew D biss, għat-test tal-materjal tal-plastik li minnu huma magħmulin il-lentijiet:

tlettax-il lenti;

2.2.4.1.1.   sitta minn dawn il-lentijiet jistgħu jiġu ssostitwiti b’sitt kampjuni ta’ materjal b’daqs mill-inqas ta’ 60 × 80 mm, li għandhom is-superfiċje ta’ barra ċatta jew konvessa u b’erja sostanzjalment ċatta (bir-radju tal-kurvatura ta’ mhux inqas minn 300 mm) fin-nofs b’daqs ta’ mill-inqas15 × 15 mm;

2.2.4.1.2.   kull lenti jew kampjun ta’ materjal ta’ dan it-tip għandha tkun prodotta bil-metodu li ser jintuża fil-produzzjoni fi kwantità kbira;

2.2.4.2.   riflettur li miegħu jistgħu jitwaħħlu l-lentijiet skond l-istruzzjonijiet tal-manifattur.

2.3.   Il-materjali li minnhom huma magħmula l-lentijiet u l-kisjiet, jekk hemm, għandhom ikollhom magħhom ir-rapport tat-test tal-karatteristiċi ta’ dawn il-materjali u tal-kisjiet jekk diġà ġew ittestjati.

3.   L-IMMARKAR

3.1.   Il-bozoz ta’ quddiem imressqa għall-approvazzjoni għandhom juru l-isem kummerċjali jew it-trejdmark ta’ min qed japplika.

3.2.   Għandhom jinkludu, fuq il-lenti u fuq il-parti prinċipali (3) (4), spazji ta’ daqs suffiċjenti għall-marka ta’ l-approvazzjoni u s-simboli addizzjonali li jissemmew fil-paragrafu 4; dawn l-ispazji għandhom ikunu indikati fuq id-disinni li jissemmew fil-paragrafu 2.2.1. aktar ’il fuq.

3.3.   Fuq wara tal-bozza ta’ quddiem l-indikazzjoni tal-kategorija tal-bozza tal-filament użata.

4.   L-APPROVAZZJONI

4.1.   Ġenerali

4.1.1.   Għandha tingħata l-approvazzjoni jekk il-kampjuni kollha ta’ tip ta’ bozza ta’ quddiem imressqa skond il-paragrafu 2 aktar ’il fuq jissodisfaw id-dispożizzjonijiet ta’ dan ir-Regolament.

4.1.2.   Fejn bozoz iggruppati, magħquda jew inkorporati reċiprokament jissodisfaw il-kundizzjonijiet meħtieġa ta’ aktar minn Regolament wieħed, marka ta’ l-approvazzjoni internazzjonali waħda tista’ titwaħħal sakemm kull waħda mill- bozoz iggruppati, magħquda jew inkorporati reċiprokament tissodisfa d-dispożizzjonijiet li japplikaw għaliha.

4.1.3.   Għandu jingħata numru ta’ approvazzjoni għal kull tip approvat. L-ewwel żewġ numri ta’ dan (fil-preżent 00) għandhom jindikaw is-serje ta’ l-emendi li jinkorporaw l-aktar emendi tekniċi prinċipali reċenti li saru lir-Regolament fiż-żmien li nħarġet l-approvazzjoni. L-istess Parti Kontraenti ma tistax tagħti l-istess numru lil tip ieħor ta’ bozza ta’ quddiem kopert minn dan ir-Regolament.

4.1.4.   L-avviż ta’ l-approvazzjoni jew ta’ l-estensjoni jew tar-rifjut jew ta’ l-irtirar ta’ l-approvazzjoni jew ta’ produzzjoni mwaqqfa għal kollox ta’ tip ta’ bozza ta’ quddiem skond dan ir-Regolament għandu jiġi kkomunikat lill-Partijiet għall-Ftehim ta’ l-1958 li qed japplikaw dan ir-Regolament, permezz ta’ formola konformi mal-mudell fl-Anness 1 għal dan ir-Regolament.

4.1.5.   Minbarra l-marka preskritta fil-paragrafu 3.1, għandha titwaħħal marka ta’ l-approvazzjoni kif deskritta fil-paragrafi 4.2. u 4.3. aktar ’l isfel fl-ispazji li jissemmew fil-paragrafu 3.2. aktar ’il fuq għal kull bozza ta’ quddiem li tikkonforma ma’ tip approvat taħt dan ir-Regolament.

4.2.   Il-kompożizzjoni tal-marka ta’ l-approvazzjoni

Il-marka ta’ l-approvazzjoni għandha tikkonsisti minn:

Markar ta’ l-approvazzjoni internazzjonali, li jinkludi:

4.2.1.1.   ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (5);

4.2.1.2.   in-numru ta’ l-approvazzjoni preskritt fil-paragrafu 4.1.3. aktar ’il fuq;

is-simbolu addizzjonali li ġej:

4.2.2.1.   vleġġa orizzontali b’ponta fuq kull naħa, li tipponta lejn ix-xellug u lejn il-lemin;

4.2.2.2.   fuq il-bozoz ta’ quddiem li jissodisfaw il-kundizzjonijiet meħtieġa ta’ dan ir-Regolament fir-rigward tar-raġġ għaddieni biss, l-ittri “C-AS” għall-bozoz ta’ quddiem tal-Klassi A jew “C-BS” għal bozoz ta’ quddiem tal-Klassi B jew “WC-CS” għal bozza ta’ quddiem tal-Klassi C jew “WC-DS” għal bozza ta’ quddiem tal-Klassi D;

4.2.2.3.   fuq il-bozoz ta’ quddiem li jissodisfaw il-kundizzjonijiet meħtieġa ta’ dan ir-Regolament fir-rigward tar-raġġ għas-sewqan biss, “R-BS” għal bozoz ta’ quddiem tal-Klassi B jew “WR-CS” għal bozza ta’ quddiem tal-Klassi C jew “WR-DS” għal bozza ta’ quddiem tal-Klassi D;

4.2.2.4.   fuq il-bozoz ta’ quddiem li jissodisfaw il-kundizzjonijiet meħtieġa ta’ dan ir-Regolament kemm fir-rigward tar-raġġ għaddieni u kemm f’dak tar-raġġ għas-sewqan, l-ittri “CR-BS” għall-bozoz ta’ quddiem tal-Klassi B jew “WCR-CS” għall-bozza ta’ quddiem tal-Klassi C jew “WCR-DS” għall-bozza ta’ quddiem tal-Klassi D;

4.2.2.5.   fuq il-bozoz ta’ quddiem li jinkorporaw lenti ta’ materjal tal-plastik, irid jitwaħħal il-grupp ta’ ittri “PL” ħdejn is-simboli preskritti fil-paragrafi 4.2.1. u 4.2.2. aktar ’il fuq.

4.2.2.6.   fuq il-bozoz ta’ quddiem tal-Klassi D li jissodisfaw il-kundizzjonijiet meħtieġa ta’ dan ir-Regolament fir-rigward tar-raġġ għas-sewqan, indikazzjoni ta’ l-intensità massima mûdwala espressa b’marka ta’ referenza, kif iddefinit fil-paragarfu 6.3.2.1.2. aktar ’l isfel, imqiegħda ħdejn iċ-ċirku li jdawwar l-ittra “E”;

F’kull każ, il-mod ta’ ħidma rilevanti użat matul il-proċedura tat-test skond il-paragrafu 1.1.1.1. ta’ l-Anness 4 u l-vultaġġ(i) permess(i) skond il-paragrafu 1.1.1.2. ta’ l-Anness 4 għandhom jiġu stipulati fuq il-formoli ta’ l-approvazzjoni u fuq il-formoli tal-komunikazzjoni trażmessi lill-pajjiżi li huma l-Partijiet Kontraenti għall-Ftehim u li japplikaw dan ir-Regolament.

Fil-każi li jikkorrispondu l-istrument għandu jiġi mmarkat kif ġej:

4.2.3.1.   fuq il-bozoz ta’ quddiem li jissodisfaw il-kundizzjonijiet meħtieġa ta’ dan ir-Regolament li huma ddisinjati b’mod li l-filament tar-raġġ għaddieni m’għandux jinxtegħel fl-istess ħin ma’ kwalunkwe funzjoni oħra li ddawwal li miegħu jista’ jkun inkorporat reċiprokament: linja mmejla (/) għandha titqiegħed wara s-simbolu tal-bozza approvata fil-marka ta’ l-approvazzjoni.

4.2.4.   Iż-żewġ numri tan-numru ta’ l-approvazzjoni (fil-preżent 00) li jindikaw is-serje ta’ emendi li tinkorpora l-emendi tekniċi prinċipali l-aktar reċenti magħmula lir-Regolament fiż-żmien li nħarġet l-approvazzjoni u l-vleġġa ddefinita fil-paragrafu 4.2.2.1. jistgħu jiġu mmarkati viċin is-simboli addizzjonali t’hawn fuq.

4.2.5.   Il-marki u s-simboli li jissemmew fil-paragrafi 4.2.1. sa 4.2.3. aktar ’il fuq għandhom jinqraw b’mod ċar u għandhom ikunu indelibbli. Dawn jistgħu jitqiegħdu fuq il-parti ta’ ġewwa jew ta’ barra (trasparenti jew le) tal-bozza ta’ quddiem, li ma tistax tkun isseparata mill-parti t-trasparenti tal-bozza ta’ quddiem li qed titfa’ d-dawl. Ikun xi jkun il-każ dawn għandhom ikunu viżibbli meta l-bozza ta’ quddiem titwaħħal fuq il-vettura jew meta tinfetaħ xi parti li tiċċaqlaq bħall-mantiċi.

4.3.   L-arranġament tal-marka ta’ l-approvazzjoni

4.3.1.   L-Anness 2, il-figuri 1 sa 10, għal dan ir-Regolament jagħti eżempji ta’ l-arranġamenti tal-marka ta’ l-approvazzjoni bis-simboli addizzjonali msemmija aktar ’il fuq.

Il-bozoz iggruppati, magħquda jew inkorporati reċiprokament:

Fejn bozoz iggruppati, magħquda jew inkorporati reċiprokament instabu li kienu konformi mal-kundizzjonijiet meħtieġa ta’ diversi Regolamenti, tista’ titwaħħal marka ta’ l-approvazzjoni internazzjonali waħda, li tikkonsisti minn ċirku madwar l-ittra “E” segwit min-numru li jiddistingwi l-pajjiż li ta l-approvazzjoni, u numru ta’ l-approvazzjoni. Din il-marka ta’ l-approvazzjoni tista’ titpoġġa fi kwalunkwe post fuq il-bozoz iggruppati, magħquda jew inkorporati reċiprokament, sakemm:

4.3.2.1.1.   tkun viżibbli wara l-installazzjoni tagħhom;

4.3.2.1.2.   l-ebda parti mil-bozoz iggruppati, magħquda jew inkorporati reċiprokament li tittrażmetti d-dawl ma tista’ titneħħa mingħajr ma, fl-istess ħin, titneħħa l-marka ta’ l-approvazzjoni.

Is-simbolu ta’ l-identifikazzjoni għal kull bozza, xieraq għal kull Regolament li taħtu ngħatat l-approvazzjoni, flimkien mas-serje korrispondenti ta’ emendi li jinkorporaw l-emendi tekniċi prinċipali l-aktar reċenti għar-Regolament fiż-żmien li nħarġet l-approvazzjoni, u jekk ikun neċessarju, il-vleġġa meħtieġa għandha tkun immarkata:

4.3.2.2.1.   jew fuq is-superfiċje x-xierqa li titfa’ d-dawl,

4.3.2.2.2.   jew fi grupp, b’mod li kull waħda mil-bozoz iggruppati, magħquda jew inkorporati reċiprokament tista’ tkun identifikata b’mod ċar.

4.3.2.3.   Id-daqs tal-komponenti ta’ marka ta’ l-approvazzjoni waħda m’għandux ikun inqas mid-daqs minimu meħtieġ għall-iċken fost il-marki individwali permezz tar-Regolament li taħtu ngħatat l-approvazzjoni.

4.3.2.4.   Għandu jingħata numru ta’ l-approvazzjoni lil kull tip approvat. L-istess Parti Kontraenti ma tistax tagħti l-istess numru lil tip ieħor ta’ bozoz iggruppati, magħquda jew inkorporati reċiprokament koperti minn dan ir-Regolament.

4.3.2.5.   L-Anness 2, il-figura 11, għal dan ir-Regolament jagħti eżempji ta’ l-arranġamenti tal-marki ta’ l-approvazzjoni għall-bozoz iggruppati, magħquda jew inkorporati reċiprokament bis-simboli addizzjonali kollha msemmija aktar ’il fuq.

Il-bozoz, li l-lenti tagħhom tintuża għal tipi differenti ta’ bozoz ta’ quddiem u li jistgħu jiġu inkoroporati reċiprokament jew iggruppati ma’ bozoz oħra:

Id-dispożizzjonijiet stabbiliti fil-paragrafu 4.3.2. aktar ’il fuq huma applikabbli.

4.3.3.1.   Barra dan, fejn tintuża l-istess lenti, din ta’ l-aħħar jista’ jkollha fuqha marki ta’ l-approvazzjoni differenti relatati mat-tipi differenti ta’ bozoz ta’ quddiem jew ta’ unitajiet ta’ bozoz, sakemm il-parti prinċipali tal-bozza ta’ quddiem, anki jekk ma tistax tiġi sseparata mil-lenti, tinkludi wkoll l-ispazju deskritt fil-paragrafu 3.2. aktar ’il fuq u jkollha l-marki ta’ l-approvazzjoni tal-funzjonijiet reali. Jekk tipi differenti ta’ bozoz ta’ quddiem jinkludu l-istess parti prinċipali, din ta’ l-aħħar tista’ tingħata marki ta’ l-approvazzjoni differenti.

4.3.3.2.   L-Anness 2, il-figura 12, għal dan ir-Regolament jagħti eżempji ta’ l-arranġamenti tal-marki ta’ l-approvazzjoni relatati mal-każijiet t’aktar ’il fuq.

B.   IL-KUNDIZZJONIJIET TEKNIĊI MEĦTIEĠA GĦALL-BOZOZ TA’ QUDDIEM 6 (6)

5.   L-ISPEĊIFIKAZZJONIJIET ĠENERALI

5.1.   Kull kampjun għandu jikkonforma ma’ l-ispeċifikazzjonijiet imsemmija fil-paragrafi 6 sa 8 aktar ’l isfel.

Il-bozoz ta’ quddiem għandhom ikunu magħmula b’mod li jżommu l-karatteristiċi fotometriċi preskritti tagħhom u li jibqgħu jaħdmu tajjeb meta jkunu użati b’mod normali, minkejja l-vibrazzjonijiet li jistgħu jiġu suġġetti għalihom.

5.2.1.   Il-bozoz ta’ quddiem għandhom ikunu mgħammra bi strument li bih jistgħu jkunu aġġustati fuq il-vetturi sabiex jikkonformaw mar-regoli applikabbli għalihom. Dan l-istrument jista’ jipprovdi aġġustament orizzontali u jista’ ma jipprovdihx, sakemm il-bozoz ta’ quddiem huma ddisinjati b’mod li jistgħu jżommu l-mira orizzontali xierqa anki wara l-aġġustament tal-mira vertikali. Dan l-istrument m’għandux għalfejn jitwaħħal fuq unitajiet li fihom ir-riflettur u l-lenti li xxerred ma jistgħux jiġu sseparati, sakemm l-użu ta’ unitajiet bħal dawn isir biss f’vetturi li fuqhom il-mod kif ikunu rregolati l-bozoz ta’ quddiem jista’ jiġi aġġustat b’xi mezzi oħra.

Fejn bozza ta’ quddiem li tipprovdi raġġ għaddieni u bozza ta’ quddiem li tipprovdi raġġ għas-sewqan, kull waħda mgħammra bil-bozza tal-filament tagħha, jiġu mmontati biex jifformaw unità komposta l-istrument li jaġġusta għandu jippermetti li kull sistema ottika tista’ tiġi aġġustata b’mod individwali kif ikun hemm bżonn.

5.2.2.   Madankollu, dawn id-dispożizzjonijiet m’għandhomx japplikaw għall-immontar tal-bozoz ta’ quddiem li r-rifletturi tagħhom ma jistgħux jiġu diviżi. Għal dan it-tip ta’ mmontar japplikaw il-kundizzjonijiet meħtieġa tal-paragrafu 6.3. ta’ dan ir-Regolament.

5.3.   Il-bozza ta’ quddiem għandha tkun mgħammra b’bozza(bozoz) tal-filament approvata(i) skond ir-Regolament Nru. 37. Tista’ tintuża kwalunkwe bozza tal-filament tar-Regolament Nru. 37, sakemm:

5.4.   Il-komponenti li bihom il-bozza tal-filament titwaħħal mar-riflettur għandhom ikunu magħmula b’mod li, anki fid-dlam, il-bozza tal-filament ma tista’ titwaħħal fl-ebda pożizzjoni ħlief f’dik it-tajba (7).

5.5.   L-apparat li jżomm il-bozza tal-filament għandu jikkonforma mal-karatteristiċi mogħtija fil-Pubblikazzjoni ta’ l-IEC 61-2, it-tielet edizzjoni, 1969. Tapplika l-folja tad-data ta’ dan l-apparat għall-bozza tal-filament użata.

5.6.   Barra dan, il-bozoz ta’ quddiem tal-Klassi B jew C jew D għandhom jiġu ttestjati b’mod komplementari skond il-kundizzjonijiet meħtieġa ta’ l-Anness 4 sabiex jiġi żgurat li m’hemm l-ebda bidla eċċessiva fit-turija fotometrika waqt l-użu.

5.7.   Jekk il-lenti ta’ bozza ta’ quddiem tal-Klassi B jew C jew D hija ta’ materjal tal-plastik, għandhom isiru testijiet skond il-kundizzjonijiet meħtieġa ta’ l-Anness 6.

Fuq il-bozoz ta’ quddiem maħsuba biex jipprovdu alternattivament raġġ għas-sewqan u raġġ għaddieni, kwalunkwe strument mekkaniku, elettromekkaniku jew ta’ xi tip ieħor inkorporat fil-bozza ta’ quddiem sabiex isir bdil minn raġġ għall-ieħor għandu jkun mibni b’mod li:

5.8.1.   l-istrument ikun b’saħħtu biżżejjed li jiflaħ jitħaddem għal 50 000 darba mingħajr ma jkollu ħsara minkejja l-vibrazzjonijiet li għalihom jista’ jiġi suġġett waqt l-użu normali;

5.8.2.   fil-każ li ma jibqax jaħdem għandu awtomatikament jikseb il-pożizzjoni tar-raġġ għaddieni;

5.8.3.   jew ir-raġġ għaddieni jew ir-raġġ għas-sewqan għandhom dejjem jinkisbu mingħajr kwalunkwe possibbiltà li l-mekkaniżmu jieqaf bejn iż-żewġ pożizzjonijiet;

5.8.4.   l-utent ma jistax, b’għodod ordinarji, ibiddel il-forma jew il-pożizzjoni tal-partijiet li jiċċaqalqu.

6.   L-ILLUMINAZZJONI

6.1.   Id-dispożizzjonijiet ġenerali

6.1.1.   Il-bozoz ta’ quddiem għandhom ikunu magħmula b’mod li jagħtu illuminazzjoni adegwata mingħajr ma jgħammxu l-għajnejn meta jitfgħu r-raġġ għaddieni, u jagħtu illuminazzjoni tajba meta jitfgħu raġġ għas-sewqan.

6.1.2.   L-illuminazzjoni prodotta mill-bozza ta’ quddiem għandha tkun iddeterminata permezz ta’ skrin vertikali imqiegħed 25 m ’il quddiem mill-bozza ta’ quddiem u f’angolu rett ma’ l-assi tagħha kif muri fl-Anness 3 għal dan ir-Regolament.

6.1.3.   Il-bozoz ta’ quddiem għandhom jiġu kkontrollati permezz ta’ bozza tal-filament standard (étalon) mingħajr kulur maħsuba għal vultaġġ stmat kif indikat fil-folja tad-data rilevanti tar-Regolament Nru. 37. Waqt li tiġi kkontrollata l-bozza ta’ quddiem, il-vultaġġ fit-terminali tal-bozza tal-filament għandu jiġi rregolat sabiex jinkiseb il-fluss mudwâl ta’ referenza kif indikat fil-folja tad-data rilevanti tar-Regolament Nru. 37.

6.1.4.   Il-bozza ta’ quddiem għandha titqies aċċettabbli jekk tissodisfa l-kundizzjonijiet meħtieġa ta’ dan il-paragrafu 6 b’mill-inqas bozza tal-filament standard (étalon) waħda, li tista’ titressaq mal-bozza ta’ quddiem.

6.2.   Id-dispożizzjonijiet li jikkonċernaw ir-raġġi għaddiena

6.2.1.   Ir-raġġ għaddieni jrid jipproduċi “punt ta’ waqfien” definit biżżejjed li jippermetti aġġustament sodisfaċenti bl-għajnuna tiegħu. Il-“punt ta’ waqfien” irid ikun sostanzjalment orizzontali u kemm jista’ jkun dritt fuq tul orizzontali ta’ mill-inqas ± 3° għall-bozoz ta’ quddiem tal-Klassi A, C u D u ta’ mill-inqas ± 5° għall-bozoz ta’ quddiem tal-Klassi B.

Il-bozza ta’ quddiem għandha tkun immirata b’mod li:

6.2.2.1.   lateralment, ir-raġġ huwa kemm jista’ jkun simmetriku mar-referenza għal-linja V-V, minbarra għall-bozoz ta’ quddiem tal-Klassi A jew B li m’għandhom l-ebda mekkaniżmu biex tiġi aġġustata l-mira orizzontali. Dawn il-bozoz ta’ quddiem għandhom jitqiegħdu fl-istess linja sabiex ikunu fl-istess qagħda bħal fuq il-vettura;

6.2.2.1.   vertikalment, il-bozza ta’ quddiem għandha tkun immirata b’mod li “l-punt ta’ waqfien” ikun jinstab 250 mm ’l isfel mil-linja H-H. Din għandha tkun orizzontali kemm jista’ jkun.

6.2.3.   Meta tkun immirata b’dan il-mod, il-bozza ta’ quddiem, jekk l-approvazzjoni tagħha hija mfittxa biss biex tipprovdi raġġ għaddieni (8), trid tikkonforma biss mal-kundizzjonijiet meħtieġa stabbiliti fil-paragrafi 6.2.5. sa 6.2.6. aktar ’l isfel; jekk hija intenzjonata biex tipprovdi kemm raġġ għaddieni u kemm raġġ għas-sewqan, għandha tikkonforma mal-kundizzjonijiet meħtieġa stabbiliti fil-paragrafi 6.2.5., 6.2.6. u 6.3.

6.2.4.   Fejn bozza ta’ quddiem immirata b’dan il-mod ma tissodisfax il-kundizzjonijiet meħtieġa stabbiliti fil-paragrafi 6.2.5., 6.2.6. u 6.3., jista’ jitbiddel l-allinjament tagħha, minbarra għall-bozoz ta’ quddiem li m’għandhom l-ebda mekkaniżmu biex tiġi aġġustata l-mira orizzontali, sakemm l-assi tar-raġġ m’huwiex imċaqlaq lateralment b’aktar minn grad 1 (= 44 ċm) lejn il-lemin jew lejn ix-xellug (9). Biex jiġi ffaċilitat l-allinjament permezz tal-“punt ta’ waqfien”, il-bozza ta’ quddiem tista’ tiġi parzjalment mgħottija sabiex il-“punt ta’ waqfien” ikun aktar definit. Madankollu, il-“punt ta’ waqfien” m’għandux jestendi aktar mil-linja H-H.

L-illuminazzjoni prodotta mir-raġġ għaddieni fuq l-iskrins fl-Anness 3 għandha tissodisfa l-kundizzjonijiet meħtieġa ta’ l-illuminazzjoni li ġejjin:

6.2.5.1.   Għall-bozoz ta’ quddiem tal-Klassi A:

6.2.5.2.   Għall-bozoz ta’ quddiem tal-Klassi B:

6.2.5.3.   Għall-bozza ta’ quddiem tal-Klassi C jew D:

Noti:

Test ġenerali ieħor:

L-approvazzjoni tat-tip ECE fil-fluss mudwâl ta’ referenza skond ir-Regolament Nru. 37 jew fil-fluss mudwâl oġġettiv għal sorsi ta’ dawl li joħorġu l-gass skond ir-Regolament Nru. 99.

Il-mira nominali għall-fotometrija:

It-tolleranzi permessi għall-fotometrija:

6.2.6.   Id-dawl għandu jkun imqassam b’kemm jista’ jkun mod ibbilanċjat fiż-żoni 1, 2, u 3 għall-bozoz ta’ quddiem tal-Klassi C jew D.

6.3.   Id-dispożizzjonijiet rigward ir-raġġi għas-sewqan

6.3.1.   Fil-każ ta’ bozza ta’ quddiem maħsuba biex tipprovdi raġġ għas-sewqan u raġġ għaddieni, għandhom jittieħdu l-qisien ta’ l-illuminazzjoni prodotta fuq l-iskrin mir-raġġ għas-sewqan bl-istess allinjament tal-bozza ta’ quddiem kif applikat għall-kundizzjoni tal-paragrafi 6.2. aktar ’il fuq; fil-każ ta’ bozza ta’ quddiem li tipprovdi biss raġġ għas-sewqan, din għandha tkun aġġustata b’mod li l-erja ta’ l-illuminazzjoni massima hija ċċentrata fuq il-punt ta’ l-intersezzjoni tal-linji H-H u V-V; bozza ta’ quddiem bħal din hemm bżonn li tissodisfa waħda mill-kundizzjonijiet meħtieġa li jissemmew fil-paragrafu 6.3 biss.

Minbarra għall-bozza ta’ quddiem tal-Klassi A, l-illuminazzjoni prodotta fuq l-iskrin permezz tar-raġġ għas-sewqan għandha tissodisfa l-kundizzjonijiet meħtieġa li ġejjin:

Il-punt ta’ l-intersezzjoni (HV) tal-linji H-H u V-V għandha titpoġġa fl-isolux bi 80 fil-mija ta’ l-illuminazzjoni massima. Dan il-valur massimu (EM) m’għandux ikun inqas minn 32 lux għall-bozoz ta’ quddiem tal-Klassi B jew C u 51.2 lux għall-bozoz ta’ quddiem tal-Klassi D. Il-valur massimu m’għandu fl-ebda ċirkostanza jeċċedi l-240 lux fil-każ tal-bozoz ta’ quddiem tal-Klassi B u l-180 lux fil-każ tal-bozoz ta’ quddiem tal-Klassijiet C u D.

6.3.2.1.1.   L-intensità massima (IM) tar-raġġ għas-sewqan espressa f’eluf ta’ kandelas għandha tiġi kkalkulata bil-formula:

6.3.2.1.2.   Il-marka ta’ referenza (I'M) ta’ din l-intensità massima, tissemma fil-paragrafu 4.2.2.6. aktar ’il fuq, għandha tinkiseb permezz tal-proporzjon:

Dan il-valur għandu jitqarreb għall-valur 7.5 - 10 - 12.5 - 17.5 - 20 - 25 - 27.5 - 30 - 37.5 - 40 - 45 - 50.

6.3.2.2.   Tibda mill-punt HV, b’mod orizzontali lejn il-lemin u lejn ix-xellug, l-illuminazzjoni m’għandhiex tkun ta’ inqas minn 12 lux għall-bozza ta’ quddiem tal-Klassijiet B u C, u ta’ 24 lux għall-bozza ta’ quddiem tal-Klassi D sa distanza ta’ 1 125 mm u ta’ mhux inqas minn 3 lux għall-bozza ta’ quddiem tal-Klassijiet B u C, u ta’ 6 lux għall-bozza ta’ quddiem tal-Klassi D sa distanza ta’ 2 250 mm.

Fil-każ ta’ bozza ta’ quddiem tal-Klassi C u D, l-intensitajiet għandhom jikkonformaw mat-tabelli A jew B fl-Anness 3. It-tabella A tapplika fil-każ fejn raġġ għas-sewqan primarju qed jiġi prodott minn sors uniku ta’ dawl. It-tabella B tapplika fil-każ fejn ir-raġġ għas-sewqan qed jiġi prodott minn bozza ta’ quddiem sekondarja tar-raġġ għas-sewqan mħaddma ma’ bozza ta’ quddiem tar-raġġ għaddieni armonizzata jew bozza ta’ quddiem primarja tar-raġġ għas-sewqan.

6.4.   Fil-każ tal-bozoz ta’ quddiem b’riflettur li jista’ jiġi aġġustat, għandhom isiru testijiet addizzjonali wara li r-riflettur jiġi mċaqlaq vertikalment b’± 2 gradi jew ta’ l-inqas fil-pożizzjoni massima, jekk din tkun inqas minn 2 gradi, mill-pożizzjoni inizjali tiegħu permezz ta’ l-istrument li jaġġusta l-bozoz ta’ quddiem. Il-bozza ta’ quddiem kollha kemm hi għandha mbagħad terġa’ titqiegħed (per eżempju permezz tal-gonjometru) billi din tiġi mċaqalqa mill-istess numru ta’ gradi fid-direzzjoni opposta għall-moviment tar-riflettur. Il-qisien li ġejjin għandhom isiru u l-punti għandhom ikunu fil-limiti meħtieġa:

6.5.   Il-valuri ta’ l-illuminazzjoni ta’ l-iskrin imsemmija fil-paragrafi 6.2. u 6.3. aktar ’il fuq għandhom jitkejlu permezz ta’ fotoreċettur, li l-erja effettiva tiegħu għandha tinżamm fi kwadru bi ġnub ta’ 65 mm.

7.   IL-KULUR

7.1.   Il-kulur tad-dawl mitfugħ għandu jkun abjad. Espress f’koordinati trikromatiċi CIE, id-dawl tar-raġġi għandu jkun fil-limiti li ġejjin:

C.   DISPOŻIZZJONIJIET AMMINISTRATTIVI OĦRA

8.   IL-MODIFIKA FIT-TIP TAL-BOZZA TA’ QUDDIEM U L-ESTENSJONI TA’ L-APPROVAZZJONI

Kull modifika fit-tip tal-bozza ta’ quddiem għandha tiġi mgħarrfa lid-dipartiment amminstrattiv li approva t-tip tal-bozza ta’ quddiem. L-imsemmi dipartiment jista’ mbagħad jew:

8.1.1.   jikkunsidra li l-modifiki li saru mhux probabbli li jkollhom effett ħażin li jista’ jiġi nnotat u li jkun xi jkun il-każ il-bozza ta’ quddiem xorta għadha konformi mal-kundizzjonijiet meħtieġa; jew

8.1.2.   jeħtieġ rapport ta’ test ieħor mis-servizz tekniku responsabbli għat-twettiq tat-testijiet.

8.2.   Il-konferma jew ir-rifjut ta’ l-approvazzjoni, bl-alterazzjonijiet speċifikati, għandha tiġi kkomunikata permezz tal-proċedura speċifikata fil-paragrafu 4.1.4. aktar ’il fuq lill-Partijiet għall-Ftehim li japplikaw dan ir-Regolament.

8.3.   L-awtorità kompetenti li toħroġ l-estensjoni ta’ l-approvazzjoni għandha tagħti numru tas-serje lil kull formola ta’ komunikazzjoni kkompilata għal tali estensjoni u tinforma b’dan lill-Partijiet l-oħra għall-Ftehim ta’ l-1958 li qed japplikaw dan ir-Regolament permezz ta’ formola tal-komunikazzjoni li tikkonforma mal-mudell fl-Anness 1 għal dan ir-Regolament.

9.   IL-KONFORMITÀ TAL-PRODUZZJONI

Il-proċeduri ta’ konformità tal-produzzjoni għandhom jikkonformaw ma’ dawk iddikjarati fil-Ftehim, fl-Appendiċi 2 (E/ECE/324-E/ECE/TRANS/505/Rev.2) bil-kundizzjonijiet meħtieġa li ġejjin:

9.1.   Il-bozoz ta’ quddiem approvati taħt dan ir-Regolament għandhom jiġu mmanifatturati b’mod li jikkonformaw mat-tip approvat billi jissodisfaw il-kundizzjonijiet meħtieġa stabbiliti fil-paragrafi 6 u 7.

9.2.   Għandu jkun hemm konformità mal-kundizzjonijiet meħtieġa minimi għall-konformità tal-proċeduri ta’ kontroll tal-produzzjoni stabbiliti fl-Anness 5 għal dan ir-Regolament.

9.3.   Għandu jkun hemm konfomità mal-kundizzjonijiet minimi meħtieġa għat-teħid ta’ kampjuni minn spettur stabbiliti fl-Anness 7 għal dan ir-Regolament.

9.4.   L-awtorità li tat l-approvazzjoni tat-tip tista’, fi kwalunkwe ħin, tivverifika l-metodi ta’ kontroll tal-konformità applikati f’kull faċilità tal-produzzjoni. Il-frekwenza normali ta’ dawn il-verifiki għandha tkun ta’ darba kull sentejn.

9.5.   Il-bozoz ta’ quddiem b’difetti evidenti jitwarrbu.

10.   IL-PIENI GĦAN-NUQQAS TA’ KONFORMITÀ FIL-PRODUZZJONI

10.1.   L-approvazzjoni mogħtija fir-rigward ta’ tip ta’ bozza ta’ quddiem skond dan ir-Regolament tista’ tiġi rtirata jekk m’hemmx konformità mal-kundizzjonijiet meħtieġa jew jekk bozza ta’ quddiem li għandha l-marka ta’ l-approvazzjoni ma tikkonformax mat-tip approvat.

10.2.   Jekk Parti Kontraenti għall-Ftehim li qed tapplika dan ir-Regolament tirtira l-approvazzjoni li tat qabel, għandha mill-ewwel tgħarraf b’dan lill-Partijiet Kontraenti l-oħra li qed japplikaw dan ir-Regolament permezz tal-formola tal-komunikazzjoni konformi mal-mudell fl-Anness 1 għal dan ir-Regolament.

11.   PRODUZZJONI LI TWAQQFET GĦAL KOLLOX

Jekk id-detentur ta’ l-approvazzjoni jieqaf kompletament milli jimmanifattura tip ta’ bozza ta’ quddiem approvat skond dan ir-Regolament, għandu jinforma b’dan lill-awtorità li tat l-approvazzjoni. Meta tirċievi l-komunikazzjoni rilevanti, dik l-awtorità għandha tinforma b’dan lill-Partijiet l-oħra għall-Ftehim ta’ l-1958 li qed japplikaw dan ir-Regolament permezz tal-formola tal-komunikazzjoni konformi mal-mudell fl-Anness 1 għal dan ir-Regolament.

12.   L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TA’ APPROVAZZJONI, U TAD-DIPARTIMENTI AMMINISTRATTIVI

Il-Partijiet għall-Ftehim ta’ l-1958 li qed japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq tat-testijiet ta’ l-approvazzjoni u tad-dipartimenti amministrattivi li jagħtu l-approvazzjoni u fejn għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar ta’ l-approvazzjoni, jew tal-produzzjoni li twaqqfet għal kollox, maħruġa f’pajjiżi oħra.

----

(*)  Li jinkorpora:

Is-suppliment 1 għall-verżjoni oriġinali tar-Regolament – Id-data tad-dħul fis-seħħ:il-11 ta’ Awwissu 2002.

Il-corrigendum1 għall-verżjoni oriġinali tar-Regolamenti – Id-data tad-dħul fis-seħħ:it-13 ta’ Novembru 2002.

Is-suppliment 2 għall-verżjoni oriġinali tar-Regolament – Id-data tad-dħul fis-seħħ:is-27 ta’ Frar 2004.

Il-corrigendum1 għas-Suppliment 2 għall-verżjoni oriġinali tar-Regolamenti- Id-data tad-dħul fis-seħħ:l-10 ta’ Marzu 2004.

(1)  L-applikazzjoni tal-bozoz ta’ quddiem tingħata fir-regolamenti rilevanti dwar l-installazzjoni tat-tagħmir li jipproduċi d-dawl u tat-tagħmir li jagħmel is-sinjali bid-dawl.

(2)  Xejn f’dan ir-Regolament m’għandu jwaqqaf lil Parti għall-Ftehim li tapplika dan ir-Regolament milli tipprojbixxi li bozza ta’ quddiem li tinkorpora lenti ta’ materjal tal-plastik approvata taħt dan ir-Regolament tingħaqad ma’ strument mekkaniku għat-tindif tal-bozza ta’ quddiem (bi speċi ta’ xfafar tal-lastku biex tneħħi l-ilma tax-xita).

(3)  Ir-riflettur jitqies bħala parti prinċipali.

(4)  Jekk il-lenti ma tistax tinqala’ mill-parti prinċipali tal-bozza ta’ quddiem, għandu jkun suffiċjenti markar uniku kif hemm fil-paragrafu 4.2.5.

(5)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vojt), 31 għall-Bosnija u Ħerzegovina, 32 għal-Latvja, 33 (vojt), 34 għall-Bulgarija, 35 (vojt), 36 għal-Litwanja, 37 għat-Turkija, 38 (vojt), 39 għall-Azerbajġan, 40 għall-Maċedonja, 41 (vojt), 42 għall-Komunità Ewropea (L-approvazzjonijiet jingħataw mill-Istati Membri tagħha li jużaw is-simbolu ta’ l-ECE rispettiv tagħhom), 43 għall-Ġappun, 44 (vojt), 45 għall-Awstralja, 46 għall-Ukrajna, 47 għar-Repubblika ta’ l-Afrika t’Isfel u 48 għan-New Zealand. In-numri sussegwenti għandhom jingħataw lil pajjiżi oħra fl-ordni kronoloġiku li fiha jirratifikaw jew jiffirmaw il-Ftehim li Jikkonċerna l-Adozzjoni tad-Dispożizzjonijiettad-Dispożizzjonijiet Tekniċi Uniformi għall-Vetturi bir-Roti, għat-Tagħmir u għall-Partijiet li jistgħu Jitwaħħlu u/jew Jintużaw fuq il-Vetturi bir-Roti u l-Kundizzjonijiet għall-Għarfien Reċiproku ta’ l-Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri mogħtija b’dan il-mod għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.

(6)  Il-kundizzjonijiet tekniċi meħtieġa għall-bozoz tal-filament: ara r-Regolament Nru. 37.

(7)  Bozza ta’ quddiem titqies li tissodisfa l-kundizzjonijiet meħtieġa ta’ dan il-paragrafu jekk il-bozza tal-filament tista’ titwaħħal faċilment fil-bozza ta’ quddiem u l-mankijiet li jqiegħduha fil-pożizzjoni tagħha jistgħu jitwaħħlu b’mod korrett fix-xquq tagħhom anke fid-dlam.

(8)  Bozza ta’ quddiem speċjali bħal din b’“raġġ għaddieni” tista’ tinkorpora raġġ għas-sewqan mhux suġġett għall-kundizzjonijiet meħtieġa.

(9)  Il-limitu ta’ l-allinjament mill-ġdid ta’ 1° lejn il-lemin jew lejn ix-xellug m’huwiex inkompatibbli ma’ l-allinjament mill-ġdid vertikali ’l fuq jew ’l isfel. Dan ta’ l-aħħar huwa llimitat biss mill-kundizzjonijiet meħtieġa tal-paragrafu 6.3. (id-dispożizzjonijiet tal-paragrafu 6.3. m’humiex applikabbli għall-bozoz ta’ quddiem b’raġġ għaddieni).

(**)  il-proporzjon ta’ l-intensitajiet 

----

ANNESS 1

KOMUNIKAZZJONI

(format massimu: A4 (210 × 297 mm))
Test ta 'immaġni

(1)

maħruġa minn:

L-isem ta’ amministrazzjoni:

li tikkonċerna (1):

APPROVAZZJONI MOGĦTIJA

APPROVAZZJONI ESTIŻA

APPROVAZZJONI RRIFJUTATA

APPROVAZZJONI RTIRATA

PRODUZZJONI LI TWAQQFET GĦAL KOLLOX

ta’ tip ta’ bozza ta’ quddiem skond ir-Regolament Nru.

Nru. ta’ l-Approvazzjoni:

Nru. ta’ l-Estensjoni:

1. L-isem kummerċjali jew it-trejdmark ta’ l-istrument:

2. L-isem tal-manifattur għat-tip ta’ strument:

3. L-isem u l-indirizz tal-manifattur:

4. Jekk japplika, l-isem u l-indirizz tar-rappreżentant tal-manifattur:

5. Imressqa għall-approvazzjoni fi:

6. Is-servizz tekniku responsabbli mit-twettiq tat-testijiet ta’ l-approvazzjoni:

7. Id-data tar-rapport maħruġ minn dak is-servizz:

8. In-numru tar-rapport maħruġ minn dak is-servizz:

9. Deskrizzjoni qasira:

Il-kategorija kif deskritta mill-immarkar rilevanti (3):

In-numru u l-kategorija(i) tal-bozza(bozoz)tal-filament:

10. Il-pożizzjoni tal-marka ta’ l-approvazzjoni:

11. Ir-raġuni(jiet) għall-estensjoni ta’ l-approvazzjoni:

12. Approvazzjoni mogħtija/estiża/rrifjutata/rtirata (2):

13. Post:

14. Data:

15. Firma:

16. Il-lista tad-dokumenti ddepożitati mas-Servizz Amministrattiv li ta l-approvazzjoni hija annessa ma’ din il-komunikazzjoni u tista’ tinkiseb meta tintalab.

(1) In-numru li jiddistingwi l-pajjiż li ta/estenda/rrifjuta/rtira l-approvazzjoni (ara d-dispożizzjonijiet tar-Regolament li jikkonċerna l-approvazzjoni).

(2) Aqta’ fejn ma japplikax.

(3) Indika l-immarkar xieraq magħżul minn dak elenkat hawn taħt:

C-AS, C-BS, R-BS, CR-BS, C/ -BS, C/R-BS,

C-BS PL, R-BS PL, CR-BS PL, C/ -BS PL, C/R-BS PL,

WC-CS, WC-DS, WR-CS, WR-DS, WCR-CS, WCR-DS,

WC/-CS, WC/-DS, WC/R-CS, WC/R-DS, WC-CS PL,

WC-DS PL, WR-CS PL, WR-DS PL, WCR-CS PL, WCR-DS PL,

WC/-CS PL, WC/-DS PL, WC/R-CS PL, WC/R-DS PL,

WC+-CS, WC+-DS, WC+R-CS, WC+R-DS, C+-BS, C+R-BS,

WC+-CS PL, WC+-DS PL, WC+R-CS PL, WC+R-DS PL, C+-BS PL, C+R-BS PL

----

ANNESS 2

EŻEMPJI TA’ L-ARRANĠAMENTI TAL-MARKI TA’ L-APPROVAZZJONI

Il-bozza ta’ quddiem li għandha waħda mill-marki ta’ l-approvazzjoni t’hawn fuq ġiet approvata fl-Olanda (E 4) skond ir-Regolament Nru. ... taħt in-numru ta’ l-approvazzjoni 243, billi tissodisfa l-kundizzjonijiet meħtieġa ta’ dan ir-Regolament fil-forma oriġinali tiegħu (00). L-ittri C-AS (Figura 1) jindikaw li din tikkonċerna bozza ta’ quddiem b’raġġ għaddieni tal-Klassi A u l-ittri CR-BS (Figura 2) jindikaw li din tikkonċerna bozza ta’ quddiem b’raġġ għaddieni u għas-sewqan tal-Klassi B.

Nota: : In-numru ta’ l-approvazzjoni u s-simboli addizzjonali għandhom jitqiegħdu viċin iċ-ċirku u jew fuq jew taħt l-ittra “E”, jew lejn il-lemin jew lejn ix-xellug ta’ dik l-ittra. In-numri tan-numru ta’ l-approvazzjoni għandhom ikunu fuq l-istess naħa ta’ l-ittra “E” u jħarsu lejn l-istess direzzjoni.

L-użu ta’ numri Rumani bħala numri ta’ l-approvazzjoni għandu jkun evitat sabiex ma jkunx hemm konfużjoni ma’ simboli oħra.

Il-bozza ta’ quddiem li għandha l-marka ta’ l-approvazzjoni t’hawn fuq hija bozza ta’ quddiem li tinkorpora lenti ta’ materjal tal-plastik li tissodisfa l-kundizzjonijiet meħtieġa ta’ dan ir-Regolament u hija maħsuba:

Figura 3: Il-Klassi B fir-rigward tar-raġġ għaddieni biss.

Figura 4: Il-Klassi B fir-rigward tar-raġġ għaddieni u tar-raġġ għas-sewqan.

Il-bozza ta’ quddiem li għandha l-marka ta’ l-approvazzjoni t’hawn fuq hija bozza ta’ quddiem li tissodisfa l-kundizzjonijiet meħtieġa ta’ dan ir-Regolament:

Figura 5: Il-Klassi B fir-rigward tar-raġġ għaddieni u tar-raġġ għas-sewqan.

Figura 6: Il-Klassi B fir-rigward tar-raġġ għaddieni biss.

Ir-raġġ għaddieni m’għandux jitħaddem fl-istess ħin tar-raġġ għas-sewqan u/jew ta’ bozza ta’ quddiem oħra inkorporata reċiprokament.

Il-bozza ta’ quddiem li għandha l-marka ta’ l-approvazzjoni t’hawn fuq hija bozza ta’ quddiem li tinkorpora lenti ta’ materjal tal-plastik li tissodisfa l-kundizzjonijiet meħtieġa ta’ dan ir-Regolament u hija maħsuba:

Figura 7: Il-Klassi C fir-rigward tar-raġġ għaddieni biss.

Figura 8: Il-Klassi C fir-rigward tar-raġġ għaddieni u tar-raġġ għas-sewqan.

Il-bozza ta’ quddiem li għandha l-marka ta’ l-approvazzjoni t’hawn fuq hija bozza ta’ quddiem li tissodisfa l-kundizzjonijiet meħtieġa ta’ dan ir-Regolament:

Figura 9: Il-Klassi D fir-rigward tar-raġġ għaddieni u tar-raġġ għas-sewqan.

Figura 10: Il-Klassi D fir-rigward tar-raġġ għaddieni biss.

Ir-raġġ għaddieni m’għandux jitħaddem fl-istess ħin mar-raġġ għas-sewqan u/jew ma’ bozza ta’ quddiem oħra inkorporata reċiprokament.

L-immarkar issemplifikat għall-bozoz iggruppati, magħquda jew inkorporati reċiprokament

Figura 11

(Il-linji vertikali u orizzontali jiskematizzaw il-forma ta’ l-istrument li jagħmel is-sinjali bid-dawl. Dawn m’humiex parti mill-marka ta’ l-approvazzjoni).

Nota : L-erba’ eżempji t’hawn fuq jikkorrispondu ma’ strument li jdawwal li għandu marka ta’ l-approvazzjoni li tinkludi:

Bozza b’pożizzjoni fuq quddiem approvata skond ir-Regolament Nru. 50 fil-forma oriġinali tiegħu (00),

Bozza ta’ quddiem, tal-Klassi D, b’raġġ għaddieni u b’raġġ għas-sewqan b’intensità massima ta’ bejn 86 250 u 101 250 kandelas (kif indikat min-numru 30), approvata skond il-kundizzjonijiet meħtieġa ta’ dan ir-Regolament fil-forma oriġinali tiegħu (00) u li tinkorpora lenti ta’ materjal tal-plastik,

Bozza għaċ-ċpar fuq quddiem approvata skond is-serje 02 ta’ l-emendi lir-Regolament Nru. 19 u li tinkorpora lenti ta’ materjal tal-plastik,

Bozza fuq quddiem li tindika d-direzzjoni tal-kategorija 11 approvata skond is-serje 01 ta’ l-emendi lir-Regolament Nru. 50.

Bozza inkorporata reċiprokament ma’ bozza ta’ quddiem

L-eżempju t’hawn fuq jikkorrispondi mal-immarkar ta’ lenti ta’ materjal tal-plastik intenzjonata biex tintuża f’tipi differenti ta’ bozoz ta’ quddiem, jiġifieri:

Jew Bozza ta’ quddiem, tal-Klassi D, b’raġġ għaddieni u għas-sewqan b’intensità mudwâla massima bejn 86 250 u 101 250 kandelas (kif indikat min-numru 30), approvata fil-Ġermanja (E1) skond il-kundizzjonijiet meħtieġa ta’ dan ir-Regolament fil-forma oriġinali tiegħu (00), li hija inkorporata reċiprokament ma’ bozza b’pożizzjoni fuq quddiem approvata skond ir-Regolament Nru. 50 fil-forma oriġinali tiegħu (00);

Jew Bozza ta’ quddiem, tal-Klassi C, b’raġġ għaddieni u raġġ għas-sewqan b’intensità ta’ mudwâla massima bejn 33 750 cd u 45 000 cd (kif indikat min-numru 12.5), approvata fil-Ġermanja (E1) skond il-kundizzjonijiet meħtieġa ta’ dan ir-Regolament fil-forma oriġinali tiegħu (00), li hija inkorporata reċiprokament ma’ l-istess bozza b’pożizzjoni fuq quddiem bħal hawn fuq;

----

ANNESS 3

L-ISKRIN TAL-KEJL

għall-bozoz ta’ quddiem tal-Klassi A

(Id-dimensjonijiet f’mm bl-iskrin f’distanza ta’ 25 m)

L-ISKRIN TAL-KEJL

għall-bozoz ta’ quddiem tal-Klassi B

(Id-dimensjonijiet f’mm bl-iskrin f’distanza ta’ 25 m)

L-ISKRIN TAL-KEJL

għall-bozoz ta’ quddiem tal-Klassijiet C u D

(Id-dimensjonijiet f’mm bl-iskrin f’distanza ta’ 25 m)

Tabella A   Il-bozza ta’ quddiem primarja b’raġġ għoli

Irreferi għall-Figura D għad-dettalji tal-pożizzjonijiet tal-punti tat-test

Tabella B   Il-bozza ta’ quddiem sekondarja b’raġġ għoli mħaddma ma’ bozza ta’ quddiem armonizzata b’raġġ għaddieni jew ma’ bozza ta’ quddiem primarja b’raġġ għas-sewqan

Irreferi għall-Figura E għad-dettalji tal-pożizzjonijiet tal-punti tat-test

----

(1)  L-intensità fl-H-V għandha tkun daqs jew akbar minn 80 fil-mija ta’ l-intensità massima fil-mudell tar-raġġ.

(2)  L-intensità fl-4d-v għandha tkun daqs jew inqas minn 30 fil-mija ta’ l-intensità massima fil-mudell tar-raġġ.

(3)  L-intensità fl-H-V għandha tkun daqs jew akbar minn 80 fil-mija ta’ l-intensità massima fil-mudell tar-raġġ.

(4)  L-intensità f’4D-V għandha tkun daqs jew inqas minn 30 fil-mija ta’ l-intensità massima fil-mudell tar-raġġ.

----

ANNESS 4

IT-TESTIJIET GĦALL-ISTABBILTÀ TAT-TURIJA FOTOMETRIKA TAL-BOZOZ TA’ QUDDIEM WAQT IT-TĦADDIM

IT-TESTIJIET FUQ IL-BOZOZ TA’ QUDDIEM KOMPLETI TAL-KLASSIJIET B, C U D

Ladarba l-valuri fotometriċi tkejlu skond id-dispożizzjonijiet ta’ dan ir-Regolament, fil-punt għal Emax għar-raġġ għas-sewqan u fil-punti HV, 50R, 50L u B50 għar-raġġ għaddieni, għandu jiġi ttestjat kampjun komplet tal-bozza ta’ quddiem għall-istabbiltà tat-turija fotometrika waqt it-tħaddim. “Bozza ta’ quddiem kompleta” għandha tinftiehem bħala l-bozza kompleta nfisha inklużi dawk il-partijiet tal-bòdi ta’ madwarha u l-bozoz li jistgħu jaffetwaw id-diżintegrazzjoni termali tagħha.

1.   IT-TEST GĦALL-ISTABBILTÀ TAT-TURIJA FOTOMETRIKA

It-testijiet għandhom jitwettqu f’atmosfera xotta u mingħajr ċaqliq f’temperatura ta’ l-ambjent ta’ 23 °C ± 5 °C, bil-bozza ta’ quddiem kompleta tkun immontata fuq bażi li tirrapreżenta l-installazzjoni korretta fuq il-vettura.

1.1.   Il-bozza ta’ quddiem nadifa

Il-bozza ta’ quddiem għandha titħaddem għal 12-il siegħa kif deskritt fil-paragrafu 1.1.1. u tiġi kkontrollata kif preskritt fil-paragrafu 1.1.2.

1.1.1.   Il-proċedura tat-test (1)

Il-bozza ta’ quddiem għandha titħaddem għal perjodu skond il-ħin speċifikat, sabiex:

1.1.1.2.   Il-vultaġġ tat-test

Il-vultaġġ għandu jiġi aġġustat biex jissupplixxi 90 fil-mija ta’ l-ammont massimu ta’ enerġija espress f’wotts speċifikat fir-Regolament Nru. 37 għal-bozza(bozoz) tal-filament użata(i).

L-ammont ta’ l-enerġija espress f’wotts applikat għandu jikkonforma fil-każijiet kollha mal-valur korrispondenti ta’ bozza tal-filament b’vultaġġ stmat ta’ 12 V, minbarra fil-każ fejn dak li qed japplika għall-approvazzjoni jispeċifika li l-bozza ta’ quddiem tista’ tintuża b’vultaġġ differenti.

1.1.2.   Ir-riżultati tat-test

1.1.2.1.   L-ispezzjoni viżwali

Ladarba l-bozza ta’ quddiem tkun ġiet stabbilizzata għat-temperatura ta’ l-ambjent, il-lenti tal-bozza ta’ quddiem u l-lenti ta’ barra, jekk hemm, għandhom jitnaddfu b’ċarruta tal-qoton nadifa u niedja. Imbagħad din għandha tiġi spezzjonata viżwalment; ma trid tkun innotata l-ebda tagħwiġa, deformazzjoni, xaqq jew bidla fil-kulur kemm tal-lenti tal-bozza ta’ quddiem u kemm tal-lenti ta’ barra, jekk hemm.

1.1.2.2.   It-test fotometriku

Biex ikunu konformi mal-kundizzjonijiet meħtieġa ta’ dan ir-Regolament, il-valuri fotometriċi għandhom jiġu vverifikati fil-punti li ġejjin:

Għall-bozza ta’ quddiem tal-Klassi B:

Ir-raġġ għaddieni: 50R - 50L - B50 - HV.

Ir-raġġ għas-sewqan: Il-punt ta’ Emax

Għall-bozza ta’ quddiem tal-Klassijiet C u D:

Ir-raġġ għaddieni: 0.86D/3.5R - 0.86D/3.5L - 0.50U/1.5L u 1.5R - HV.

Ir-raġġ għas-sewqan: Il-punt ta’ Emax

Tista’ titwettaq mira oħra sabiex issir konċessjoni għal kwalunkwe tagħwiġa tal-bażi tal-bozza ta’ quddiem minħabba sħana (il-bidla fil-pożizzjoni tal-linja tal-punt ta’ waqfien hija koperta fil-paragrafu 2 ta’ dan l-Anness).

Hija permissibbli diskrepanza ta’ 10 fil-mija bejn il-karatteristiċi fotometriċi u l-valuri mkejla qabel it-test, inklużi t-tolleranzi tal-proċedura fotometrika.

1.2.   Il-bozza ta’ quddiem maħmuġa

Wara l-ittestjar kif speċifikat fil-paragrafu 1.1. t’hawn fuq, il-bozza ta’ quddiem għandha titħaddem għal siegħa kif deskritt fil-paragrafu 1.1.1., wara li tiġi ppreparata kif preskritt fil-paragrafu 1.2.1., u tkun ikkontrollata kif preskritt fil-paragrafu 1.1.2.

1.2.1.   Il-preparamenti għall-bozza ta’ quddiem

1.2.1.1.   It-taħlita tat-test

1.2.1.1.1.   Għall-bozza ta’ quddiem bil-lenti ta’ barra tal-ħġieġ:

It-taħlita ta’ ilma u ta’ l-aġent li jniġġes li trid tiġi applikata mal-bozza ta’ quddiem għandha tkun magħmula minn:

9 partijiet skond il-piż ta’ ramel tas-silika b’partikuli tad-daqs ta’ 0-100 μm,

parti skond il-piż ta’ trab tal-karbonju veġetali (tal-fagu) b’partikuli tad-daqs ta’ 0-100 μm,

0,2 parti skond il-piż ta’ NaCMC (4), u

ammont xieraq ta’ ilma distillat, b’konduttività ta’ ≤ 1 mS/m.

Ma jridux ikunu għaddew aktar minn 14-il ġurnata minn fuq it-taħlita.

1.2.1.1.2.   Għall-bozza ta’ quddiem bil-lenti ta’ barra ta’ materjal tal-plastik:

It-taħlita ta’ ilma u ta’ l-aġent li jniġġes li għandha tkun applikata mal-bozza ta’ quddiem għandha tkun magħmula minn:

9 partijiet skond il-piż ta’ ramel tas-silika b’partikuli tad-daqs ta’ 0-100 μm,

parti skond il-piż ta’ trab tal-karbonju veġetali (tal-fagu) b’partikuli tad-daqs ta’ 0-100 μm,

0.2 parti skond il-piż ta’ NaCMC (4),

13-il parti skond it-toqol ta’ ilma distillat b’konduttività ta’ ≤ 1 mS/m, u

2 ± 1 partijiet skond it-toqol ta’ surface-actant (5).

Ma jridux ikunu għaddew aktar minn 14-il ġurnata minn fuq it-taħlita.

1.2.1.2.   L-applikazzjoni tat-taħlita tat-test mal-bozza ta’ quddiem

It-taħlita tat-test għandha tkun applikata b’mod uniformi mas-superfiċje kollha li titfa’ d-dawl tal-bozza ta’ quddiem u mbagħad titħalla tinxef. Din il-proċedura għandha tiġi rripetuta sakemm il-valur ta’ l-illuminazzjoni jkun naqas għal 15-20 fil-mija tal-valuri mkejla għal kull wieħed mill-punti li ġejjin taħt il-kundizzjonijiet deskritti f’dan l-anness:

Għall-bozza ta’ quddiem tal-Klassi B:

Ir-raġġ għaddieni/ir-raġġ għas-sewqan u r-raġġ għas-sewqan biss: Il-punt ta’ Emax

Ir-raġġ għaddieni biss: B 50 u 50 V

Għall-bozza ta’ quddiem tal-Klassijiet C u D:

Ir-raġġ għaddieni/ir-raġġ għas-sewqan u r-raġġ għas-sewqan biss: Il-punt ta’ Emax

Ir-raġġ għaddieni biss: 0.50U/1.5L & 1.5R u 0.86D/V

1.2.1.3.   It-tagħmir għall-kejl

It-tagħmir għall-kejl għandu jkun ekwivalenti għal dak użat matul it-testijiet ta’ l-approvazzjoni tal-bozoz ta’ quddiem. Għandha tintuża bozza tal-filament standard (étalon) għall-verifika fotometrika.

2.   IT-TEST GĦALL-BIDLA FIL-POŻIZZJONI VERTIKALI TAL-LINJA TAL-PUNT TA’ WAQFIEN TAĦT L-INFLUWENZA TAS-SĦANA

Dan it-test jikkonsisti f’li wieħed jivverifika li t-tendenza vertikali tal-linja tal-punt ta’ waqfien taħt l-influwenza tas-sħana ma teċċedix il-valur speċifikat għall-bozza għaddiena li qed titħaddem.

Il-bozza ta’ quddiem ittestjata skond il-paragrafu 1, għandha tkun suġġetta għat-test deskritt fit-2.1., mingħajr ma titneħħa minn jew ma tkun aġġustata mill-ġdid b’relazzjoni għal kif kienet imwaħħla matul it-test.

2.1.   It-test

It-test għandu jitwettaq f’atmosfera xotta u mingħajr ċaqliq f’temperatura ta’ l-ambjent ta’ 23 °C ± 5 °C.

Il-bozza ta’ quddiem titħaddem biex titfa’ raġġ għaddieni mingħajr ma tkun żarmata jew mingħajr ma tkun aġġustata mill-ġdid meta wieħed iqis kif kienet imwaħħla matul it-test, bl-użu ta’ bozza tal-filament prodotta fi kwantità kbira li ntużat (speċjalment biex tiġi stabilizzata) għal mill-inqas siegħa. (Għall-fini ta’ dan it-test, il-vultaġġ għandu jiġi aġġustat kif speċifikat fil-paragrafu 1.1.1.2.). Il-pożizzjoni tal-linja tal-punt ta’ waqfien fil-parti orizzontali tagħha (bejn il-linji vertikali għaddejjin mill-punti 50 L u 50 R għall-bozza ta’ quddiem tal-Klassi B, mill-punti 3.5 L u 3.5 R għall-bozza ta’ quddiem tal-Klassijiet C u D) għandha tkun ivverifikata 3 minuti (r3) u 60 minuta (r60) rispettivament wara li tkun tħaddmet.

Il-kejl tal-varjazzjoni fil-pożizzjoni tal-linja tal-punt ta’ waqfien kif deskritt aktar ’il fuq għandu jitwettaq bi kwalunkwe metodu li jagħti preċiżjoni aċċettabbli u riżultati li jistgħu jkunu riprodotti.

2.2.   Ir-riżultati tat-test

2.2.1.   Ir-riżultat f’milliradians (mrad) għandu jitqies bħala aċċettabbli għal bozza għaddiena, biss meta l-valur assolut ΔrI = | r3 - r60 | irreġistrat fuq il-bozza ta’ quddiem m’huwiex ta’ aktar minn 1.0 mrad (ΔrI ≤ 1.0 mrad).

2.2.2.   Madankollu, jekk dan il-valur huwa ta’ aktar minn 1.0 mrad imma mhux ta’ aktar minn 1.5 mrad (1,0 mrad < ΔrI ≤ 1.5 mrad) bozza ta’ quddiem oħra għandha tiġi ttestjata kif deskritt fil-paragrafu 2.1. wara li tkun ġiet suġġetta għaċ-ċiklu kif dekritt aktar ’l isfel għal tliet darbiet konsekuttivi, sabiex tiġi stabbilizzata l-pożizzjoni tal-partijiet mekkaniċi tal-bozza ta’ quddiem fuq bażi li tirrapreżenta l-installazzjoni korretta fuq il-vettura:

It-tħaddim tar-raġġ għaddieni għal siegħa, (il-vultaġġ għandu jiġi aġġustat kif speċifikat fil-paragrafu 1.1.1.2.),

Perjodu ta’ serħan għal siegħa.

It-tip tal-bozza ta’ quddiem għandu jitqies bħala aċċettabbli jekk il-valur intermedju (i.e. bejn żewġ estremi) tal-valuri assoluti ΔrI imkejla fuq l-ewwel kampjun u ΔrII imkejla fuq it-tieni kampjun m’huwiex ta’ aktar minn 1.0 mrad.

----

(1)  Għall-iskeda tat-test ara l-Anness 8 għal dan ir-Regolament.

(2)  Meta l-bozza ta’ quddiem ittestjata tinkludi bozoz għas-sinjali, dawn ta’ l-aħħar għandhom jibqgħu mixgħula sakemm idum it-test. Fil-każ ta’ bozza li tindika d-direzzjoni, għandha tinxtegħel billi tteptep b’waqtiet tkun mixgħula u b’waqtiet oħra tkun mitfija b’rata ta’ bejn wieħed u ieħor wieħed għal wieħed.

(3)  Jekk żewġ bozoz tal-filament jew aktar ikunu mixgħula fl-istess ħin meta l-bozza ta’ quddiem tkun qed itteptep, dan m’għandux jitqies bħala użu normali tal-filamenti fl-istess ħin.

(4)  Il-NaCMC jirrapreżenta l-melħ tas-sodju tal-carboxymethylcellulose, li s-soltu jissemma bħala CMC. Il-NaCMC użat fit-taħlita tal-ħmieġ għandu jkollu grad ta’ sostituzzjoni (DS) ta’ 0.6-0.7 u viskożità ta’ 200-300 cP għal soluzzjoni ta’ 2 fil-mija f’temperatura ta’ 20 °C.

(5)  It-tolleranza fuq il-kwantità hija minħabba l-ħtieġa li jinkiseb ħmieġ li jinfirex kif suppost fuq il-lenti kollha tal-plastik.

----

ANNESS 5

IL-KUNDIZZJONIJIET MINIMI MEĦTIEĠA GĦALL-KONFORMITÀ TAL-PROĊEDURI TA’ KONTROLL TAL-PRODUZZJONI

1.   ĠENERALI

1.1.   Il-kundizzjonijiet meħtieġa għall-konformità għandhom jitqiesu sodisfatti minn punt mekkaniku u ġeometriku, jekk id-differenzi ma jeċċedux id-devjazzjonijiet inevitabbli tal-manifattura fi ħdan il-kundizzjonijiet meħtieġa ta’ dan ir-Regolament. Din il-kundizzjoni tapplika wkoll għall-kulur.

Fir-rigward tat-turija fotometrika, il-konformità tal-bozoz ta’ quddiem prodotti fi kwantità kbira m’għandhiex tkun ikkontestata jekk, meta qed tiġi ttestjata t-turija fotometrika ta’ kwalunkwe bozza ta’ quddiem magħżula kif ġie ġie u mgħammra b’bozza tal-filament standard,

1.2.1.   Il-bozza ta’ quddiem tal-Klassi A: l-ebda valur imkejjel ma jiddevja b’mod mhux favorevoli b’aktar minn 20 fil-mija mill-valur preskritt f’dan ir-Regolament.

Il-bozza ta’ quddiem tal-Klassijiet B, C u D:

1.2.2.1.   l-ebda valur imkejjel ma jiddevja b’mod mhux favorevoli b’aktar minn 20 fil-mija mill-valur preskritt f’dan ir-Regolament. Għall-valuri fiż-żona III, għall-bozza ta’ quddiem tal-Klassi B, iz-Żona 1 għall-bozoz ta’ quddiem tal-Klassijiet C u D, id-devjazzjoni massima mhux favorevoli tista’ tkun rispettivament ta’:

0.3 lux ekwivalenti għal 20 fil-mija

0.45 lux ekwivalenti għal 30 fil-mija

1.2.2.2.   u jekk, għar-raġġ għas-sewqan, HV jkun jinstab fl-isolux 0.75 Emax, tkun osservata tolleranza ta’ +20 fil-mija għall-valuri massimi u –20 fil-mija għall-valuri minimi għall-valuri fotometriċi fi kwalunkwe punt tal-kejl speċifikat fil-paragrafi 6.2.3.2. u 6.3.2.2. ta’ dan ir-Regolament.

1.2.3.   Jekk ir-riżultati tat-test deskritt aktar ’il fuq ma jissodisfawx il-kundizzjonijiet meħtieġa, it-testijiet għandhom jiġu rripetuti bl-użu ta’ bozza tal-filament standard oħra.

1.3.   Għandha tiġi applikata l-proċedura li ġejja (għall-bozoz tal-Klassijiet B, C u D biss) fir-rigward tal-verifika tal-bidla fil-pożizzjoni vertikali tal-linja tal-punt ta’ waqfien taħt l-influwenza tas-sħana:

Waħda mill-bozoz ta’ quddiem li hija parti mill-kampjun għandha tiġi ttestjata skond il-proċedura deskritta fil-paragrafu 2.1. ta’ l-Anness 4 wara li tkun ġiet suġġetta għaċ-ċiklu deskritt fil-paragrafu 2.2.2. ta’ l-Anness 4 għal tliet darbiet konsekuttivi.

Il-bozza ta’ quddiem għandha titqies bħala aċċettabbli jekk Δr ma jeċċedix il-1.5 mrad.

Jekk dan il-valur jeċċedi l-1.5 mrad imma ma jkunx ta’ aktar minn 2.0 mrad, kampjun ieħor għandu jiġi suġġett għat-test u wara dan il-il-valur intermedju (i.e. bejn żewġ estremi) tal-valuri assoluti rreġistrati għaż-żewġ kampjuni m’għandux jeċċedi l-1.5 mrad.

1.4.   Il-bozoz ta’ quddiem b’difetti evidenti jitwarrbu.

2.   IL-KUNDIZZJONIJIET MINIMI MEĦTIEĠA GĦALL-VERIFIKA TAL- KONFORMITÀ MILL-MANIFATTUR

Id-detentur tal-marka ta’ l-approvazazjoni għandu jwettaq mill-inqas it-testijiet li ġejjin għal kull tip ta’ bozza ta’ quddiem, f’intervalli xierqa. It-testijiet għandhom jitwettqu skond id-dispożizzjoni ta’ dan ir-Regolament.

Jekk kwalunkwe teħid tal-kampjuni juri nuqqas ta’ konformità fir-rigward tat-tip ta’ test konċernat, għandhom jittieħdu u jiġu ttestjati aktar kampjuni. Il-manifattur għandu jieħu passi biex jiżgura l-konformità tal-produzzjoni konċernata.

2.1.   In-natura tat-testijiet

It-testijiet tal-konformità f’dan ir-Regolament għandhom ikopru l-karatteristiċi fotometriċi u għall-bozoz ta’ quddiem tal-Klassijiet B, C u D il-verifika tal-bidla fil-pożizzjoni vertikali tal-linja tal-punt ta’ waqfien taħt l-influwenza tas-sħana.

2.2.   Il-metodi użati fit-testijiet

2.2.1.   Ġeneralment it-testijiet għandhom jitwettqu skond il-metodi stabbiliti f’dan ir-Regolament.

2.2.2.   Fi kwalunkwe test tal-konformità mwettaq mill-manifattur, jistgħu jintużaw metodi ekwivalenti bil-kunsens ta’ l-awtorità kompetenti responsabbli għat-testijiet ta’ l-approvazzjoni. Il-manifattur huwa responsabbli li jipprova li l-metodi applikati huma ekwivalenti għal dawk stabbiliti f’dan ir-Regolament.

2.2.3.   L-applikazzjoni tal-paragrafi 2.2.1. u 2.2.2. teħtieġ kalibrar regolari ta’ l-apparat tat-test u l-korrelazzjoni tiegħu ma’ kejl magħmul minn awtorità kompetenti.

2.2.4.   Fil-każijiet kollha l-metodi ta’ referenza għandhom ikunu dawk ta’ dan ir-Regolament, b’mod partikolari għall-fini ta’ verifika amministrattiva u ta’ teħid ta’ kampjuni.

2.3.   In-natura tat-teħid ta’ kampjuni

Il-kampjuni tal-bozoz ta’ quddiem għandhom jintgħażlu kif ġie ġie mill-produzzjoni ta’ grupp uniformi. Grupp uniformi jfisser sett ta’ bozoz ta’ quddiem ta’ l-istess tip, iddefinit skond il-metodi ta’ produzzjoni tal-manifattur.

Il-valutazzjoni għandha tkopri b’mod ġenerali il-produzzjoni f’serje minn fabbriki individwali. Madankollu, manifattur jista’ jiggruppa flimkien dokumenti li jikkonċernaw l-istess tip minn fabbriki differenti sakemm dawn joperaw taħt l-istess sistema ta’ kwalità u ta’ tmexxija ta’ kwalità.

2.4.   Il-karatteristiċi fotometriċi mkejla u rreġistrati

Il-bozoz ta’ quddiem li huma parti mill-kampjun għandhom jiġu suġġetti għall-qisien fotometriċi fil-punti provduti fir-Regolament, bil-qari jiġi llimitat fil-punti:

2.4.1.   Għall-bozoz ta’ quddiem tal-Klassi A: HV, LH, RH, 12.5L u 12.5R

2.4.2.   Għall-bozoz ta’ quddiem tal-Klassi B: Emax, HV (1), fil-każ tar-raġġ għas-sewqan, u għall-punti HV, 50R, 50L, fil-każ tar-raġġ għaddieni.

2.4.3.   Għall-bozoz ta’ quddiem tal-Klassijiet C u D: Emax, HV (1), fil-każ tar-raġġ għas-sewqan, u għall-punti HV, 0.86D/3.5R, 0.86D/3.5L, fil-każ tar-raġġ għaddieni.

2.5.   Il-kriterji li jirregolaw l-aċċettabilità

Il-manifattur huwa responsabbli biex iwettaq studju statistiku tar-riżultati tat-test u biex jiddefinixxi, bi ftehim ma’ l-awtorità kompetenti, il-kriterji li jirregolaw l-aċċettabilità tal-prodotti tiegħu sabiex tkun sodisfatta l-ispeċifikazzjoni stabbilita għall-verifika tal-konformità tal-prodotti fil-paragrafu 9.1. ta’ dan ir-Regolament.

Il-kriterji li jirregolaw l-aċċettabilità għandhom ikunu tali li, b’livell ta’ kunfidenza ta’ 95 fil-mija, il-probabbiltà minima ta’ suċċess f’kontroll għall-għarrieda skond l-Anness 7 (l-ewwel teħid tal-kampjuni) tkun ta’ 0.95.

----

(1)  Meta r-raġġ għas-sewqan huwa inkorporat reċiprokament mar-raġġ għaddieni, l-HV fil-każ tar-raġġ għas-sewqan għandu jkun l-istess punt tal-kejl bħal fil-każ tar-raġġ għaddieni.

----

ANNESS 6

IL-KUNDIZZJONIJIET MEĦTIEĠA GĦALL-BOZOZ LI JINKORPORAW LENTIJIET TA’ MATERJAL TAL-PLASTIK - L-ITTESTJAR TAL-LENTI JEW TAL-KAMPJUNI TAL-MATERJAL U TAL-BOZOZ KOMPLETI

1.   L-ISPEĊIFIKAZZJONIJIET ĠENERALI

1.1.   Il-kampjuni pprovduti skond il-paragrafu 2.2.4. ta’ dan ir-Regolament għandhom jissodisfaw l-ispeċifikazzjonijiet indikati fil-paragrafi 2.1. sa 2.5. aktar ’l isfel.

1.2.   Iż-żewġ kampjuni ta’ bozoz kompleti pprovduti skond il-paragrafu 2.2.3. ta’ dan ir-Regolament u li jinkorporaw lentijiet ta’ materjal tal-plastik għandhom, fir-rigward tal-materjal tal-lenti, jissodisfaw l-ispeċifikazzjonijiet indikati fil-paragrafu 2.6. aktar ’l isfel.

1.3.   Il-kampjuni tal-lentijiet ta’ materjal tal-plastik jew kampjuni tal-materjal għandhom jiġu suġġetti, flimkien mar-riflettur li huma intenzjonati li jitwaħħlu miegħu (fejn japplika), għat-testijiet ta’ l-approvazzjoni fl-ordni kronoloġika indikat fit-Tabella A riprodotta fl-Appendiċi 1 għal dan l-Anness.

1.4.   Madankollu, jekk il-manifattur tal-bozza jista’ jipprova li l-prodott diġà għadda mit-testijiet preskritti fil-paragrafi 2.1. sa 2.5. aktar ’l isfel, jew testijiet ekwivalenti skond regolament ieħor, dawk it-testijiet m’għandhomx għalfejn jiġu ripetuti; it-testijiet preskritti fit-tabella B ta’ l-Appendiċi 1 biss għandhom ikunu ta’ bilfors.

2.   IT-TESTIJIET

2.1.   Ir-reżistenza għall-bidliet fit-temperatura

2.1.1.   It-testijiet

Tliet kampjuni ġodda (lentijiet) għandhom ikunu suġġetti għal ħames ċikli ta’ bidla fit-temperatura u fl-umdità (RH = umdità relattiva) skond il-programm li ġej:

3 sigħat f’temperatura ta’ 40 °C ± 2 °C u f’RH ta’ 85-95 fil-mija;

siegħa f’temperatura ta’23 °C ± 5 °C u f’RH ta’ 60-75 fil-mija;

15-il siegħa f’temperatura ta’ –30 °C ± 2 °C;

siegħa f’temperatura ta’ 23 °C ± 5 °C u f’RH ta’ 60-75 fil-mija;

3 sigħat f’temperatura ta’ 80 °C ± 2 °C;

siegħa f’temperatura ta’ 23 °C ± 5 °C u f’RH ta’ 60-75 fil-mija;

Qabel dan it-test, il-kampjuni għandhom jinżammu f’temperatura ta’ 23 °C ± 5 °C u f’RH ta’ 60-75 fil-mija għal mill-inqas erba’ sigħat.

Nota: Il-perjodi ta’ siegħa f’temperatura ta’ 23 °C ± 5 °C għandhom jinkludu l-perjodi ta’ transizzjoni minn temperatura għall-oħra li huma neċessarji sabiex ikunu evitati l-effetti ta’ xokk termali.

2.1.2.   Il-qisien fotometriċi

2.1.2.1.   Il-metodu

Il-qisien fotometriċi għandhom jittieħdu fuq il-kampjuni qabel u wara t-test.

Dawn il-qisien għandhom jittieħdu billi tintuża bozza standard (étalon), fil-punti li ġejjin:

B 50, 50L u 50R għall-bozza ta’ quddiem tal-Klassi B, 0.86D/3.5R, 0.86D/3.5L, 0.50U/1.5L u 1.5R għall-bozza ta’ quddiem tal-Klassijjiet C u D għar-raġġ għaddieni jew għal bozza għaddiena/għas-sewqan;

Emax għar-raġġ għas-sewqan ta’ bozza għas-sewqan jew għal bozza għaddiena/għas-sewqan;

2.1.2.2.   Ir-riżultati

Il-varjazzjoni bejn il-valuri fotometriċi mkejla fuq kull kampjun qabel u wara t-test m’għandhomx jeċċedu l-10 fil-mija inklużi t-tolleranzi tal-proċedura fotometrika.

2.2.   Ir-reżistenza għall-aġenti atmosferiċi u kimiċi

2.2.1.   Ir-reżistenza għall-aġenti atmosferiċi

Tliet kampjuni ġodda (lentijiet jew kampjuni tal-materjal) għandhom jiġu esposti għal radjazzjoni minn sors li għandu firxa ta’ l-enerġija spettrali simili għal dik ta’ korp iswed f’temperatura ta’ bejn 5 500 K u 6 000 K. Il-filtri xierqa għandhom jitqiegħdu bejn is-sors u l-kampjuni sabiex inaqqsu kemm jista’ jkun r-radjazzjonijiet b’distanzi bejn il-punti korrispondenti f’mewġiet elettromanjetiċi iżgħar minn 295 nm u akbar minn 2 500 nm. Il-kampjuni għandhom jiġu esposti għall-illuminazzjoni enerġetika ta’ 1 200 W/m2 ± 200 W/m2 għal perjodu tali li l-enerġija mudwâla li jirċievu hija daqs 4 500 MJ/m2 ± 200 MJ/m2. Fl-ispazju magħluq, it-temperatura mkejla fuq il-pannell l-iswed imqiegħed fuq livell mal-kampjuni għandha tkun ta’ 50 °C ± 5 °C. Sabiex ikun żgurat li jkunu esposti b’mod regolari, il-kampjuni għandhom iduru madwar sors ta’ radjazzjoni b’veloċità ta’ bejn il-1 u l-5 1/min.

Il-kampjuni għandhom jiġu sprejjati b’ilma distillat b’konduttività ta’ inqas minn 1 mS/m f’temperatura ta’ 23 °C ± 5 °C, skond iċ-ċiklu li ġej:

sprejjar: 5 minuti; inxif: 25 minuta.

2.2.2.   Ir-reżistenza għall-aġenti kimiċi

Wara li jkunu saru t-test deskritt fil-paragrafu 2.2.1. aktar ’il fuq u l-kejl deskritt fil-paragrafu 2.2.3.1. aktar ’l isfel, il-wiċċ ta’ barra tat-tliet kampjuni msemmija għandu jiġi ttrattat kif deskritt fil-paragrafu 2.2.2.2. bit-taħlita ddefinita fil-paragrafu 2.2.2.1. t’aktar ’l isfel.

2.2.2.1.   It-taħlita tat-test

It-taħlita tat-test għandha tkun magħmula minn 61.5 fil-mija n-heptane, 12.5 fil-mija toluene, 7.5 fil-mija ethyl tetrachloride, 12.5 fil-mija trichloroethylene u 6 fil-mija xylene (volum fil-mija).

2.2.2.2.   L-applikazzjoni tat-taħlita tat-test

Xarrab biċċa ċarruta tal-qoton (skond l-ISO 105) sakemm ma tkunx tista’ tixrob aktar fit-taħlita ddefinita fil-paragrafu 2.2.2.1. t’aktar ’il fuq u, f’10 sekondi, applikaha għal 10 minuti mal-wiċċ ta’ barra tal-kampjun bi pressjoni ta’ 50 N/ċm, li tikkorrispondi għal forza ta’ 100 N applikata fuq superfiċje tat-test kbira 14 × 14 mm.

Matul dan il-perjodu ta’ 10 minuti, il-biċċa ċarruta għandha terġa tixxarrab fit-taħlita biex il-kompożizzjoni tal-likwidu applikat tkun il-ħin kollu l-istess bħal dik tat-taħlita preskritta tat-test.

Matul il-perjodu ta’ l-applikazzjoni, huwa permissibbli li tkun ikkompensata l-pressjoni applikata fuq il-kampjun sabiex ma jitħalliex jixxaqqaq.

2.2.2.3.   It-tindif

Fit-tmiem ta’ l-applikazzjoni tat-taħlita tat-test, il-kampjuni għandhom jitnixxfu fl-arja għall-beraħ u mbagħad għandhom jinħaslu bis-soluzzjoni deskritta fil-paragrafu 2.3. (Ir-reżistenza għad-ditèrġenti) 23 °C ± 5 °C.

Wara, il-kampjuni għandhom jitlaħalħu b’attenzjoni b’ilma distillat li ma fihx aktar minn 0.2 fil-mija ta’ impuritajiet f’temperatura ta’ 23 °C ± 5 °C u mbagħad jintmesħu b’ċarruta ratba.

2.2.3.   Ir-riżultati

2.2.3.1.   Wara t-test tar-reżistenza għall-aġenti atmosferiċi, il-wiċċ ta’ barra tal-kampjuni m’għandux ikollu xquq, brix, tixlif u deformazzjonijiet, u l-varjazzjoni intermedja (i.e. bejn żewġ estremi) fit-trażmissjoni , imkejla fuq it-tliet kampjuni skond il-proċedura deskritta fl-Appendiċi 2 għal dan l-Anness m’għandhiex teċċedi 0.020 (Δtm ≤ 0.020).

2.2.3.2.   Wara t-test tar-reżistenza għall-aġenti kimiċi, il-kampjuni m’għandhomx ikollhom traċċi ta’ tbajja’ kimiċi li probabbli jikkawżaw varjazzjoni fit-tixrid tal-fluss, li l-varjazzjoni intermedja (i.e. bejn iż-żewġ estremi) tagħhom , imkejla fuq it-tliet kampjuni skond il-proċedura deskritta fl-Appendiċi 2 għal dan l-Anness m’għandhiex teċċedi 0.020 (Δdm ≤ 0.020).

2.3.   Ir-reżistenza għad-ditèrġenti u għall-idrokarboni

2.3.1.   Ir-reżistenza għad-ditèrġenti

Il-wiċċ ta’ barra tat-tliet kampjuni (il-lentijiet jew il-kampjuni tal-materjal) għandu jissaħħan għal temperatura ta’50 °C ± 5 °C u wara jiġi mgħaddas għal ħames minuti f’taħlita miżmuma f’temperatura ta’ 23 °C ± 5 °C u magħmula minn 99 parti ta’ ilma distillat li ma fihx aktar minn 0.02 fil-mija ta’ impuritajiet u parti ta’ alkylaryl sulphonate.

Fit-tmiem tat-test, il-kampjuni għandhom jitnixxfu f’temperatura ta’ 50 °C ± 5 °C.

Is-superfiċje tal-kampjuni għandha titnaddaf b’ċarruta niedja.

2.3.2.   Ir-reżistenza għall-idrokarboni

Il-wiċċ ta’ barra ta’ dawn it-tliet kampjuni għandu mbagħad jingħorok ħafif għal minuta b’ċarruta tal-qoton mxarrba f’taħlita magħmula minn 70 fil-mija n-heptane u 30 fil-mija toluene (volum fil-mija), u wara għandu jitnixxef fl-arja għall-beraħ.

2.3.3.   Ir-riżultati

Wara li dawn iż-żewġ testijiet t’hawn fuq jitwettqu suċċessivament, il-valur intermedju (i.e. bejn żewġ estremi) tal-varjazzjoni fit-trażmissjoni , imkejjel fuq it-tliet kampjuni skond il-proċedura deskritta fl-Appendiċi 2 għal dan l-Anness m’għandux jeċċedi 0.010 (Δtm ≤ 0.010).

2.4.   Ir-reżistenza għad-deterjorazzjoni mekkanika

2.4.1.   . Il-metodu tad-deterjorazzjoni mekkanika

Il-wiċċ ta’ barra tat-tliet kampjuni ġodda (lentijiet) għandu jiġi suġġett għat-test ta’ deterjorazzjoni mekkanika uniformi bil-metodu deskritt fl-Appendiċi 3 għal dan l-Anness.

2.4.2.   Ir-riżultati

Wara dan it-test, il-varjazzjonijiet: għandhom jitkejlu skond il-proċedura deskritta fl-Appendiċi 2 fl-erja speċifikata fil-paragrafu 2.2.4.1.1. ta’ dan ir

Regolament. Il-valur intermedju (i.e. bejn żewġ estremi) tat-tliet kampjuni għandu jkun tali li:

Δtm ≤ 0.100;

Δdm ≤ 0.050

2.5.   It-test tat-twaħħil tal-kisi, jekk hemm

2.5.1.   Il-preparazzjoni tal-kampjun

Superfiċje b’erja ta’ 20 mm × 20 mm tal-kisi ta’ lenti għandha tinqata’ b’xafra jew b’labra f’xibka ta’ kwadri b’daqs bejn wieħed u ieħor ta’ 2 mm × 2 mm. Il-pressjoni fuq ix-xafra jew fuq il-labra għandha tkun biżżejjed li ta’ l-inqas taqta’ l-kisi.

2.5.2.   Id-deskrizzjoni tat-test

Uża tejp li jwaħħal b’forza ta’ twaħħil ta’ 2 N/(ċm fil-wisa’) ± 20 fil-mija mkejjel taħt il-kundizzjonijiet standardizzati speċifikati fl-Appendiċi 4 għal dan l-Anness. Dan it-tejp li jwaħħal, li għandu jkun ta’ l-inqas wiesa’ 25 mm, għandu jingħafas għal mill-inqas ħames minuti mas-superfiċje ppreparata kif preskritt fil-paragrafu 2.5.1.

Imbagħad it-tarf tat-tejp li jwaħħal għandu jitgħabba b’mod li l-forza tat-twaħħil mas-superfiċje kkunsidrata hija bbilanċjata b’forza perpendikulari għal dik is-superfiċje. F’dan l-istadju, it-tejp għandu jitqatta’ b’veloċità kostanti ta’ 1.5 m/sek ± 0,2 m/sek.

2.5.3.   Ir-riżultati

M’għandu jkun hemm l-ebda ħsara evidenti fl-erja mqassma f’kaxxi. Il-ħsarat fl-intersezzjonijiet bejn il-kaxxi jew fit-truf tal-qatgħat għandhom ikunu permessi, sakemm l-erja tal-ħsara ma teċċedix il-15 fil-mija tas-superfiċje mqassma f’kaxxi.

2.6.   It-testijiet tal-bozza ta’ quddiem kompleta li tinkorpora lenti ta’ materjal tal-plastik

2.6.1.   Ir-reżistenza għad-deterjorazzjoni mekkanika tas-superfiċje tal-lenti

2.6.1.1.   It-testijiet

Il-lenti tal-kampjun tal-bozoz Nru. 1 għandha tiġi suġġetta għat-test deskritt fil-paragrafu 2.4.1. aktar ’il fuq.

2.6.1.2.   Ir-riżultati

Wara t-test, ir-riżultati tal-qisien fotometriċi li saru fuq il-bozza ta’ quddiem skond dan ir-Regolament m’għandhomx jeċċedu b’aktar minn 30 fil-mija l-valuri massimi preskritti fil-punt HV u m’għandhomx ikunu aktar minn 10 fil-mija taħt il-valuri minimi preskritti fil-punt 50 L u 50 R għall-bozza ta’ quddiem tal-Klassi B, 0.86D/3.5R, 0.86D/3.5L għall-bozza ta’ quddiem tal-Klassijiet C u D.

2.6.2.   It-test tat-twaħħil tal-kisi, jekk hemm

Il-lenti tal-kampjun tal-bozoz Nru. 2 għandha tiġi suġġetta għat-test deskritt fil-paragrafu 2.5. aktar ’il fuq.

3.   IL-VERIFIKA TAL-KONFORMITÀ TAL-PRODUZZJONI

Fir-rigward tal-materjali użati għall-manifattura tal-lentijiet, il-bozoz ta’ serje għandhom għandhom jiġu rikonoxxuti bħala konformi ma’ dan ir-Regolament jekk:

3.1.1.   Wara t-test tar-reżistenza għall-aġenti kimiċi u t-test tar-reżistenza għad-ditèrġenti u idrokarboni, il-wiċċ ta’ barra tal-kampjuni ma juri l-ebda xaqq, tixlif jew deformazzjoni viżibbli għall-għajnejn (ara l-paragrafi. 2.2.2., 2.3.1. u 2.3.2.);

3.1.2.   Wara t-test deskritt fil-paragrafu 2.6.1.1., il-valuri fotometriċi fil-punti tal-kejl ikkunsidrati fil-paragrafu 2.6.1.2. huma fil-limiti preskritti għall-konformità tal-produzzjoni f’dan ir-Regolament.

3.2.   Jekk ir-riżultati tat-test ma jissodisfawx il-kundizzjonijiet meħtieġa, it-testijiet għandhom jiġu ripetuti fuq kampjun ieħor ta’ bozoz ta’ quddiem magħżula kif ġie ġie.

APPENDIĊI 1

L-ORDNI KRONOLOĠIKU TAT-TESTIJIET TA’ L-APPROVAZZJONI

A.   It-testijiet fuq il-materjali tal-plastik (il-lentijiet jew il-kampjuni ta’ materjal ipprovduti skond il-paragrafu 2.2.4. ta’ dan ir-Regolament).

B.   It-testijiet fuq il-bozoz ta’ quddiem kompleti (ipprovduti skond il-paragrafu 2.2.3. ta’ dan ir-Regolament).

APPENDIĊI 2

IL-METODU TAL-KEJL TAT-TIXRID U T-TRAŻMISSJONI TAD-DAWL

1.   IT-TAGĦMIR (ara l-figura)

Ir-raġġ tal-kollimatur K b’nofs diverġenza β/2 = 17,4 x 104 rd huwa limitat b’dijaframma Dτ b’fetħa ta’ 6 mm li miegħu sserraħ l-istruttura li fuqha hemm il-kampjun.

Lenti konverġenti akromatika L2, korretta għall-aberrazzjonijiet sferiċi tgħaqqad id-dijaframma Dτ mar-riċevitur R; id-dijametru tal-lenti L2 għandu jkun tali li ma tinħoloqx dijaframma bid-dawl imxerred mill-kampjun f’kon b’nofs angolu ta’ fuq ta’ β/2 = 14°.

Id-dijaframma annulari DD, bl-angoli αo/2 = 1° u αmax/2 = 12° titqiegħed fi pjan fokali ta’ l-immaġini tal-lenti L2.

Il-parti ċentrali li mhix trasparenti tad-dijaframma hija neċessarja sabiex jiġi eliminat id-dawl li jasal b’mod dirett mis-sors tad-dawl. Għandu jkun possibbli li l-parti ċentrali tad-dijaframma titneħħa mir-raġġ tad-dawl b’mod li din tiġi lura eżatt għall-pożizzjoni oriġinali tagħha.

Id-distanza L2 Dτ u d-distanza fokali F2 (1) tal-lenti L2 għandha tintgħażel b’mod li l-immaġini ta’ Dτ tkopri kompletament ir-riċevitur R.

Meta l-fluss inizjali li jolqot is-superfiċje jissemma għal 1 000 unità, il-preċiżjoni assoluta ta’ kull qari għandha tkun ta’ aħjar minn unità waħda.

2.   IL-QISIEN

Għandu jittieħed il-qari li ġej:

----

(1)  Għal L2 huwa rrikkmandat li tintuża distanza fokali ta’ madwar 80 mm.

APPENDIĊI 3

IL-METODU TA’ L-ITTETSTJAR TA’ L-ISPREJ

1.   IT-TAGĦMIR TAT-TEST

1.1.   L-apparat li jisprejja (spray gun)

L-apparat li jisprejja użat għandu jkun mgħammar b’żennuna b’dijametru ta’ 1.3 mm li tippermetti rata ta’ ċirkolazzjoni tal-likwidu ta’ 0.24 ± 0,02 l/minuta u għandu pressjoni operattiva ta’ 6.0 bars - 0, +0,5 bar.

Taħt dawn il-kundizzjonijiet ta’ tħaddim għandu jinkiseb disinn ta’ mrewħa b’dijametru ta’ 170 mm ± 50 mm fuq is-superfiċje esposta għad-deterjorazzjoni, f’distanza ta’ 380 mm ± 10 mm miż-żennuna.

1.2.   It-taħlita tat-test

It-taħlita tat-test għandha tkun magħmula minn:

Ramel tas-silika b’ebusija ta’ 7 fuq l-iskala Mohr, bid-daqs taż-żrara ikun bejn 0 u 0.2 mm u b’distribuzzjoni kważi normali, b’fattur angolari ta’ 1.8 sa 2;

Ilma b’ebusija li ma teċċedix il-205 g/m3 għal taħlita li tinkludi 25 g ta’ ramel għal kull litru ta’ ilma.

2.   IT-TEST

Is-superfiċje ta’ barra tal-lentijiet tal-bozoz għandha tiġi suġġetta għal darba jew għal aktar minn darba għall-azzjoni tal-merżuq tar-ramel kif deskritt aktar ’il fuq. Il-merżuq għandu jiġi sprejjat kważi b’mod perpendikulari għas-superfiċje li ser tkun ittestjata.

Id-deterjorazzjoni għandha tkun ikkontrollata permezz ta’ kampjun tal-ħġieġ wieħed jew aktar minn wieħed imqiegħed bħala referenza ħdejn il-lentijiet li ser jiġu ttestjati. It-taħlita għandha tiġi sprejjata sakemm il-varjazzjoni fit-tixrid tad-dawl fuq il-kampjun jew il-kampjuni mkejla bil-metodu deskritt fl-Appendiċi 2, hija tali li:

Jistgħu jintużaw diversi kampjuni ta’ referenza biex ikun ikkontrollat li s-superfiċje kollha li ser tiġi ttestjata ddeterjorat b’mod omoġenju.

APPENDIĊI 4

IT-TEST TAT-TWAĦĦIL TAT-TEJP LI JWAĦĦAL

1.   IL-FINI

Dan il-metodu jippermetti li tiġi ddeterminata l-forza lineari tat-twaħħil ta’ tejp li jwaħħal ma’ pjanċa tal-ħġieġ taħt kundizzjonijiet standard.

2.   IL-PRINĊIPJU

Il-kejl tal-forza neċessarja sabiex jinqala’ tejp li jwaħħal minn ma’ folja tal-ħġieġ f’angolu ta’ 90°.

3.   IL-KUNDIZZJONIJIET ATMOSFERIĊI SPEĊIFIKATI

Il-kundizzjonijiet ta’ l-ambjent għandhom ikunu b’temperatura ta’ 23 °C ± 5 °C u RH ta’ 65 ± 15 fil-mija.

4.   IL-BIĊĊIET TAT-TEST

Qabel it-test, ir-romblu tat-tejp li jwaħħal tal-kampjun għandu jkun imħejji għal 24 siegħa fl-atmosfera speċifikata (ara l-para. 3 t’aktar ’il fuq).

Ħames biċċiet tat-test, kull waħda twila 400 mm, għandhom jiġu ttestjati minn kull romblu. Dawn il-biċċiet tat-test għandhom jittieħdu mir-romblu wara li jitneħħew l-ewwel tliet dawriet.

5.   IL-PROĊEDURA

It-test għandu jsir taħt il-kundizzjonijiet ambjentali speċifikati fil-paragrafu 3.

Ħu l-ħames biċċiet tat-test filwaqt li tħoll it-tejp b’mod radjali b’veloċità ta’ madwar 300 mm/sek, imbagħad applikahom fi 15-il sekonda bil-mod kif ġej:

Applika t-tejp mal-folja tal-ħġieġ progressivament b’moviment ħafif ta’ għerik bis-saba’ mat-tul kollu, mingħajr pressjoni eċċessiva, b’mod li ma titħalla l-ebda bużżieqa ta’ l-arja maqbuda bejn it-tejp u l-folja tal-ħġieġ.

Ħalli l-immontar fil-kundizzjonijiet atmosferiċi speċifikati għal 10 minuti.

Aqla’ madwar 25 mm mill-biċċa tat-test minn mal-folja fi pjan perpendikulari għall-assi tal-biċċa tat-test. Waħħal il-folja u itwi lura t-tarf ħieles tat-tejp f’90°. Applika forza b’tali mod li l-linja tas-separazzjoni bejn it-tejp u l-folja hija perpendikulari għal din il-forza u perpendikulari għall-pjanċa.

Iġbed sabiex taqla’ b’veloċità ta’ 300 mm/sek ± 30 mm/sek u rreġistra l-forza meħtieġa.

6.   IR-RIŻULTATI

Il-ħames valuri miksuba għandhom jiġu rranġati f’ordni u jittieħed il-valur medjan bħala riżultat ta’ dan il-kejl. Dan il-valur għandu jiġi espress fi Newtons għal kull ċentimetru ta’ wisa’ tat-tejp.

----

ANNESS 7

IL-KUNDIZZJONIJIET MINIMI MEĦTIEĠA GĦAT-TEĦID TA’ KAMPJUNI MINN SPETTUR

1.   ĠENERALI

1.1.   Il-kundizzjonijiet meħtieġa ta’ konformità għandhom jitqiesu sodisfatti minn punt mekkaniku u ġeometriku skond il-kundizzjonijiet meħtieġa ta’ dan ir-Regolament, jekk hemm, jekk id-differenzi ma jeċċedux id-devjazzjonijiet inevitabbli tal-manifattura. Din il-kundizzjoni tapplika wkoll għall-kulur.

Fir-rigward tat-turija fotometrika, il-konformità tal-bozoz ta’ quddiem prodotti fi kwantità kbira m’għandhiex tiġi kkontestata jekk, meta tiġi ttestjata t-turija fotometrika ta’ kwalunkwe bozza ta’ quddiem magħżula kif ġie ġie u mgħammra b’bozza tal-filament standard:

1.2.1.   Il-bozoz ta’ quddiem tal-Klassi A: l-ebda valur imkejjel ma jiddevja b’mod mhux favorevoli b’aktar minn 20 fil-mija mill-valur preskritt f’dan ir-Regolament.

Il-bozoz ta’ quddiem tal-Klassijiet B, C u D:

1.2.2.1.   l-ebda valur imkejjel ma jiddevja b’mod mhux favorevoli b’aktar minn 20 fil-mija mill-valur preskritt f’dan ir-Regolament. Għall-valuri fiż-żona III għall-bozza ta’ quddiem tal-Klassi B, fiż-żona I għall-bozza ta’ quddiem tal-Klassijiet C u D, id-devjazzjoni mhux favorevoli massima tista’ tkun rispettivament ta’:

0.3 lux ekwivalenti għal 20 fil-mija

0.45 lux ekwivalenti għal 30 fil-mija

1.2.2.2.   u jekk għar-raġġ għas-sewqan, HV tkun tinstab fl-isolux 0.75 Emax, tiġi osservata, għall-valuri fotometriċi fi kwalunkwe punt ta’ kejl speċifikat fil-paragrafi 6.2.3.2. u 6.3.2.2. ta’ dan ir-Regolament, tolleranza ta’ +20 fil-mija għall-valuri massimi u –20 fil-mija għall-valuri minimi.

1.2.3.   Jekk ir-riżultati tat-testijiet deskritti aktar ’il fuq ma jissodisfawx il-kundizzjonijiet meħtieġa, it-testijiet għandhom jiġu ripetuti bl-użu ta’ bozza tal-filament standard oħra.

1.2.4.   Il-bozoz ta’ quddiem b’difetti evidenti jitwarrbu.

2.   L-EWWEL TEĦID TAL-KAMPJUNI

Fl-ewwel teħid tal-kampjuni jintgħażlu erba’ bozoz ta’ quddiem kif ġie ġie. L-ewwel kampjun ta’ tnejn jiġi mmarkat A, it-tieni kampjun ta’ tnejn jiġi mmarkat B.

2.1.   Il-konformità mhix ikkontestata

Wara l-proċedura ta’ teħid ta’ kampjuni murija fil-Figura 1 ta’ dan l-Anness il-konformità tal-bozoz ta’ quddiem prodotti fi kwantità kbira m’għandhiex tiġi kkontestata jekk id-devjazzjonijiet tal-valuri mkejla tal-bozoz ta’ quddiem fid-direzzjonijiet mhux favorevoli huma:

2.1.1.1.   il-kampjun A

2.1.1.2.   il-kampjun B

2.2.   Il-konformità hija kkontestata

Wara l-proċedura ta’ teħid ta’ kampjuni murija fil-Figura 1 ta’ dan l-Anness il-konformità tal-bozoz ta’ quddiem prodotti fi kwantità kbira għandha tiġi kkontestata u l-manifattur jintalab li l-produzzjoni tiegħu tissodisfa l-kundizzjonijiet meħtieġa (l-allinjament) jekk id-devjazzjonijiet tal-valuri mkejla tal-bozoz ta’ quddiem huma:

2.2.1.1.   il-kampjun A

2.2.1.2.   il-kampjun B

2.3.   L-approvazzjoni rtirata

Il-konformità għandha tkun ikkontestata u jkun applikat il-paragrafu 11 jekk, wara l-proċedura tat-teħid tal-kampjuni murija fil-Figura 1 ta’ dan l-Anness, id-devjazzjonijiet tal-valuri mkejla tal-bozoz ta’ quddiem huma:

2.3.1.   il-kampjun A

2.3.2.   il-kampjun B

3.   IT-TEĦID TAL-KAMPJUNI RRIPETUT

Fi żmien xahrejn wara n-notifikazzjoni huwa meħtieġ fil-każ ta’ A3, B2, B3 teħid ta’ kampjuni rripetut, it-tielet kampjun C ta’ żewġ bozoz ta’ quddiem, magħżula mill-istokk immanifatturat wara l-allinjament.

3.1.   Il-konformità mhix ikkontestata

Wara l-proċedura tat-teħid tal-kampjuni murija fil-Figura 1 ta’ dan l-Anness il-konformità tal-bozoz ta’ quddiem prodotti fi kwantità kbira m’għandhiex tiġi kkontestata jekk id-devjazzjonijiet tal-valuri mkejla tal-bozoz ta’ quddiem huma:

3.1.1.1.   il-kampjun C

3.1.1.2.   il-kampjun D

3.2.   Il-konformità hija kkontestata

Wara l-proċedura tat-teħid tal-kampjuni murija fil-Figura 1 ta’ dan l-Anness il-konformità tal-bozoz ta’ quddiem prodotti fi kwantità kbira għandha tiġi kkontestata u l-manifattur jintalab li l-produzzjoni tiegħu tissodisfa l-kundizzjonijiet meħtieġa (l-allinjament) jekk id-devjazzjonijiet tal-valuri mkejla tal-bozoz ta’ quddiem huma:

3.2.1.1.   il-kampjun D

3.3.   L-approvazzjoni rtirata

Il-konformità għandha tkun ikkontestata u jkun applikat il-paragrafu 11 jekk, wara l-proċedura tat-teħid tal-kampjuni murija fil-Figura 1 ta’ dan l-Anness, id-devjazzjonijiet tal-valuri mkejla tal-bozoz ta’ quddiem huma:

3.3.1.   il-kampjun C

3.3.2.   il-kampjun D

----

ANNESS 8

ĦARSA ĠENERALI LEJN IL-PERJODI TA’ TĦADDIM LI JIKKONĊERNAW IT-TEST GĦALL-ISTABBILTÀ TAT-TURIJA FOTOMETRIKA

Il-bozoz ta’ quddiem iggruppati kollha li ġejjin u l-bozoz għaċ-ċpar fuq quddiem flimkien mas-simboli ta’ l-immarkar tal-Klassi B miżjuda jingħataw bħala eżempji u m’humiex eżawrjenti.

----